„PASAULIO PABAIGA" 


Laslas Bušfeketė sapnavo matąs prie 
kasos begalinę eilę žmonių, perkančių bi- 
lietus po penkis šimtus forintų. 


"Ateikite tiesiai čia, bičiuliai, pažvelkite į tikrą ateivio 
iš kosmoso kūno dalį. Tai ne piešinys, ne fotografija, o tikra 
tikro ateivio ranka... " 

Paskiau jis gulėjo lovoje su Marika. Ji glamonėjo 
Laslą, jis ištiesė rankas į Mariką, bet jos sugriebė kažką 
žalia ir slidu. Pabudo, atsimerkė ir suriko, o tą akimirką 
kobra kirto jam. 

Jo kūną surado kitą rytą, nuodingosios kobros nar- 
velis buvo tuščias. 


“ŽAIBO" TELEGRAMA 

VISIŠKAI SLAPTAI. 

VENGRIJOS SAUGUMO TARNYBA NSA DIREKTO- 
RIAUS PAVADUOTOJUI. 

VIENINTELIS EGZEMPLIORIUS.TIK PERSKAITYTI. 

TURINYS: “PASAULIO. PABAIGOS" OPERACIJA. 

10. LASLAS BUŠFEKETĖ, ŠOPRONAS — SUNAIKINTAS. 
PABAIGA. 


Generolas Hiliardas pakėlė raudonojo telefono ragelį. 

— Janusai, aš gavau paskutinį pranešimą iš koman- 
doro Belami. Jis surado paskutinį liudytoją. Visais liudyto- 
jais jau pasirūpinome. 

— Puiku, aš informuosiu kitus. Noriu, kad jūs imtu- 
mėtės paskutinės mūsų plano dalies. 

— Imsiuosi nedelsdamas. 


“ŽAIBO" TELEGRAMA 

VISIŠKAI SLAPTAI. 

NSA ITALIJOS, DIDŽIOSIOS BRITANIJOS, TSRS, JAV, 
ŠVEICARIJOS, KANADOS, VOKIETIJOS SAUGUMO 
TARNYBŲ DIREKTORIŲ PAVADUOTOJAMS. 

VIENINTELIS EGZEMPLIORIUS.TIK PERSKAITYTI. 

TURINYS: “PASAULIO PABAIGOS" OPERACIJA. 

11. KOMANDORAS ROBERTAS BELAMI — SUNAIKINTI. 
PABAIGA. 


sIDNY SHELDON 


Operation the 
Doomsday Conspiracy 


SIDNIS ŠELDONAS 


Operacija 
„PASAULIO PABAIGA" 


UDK 820(73)-3 
Sh -11 


Šią knygą versti į lietuvių-kalbą, taip pat ją leisti visą 
ar dalimis, spausdinti ištraukas, platinti knygas ar kitaip 
naudoti šį kūrinį galima tik leidėjui sutikus. 


Slaptas JAV agentas Robertas Belami po visą pasaulį 
ieško dešimties liudininkų, kurie atsitiktinai matė NSO 
katastrofą Šveicarijoje. Galinga tarptautinė organizacija 
bando nuslėpti nuo visuomenės šį faktą ir vieną po kito su- 
naikina visus liudininkus, išaiškintus Roberto Belami ir jam 
nežinant. Liudininkų medžiotojas, komandoras Robertas 
Belami pats tampa medžiojamu paukščiu. Jo, prityrusio 
žvalgo, ieško tam, kad... taip pat nužudytų. 


ISBN 9986-739-02-0 O 1990 by Sidny Sheldon 
O Vertimas į lietuvių kalbą, 
V. Liūtas, 1996 | 
O Leidykla “Tvanksta", 1996 


PROLOGAS 


Utendorfas, Šveicarija 
Sekmadienis, spalio 14-oji 
15.00 


Įvykio liudytojai stovėjo lauko pakraštyje ir tylėjo, 
nepajėgdami iš baimės žodžio pratarti. Priešais juos atsi- 
vėrė fantastiškas reginys — tikras košmaras, sakytum iš- 
trauktas iš pirmykščio Žmogaus pasąmonės gelmių. 
Kiekvienas jų savaip reagavo į šį reginį: vienas išbalo, ki- 
tas susivėmė, moterį ėmė krėsti nesulaikomas drebulys. 
Kažkuris pagalvojo: “Dabar mane ištiks širdies smūgis!" 
Pagyvenęs dvasininkas nusišluostė nuo kaktos prakaitą ir 
persižegnojo: “ Viešpatie, padėk man. Padėk visiems mums. 
Apsergėk nuo šito velnio įsikūnijimo. Mes vis dėlto išvy- 
dome Šėtono veidą. Tai jau pasaulio pabaiga, išmušė Pas- 
kutiniojo teismo valanda. 

Štai Armagedonas... Armagedonas... Armagedonas..." 


Pirmoji knyga 


Sekmadienis, spalio 14-oji 
21.00 


“ŽAIBO" TELEGRAMA 

VISIŠKAI SLAPTAI. 

NACIONALINIO SAUGUMO AGENTŪRA, 
ŠVEICARIJOS SAUGUMO TARNYBOS DIREKTORI- 
AUS PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: “PASAULIO PABAIGOS* OPERACIJA. 

IMKITE VEIKTI. 

PRANEŠKITE ATITINKAMOMS OROPAIEŠKŲ 
TARNYBOMS. 

PABAIGA. 


Sekmadienis, saplio 14 d. 
21.15 


“ŽAIBO" TELEGRAMA 

VISIŠKAI SLAPTAI. 

NACIONALINIO SAUGUMO AGENTŪRA, 17-0S 
APYGARDOS KARINĖS JŪRŲ ŽVALGYBOS VALDY- 
BOS DIREKTORIAUS PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: NEDELSDAMI LAIKINAI PERKEL- 
KITE KOMANDORĄ ROBERTĄ BELAMI NACIONA- 
LINIO SAUGUMO AGENTUŪROS ŽINION. 

PABAIGA. 


1 skyrius 


Pirmoji diena 
Pirmadienis, spalio 15-oji 


Ir vėl jis gulėjo perpildytoje Ku Či karinės bazės li- 
goninės palatoje Vietname, o Siuzana pasilenkė virš jo lovos — 
tokia graži, su iškrakmolytu, baltu kaip sniegas chalatu. Ji 
šnibždėjo: “Prabusk, jūrininke. Tu neturi mirti". 

Išgirdęs kerintį jos balsą, jis beveik pamiršo skaus- 
mą. Siuzana šnibždėjo jam į ausį dar kažką, bet skardžiai 
sučirškė skambutis, ir jisai nebegalėjo suprasti jos žodžių. 
Ištiesęs ranką apkabinti ją, pajuto tuštumą. 

Skambėjo telefonas, kuris galutinai ir prižadino Ro- 
bertą Belami. Jis nenorom atsimerkė bijodamas, kad neiš- 
nyktų susapnuotas reginys. Telefonas šalia lovos įkyriai 
tebeskambėjo. Robertas pasižiūrėjo į laikrodį: keturios 
valandos nakties. Supykęs, kad kažkas nutraukė sapną, pa- 
griebė ragelį. 

— Velniai griebtų, ar žinote, kuri dabar valanda? 

— Komandoras Belami? — pasigirdo žemas vyriš- 
kas balsas. 

— Taip... 

— Turiu pranešti jums, komandore. Įsakyta šeštą va- 
landą jums atvykti į Nacionalinio saugumo agentūros šta- 
bą Fort Mide pas generolą Hiliardą. Ar viską supratote, 
komandore? 

— Taip. “ Ir ne, greičiau netgi — ne". 

Komandoras Robertas Belami neskubėdamas padė- 
jo telefono ragelį ir susimąstė. Kokio velnio reikia Na- 
cionalinio saugumo agentūrai iš jo? Juk jis tarnavo karinės 
jūrų žvalgybos štabe. Ir ko čia taip skubėti, kam susitiki- 
mą skirti šeštą valandą? Jis atsigulė ir vėl užsimerkė ban- 
dydamas prisiminti sapną. Juk tas sapnas buvo toks tikras, 
ir Robertas, žinoma, suprato, jog jis siejosi su vakarykš- 

čiu Siuzanos skambučiu. 

— Robertai... 

Išgirdus jos balsą, jam visada užgniauždavo kvapą. 

— Sveika, Siuzana. 

— Ar viskas gerai, Robertai? 

— Žinoma, viskas kuo puikiausiai. O kaip gyvuoja 
pinigų maišo šeimyna? 

— Prašyčiau nepradėti... 

— Gerai. Kaip sekasi Montei? 

Robertas negalėjo prisiversti pasakyti “ tavo vyrui", 
nes ne per seniausiai ir jis pats buvo jos vyras. 

— Jam einasi gerai. Aš tiesiog norėjau pasakyti, kad 
mes kurį laiką būsime išvykę, taigi tu nesijaudink. 

Tatai kaip tik atitiko Siuzanos būdą. Robertas sten- 
gėsi šnekėti ramiai. 

— Kur iškeliaujate šį sykį? 

— Skrendame į Braziliją. 

Asmeniniu šio pinigų maišo “Boingu-727". 

— Montė ten turi kažkokių dalykinių interesų. 

— Iš tiesų? O aš maniau, kad jis tiesiog valdo tą šalį. 

— Nereikia, Robertai, kam tai. 

— Atleisk. 

Abu patylėjo. 

— Norėčiau, kad tavo nuotaika būtų geresnė, — pa- 
sakė Siuzana. 

— Ji ir būtų tokia, jei būtum čia. 

— Norėčiau, kad susirastum gerą moterį ir pasijus- 
tum laimingas su ja. 

— Aš jau susiradau nuostabią moterį, Siuzana, — 
tas velnio gumulas gerklėje trukdė jam kalbėti. — Ir ži- 
nai, kas atsitiko? Netekau jos. 

— Jeigu tatai nuolat priminsi, liausiuosi tau skambinti. 

Staiga Robertą nusmelkė baimė. 

— Prašau taip nekalbėti. 

Ji buvo gyvybinė jo jėga, jis nenorėjo net pagalvoti, 
kad gali niekada nebeišgirsti jos balso. Ir Robertas pasi- 

stengė šnekėti nerūpestingu, žvaliu balsu. 

— Rengiuosi kur nors gatvėje susirasti apetitišką 
šviesiaplaukę ir mirtinai su ja nusitratinti. 

— Aš noriu, kad tu susirastum. 

— Pažadu tau. 

— Labai nerimauju dėl tavęs, brangusis. 

— Neverta, man iš tiesų viskas einasi gerai, — jis 
kone užspringo bemeluodamas. 

Jeigu ji žinotų visą teisybę. Bet su niekuo jis nega- 
lėjo apie tai kalbėti, ypač su Siuzana; jis negalėjo net pa- 
manyti, kad ji turėtų jo gailėti. 

— Paskambinsiu tau iš Brazilijos, — pasakė Siuzana. 

Paskum stojo ilga tyla, nė vienas negalėjo kalbėti, 
nes turėjo tiek daug pasakyti vienas kitam, bet būtų buvę 
geriau, jei visa tai liktų nepasakyta. 

— Man jau metas, Robertai. 

— Siuzana! 

— Na? 

— Aš myliu tave, vaikuti, ir visada mylėsiu. 

— Aš tai Žinau ir taip pat myliu tave, Robertai. 

Čia ir kaupėsi visa — ir širdgėla, ir džiaugsmas. Jie- 
du, kaip ir anksčiau, labai mylėjo vienas kitą. 

"Jūs tokia nuostabi pora", — sakydavo jiems visi 
draugai. Kas gi nutiko? 


Komandoras Robertas Belami išlipo iš lovos ir ba- 
sas perėjo per svetainę, kurioje viskas jam priminė Siuza- 
ną. Cia buvo dešimtys fotografijų dviese su Siuzana — 
sustabdytos bendro gyvenimo akimirkos. Štai jiedu meš- 
kerioja Hailendse Škotijoje, stovi prie Budos statulos Tai- 
lando šventykloje, važiuoja karieta per Bordžijos sodus 
Romoje. Visose nuotraukose apsikabinę ir besijuokiantys — 
du beprotiškai įsimylėję žmonės. 

Nuėjęs į virtuvę, Robertas įjungė kavinuką. Laikrodis 
rodė penkiolika minučių penktos. Minutėlę padvejojęs, jis 
nukėlė telefono ragelį ir surinko numerį. Po šešto signalo 

ragelį pakėlė, ir jisai išgirdo admirolo Vitakerio balsą. 

— Klausau. 

— Admirole... 

— Na? 

— Čia Robertas. Malonėkite atleisti, kad jus, sere, 
pažadinau. Bet ką tik skambino iš Nacionalinio saugumo 
agentūros, ir man pasirodė keistoka... 

— Iš NSA? O ko jiems reikia? 

— Nežinau. Tiesiog man įsakė šeštą ryto atvykti pas 
generolą Hiliardą. 

Kurį laiką ragelyje buvo tylu. 

— Gal tave perkelia ten. 

— To negalėtų būti, nėra jokios prasmės. Kodėl jie... 

— Visiškai aišku, jog tai skubu, Robertai. Ar nepa- 
skambintum man po susitikimo su generolu? 

— Taip ir padarysiu. Dėkui. 

Tuo jų pokalbis baigėsi. “Nevertėjo senio trukdyti", — 
pagalvojo Robertas. Prieš dvejus metus admirolas atsista- 
tydino iš karinės jūrų žvalgybos viršininko posto, tiesą pa- 
sakius, jį privertė išeiti. Sklido gandai, kad JAV karinių 
jūrų pajėgų admirolui kyštelėjo kaip dovanėlę nedidelį ka- 
binetuką ir pasiūlė tvarkyti kažkokius nereikšmingus re- 
zervinio laivyno reikalus. Admirolas nežinojo žvalgybos 
kasdieninės veiklos, bet jis globojo Robertą, buvo arti- 
miausias jam Žmogus visame pasaulyje, žinoma, išskyrus 
Siuzaną, o Robertas būtinai turėjo su kuo nors pasišnekė- 
ti. Išėjus žmonai, jis užsisklendė, gyveno kažkokiame ne- 
realiame pasaulyje, kitoje sferoje, kitame laike ir kitoje 
erdvėje, kur jiedu su Siuzana buvo laiminga sutuoktinių 
pora, juokavo ir mylėjo vienas kitą. “O gal visa yra ne taip, 
— pamanė Robertas, — tiesiog neįsivaizduoju, jog galėtų bū- 
ti kitaip." 

Kava jau buvo paruošta, išėjo truputėlį kartoka, ir 
Robertas pagalvojo, kad tikriausiai čia braziliška kava. 

Jis nusinešė puoduką į vonią, kur įdėmiai įsižiūrėjo į 
savo atvaizdą veidrodyje. Atrodė kaip pradėjęs penktąją de- 

šimtį, aukštas, lieknas, geros fizinės išvaizdos, vyriško veido, 
valingo smakro, protingų, skvarbių tamsių akių, plaukai — irgi 
tamsūs. Ilgas gilus randas ant krūtinės — aviacijos katastro- 
fos pasekmė. Bet visa tai iš ano gyvenimo, kuriame buvo Siu- 
zana, 0 šiame gyvenime jos nebėra. Robertas nusiskuto, 
nusiprausė po dušu ir priėjo prie drabužių spintos. Kuo čia 
apsirengus? Jūros karininko uniforma ar civiliniu kostiumu? 
Galop jis išsirinko tamsiai pilką kostiumą, baltus marški- 
nius ir pilką šilkinį kaklaraištį. Jis labai mažai žinojo apie 
Nacionalinio saugumo agentūrą — tik tiek, kad “Mįslių rū- 
mai“, kaip vadindavo šią agentūrą, buvo aukščiau už visas 
kitas amerikiečių žvalgybos tarnybas ir labiausiai iš jų įslap- 
tinta. Ko jiems iš manęs reikia? Gerai, greitai išsiaiškinsiu. 


2 skyrius 


Nacionalinio saugumo agentūra, kruopščiai užslėpta 
Merilendo valstijos Fort Mido aštuoniasdešimt dviejų akrų 
teritorijoje, išsidėsčiusi dviejuose pastatuose, kurie drauge 
dvigubai pranoktų visą CŽV* kompleksą Lenglyje, Virdži- 
nijos valstijoje. Ji buvo sukurta Jungtinių Valstijų ryšių sis- 
temoms užtikrinti ir apsaugoti bei elektroninės žvalgybos 
duomenims rinkti iš viso pasaulio. Agentūroje dirba keletas 
tūkstančių žmonių, ten suplaukia tiek informacijos, kad do- 
kumentų kasdien būna daugiau nei keturiasdešimt tonų. 

Buvo dar tamsu, kai komandoras Robertas Belami 
privažiavo prie pirmųjų vartų. Priešais stovėjo aštuonių 
pėdų aukščio siena su viršuje nutiesta spygliuota viela ir 
sargybos būdele su dviem ginkluotais sargybiniais. Vie- 
nas sargybinių liko joje stebėdamas, kaip jo tarnybos 
draugas eina prie mašinos. 

— Ko jums reikia? — paklausė sargybinis Robertą. 

— Komandoras Belami, atvykau generolo Hiliardo 


* Centrinė žvalgybos valdyba (vert. past.) 


„A 

kviečiamas. 

— Ar galėčiau pamatyti jūsų pažymėjimą, komandore? 

Robertas Belami išsitraukė piniginę ir išėmė iš jos ka- 
rinės jūrų žvalgybos karininio pažymėjimą. Sargybinis įdė- 
miai ištyrinėjo dokumentą ir grąžino jį Robertui. 

— Dėkoju, komandore. 

Jis linktelėjo sargybiniui būdelėje, ir vartai atsivėrė. 
Sargybinis pakėlė telefono ragelį ir tarė: 

— Pas jus atvyksta komandoras Belami. 

Po minutės Robertas privažiavo prie vartų, darinėja- 
mų elektros pavaros. 

Prie mašinos vėl priėjo ginkluotas sargybinis. 

— Komandoras Belami? 

— Taip. 

— Prašyčiau leisti pažvelgti į jūsų pažymėjimą. 

Robertas jau norėjo pasipiktinti, bet paskum pagalvo- 
jo: “Kokio velnio čia piktintis, juk tai jų tėvonija". Jis vėl išsi- 
traukė piniginę ir pakišo sargybiniui pažymėjimą. 

— Dėkoju, komandore, — sargybinis padarė nežymų 
gestą, ir vartai atsivėrė. 

Robertas nuvažiavo tolyn, priekyje išvydo trečią sieną. 
“Dieve mano, — pagalvojo jis, — įspūdis toks, tarsi būčiau 
atsidūręs Ozo* šalyje". 

Prie mašinos priėjo dar vienas ginkluotas sargybinis. 
Robertas jau siekė piniginės, bet sargybinis pažvelgė į auto- 
mobilio numerį ir tarė: 

— Prašom važiuoti tiesiai prie administracinio korpu- 
so, komandore. Ten jus pasitiks. 

— Dėkui. 

Vartai atsivėrė, ir Robertas privažiavo prie didžiu- 
lio balto pastato, prie kurio durų drebėdamas nuo žvar- 
baus spalio vėjo jo laukė civiliškai apsirengęs žmogus. 

— Galite palikti mašiną tiesiog čia, komandore, — 


* Pasakos karalystė, kurioje gyvena amerikiečių pasakų 
rašytojo Lymano Frenko Baumo kūrinių herojai (vert. past.) 

riktelėjo jis. — Ja bus pasirūpinta. 

Belami paliko neištrauktą raktelį ir išlipo iš mašinos. 
Jį sutikęs vyras buvo perkopęs per trisdešimtį, aukštas, lie- 
sas ir išblyškęs, atrodė, lyg metų metus nebuvęs saulėje. | 

— Aš esu Harisonas Keleris. Palydėsiu jus į gene- 
rolo Hiliardo kabinetą. 

Jie įėjo į didelį holą aukštomis lubomis, kur už stalo 
sėdėjo civiliškai vilkįs vyras. 

— Komandoras Belami? 

Robertas pasisuko ir išgirdo, kaip spragtelėjo foto 
aparatas. 

— Dėkoju jums, sere. 

Belami atsigręžė į Kelerį. 

— O ką... 

— Tai tetruks minutę, — skubiai patikino Keleris. 

Po šešiasdešimt sekundžių ant Belami švarko prismei- 
gė mėlyną su balta kortelę, kur buvo įklijuota jo fotonuotrauka. 

— Prašom nešioti šitą kortelę, kol būsite čia. 

— Gerai. 

Jie nuėjo į priekį ilgu baltu koridoriumi. Belami pa- 
stebėjo, kad sienose abipus koridoriaus kas dvidešimt pėdų 
buvo įmontuotos paslėptos kameros. 

— Koks šio pastato dydis? — paklausė Robertas. 

— Jo plotas per du milijonus kvadratinių pėdų, ko- 
mandore. 

— Ką? 

— Taip. Šis koridorius — pats ilgiausias koridorius 
pasaulyje: devyni šimtai aštuoniasdešimt pėdų. Čia veikia vi- 
siškai automatiška aprūpinimo sistema: yra prekybos cen- 
tras, kavinė, paštas, aštuonios užkandinės, ligoninė su 
operacine ir stomatologijos kabinetu, banko skyrius, che- 
minė valykla, batų parduotuvė, kirpykla ir kita. 

“Čiagi visas miestas", — pagalvojo Robertas. Jam tai 
pasirodė gana nyku. 

Jie įėjo į didžiulę salę, pilną nesuskaičiuojamos dau- 
gybės kompiuterių. Robertas nustebęs sustojo. 

— Įspūdinga, ar ne? Tai tik viena mūsų kompiuterių 
salė. Šiame komplekse begalės kompiuterių ir dešifravi- 
mo mašinų. 

— O kiek žmonių čia dirba? 

— Apie šešiolika tūkstančių. 

“Tad kokio gi velnio jiems reikia iš manęs?" — pagalvo- 
jo Robertas. 

Keleris nuvedė jį prie lifto, kurį atrakino savo raktu. 
Pakilę į atitinkamą aukštą, jie nuėjo kitu ilgu koridoriumi ir 
galų gale atsidūrė prie kabinetų, išsidėsčiusių holo gale. 

— Čionai, komandore. 

Jie įėjo į didelį priimamąjį, kuriame stovėjo keturi sta- 
lai sekretorėms. Dvi sekretorės jau sėdėjo savo darbo vieto- 
se. Harisonas Keleris linktelėjo vienai jų, toji paspaudė 
mygtuką, ir spragteldamos atsidarė durys į kabinetą. 

— Prašom įeiti, džentelmenai. Generolas laukia jūsų. 

— Prašom čionai, — tarė Keleris. 

Robertas jam iš paskos įėjo į generolo kabinetą. Dide- 
lio kambario lubos ir sienos nepraleido garso, pats kambarys 
buvo gerai apstatytas, papuoštas fotografijų bei asmeninių 
daiktų. Aišku, kabineto šeimininkas čia praleidžia didžiąją 
savo laiko dalį. 

Generolas Markas Hiliardas, Nacionalinio saugumo 
agentūros direktoriaus pavaduotojas, jau buvo perkopęs pen- 
kiasdešimt. Labai aukštas, šaltų plieninių akių, generolas dė- 
vėjo pilką kostiumą, baltus marškinius su pilku kaklaraiščiu. 
“Atrodo, būsiu pataikęs, kaip apsirengti", — pamanė Robertas. 

— Generole Hiliardai, čia komandoras Belami, — 
pristatė Keleris. 

— Dėkoju, kad atėjote, komandore. 

“Galima pamanyti, Jog buvau pakviestas puodelio ar- 
batos", — dingtelėjo Robertui. 

Paspaudė vienas kitam rankas. 

— Sėskitės, lažinuosi, jog neatsisakysite puodelio kavos. 

— Taip, sere. “Tarsi šis žmogus sugebėtų skaityti mintis". 

— O jūs, Harisonai? 

— Ne, dėkui, — Harisonas atsisėdo į kabineto kampe 
stovėjusį fotelį. 

Generolas spustelėjo skambučio mygtuką, ir rytietiš- 
kos išvaizdos vyras įnešė į kabinetą ant padėklo kavinuką ir 
daniškų sausainių. Robertas įsidėmėjo, kad ant šio žmogaus 
švarko nebuvo identifikavimo kortelės. 

— Kokią geriate kavą? — paklausė generolas Hiliardas. 

— Juodos prašyčiau. 

Kavos skonis buvo puikus. 

Du vyrai sėdėjo minkštuose odiniuose foteliuose ir Žiū- 
rėjo į vienas kitą. 

— Direktorius paprašė, kad susitikčiau su jumis, — 
tarė generolas. 

Direktorius Edvardas Sandersonas šnipų sluoks- 
niuose — legendos žmogus. Nuostabus ir negailestingas 
užkulisinių intrigų meistras, atlikęs nemaža drąsių ope- 
racijų visame pasaulyje. Žmogus, kuris retai pasirodo vie- 
šai, apie kurį kalbama pašnibždomis. 

— Ar seniai tarnaujate 17-0s apygardos karinės jū- 
rų Žvalgybos skyriuje, komandore? — paklausė generolas 
Hiliardas. 

Robertas suprato, kad čia Žaidimas. Galėjo lažintis iš 
mėnesio algos, jog generolas žino dieną, net valandą, kada jis 
pradėjo tarnauti karinėje jūrų žvalgyboje. 

— Penkiolika metų. | 

— O prieš tai, kiek žinau, vadovavote jūrų aviacijos 
eskadrilei Vietname. 

— Taip, sere. 

— Ten jus numušė, ir daktarai nesitikėjo, kad išsi- 
kapstysite. 


Tada daktaras pasakė: “Pamirškite jį. Jis nebeišgy- 
vens". Robertas buvo pasmerktas, tokio skausmo nebuvo 
įmanoma pakelti. Ir tuomet prie jo pasilenkė Siuzana: “At- 
simerk, jūrininke. Tu neturi mirti". Jis prisivertė atsimerk- 
ti ir pro skausmo šydą pamatė pačią gražiausią moterį iš 
visų, kokias jam kada nors teko matyti. Moters veidas bu- 
vo švelnus, apvalus, plaukai juodi, tankūs, žėrinčios rudos 
akys, spinduliuojanti šypsena. Jis pabandė kalbėti, bet ne- 
įstengė. | 

Generolas Hiliardas kažką pasakė. 

Robertas atitrūko nuo savo minčių ir grįžo į tikrovę. 

— Atsiprašau, generole. 

— Mes susidūrėme su problema, komandore, ir rei- 
kia jūsų pagalbos. 

— Klausau, sere. 

Generolas pakilo ir ėmė vaikštinėti po kabinetą. 

— Tai, ką dabar jums pasakysiu, yra visiškai slapta. 

— Suprantu, sere. 

— Vakar Šveicarijos Alpėse sudužo meteorologijos 
zondas, priklausąs NATO. Prie jo buvo pritaisyta keletas 
eksperimentinių labai slaptų karinių prietaisų. 

Robertas vis dar nesuprato, kur jis kreipia kalbą. 

— Šveicarų valdžia nuėmė šiuos prietaisus nuo zon- 
do, bet, deja, ten, kur nukrito zondas, būta liudytojų. Ypač 
svarbu, kad nė vienas jų nepras4tartų, ką matęs, nes infor- 
macija gali patekti į kitas šalis. Ar suprantate? 

— Manau, kad suprantu, sere. Jūs norite, jog aš pa- 
sišnekėčiau su liudytojais ir perspėčiau juos, kad nepasa- 
kotų, ką matę? 

— Ne visai, komandore. 

— Tuomet nesuprantu... 

— Aš noriu, kad jūs tiesiog surastumėte tuos liu- 
dytojus, o kad jie laikytų prikandę liežuvį, su jais kalbė- 
sis kiti. Ė 

— Suprantu. Visi liudytojai Šveicarijoje? ; 

— Čia ir slypi problema, komandore. Svarbiausia, 

kad nežinome, nei kur jie, nei kas jie. 

Robertas pamanė neišgirdęs kažko. 

— Atleiskite. 

— Vienintelė informacija, kurią turime, tai, kad šie 
liudytojai važiavo turistų autobusu. Tiesiog jie važiavo pro 
šalį tą akimirką, kai meteorologijos zondas nukrito prie ma- 
žo kaimelio; jis vadinasi... — generolas atsisuko į Harisoną 
Kelerį. 

— Utendorfas. 

Generolas vėl atsigręžė į Robertą. 

— Keleiviai išlipo iš autobuso pasižiūrėti katastrofos 
vietos, o paskui keliavo toliau. Kelionei pasibaigus, visi 
turistai išsivažinėjo kas sau. 

— Generole Hiliarde, — iš lėto pradėjo Robertas, — 
jūs norite pasakyti, jog nėra jokios informacijos apie tuos 
žmones ir apie tai, kur jie dabar? 

— Taip. 

— Ir norite, kad aš leisčiausi jų ieškoti? 

— Visai teisingai. Jūsų rekomendacijos labai geros. 
Man sakė, kadjūs šnekatę maždaug šešiomis kalbomis ir la- 
bai puikiai pasirodėte kaip operatyvinis darbuotojas. Di- 
rektorius nurodė, kad jus laikinai perkeltų į Nacionalinio 
saugumo agentūrą. 

— Tikriausiai man teks dirbti bendradarbiaujant su 
šveicarų valdžios institucijomis? 

— Ne,jūs dirbsite vienas. 

— Vienas? Bet... 

— Niekas daugiau neturi Žinoti apie šią operaciją. 
Negaliu pasakyti jums, kiek svarbu tai, kas susiję su zon- 
du, komandore. Čia skubu, noriu, kad apie savo darbą pra- 
nešinėtumėte man kas dieną. 

Generolas užrašė ant kortelės telefono numerį ir iš- 
tiesė ją Robertui. 

— Šiuo numeriu man galima skambinti bet kuriuo 


J 


a 


20 


paros metu. Jūsų laukia lėktuvas, kuriuo išskrisite į Ciū- 
richą. Dabar jus nuveš į namus, kad susidėtumėte daik- 
tus, o paskui — į aerouostą. 

Robertui knietėte knietėjo paklausti: “O kas mai- 
tins mano žuvytes?“", bet jisai žinojo, kad išgirs: “Mums 
neegzistuoja jokios žuvytės". 

— Esu įsitikinęs, komandore, jog dirbdamas Žval- 
gyboje įgijote ryšių užsienyje. 

— Taip, sere, turiu keletą draugų, ir jie gali būti ypač 
naudingi... 

— Neturite bendrauti nė su vienu jų. Apskritai jums 
neleidžiama palaikyti bet kokių tarnybinių kontaktų. Ne- 
abejotina, jog liudytojai, kuriuos turėsite surasti, gyvena 
įvairiose šalyse, — generolas pasisuko į Kelerį. — Hari- 
sonai.... | 

Keleris priėjo prie spintos, stovėjusios kampe, ati- 
darė ją, išėmė voką ir ištiesė jį Robertui. 

— Čia yra penkiasdešimt tūkstančių dolerių įvairia 
Europos valiuta ir dvidešimt tūkstančių JAV dolerių. Vo- 
ke, be to, rasite kelis komplektus netikrų dokumentų, ku- 
riais galėsite pasinaudoti. 

Generolas Hiliardas išėmė iš stalčiaus standžią žvil- 
gančią juodo plastiko kortelę su balta juosta. 

— Tai kredito kortelė... 

— Abejoju, kad jos man prireiktų, generole. Gry- 
nųjų visiškai pakanka, o be to, aš turiu kredito kortelę, 
išduotą karinės jūrų žvalgybos. 

— Paimkite ir šitą. 

— Gerai, — Robertas apžiūrėjo kortelę. Ji buvo skir- 
ta bankui, apie kurį jis niekad nebuvo girdėjęs, viršuje — 
telefono numeris. 

— Kortelėje nėra pavardės, — pastebėjo jis. 

— Ši kortelė — atviras čekis, ir nurodyti savininko 
pavardės nereikia. Paprasčiausiai, padaręs kokių išlaidų, 
turėtumėte paskambinti kortelėje nurodytu telefonu. Itin 
svarbu, kad kortelę visą laiką turėtumėte su savimi. 

— Supratau. 

— Ir štai dar, komandore. 

— Klausau, sere? 

— Privalote surasti tuos liudytojus. Visus iki vieno. 
Aš informuosiu direktorių, kad pradėjote užduotį. 

Pokalbis baigėsi. 


Harisonas Keleris nulydėjo Robertą į priimamąjį, 
kur sėdėjo žmogus jūrininko uniforma. Jiems pasirodžius, 
jūrininkas pakilo. 

— Tai kapitonas Dovertis, jisai palydės jus į aero- 
uostą. Linkiu sėkmės. 

— Dėkui. 

Robertas su Keleriu paspaudė vienas kitam rankas, 
ir Keleris grįžo į generolo Hiliardo kabinetą. 

— Ar esate pasirengęs, komandore? — paklausė ka- 
pitonas Dovertis. 

— Taip. 

Bet kam gi jis buvo pasirengęs? Tarnaujant žvalgybo- 
je, turėjo daug sudėtingų užduočių, bet niekada nebuvo to- 
kių beprotiškų kaip ši. Jam reikėjo surasti nežinia kiek 
nežinomų liudytojų nežinomose šalyse. 

— Man įsakyta nuvežti jus tiesiai į namus O iš ten į 
Endriuso karinių oro pajėgų bazę, — tarė kapitonas Do- 
vertis. — Ten laukia lėktuvas... 

Robertas palingavo galvą. 

— Pirmiausia turėčiau užvažiuoti į savo darbovietę. 

Dovertis sumišo. 

— Gerai, aš važiuosiu su jumis ir luktelsiu. 

Robertui susiklostė įspūdis, jog juo nepasitikima. Ar 
todėl, kad jis sužinojo apie nukritusį meteorologijos zon- 
dą? Niekis» Palikęs savo identifikavimo kortelę ant stalo 
prie lauko durų, Robertas išėjo į šaltą priešaušrio orą. Jo 
mašinos ties įėjimu nebuvo, jos vietoje stovėjo ilgas li- 
muzinas. 

— Jūsų mašina bus pasirūpinta, komandore, — pa- 
aiškino jam Dovertis. — Važiuosime šita. 

Robertas pasijuto spaudžiamas tarsi gniaužtų, ir ta- 
tai jam nepatiko. 

— Puiku, — tarė jis. 

Jie nuvažiavo į Karinės jūrų žvalgybos valdybą. Blyški 
ryto saulė pasislėpė už debesų. “Atrodo, bus bjauri dienelė. 
Visokeriopai“, — pamanė Robertas. 


3 skyrius 


Otava, Kanada 
24.00 


Jo slapyvardis buvo Janusas, ir dabar jis kreipėsi į dvy- 
lika vyrų, susirinkusių kruopščiai saugomoje kareivinių pa- 
talpoje. 

— Kaip žinote, operacija “Pasaulio pabaiga" prasidė- 
jo. Yra keletas liudytojų, kuriuos reikia surasti kuo greičiau, 
bet tyliai, be triukšmo. Mes negalime veikti per įprastus slap- 
tųjų tarnybų kanalus, nes esama grėsmės, jog gali nutekėti 
informacija. 

— O kas imsis to? — paklausė rusas. Stambus vyras, 
Umus. 

— Komandoras Robertas Belami. 

— Kodėl pasirinktas jis? — Vokietis. Aristokratiš- 
kos išvaizdos, šiurkštokas. | 

— Jį išrinko kompiuteris po CŽV, FTB* ir dar ke- 
lių specialiųjų tarnybų patikrinimo. | 

— Atleiskite, ar galiu pasidomėti žiniomis apie jį? 
— Japonas. Mandagus, gudrus. 


* Federalinis tyrimų biuras (vert. past. ) 

— Komandoras Belami patyręs operatyvininkas, 
kalbąs maždaug šešiomis kalbomis, jo tarnybos lapas pui- 
kus, jis ne kartą yra įrodęs savo sugebėjimus, giminaičių 
neturi. 

— Ar jis informuotas, jog darbas skubus? — An- 
glas. Snobas, atsargus. 

— Taip. Turime pagrindo tikėti, kad jis greitai suras 
liudytojus. 

— Ar jis Žino galutinį operacijos tikslą? — Prancū- 
zas. Mėgstąs pasiginčyti, užsispyręs. 

— Ne. 

— O kai jis suras liudytojus? — Kinas. Protingas, ramus. 

— Bus apdovanotas pagal nuopelnus. 


4 skyrius 


Karinės jūrų žvalgybos štabo būstinė užėmė visą 
ketvirtąjį Pentagono pastato aukštą. Stambiausios pasau- 
lyje įstaigos — Pentagono koridorių ilgis buvo septynioli- 
ka mylių, čia dirbo dvidešimt devyni tūkstančiai kariškių 
ir civilių. 

Karinės jūrų žvalgybos valdybos vidus buvo įreng- 
tas pagal jūreiviškas tradicijas: stalai ir spintos su bylo- 
mis buvo rusvai žalios spalvos — Antrojo pasaulinio karo 
laikotarpis — arba pilko atspalvio kaip koviniai laivai per 
Vietnamo karą. Sienos ir lubos išdažytos šviesiai geltona 
arba kremine spalva. Pradėjus tarnauti, Robertą erzino ši 
spartietiška aplinka, bet ilgainiui prie jos priprato. 

Užlipęs į savo aukštą, Robertas priėjo prie kontro- 
linės, kur sėdėjo pažįstamas sargybinis. 

— Labą rytą, komandore, — tarė sargybinis. — Ar 
galėčiau žvilgtelti į jūsų pažymėjimą? | 

Robertas čionai dirbo jau septynerius metus, bet nu- 
statytos tvarkos buvo griežtai paisoma. Jis paklusniai 
pateikė pažymėjimą. 

— Dėkoju, komandore. 

Eidamas į savo kabinetą, Robertas pagalvojo apie 
kapitoną Dovertį, laukusį jo automobilių aikštelėje prie 
įėjimo nuo upės. Jisai laukė jo, kad palydėtų į aerouostą, 
iš kur lėktuvas nuskraidins jį į Šveicariją — ten ir prasi- 
dės ši neįtikėtina medžioklė. 

Kai Robertas įžengė į savo kabinetą, jo sekretorė Bar- 
bara jau buvo atėjusi. 

— Labas rytas, komandore. Direktoriaus pavaduotojas 
laukia jūsų savo kabinete. 

— Palauks. Prašau sujungti su admirolu Vitakeriu. 

— (Gerai, sere. 

Po minutės Robertas jau šnekėjosi su admirolu. 

— Tavo susitikimas turbūt jau baigėsi, Robertai? 

— Prieš keletą minučių. 

— Kaipjis vyko? 

— Įdomiai. Ar jūs, admirole, negalėtumėte papusry- 
čiauti su manimi? — jis stengėsi kalbėti ramiai, abejingu tonu. 

— Gerai. Susitiksime pas tave? — admirolas nedvejojo 
nė akimirkos. 

— Puiku. Užsakysiu jums svečio leidimą. 

— Labai gerai. Susitiksime po valandos. 

Robertas padėjo ragelį ir susimąstė. “Likimo ironija, 
kad aš turiu užsakyti admirolui svečio leidimą. Tik prieš dve- 
jus metus jis buvo čia vyriausias, karinės Jūrų žvalgybos šefas. 
Įdomu, kaip jis turėtų jaustis?" 

Robertas pakėlė vidaus telefono ragelį ir išsikvietė 
sekretorę. 

— Klausau, komandore. 

— Aš laukiu admirolo Vitakerio, Daso jam 
leidimą. 

— Tuojau pat. 

Dabar buvo metas eiti pranešti direktoriaus pava- 
duotojui, tam velnio Dastinui Torntonui. 

5 skyrius 


Dastinas Torntonas, Karinės jūrų žvalgybos valdybos 
viršininko pavaduotojas, išgarsėjo kaip vienas žymiausių spor- 
tininkų iš visų kada nors baigusių Anapoliso universitetą. 
Dėl savo aukštos padėties Torntonas turėjo būti dėkingas 
Amerikos futbolui, o tiksliau pasakius, žaidynėms tarp armi- 
jos ir laivyno. Vieną kartą Torntonas, šis žmogus-uola, žaidė 
gynėju per svarbiausias metų varžybas. Ketvirtojo kėlinio pra- 
džioje, kai rezultatas buvo 13:0 armijos naudai, du prasiver- 
žimai ir kamuolio kritimai į priešininko aikštelę smarkiai 
pakeitė Dastino Torntono gyvenimą. Jisai perėmė armijos Žai- 
dėjų siųstą kamuolį, apsisuko, prasiveržė pro varžovų gretas 
ir sulaikė kamuolį įskaitiniame lauke, o netrukus laivynie- 
čiams pasisekė įmušti įvartį. Armiečiai pradėjo Žaisti iš cen- 
tro, bet juos ištiko nesėkmė, kamuolys atsidūrė užribyje. 
Rungtynių laikas nenumaldomai bėgo prie pabaigos, o rezul- 
tatas buvo 13:9 armiečių naudai. 

Kai tik kamuolys vėl buvo grąžintas žaisti, jis atsidūrė 
prie Torntono, kurį užgriuvo krūva varžovų, ir jam sunkiai 
pavyko atsistoti ant kojų. Į aikštelę net įlėkė daktaras, bet 
Torntonas piktai mostelėjo jam ranka, kad dingtų. 

Kai beliko žaisti kelios sekundės, Torntonas perėmė 
kamuolį savo pusėje. Jis lėkė nesustabdomas, tarsi tankas 
prasibrovė pro varžovų gretas, parblokšdamas visus, kas, 
savo nelaimei, atsidūrė jo kelyje. Likus dviem sekundėms 
iki žaidimo pabaigos, Torntonas perkirto įskaitos liniją, su- 
mušė žemėn kamuolį, ir tai leido laivyno komandai pirmą 
kartą per ketverius metus nugalėti armijos sportininkus. 
Bet savaime šis įvykis mažai tepaveikė Torntono gyvenimą, 
o štai faktas, kad iš privilegijuotųjų svečių ložės varžybas 
stebėjo Vilardas Stounas su dukra Elinora, turėjo didžiu- 
lės reikšmės tolesniam Torntono likimui. Kai džiūgaujanti 
minia pašoko ant kojų sveikindama savo herojų, Elinora 

atsigręžė į tėvą ir ramiai pasakė: “ Aš noriu susipažinti su juo". 

Elinora Stoun buvo didelio apetito moteris. Pati ne- 
graži, bet pasižymėjo puikiu kūno sudėjimu ir meilumu. 
Žiūrėdama į Dastiną Torntoną, barbariškai besiskinantį 
kelią futbolo aikštelėje, jinai įsivaizdavo, koks jis būtų 10- 
voje, 0 jeigu jo organas toks didelis kaip ir kūnas... 

Jai neteko nusivilti. 

Po šešių mėnesių Elinora ir Dastinas Torntonas su- 
situokė. Tai buvo pradžia. Torntonas pradėjo dirbti kartu 
su savo uošviu ir pateko į slaptas steras, apie kurias ne- 
drįso net svajoti. 

Vilardas Stounas, Torntono uošvis, buvo mįslingas 
žmogus. Milijonierius, turėjęs ryšių tarp įtakingų politi- 
kų ir paslaptingą praeitį, buvo šešėlinė figūra, įtakojanti 
daugelio šalių politiką. Jam jau buvo nėtoli septyniasde- 
šimt, bet jisai tebebuvo sumanus Žmogus, kruopščiai ap- 
mąstantis kiekvieną savo poelgį. Buvo griežti jo veido 
bruožai ir akys, kuriose nieko negalėjai įskaityti. Vilar- 
das Stounas buvo linkęs neeikvoti nei žodžių, nei jausmų, 
bet nuožmiai veikdamas visada pasiekdavo, ko norėdavo. 

Apie jį sklido fantastiškiausi gandai. Kalbėjo neva 
jis užmušęs savo konkurentą Malaizijoje, turėjęs karštą 
meilės ryšį su vieno emiro mylimiausia Žmona, sėkmingai 
organizavęs revoliuciją Nigerijoje. Vyriausybė kelis kar- 
tus kėlė jam kaltinimus, bet visada jie mįslingai išnykda- 
vo. Sklido kalbos apie kyšius, senatorių papirkimus, 
tarnybinių paslapčių vagystes, apie liudytojus, kurie ding- 
davo. Stounas buvo prezidentų ir karalių patarėjas, Kolo- 
rado kalnuose jis turėjo didžiulį nuošalų dvarą, kuriame 
kasmet į seminarus rinkdavosi mokslininkai, pramonės va- 
dovai bei politikai iš viso pasaulio. Nuo nekviestų svečių 
dvarą gynė ginkluota apsauga. 

Vilardas Stounas ne tik pritarė dukters pasirinki- 
mui, bet ir žavėjosi savo Žentu — veržliu, garbėtroška, o 
svarbiausia — lengvai pasiduodančiu jo įtakai. 

Praslinkus dvylikai metų po vedybų, Stounas pasie- 

kė, kad žentas būtų paskirtas pasiuntiniu į Pietų Korėją, 
o dar po kelerių metų prezidentas paskyrė Dastiną Torn- 
toną JAV atstovu Jungtinėse Tautose. 

Kai admirolas Ralfas Vitakeris buvo pašalintas iš 
karinės jūrų žvalgybos vadovo posto, jo vietą užėmė Torn- 
tonas. 

Tą dieną Vilardas Stounas pasikvietė žentą. 

— Čia tik pradžia, — pažadėjo Stounas. — Su tavimi, 
Dastinai, aš sieju stambesnius planus. Didžiulius planus. 

Ir Stounas pradėjo savo planus įgyvendinti. 


Robertas pirmą kartą susipažino su naujuoju kari- 
nės jūrų žvalgybos vadovu prieš dvejus metus. 

— Sėskitės, komandore, — Dastino Torntono balse 
nesijautė nuoširdumo. — Sprendžiant iš jūsų asmens by- 
los, esate tarsi koks maištininkas. 

“Velniai griebtų, ką jis turi galvoje?" — pagalvojo Ro- 
bertas ir nusprendė prikąsti liežuvį. 

Torntonas pasižiūrėjo į jį. 

— Nežinau, kaip šiai įstaigai vadovavo generolas Vi- 
takeris, bet nuo šiol visame kame bus griežtai laikomasi 
statuto. Aš noriu, kad mano įsakymai būtų vykdomi abso- 
liučiai tiksliai. Ar suprantamai aiškinu? 

“Dieve, — pamanė Robertas, — o kam gi dar čia mes 
esame?" Š 

— Ar jums aišku, komandore? 

— Taip. Jūs norite, kad jūsų įsakymai būtų vykdomi 
absoliučiai tiksliai, — Robertas pagalvojo, ar naujasis vir- 
šininkas laukia, kad jis po šių žodžių kilstelėtų ranką ati- 
duodamas pagarbą. 

— Tad aš baigiau. 

Bet tai toli gražu dar buvo ne viskas. 

Po mėnesio Robertą išsiuntė į Rytų Vokietiją padė- 
ti vienam mokslininkui pabėgti į Vakarus. Tai buvo pavo- 
jinga užduotis, nes Štazi, Rytų Vokietijos saugumo 
tarnyba, Žinojo apie numatomą pabėgimą ir atidžiai sekė 

mokslininką. Vis dėlto Robertui pasisekė slaptai persiųsti 
mokslininką per sieną ir saugiai paslėpti. Jisai jau susitarė 
išsiųsti jį į Vašingtoną, kai paskambino Dastinas Torntonas 
ir pasakė, kad užduotis atšaukiama, nes pasikeitė situacija. 

— Betgi mes negalime tiesiog pamesti jo čionai, — 
protestavo Robertas. — Juk jie žmogų užmuš. 

— Tai jo asmeninė problema, — atsakė Torntonas. — 
Jums įsakyta grįžti namo. | | 

“Eik velniop, — pamanė Robertas, —aš nesirengiu čia 
jo palikti". O 
| Jis paskambino savo draugui iš britų žvalgybos MI-6 ir 
paaiškino situaciją. 

— Jei jisai sugrįš į Rytų Vokietiją, bus nužudytas, — 
pasakė Robertas. — Gal tu jį pasiimtum? 

— Pasižiūrėsiu, ką galima padaryti, seni. Palik jį. 

Ir mokslininką išgabeno į Angliją. 

Dastinas Torntonąs nedovanojo Robertui, kad tasai pa- 
žeidė jo instrukcijas, ir tarp jų kilo atviras priešiškumas. Torn- 
tonas šį įvykį aptarė su uošviu. 

— Nedrausmingi tipai kaip Belami pavojingi, — per- 
spėjo Vilardas Stounas. — Jie daro žalą saugumui. Tokių 
žmonių nereikia gailėtis, įsidėmėk. 

Ir Torntinas įsidėmėjo. 

O dabar, eidamas koridoriumi į Dastino Torntono 
kabinetą, Robertas negalėjo susilaikyti nepalyginęs Torn- 
tono su Vitakeriu. Jo darbe buvo neįmanoma veikti be pa- 
sitikėjimo, o Dastinu Torntonu jisai nepasitikėjo. 
| Kai Robertas įėjo į kabinetą, Dastinas Torntonas sė- 
dėjo prie stalo. 

— Jūs norėjote matyti mane? 
— Taip, sėskitės, komandore, — jų santykiai nieka- 
Ida nepasiekė stadijos “Robertai". 

— Man pranešė, jog esate laikinai perkeliamas į Na- 

cionalinio saugumo agentūrą. Kai sugrįšite... 

—- Aš negrįšiu. Tai paskutinioji mano užduotis. 

— Ką? 

— Aš atsistatydinu. 

Vėliau, apmąstydamas šį pokalbį, Robertas pagal- 
vojo, jog nežinojo, kaip bus reaguota į šį pareiškimą. Tik- 
riausiai jis laukė kokios scenos: Dastinas Torntonas galėjo 
nusistebėti arba prieštarauti, arba įpykti, arba net su pa- 
lengvėjimu atsidusti. Bet nieko neįvyko, jis tik atsainiai 
pažvelgė į Robertą ir linktelėjo. 

— Tad viskas? 

Sugrįžęs į savo kabinetą, Robertas kreipėsi į sekretorę. 

— Kurį laiką manęs čia nebus, išvykstu po valandos. 

— O sujumis bus galima turėti kokį ryšį? 

Robertas prisiminė generolo Hiliardo įsakymą. 

— Ne. 

— Bet jūs paskyrėte keletą susitikimų... 

— Atšaukite juos. 

Robertas pasižiūrėjo į laikrodį. Buvo metas susitikti 
su admirolu Vitakeriu. 


Jie pusryčiavo Pentagono kieme “Nulinės žymos" ka- 
vinėje. Ji taip vadinosi todėl, kad manyta, jog pirmasis ato- 
minis smūgis, skirtas Jungtinėms Valstijoms, bus smogtas 
kaip tik Pentagonui. Robertas užėmė kampinį stalelį, čia jie 
galėjo ramiai pasišnekėti. Admirolas atėjo punktualiai. Ro- 
bertui, stebinčiam, kaip jis eina'prie stalelio, pasirodė, kad 
admirolas tapo senesnis ir tarsi žemesnio ūgio. Tikriausiai 
tas priverstinis atsistatydinimas susendino ir palaužė jį. Ta- 
čiau jis vis dar atrodė šauniai: vyriški veido bruožai, romė- 
niška nosis, žilų plaukų kupeta. Robertas, jo vadovaujarnas, 
tarnavo Vietname, vėliau karinėjė jūrų žvalgyboje ir labai 
jį gerbė, prisipažindamas pats sau, jog tai daugiau nei pa- 
prasta pagarba. Admirolas Vitakeris atstojo jam tėvą. 

Admirolas atsisėdo prie stalelio. 

— Labas rytas, Robertai. Vadinasi, tave jie perkėlė 

į NASA? 

Robertas linktelėjo. 

— Laikinai. 

Priėjo padavėja, ir jie ėmė nagrinėti meniu. 

— Aš jau ir pamiršau, koks čia netikęs maistas, — 
šypsodamasis tarė admirolas. Jis apžvelgė salę, o jo veide 
atsispindėjo neišpasakyta nostalgija. 

“Jis norėtų sugrįžti čionai", — pamanė Robertas. 

Jie užsisakė valgius ir, kai padavėja nuėjo toliau, Ro- 
bertas pasakė: 

— Admirole, generolas Hiliardas skubiai siunčia 
mane už trijų tūkstančių mylių ieškoti kažkokių meteoro- 
logijos zondo kritimo liudytojų. Man tai pasirodė kiek 
keistoka, bet yra ir kai kas dar keistesnio. Generolas man 
pasakė, jog tai labai skubu, bet kartu uždraudė naudotis 
žvalgybiniais ryšiais, kurių turiu užsienyje. 

Admirolas nustebęs pažvelgė į jį. 

— Tikriausiai generolas turi tam priežasčių. 

— Negaliu įsivaizduoti tokių priežasčių. 

Admirolas Vitakeris gerai pažinojo Robertą. Ko- 
mandoras Belami, jo vadovaujamas, tarnavo Vietname ir 
buvo geriausias eskadrilės lakūnas. Admirolo sūnus Ed- 
vardas buvo Roberto ekipažo šaulys, ir tą baisią dieną jų 
lėktuvą numušė. Edvardas žuvo, o Robertas liko gyvas tik 
per stebuklą. Admirolas aplankė jį ligoninėje. 

— Jisai neišiskapstys, — pasakė daktarai. O Rober- 
tas gulėjo lovoje riesdamasis iš skausmo ir šnibždėjo: “ At- 
leiskite man dėl Edvardo... Atleiskite". 

Admirolas paėmė Roberto ranką. 

— Žinau, tu padarei viską, ką galėjai. Tu pasveiksi, 
viskas bus gerai, — jis labai norėjo, kad Robertas liktų 
gyvas, jis galvojo apie jį kaip apie savo sūnų, kuris pakeis 
Edvardą. 

Ir Robertas išsikapstė. 

— Robertai... 

„ — Klausau, admirole? 

— Aš tikiuosi, jog sėkmingai įvykdysi užduotį Švei- 
carijoje. 

— Ir aš. Juk čia paskutinė mano užduotis. 

— Vis dėlto nusprendei išeiti? 

Admirolas buvo vienintelis žmogus, su kuriuo Ro- 
bertas dalijosi savo sumanymais. 

— Man gana. 

— Torntonas? | 

— Esmė ne jis, o aš pats. Aš pavargau kištis į kitų Žmo- 
nių gyvenimą. “Pavargau nuo melo, apgaulės, nuo pažadų, 
kuriems niekada nelemta išsipildyti. Pavargau žaisti žmonė- 
mis, pavargau ir nuo to, kad žaidžiama manimi. Aš pavargau 
nuo šių žaidimų, nuo pavojų ir išvadystės". 

— Arjau galvojai, ką veiksi vėliau? 

— Pasistengsiu, kad mano gyvenimas būtų naudingas, 
susirasiu ką nors gera. 

— O ką darysi, jeigu jie neišleis? 

— Bet jie gi negalės to padaryti, tiesa? 


6 skyrius 


Limuzinas laukė jo aikštelėje prie įėjimo nuo upės pusės. 

— Ar esate pasirengęs, komandore? — paklausė ka- 
pitonas Dovertis. 

“Pasirengęs, kaip visada", — pagalvojo Robertas. 

— Taip, — atsakė jis. 

Kapitonas Dovertis nuvežė jį į namus susikrauti 
daiktų. Belami nežinojo, kiek laiko jo čia nebus. O kiek 
laiko gali trukti neįvykdomos užduoties vykdymas? Jis pa- 
siėmė daiktų savaitei ir paskutinę minutę į lagaminą įsi- 
dėjo įrėmintą Siuzanos fotografiją. Žiūrėdamas į Šią 
fotografiją, Robertas pagalvojo, ar Siuzanai dabar gera 
Brazilijoje, ir pabandė pats save įtikinti, kad jai tenai ne- 
gera ir nuobodu. Iškart susigėdo savo minčių. 

Kai limuzinas atriedėjo į Endriuso KOP* bazę, lėk- 
tuvas Roberto jau laukė. Tai buvo reaktyvinis KOP lėktu- 
vas S20A. 

Kapitonas Dovertis ištiesė ranką atsisveikindamas. 

— Linkiu sėkmės, komandore. 

— Dėkui. “Man jos prireiks". 

Kopėtėlėmis Robertas užlipo į kabiną, kur ekipažas 
jau tikrino pasirengimą skrydžiui. Ekipažą sudarė pilotas, 
antrasis pilotas, šturmanas ir stiuardas, visi jie buvo su 
JAV KOP uniforma. Lėktuvo tipas Robertui buvo pažįs- 
tamas. Mašina aprūpinta elektronine įranga, šalia uode- 
gos kaip didžiulė meškerė styrojo aukštų dažnių antena. 
Ant kabinos sienų įtaisyta dvylika raudonų telefonų ir bal- 
tas atviro ryšio telefonas. Visi radijo pokalbiai lėktuve bu- 
vo koduojami, radaras dirbo tuo dažniu, kuriuo naudojosi 
kariškiai. Pagrindinė kabinos spalva — žydra KOP spal- 
va, sėdynės komfortiškos nelyginant kokiame klube. 

Robertas pastebėjo, jog jis vienintelis keleivis. Pi- 
lotas pasisveikino: 

— Sveiki atvykę, komandore. Jei atsisėsite ir prisi- 
segsite diržą, paprašysime leidimo kilti. 

Robertas prisisegė diržą ir atsilošė. Lėktuvą pradė- 
Jo išvairuoti į pakilimo taką. Po minutės pajuto pažįstamą 
atotrūkio nuo žemės jausmą, lėktuvas šovė aukštyn. Jisai 
nevaldė lėktuvo nuo to momento, kai buvo numuštas; tuo- 
met jam pasakė, jog niekada nebegalėsiąs skraidyti. “Vel- 
niai griebtų, nebeskraidysiu, — pagalvojo Robertas. — Bet 
Jie sakė, kad aš neišgyvensiu. Tačiau padėjo stebuklas... Ne, 
padėjo Siuzana..." 


Vietnamas. Ten jį pasiuntė kapitono leitenanto laps- 
niu, jis tarnavo “Reindžerio" lektuvnešyje, kaip valdymo 
karininkas, atsakingas už lakūnų naikintojų mokymą ir 
aviacijos antskrydžių planų parengimą. O be to, jis vado- 


* Karinės oro pajėgos (vertėjo past.) 

vavo “Intruderio" A-6A bombonešių eskadrilei ir teturė- 
jo labai mažai laiko poilsiui. Kartą gavo savaitę atostogų, 
kurias praleido Bankoke, ir per visą šią savaitę jam labai 
mažai tepavyko pamiegoti. Šis miestas buvo tiesiog Dis- 
neilendas, kuriame viskas skirta vyro aistroms tenkinti. 
Jau pirmutinę valandą mieste Robertas susipažino su mer- 
gina, kuri išbuvo drauge su juo visą atostogų laiką. Mer- 
gina išmokė jį kelias tajų kalbos trazes. Toji kalba pasirodė 
jam švelni ir melodinga. 


Robertui sugrįžus į “Reindžerį", Bankokas atrodė 
tolima svajonė, o tikrovė buvo karas, ir ji buvo siaubinga. 
Kažkas parodė jam lapelį — vieną tų, kuriuos iš lėktuvų 
mėtė virš Šiaurės Vietnamo. Jis perskaitė: 


“Brangūs piliečiai! 

JAV jūrų pėstininkai kaunasi Pietų Vietnamo pusėje, 
kad suteiktų Vietnamo žmonėms galimybę laisvai ir laimin- 
gai gyventi, nebijant mirti iš bado ir nuo kančių. Bet dauge- 
lis vietnamiečių užsimokėjo savo gyvybėmis ir namais už tai, 
kad rėmė Vietkongą. 

1odėl buvo sunaikinti Haimono, Haitano, Sabinho, 
Tabinho ir daug kitų kaimų. Mes nesvyruodami naikiname 
bet kokį kaimą, kurio gyventojai padeda Vietkongui, bejė- 
glam prieš vyriausybės kariuomenės ir jos sąjungininkų ga- 
lią. Pasirinkimas priklauso jums. Jeigu neleisite Vietkongui 
paversti jūsų kaimų bei gyvenviečių kovos lauku, jūsų na- 
mai ir jisų gyvybės bus išgelbėti." 

“Taip, mes gelbstime šių vargšų išsigimėlių gyvybes, — 
niūriai pagalvojo Robertas, — bet kartu naikiname ir jų šalį". 

“Reindžerio" lėktuvnešis buvo aprūpintas naujau- 
siais įrengimais, jame bazavosi 16 lėktuvų, tarnavo 40 ka- 
rininkų ir 350 jūrininkų. Skrydžių užduotis ekipažams 
duodavo likus trims ar keturioms valandoms iki skrydžio. 

Lėktuvnešio žvalgybos tarnybos kovinių veiksmų 
planavino skyrius bombonešių šaulius-radistus aprūpin- 

davo naujausia informacija bei aerofotonuotraukomis, o 
jie po to vykdydavo užduotis. 

— O Dieve, na ir geras darbelis mums teko šiandien, — 
pasakė Edvardas Vitakeris, Roberto ekipažo šaulys-radistas. 

Edvardas Vitakeris atrodė toks, kaip jo tėvas jau- 
nystės metais, bet visiškai skyrėsi nuo jo savo charakte- 
riu. Admirolas buvo didingas, griežtas, rūstus, 0 jo sūnus 
— paprastas, geraširdis ir draugiškas vaikinas. Jis tarna- 
vo kaip ir visi kiti, taigi tarnybos draugai ir nejuto, jog čia 
jų vado sūnus. Edvardas buvo geriausias eskadrilės šau- 
lys, 0 su Robertu jie artimai draugavo. 

— Kur skrendame? — paklausė Robertas. 

— Už visas nuodėmes mums teko “programa Nr. 6". 

Tai buvo visų pavojingiausia užduotis. Skrydis į šiau- 
rę, į Hanojaus, Haifono rajoną, iki Raudonosios upės del- 
tos, kur priešo zenitinė ugnis tankiausia. Be to, buvo 
draudžiama bombarduoti bet kokius strateginius taikinius, 
jei šalia gyveno civiliai žmonės; vietkongiečiai ne kvailiai, 
bemat aplink karinius objektus įkurdino civilius. Kariš- 
kiai buvo nepatenkinti, bet taip įsakė prezidentas Lindo- 
nas Džonsonas. 

Jungtinės Valstijos kariavo Vietname dvylika metų. 
Tai buvo ilgiausias karas Amerikos istorijoje. Robertas 
Belami pateko į šį karą 1972 metų pabaigoje, kai jūrų avia- 
cija susidūrė su svarbiausia problema. Eskadrilės F-4 bu- 
vo sunaikintos, nors amerikiečių lėktuvai ir pranoko 
rusiškuosius “Migus", — amerikiečiai prarasdavo vieną lėk- 
tuvą numušę du “Migus". Šitoks santykis buvo neleistinas. 

Robertą iškvietė į štabą pas admirolą Vitakerį. 

— Jūs kvietėte mane, admirole? 

— Jūs esate patyręs lakūnas, ir man reikia jūsų pa- 
galbos. 

— Klausau, sere. 

— Šis velnio priešas muša mus. Aš kruopščiai iš- 
nagrinėjau padėtį ir priėjau išvadą, jog viso ko esmė yra 
ne lėktuvai, o jais skraidančių žmonių meistriškumas. Ar 

suprantate mane? 

— Taip, sere. 

— Norėčiau, kad surinktumėte grupę Žmonių ir iš 
naujo imtumėtės juos rengti... 


Naujoji grupė buvo pavadinta “Top Fan", ir, dar mo- 
kymui nepasibaigus, numuštų lėktūvų santykis pakito nuo 
1:2 iki 1:12, vadinasi, kai amerikiečiai prarasdavo du F- 
4, rusai — 24 “Migus". Mokymas truko aštuonias inten- 
syvių treniruočių savaites. Po to komandoras Belami grįžo 
į savo laivą, kur jį pasitiko admirolas Vitakeris. 

— Velniai griebtų, puikiai pasidarbavote, komandore. 

— Dėkoju, admirole. 

— O dabar tęskite ankstesnį darbą. 

— Esu pasirengęs, sere. 

Iš “Reindžerio" lėktuvnešio Robertas atliko trisde- 
šimt keturis sėkmingus skrydžius. 

Trisdešimt penktasis buvo “programa Nr. 6". 


Jie praskrido virš Hanojaus ir nustatė kursą į šiau- 
rės vakarus Phutho ir Jenbajaus kryptimi. Zenitinė artile- 
rija šaudė vis intensyviau. Edvardas Vitakeris sėdėjo 
Robertui iš dešinės ir Žiūrėjo į radaro ekraną, įsiklausyda- 
mas į žemus signalus, reiškusius, kad veikia priešo radarai. 

Padangė švytėjo kaip per Nepriklausomybės dienos 
saliutą: baltas lengvųjų kulkosvaidžių šūvių dūmelis, tam- 
siai pilki 55 mm sviedinių sprogimai, juodi debesys spro- 
gus 100 mm sviediniams, įvairiaspalvės stambaus kalibro 
kulkų trasos. 

— Artinamės prie tikslo, — tarė Edvardas. Jo bal- 
sas ausinėse, atrodė, sklinda iš toli. 

— Supratau. 

“Intruderis" A-6A skrido 450 mazgų greičiu, bet net 
ir taip greit skrisdamas, su pilnu bombų kroviniu, lėktu- 
vas puikiai klausė šturvalo. 

Robertas ištiesė ranką ir pasuko kovinės parengties 

jungiklį; dvylika 500 svarų bombų dabar laukė taikinio, į 
kurį Robertas nukreipė lėktuvą. 

Ausinėse pasigirdo balsas: 

— Romeo, viršum tavęs priešo lėktuvas, 120.... 

Robertas pasisuko ir pažvelgė nurodyta kryptimi. “ Mi- 
gas" lėkė į jį nuo saulės pusės. Robertas padarė viražą ir metė 
mašiną į pikė, tačiau “Migas" suspėjo apeiti uodegą ir palei- 
do raketą. Jis žvilgterėjo į prietaisų skydą — raketa sparčiai 
artėjo: tūkstantis pėdų... šeši... keturi šimtai... 

— Dieve mane! — šūktelėjo Edvardas. — Ko mes lau- 
kiam? 

Robertas laukė iki paskutinės sekundės, paskiau išme- 
tė iš lėktuvo metalo drožlių srovę, staiga išvedė mašiną iš 
pikė ir statmena trajektorija ėmė kilti aukštyn. Raketa, 
Ilėkdama paskui drožles, įsirėžė į žemę. 

— Ačiū, Dievui, — tarė Edvardas, — ir tau, vaikine. 

Bekildamas Robertas užėjo “Migui" už uodegos; “Mi- 
go" lakūnas manevruodamas pabandė bėgti, bet buvo jau per 
vėlu. Robertas paleido “Saidvinderio" raketą, kuri įsikir- 
to į “Migo" uodegą ir sprogo. 

Ausinėse pasigirdo balsas: 

— Puiku, Romeo. 

Dabar Roberto lėktuvas skrido viršum taikinio. 

— Štai jis, — pasakė Edvardas, spustelėjo raudoną 
mygtuką, išmetė bombas ir ėmė stebėti, kaip jos krinta į 
taikinį. Užduotis buvo atlikta. Robertas apsuko lėktuvą 
ir nustatė kursą į lėktuvnešį. 

Kaip tik tą akimirką jie pajuto duslų smūgį, bom- 
bonešis pamažu darėsi nebevaldomas. 

— Į mus pataikė! — riktelėjo Edvardas. 

Įsižiebė abi raudonos gaisro signalizacijos lemputės, 
lėktuvas jau beveik visiškai nebeklausė šturvalo. 

Vėl pasigirdo balsas ausinėse: 

— Romeo, aš Tigras. Pridengti jus? 

Robertas akimirksniu nusprendė. 

— Ne, skriskite prie savo taikinių, aš pasistengsiu 
pasiekti bazę. 

Bombonešis lėtai leidosi žemyn, valdyti jį darėsi vis 
sunkiau. 

— Greičiau, — nervingai tarė Edvardas, — nes galime 
pavėluoti pusryčių. 

Robertas metė akį į altimetrą, jo rodyklė sparčiai smu- 
ko žemyn. Jis paėmė mikrofoną. 

— Aš Romeo, grįžtu į bazę, į mus pataikė. 

— Romeo, aš Bazė, ar smarkiai apgadintas lėktuvas? 

— Tiksliai nežinau, bet manau įstengsiu nutūpti. 

— Laikykitės, jūsų šaukinys — “ Čarlio nusileidimas". 

Tatai reiškė, kad jie gali nedelsdami leistis ant lėktuv- 
nešio. 

— Supratau. 

— Linkiu sėkmės. 

Lėktuvas pradėjo svirti į šoną. Robertas beviltiškai ban- 
dė jį išlyginti ir pakilti aukščiau. “Nagi, mažyti, tu tatai suge- 
bi". Roberto veide atsispindėjo įtampa. 

— Kiek dar laiko iki nusileidimo? — pasiteiravo. 

Edvardas pažvelgė į Žemėlapį. 

— Septynios minutės. 

— Ko gero, dar gausi karštus pusryčius. 

Robertas bandė panaudoti visą savo meistriškumą 
vairuodamas lėktuvą reikiamu kursu. Aukštis grėsmingai 
krito, bet galop jie išvydo priekyje žėrintį žydrą Tonkino 
įlankos paviršių. 

— Mes jau namie, bičiuli, — pasakė Robertas, — te- 
liko kelios mylios. 

— Puiku, aš net neabejojau... 

Staiga nežinia iš kur pikiruodami puolė du “Migai", 
į fiuzeliažą ėmė spragsėti kulkos. 

— Edi! Padėk! — Robertas atsisuko į Edvardą ir pa- 
matė, jog tasai susmukęs sėdynėje ir pakibęs ant pririšamųjų 
diržų, o iš žaizdos dešniajame šone plūsta kraujas. 

—-Ne! — suriko Robertas. 

Ir tą akimirką jis pajuto baisų smūgį į krūtinę, kom- 
binezonas bemat persisunkė krauju. Nevaldomas lėktuvas 
sukdamasis lėkė žemyn. Robertas pajuto netenkąs sąmo- 
nės, iš paskutiniųjų atsisagstė pririšamąjį diržą ir pasisu- 
kęs metė paskutinį žvilgsnį į Edvardą. 

— Atleisk, — sušnibždėjo. 

Robertas paniro į tamsą; paskiau jis niekaip negalėjo 
prisiminti, kaip jam pavyko katapultuotis ir su parašiutu nu- 
sileisti į vandenį. Jų jau laukė, gelbėjimo malūnsparnis šia- 
me rajome suko ratus. Jo ekipažas matė, kaip į tą vietą, kur 
nukrito Robertas, plaukė džonkos su vietkongiečiais nužu- 
dyti lakūno, tačiau pavėlavo. 

Kai Robertą įkėlė į malūnsparnį, ekipažo felčeris žvilg- 
telėjo į plėštinę žaizdą ir tarė: 

— O Dieve, mes jo net nenuvešime iki ligoninės. 

Robertui suleido morfijaus, kietai sutvarstė krūtinę ir 
išvežė į 12-ąją evakuacinę ligoninę Ku Či bazėje. 

Šioje ligoninėje, aptarnaujančioje tris bazes, buvo 
keturi šimtai lovų dvylikoje palatų; dvi iš jų reanimacijos 
palatos — viena chirurginiams ligoniams, kita — sužeis- 
tiesiems su nudegrmais, bet abi buvo perpildytos. Kai Ro- 
bertą įnešė į ligoninę, iš paskos driekėsi kraujo srovelė. 

Tučtuojau atvykęs chirurgas perpjovė tvarstį ant Ro- 
berto krūtinės, metė vienui vieną žvilgsnė į žaizdą ir ty- 
liai pratarė: 

— Neišsikapstys. Neškite jį į šaldytuvą. 

Tai pasakęs daktaras išėjo. 

Robertą, čia prarandantį sąmonę, čia atsipeikėjan- 
tį, tarsi iš toli toli pasiekė šie daktaro žodžiai. “Na štai, 
— pamanė jis, — kaip gaila šitaip numirti". 

— Tu neturi mirti, jūrininke, tiesa? Atsimerk. Na- 
gi, atsimerk. 

Jisai atsimerkė ir lyg pro rūką pamatė baltą chalatą ir 
moters veidą. Ji dar kažką sakė, bet jis negalėjo suprasti 

žodžių. Palatoje buvo gan triukšminga, pasigirsdavo ligonių 
vaitojimas, daktarų balsai, seselės lakstė tarp dejuojančiųjų. 

Kitos dvi paros Roberto atmintyje susitelkė į vientisą. 
skausmą. Tik vėliau jis sužinojo, jog kaip tik seselė Siuzana 
Vord įtikino daktarą operuoti ligonį ir pati davė kraujo. 

Po operacijos chirurgas atsiduso: 

— Mes tik veltui sugaišome. Jo galimybė išsikaps- 
tyti ne didesnė kaip dešimt nuošimčių. 

Bet daktaras nepažinojo Roberto Belami, nepažinojo 
jis ir Siuzanos Vord. Robertui atrodė, jog kada jis beatsi- 
merkdavo, Siuzana vis sėdėdavo šalia, glostydavo jo ran- 
ką, šluostydavo kaktą, rūpinosi juo trokšdama sugrąžinti 
jį gyvenimui. Robertas kone visą laiką kliedėjo, o Siuzana 
sėdėdavo tamsioje palatoje šalia jo, per naktis klausyda- 
masi to kliedesio. 

— ... pradiniai ir galutiniai maršruto taškai netiks- 
lūs, nesirink kurso statmenai į taikinį, nes pataikysi į upę... 
perduokite jiems, kad pasuktų keletą laipsnių iki kurso į 
taikinį... perduokite. 

— Perduosiu, — meiliai ramindavo jį Siuzana. 

Roberto kūną mušė prakaitas, ir Siuzana nuolat jį 
šluostydavo. 

— ... reikia atpalaiduoti visus penkis saugiklius, nes 
katapulta neveiks... patikrink juos... 

— Viskas gerai, o dabar truputėlį pamiegok. 

— ... vienas Dievas težino, kur pataikė bombos... 

Siuzana nesuprato pusės to, ką šnekėjo jos pacientas. 


Siuzana Vord dirbo vyresniąja operacinės seserimi. 
Gimė ji mažame Aidaho valstijos miestelyje ir augo kartu 
Visi miestelyje buvo įsitikinę, kad vieną gražią dieną juo- 
du susituoks. 

Siuzana turėjo jaunesnį brolį Maiklą, kurį ji dievi- 
no. Maiklą, sulaukusį aštuoniolikos metų, pašaukė į ka- 
riuomenę ir pasiuntė į Vietnamą, o sesuo kas dieną rašė 

jam laiškus. Po trijų mėnesių atėjo telegrama, ir, net jos 
neperskaičiusi, mergina suprato, kas ten parašyta. 

Išgirdęs šią naujieną, Frenkas Preskotas atlėkė pas 
Siuzaną. 

— Man baisiai gaila, aš juk taip mylėjau Maiklą, — 
pasakė jis ir bemat padarė klaidą pridurdamas. — Imkime ir 
tiesiog dabar susituokime. 

Tuomet mergina pasižiūrėjo į jį ir nusprendė. 

— Ne. Aš turiu paskirti savo gyvenimą svarbesniam 
tikslui. 

— Dėl Dievo! Kas gali būti svarbiau už vedybas? 

Į tai atsakė Vietnamas. 

Siuzana įstojo į medicinos seserų mokyklą. 

Vietname ji dirbo jau vienuolika mėnesių, kai į ligoni- 
nę atvežė vos gyvą komandorą Robertą Belami. Atranka eva- 
kuacinėje ligoninėje buvo įprastinė procedūra, daktarai 
apžiūrėdavo du ar tris pacientus ir nuspręsdavo, už kurio gy- 
vybę verta pasigrumti. Pati nesuvokdama kodėl, Siuzana, vos 
pažvelgusi į kruviną Roberto Belami kūną, iš karto nuspren- 
dė neleisianti jam numirti. Galbūt jo asmenyje ji bandė 
gelbėti savo brolį? Ar dar ką? Siuzana buvo užversta dar- 
bo ir labai pavargdavo, bet vis dėlto užuot ilsėjusis kiek- 
vieną laisvą minutę sėdėdavo šalia Roberto. 

Jinai išnagrinėjo paciento kortelę: lakūnas asas, jū- 
rų pėstininkų aviacijos instruktorius, apdovanotas kari- 
niu jūros kryžiumi. Gimęs Harvyje, Ilinojaus valstijoje, 
nedideliame pramonės miestelyje piečiau Čikagos. Tarnau- 
ti karinėse jūrų pajėgose stojo baigęs Floridos valstijos 
Pensakolo koledžą. Viengungis. 

Visas dienas, kol Robertas Belami balansavo ties gy- 
venimo ar mirties riba, Siuzana šnibždėjo jam: 

— Laikykis, jūrininke. Aš laukiu tavęs. 

Šeštąją dieną ligoninėje Robertas, kaip paprastai, 
kliedėjo. Bet netikėtai atsimerkęs ir atsisėdęs lovoje, pa- 

žvelgė į merginą ir aiškiai tarė: 

— Tai ne sapnas. Tu iš tikrųjų esi. 

Siuzana pajuto, kaip sutvinkčiojo širdis. 

— Taip, — atsakė ji. — Aš esu. 

— O aš maniau, jog tai sapnas, jog aš patekau į dangų, o 
Viešpats pavedė tau globoti mane. 

Siuzana pasižiūrėjo Robertui į akis ir rimtai pasakė: 

— Aš būčiau tave užmušusi, jei būtum numiręs. 

Robertas apžvelgė perpildytą palatą. 

— Kur... kur aš? 

— Čia 12-oji evakuacinė ligoninė Ku Či. 

— Kiek laiko čia esu? 

— Šešias dienas. 

— Edis... jisai... 

— Man labai gaila. 

— Aš privalau viską papasakoti admirolui. 

Siuzana paėmė Robertui už rankos ir tyliai tarė: 

— Jis žino, jis buvo atvykęs aplankyti tavęs. 

Roberto akyse pasirodė ašaros. 

— Nekenčiu šito prakeikto karo. Negaliu tau apsa- 
kyti, kaip jo nekenčiu. 

Nuo šios akimirkos Robertas ėmė sveikti, gerokai 
nustebindamas daktarus. Visos gyvybinės funkcijos pra- 
dėjo normaliai veikti. 

— Greitai išrašysime jį, — sakė Siuzanai daktarai, 
O ji tai girdėdama labai skaudžiai išgyveno. 


Robertas tiksliai nežinojo, kada įsimylėjo Siuzaną 
Vord. Galbūt tą akimirką, kai ji tvarstė jo žaizdas neto- 
liese sproginėjant bomboms. 

O gal tuomet, kai pranešė, jog jis ganėtinai pasitai- 
sė, kad būtų galima išsiųsti į “Volterio Rydo" ligoninę Va- 
šingtone išgyti iki galo, o Siuzana pasakė: 

— Manai, kad rengiuosi likti čia ir leisti kokioms 

kitoms seselėms slaugyti šį puikų kūną? Na, ne. Darysiu 
viską, kad išvykčiau su tavimi. 

Po dviejų savaičių juodu susituokė. Kol Robertas vi- 
sai pagijo, praėjo visi metai, ir Siuzana dieną naktį jį slau- 
gė. Per savo gyvenimą Robertas nebuvo sutikęs tokio 
Žmogaus ir nė nepajėgė įsivaizduoti, jog ką kitą taip smar- 
kiai būtų galėjęs pamilti. Jis mylėjo ją už jautrumą, aist- 
rą, gyvybinę energiją, grožį, humoro jausmą. 

Per pirmąsias santuokos metines Robertas pasakė 
Žmonai: 

— Tu esi gražiausia, nuostabiausia, rūpestingiausia bū- 
tybė pasaulyje. Šioje žemėje nėra kito tokio protingo, gero, 
atjaučiančio Žmogaus. 

Siuzana tvirtai apkabino jį ir sušnibždėjo: 

— Tą patį galiu pasakyti apie tave ir aš. 

Juodu siejo didesnis už meilę jausmas, jie iš tikrųjų 
žavėjosi vienas kitu ir gerbė vienas kitą. Visi bičiuliai pavy- 
dėjo jiems, ir buvo dėl ko pavydėti. Norėdami pateikti idea- 
lios sutuoktinių poros pavyzdį, visada minėdavo Robertą su 
Siuzana. Juodu visokeriopai tiko vienas kitam, jų dvasinė 
giminystė buvo nepaprasta. Siuzana buvo jausmingiausia 
moteris iš visų Roberto pažinotų moterų, juodu galėjo su- 
aistrinti vienas kitą vieninteliu prisilytėjimu, vieninteliu 
žodžiu. Kartą vakare buvo pakviesti oficialių pietų. Ro- 
bertas, užtrukęs darbe, dar prausėsi po dušu, kai į vonią 
įėjo Siuzana, jau apsivilkusi puikia vakarine suknia. 

— Dieve mano, kaip seksualiai tu atrodai, — pasa- 
kė Robertas. — Kaip gaila, kad neturime laiko. 

— Ak, dėl to nesijaudink, — sumurmėjo Siuzana ir, 
nusimetusi drabužius, atsidūrė šalia Roberto. 

Į pietus juodu jau nebenuėjo. 


Siuzana pajusdavo Roberto troškimus dar jiems tik 
kylant ir stengdavosi, kad jie būtų įgyvendinti. Robertas 

irgi labai rūpestingai elgdavosi su ja. Kai Siuzana pradė- 
davo rengtis, ant tualetinio stalelio ar bateliuose rasdavo 
meilės raštelių. Gėlių ir dovanėlių ji gaudavo per bet ko- 
kias šventes, net per tokias, kaip prezidento Polko gimta- 
dienis arba Liuiso ir Klarko ekspedicijos metinės. 

Jie juokdavosi, kaip nuostabiai jie juokdavosi... 


Per vidaus ryšį atskriejo piloto balsas. 

— Po dešimt minučių, komandore, leidžiamės Ciūriche. 

Roberto Belami mintys iš praeities grįžo prie da- 
bartinės užduoties. Penkiolika metų tarnaujant karinėje 
jūrų žvalgyboje jam teko vykdyti įvairiausias užduotis, bet 
šioji, atrodo, bus visų keisčiausia. Jis vyksta į Šveicariją 
ieškoti autobuso su nežinomais liudytojais, ištirpusiais ta- 
rytum migloje. Taip pat sėkmingai galima ieškoti adatos 
šieno kupetoje, betaš net nežinau, kur toji kupeta. Kur din- 
go Šerlokas Holmsas, jo man taip reikia. 


— Malonėkite užsisegti diržus. 

Lėktuvas praskrido virš tamsaus miško ir po minu- 
tės ratais palietė apšviestą pakilimo juostą tarptautinia- 
me Ciūricho aerouoste. Pravažiavusi pro rytinę 
aerostoties pusę, mašina nuriedėjo prie administracinio 
korpuso, tolėliau nuo stoties pagrindinio pastato. Skry- 
džių lauke telkšojo prašniokštusio lietaus klaneliai, bet nak- 
ties padangė buvo giedra. 

— Pasiutęs oras, — tarė pilotas. — Visą dieną lijo, 
o naktis giedra. Čia greičiau reikia barometro, o ne laik- 
rodžio. Ar parūpinti jums mašiną, komandore. 

— Ne, dėkui. 

Nuo šiol jis turėjo pasikliauti tik pats savimi. Ro- 
bertas palaukė, kol lėktuvą nuvairavo atgal, paskiau įsėdo 
į mikroautobusą, vežusį į aerouosto viešbutį, kuriame 
ramiausiai, nieko nesapnuodamas užmigo. 


7 skyrius 


Antroji diena 
8.00 


Rytą Robertas priėjo prie automobilių nuomos stalo. 

— Labas rytas, — vokiškai pasveikino jį klerkas. 

Tai priminė, jog jis yra vokiškai kalbančioje Šveicari- 
jos dalyje. 

— Labas rytas. Ar negalėčiau išsinuomoti automobilio? 

— Prašom, sere. O kokiam laikui jums reikės mašinos? 

“Geras klausimas. Valandai? Mėnesiui? O gal metams 
ar dvejiems?" 

— Tiksliai nežinau. 

— Ar mašiną grąžinsite į aerouostą? 

— Greičiausiai. 

Klerkas kiek nustebęs pažvelgė į jį. 

— Labai gerai. Malonėkite užpildyti šiuos popierius. 

Robertas susimokėjo už mašiną panaudodamas specia- 
lią juodą kredito kortelę, gautą iš generolo Hiliardo. Kler- 
kas nenuovokiai apžiūrėjo kortelę, atsiprašė ir nuėjo į 
kabinetą šalimais. Jam sugrįžus, Robertas pasiteiravo: 

— Ar yra kokių problemų? 

— Ne, sere, jokių. 

Mašina pasirodė besanti pilkas “Omega opelis". Iš- 
važiavęs iš aerouosto, Robertas trasa pasuko į Ciūricho 
centrą. Jam patiko Šveicarija, manė ją esant vieną gražiau- 
sių pasaulio šalių. Prieš keletą metų čionai jis slidinėjo, o 
be to, ne sykį čia turėjo užduočių, kurias vykdė kartu su 
šveicarų žvalgyba. Antrojo pasaulinio karo metais Švei- 
carijos žvalgyba domėjosi Vokietija, Prancūzija ir Italija. 
Dabar gi svarbiausias Šveicarijos žvalgybos uždavinys buvo 
išsiaiškinti šnipinėjimo operacijas įvairiose Jungtinių Tau- 
tų organicazijose Ženevoje. Robertas turėjo draugų švei- 
carų žvalgyboje, bet atsiminė generolo Hiliardo žodžius: 


45 


“Jūs neturite palaikyti ryšių nė su vienu jų". 

Kelionė iki miesto truko dvidešimt penkias minutes. 
Atvažiavęs į centrą, Robertas pasuko mašinką prie “Dolder 
Grand" viešbučio. Viešbutis buvo nė kiek nepasikeitęs. Tokį 
jį Robertas matė paskutinį kartą: šveicariška pilaitė su bokš- 
teliais ežero pakrantėje, didinga ir puiki, apsupta žalumos. 
Robertas pastatė mašiną automobilių stovėjimo aikštelėje 
ir įėjo į vestibiulį. Durininko postas buvo kairėje. 

— Labą rytą. Ar turite kambarį vienai parai? 

— Yra. Kaip mokėsite? 

— Pagal kredito kortelę. 

Ta pati juoda su balta kredito kortelė, kurią jam davė 
generolas Hiliardas. Robertas paprašė Šveicarijos žemėla- 
pio, paskui jį palydėjo į prabangų kambarį naujame viešbu- 
čio sparne. Kambaryje buvo nedidelis balkonas ežero pusėn. 
Stovėdamas balkone, Robertas kvėpavo vėsiu rudens oru mąs- 
tydamas apie užduotį, kurią jam teks atlikti. 

Nebuvo jokios pradžios; visi užduoties lygties elemen- 
tai — turistinės kompanijos pavadinimas, keleivių skaičius, 
jų pavardės ir adresai — nežinomi. “O ar visi liudytojai Švei- 
carijoje? Kaip tik čia ir yra problema. Mes nežimome, kur jie ir 
kas jie". O svarbiausia, jog per maža surasti kokį liudytoją. 
“Jūs turite surasti visus juos". Vienintelė žinoma informacija 
— vieta ir laikas: Utendortas, sekmadienis, spalio 14-oji. 

Reikėjo kokio siūlo galo. 

Prisiminė, jog dieninių turistinių kelionių autobu- 
sai išvykdavo tik iš dviejų miestų — Ciūricho ir Ženevos. 
Robertas atsidarė stalo stalčių ir išsiėmė iš jo telefonų 
knygą. Joje buvo nurodyta apie dešimt turistinių kompa- 
nijų: “Sanšain Turz“, “Svistur", “Tur Servis", “Turalpino", 
“Turizm Reizen“"... Reikėjo patikrinti kiekvieną šių kom- 
panijų. Išsirašęs jų adresus, jis sėdo į mašiną ir nuvažiavo 
į artimiausią sąraše įrašytą kontorą. 

Du klerkai už atatvaro aptarnavo turistus. Kai vie- 
nas jų baigė tvarkyti dokumentus, Robertas kreipėsi į jį. 

— Prašom atleisti. Praėjusį sekmadienį mano žmo- 
na važiavo vienu jūsų maršrutu ir autobuse pamiršo krep- 
šelį. Tikriausiai ji kiek išsiblaškė išvydusi netoli 
Utendorfo krintantį meteorologijos zondą. 

Klerkas paniuro. 

— Jūs turbūt klystate, mūsų maršrutai neina pro Uten- 
dortfą. 

— Ak, atleiskite. “Pirmoji nesėkmė". 


Pokalbis kitoje kompanijoje atrodė būsiąs perspekty- 
vesnis. 

— O, žinoma, — nusišypsojo klerkas. — Mūsų maršru- 
tai driekiasi per visą Šveicariją, jie patys įdomiausi. 

— O ar sekmadienį nebuvo išvykos, kurios metu vai- 
tų, kaip krinta meteorologijos zondas? Mano žmona vėlai 
grįžo į viešbutį, ir aš... 

Stovįs už atatvaro klerkas ryžtingai paprieštaravo. 

— Mes labai didžiuojamės, kad mūsų maršrutai nie- 
kada neužtrunka. Nebūna jokių neplanuotų sustojimų. 

— Vadinasi, jūsų autobusas negalėjo sustoti krin- 
tančio zondo pasižiūrėti? 

— Jokiu būdu. 

— Dėkoju. “Antra nesėkmė". 


Trečios kompanijos biuras buvo įsikūręs Banhofpla- 
ce, jo iškaboje užrašyta “Sanšain Turz". Robertas priėjo 
prie atatvaro. 

— Laba diena. Norėčiau pasikalbėti apie vieną jūsų 
turistinį autobusą. Girdėjau, jog ties Utendorfu nukrito 
meteorologijos zondas, ir vairuotojas pusvalandžiui su- 

— Ne ne. Jis stovėjo tik penkiolika minučių. Mūsų 
tvarkaraštis labai griežtas. 

“Pataikiau!". 

— O kas jus domina? 

Robertas iš jam įduoto voko išsiėmė vieną pažymėjimą. 

— Aš žurnalistas ir rašau straipsnį žurnalui “Trevel 
end Ležė" apie turistinių autobusų naudojimo veiksmingu- 
mą Šveicarijoje lyginant su kitomis šalimis. Ar negalėčiau 
parašyti interviu su jūsų vairuotoju. 

— Gali išeiti įdomus straipsnis, išties labai įdomus. 
Mes, šveicarai, didžiuojamės geru savo darbu. 

— Tai tikrai pelnyta, — patikino jį Robertas. 

— O arbus paminėtas mūsų kompanijos pavadinimas? 

— Be abejo. 

Klerkas nusišypsojo. 

— Gerai, tuomet neįžvelgiu nieko bloga. 

— Ar galėčiau su juo pasikalbėti dabar? 

— Šiandien jam poilsio diena, — klerkas užrašė ant 
kortelės vairuotojo pavardę. 

Robertas perskaitė ją: Hansas Bekermanas. 

Klerkas prirašė dar ir adresą. 

— Jis gyvena Kapelyje, tai nedidelis kaimelis už ke- 
turiasdešimt kilometrų nuo Ciūricho. Dabar rastumėte 
jį namie. 

Robertas pasiėmė kortelę. 

— Labai: dėkoju. Tarp kitko, kadangi mums prireiks 
ir kitų šios istorijos faktų, ar nepasakytumėte, kiek bilie- 
tų buvo parduota į tą maršrutą? 

— Žinoma. Mes registruojame savo maršrutus. Vie- 
ną minutėlę, — klerkas susirado registracijos knygą ir pra- 
dėjo ją vartyti. — O štai. Sekmadienis, Hansas 
Bekermanas. ten buvo septyni keleiviai, tą dieną šiuo marš- 
rutu važiavo nedidelis autobusiukas “Iveko". 

Septyni keleiviai ir vairuotojas, tai jau šis tas. 

— O ar kartais neturite šių keleivių pavardžių? 

— Sere, Žmonės ateina iš gatvės, nusiperka bilietus 
ir keliauja. Dokumentų iš jų neprašome. 

— Dar kartą dėkoju, — Robertas pasuko prie durų. 

Klerkas jį pašaukė. 
— Tikiuosi, atsiųsite straipsnio kopiją? 
— Be abejonės, — atsakė Robertas. 


Robertas nusprendė važiuoti į Talštrasę, iš kur išvyk- 
davo turistiniai autobusai, tartum autobusas galėtų suteikti 
jam kokios slaptos informacijos. “Iveko" buvo rudos ir si- 
dabrinės spalvų, nedidelis, kad gerai riedėtų stačiais Alpių 
keliais; jis buvo skirtas keturiolikai keleivių. Bet kas tie sep- 
tyni keleiviai ir kur Jie yra dabar? Robertas grįžo į savo mašiną 
ir pasižiūrėjo į žemėlapį, po to išvažiavo iš miesto Kapelio 
kaimo kryptimi. Važiuodamas į pietus, jis pravažiavo pro ne- 
dideles kalvas aplinkui Ciūrichą ir ėmė kilti į didingąsias 
Alpes. Pravažiavo Adlisvilą, Langnau, Hauzeną ir dar kelis 
bevardžius kaimelius su namukais, vaizduojamais spalvotuose 
pašto atvirukuose, o po valandos įvažiavo į Kapelį. Šiame 
kaimelyje buvo restoranas, bažnyčia, paštas ir apie tuzi- 
nas namų. Robertas sustabdė mašiną šalia restorano ir už- 
ėjo į vidų. Padavėja rinko indus nuo staliuko prie durų. 

— Atleiskite, panele, kaip man suradus pono Beker- 
mano namus? 

Padavėja parodė kelią. 

— Štai tenai, prie bažnyčios. 

— Dėkui. 

Robertas pasuko į dešinę bažnyčios link ir sustabdė 
mašiną prie kuklaus dviaukščio akmeninio namelio, dengto 
keraminėmis plytelėmis. Išlipęs iš mašinos, žengė prie du- 
rų. Neradęs skambučio, Robertas pasibeldė. 

Duris atidarė stambi ūsuota moteris. 

— Atleiskite, kad trukdau. Ar ponas Bekermanas namie? 

Moteris įtariai jį nužvelgė. 

— O ko jums reikia iš jo? 

Robertas apdovanojo ją žavinga šypsena. 

— Jūs tikriausiai ponia Bekerman? — jis išsitraukė 
reporterio pažymėjimą. — Aš rašau straipsnį Žurnalui apie 

šveicarų turistinių autobusų vairuotojus, ir jūsų vyrą man re- 
komendavo kaip vieną labiausiai patyrusių vairuotojų šalyje. 

Moteris nušvito ir išdidžiai tarė: 

— Mano Hansas puikus vairuotojas. 

— Kaip tik šitaip man ir sakė visi, ponia Bekerman. Aš 
norėčiau parengti su juo interviu. 

— Interviu su mano Hansu žurnalui? — ji sutriko. — 
Tai gan įdomu. Prašom užeiti. 

Jinai nusivedė Robertą į nedidelę, gražiai sutvarkytą 
svetainę. 

— Prašom palaukti. Aš pakviesiu Hansą. 

Namo lubos buvo žemos, medinės grindys tamsios, bal- 
dai mediniai, nedidelis akmeninis židinys ir nertos užuolai- 
dos ant langų. 

Robertas stovėjo ir mąstė. Tai ne tik geriausia, bet ir 
vienintelė pradžia. “Žmonės ateina iš gatvės, nusiperka bi- 
lietus ir keliauja... Dokumentų iš jų mes neprašome". Ro- 
bertas pamanė, jog iš čia daugiau eiti nėra kur, jeigu šis 
variantas nepasiseks, teliks paskelbti: “Septynis turistinio au- 
tobuso keleivius, mačiusius meteorologijos zondo kritimą, 
prašyčiau atvykti pas mane į viešbutį rytoj vidurdienį. Pus- 
ryčius garantuoju!' 

Į kambarį įėjo liesas plikas vyras. Jisai buvo išblyškęs, 
ir vešlūs juodi ūsai tarsi nederėjo prie visos jo išvaizdos. 

— Labą dieną, pone... 

— Smitas. Labą dieną, — Roberto balsas skambėjo 
nuoširdžiai. — Labai norėčiau susipažinti su jumis, pone 
Bekermanai. 

— Žmona sakė, jog rašote straipsnį apie turistinių 
autobusų vairuotojus. 

Robertas kerinčiai nusišypsojo. 

— Taip. Mūsų žurnalas domisi jumis ir jūsų kelio- 
nėmis be avarijų... 

— Ką jau ten, — šiurkščiai nutraukė jį Bekerma- 
nas. — Jus domina tas daikčiukas, kuris sudužo vakar vi- 

durdienį. Argi ne? 

Robertas pasistengė apsimesti sutrikęs. 

— Na, šiek tiek. Tą klausimą irgi norėčiau aptarti. 

„— Kodėl to tiesiai ir nepasakius? Sėskitės. 

— Dėkui, — Robertas atsisėdo ant sofos. 

— Apgailestauju, kad negaliu pasiūlyti išgerti, bet mes 
namuose neturime alkoholio, — jis patapšnojo sau per pil- 
vą. — Opa. O daktarai net negali skirti man nuskausmina- 
mų vaistų, nes visiems vaistams esu alergiškas, — jis atsisėdo 
priešais Robertą. — Bet jūs gi čia atvažiavote kalbėtis ne 
apie mano sveikatą, tiesa? Ką norėtumėte sužinoti? 

— Norėčiau pasikalbėti su jumis apie keleivius, ku- 
rie sekmadienį važiavo autobusu, kai sustojote netoli 
Utendorfo pasižiūrėti meteorologijos zondo. 

Hansas Bekermanas įsmeigė į jį akis. 

— Meteorologijos zondo? Kokio zondo? Apie ką jūs 
kalbate? 

— Apie meteorologijos zondą, kuris... 

— Jūs turite omenyje kosminį laivą? 

Dabar buvo Roberto eilė nustebti. 

— Ko... kosminio laivo? 

— Taip, skraidanti lėkštė. 

Robertui prireikė laiko, kad suvirškintų, ką išgir- 
do. Jis pajuto, kaip kūną nutvilkė šaltukas. 

— Jūs norėtumėte pasakyti matęs skraidančią lėkštę? 

— Taip, o joje — negyvėlių kūnus. 

“Švecarijos Alpėse sudužo meteorologijos zondas, pri- 
klausąs NATO. Jame buvo sumontuota keletas labai slaptų 
eksperimentinių karinių prietaisų". 

Robertui sunkiai sekėsi ramiai kalbėti. 

— Pone Bekermanai, ar tikrai esate įsitikinęs, jog 
matėte skraidančią lėkštę? 

— Žinoma, dabar tai vadina NSO*. 


* Neatpažinti skraidantys objektai (vertėjo past.) 

— Ir viduje buvo negyvų Žmonių? 

— Ne, ne žmonių. Būtybių. Jas labai sunku apibū- 
dinti, — jis lengvai virptelėjo. — Jos buvo labai mažos, 
didelėmis keistomis akimis. Vilkėjo sidabrinės spalvos 
kostiumus. Labai šiurpus vaizdas. 

Robertas klausėsi, bet niekaip neįstengė surikiuo- 
ti minčių. 

— O keleiviai matė visa tai? 

— O taip. Visi matėme. Aš stovėjau apie penkiolika 
minučių. Jie norėjo, kad dar pastovėčiau, bet kompanijos tai- 
syklės labai griežtos, turime tiksliai laikytis tvarkaraščio. 

Dar nė nepaklausęs, Robertas jau žinojo, jog klaus- 
ti beprasmiška. 

— Pone Bekermanai, o ar kartais nežinote keleivių 
pavardžių? 

— Pone, aš autobuso vairuotojas. Keleiviai bilietus 
nusiperka Ciūriche, ir mes važiuojame į Interlakeną piet- 
vakarių kryptimi, į Berną šiaurės vakaruose. Jie gali iš- 
lipti Berne arba sugrįžti į Ciūrichą. Niekas savo pavardžių 
neskelbia. 

— Vadinasi, keleivių pavardžių niekaip negalima su- 
žinoti? — nusiminęs pasakė Robertas. 

Vairuotojas susimąstė. 

— Viena, ką galiu pasakyti, — tarp keleivių nebuvo 
vaikų ir moterų. Tik vyrai. 

— Vien vyrai? 

Bekermanas vėl susimąstė. 

— Ne, netiesa. Buvo viena moteris. 

“Velniai griebtų, iš to man maža naudos, — pagalvo- 
jo Robertas. — Ir ko gi aš apskritai ėmiausi šios užduoties?" 

— Vadinasi, jūs, pone Bekermanai, sakote, kad visi 
keleiviai sėdo į autobusą Ciūriche, o ekskursijai pasibai- 
gus, paprasčiausiai išsivaikščiojo? 

— Taip ir buvo, pone Smitai. 

“Taigi, aš nematau nė šieno kupetos, kurioje reikėtų 
ieškoti adatos". 

— O gal bent ką prisimenate apie keleivius? Gal jie 
ką nors šnekėjo ar darė ką? 

Bekermanas palingavo galvą. 

— Aš dirbu, todėl nekreipiu į juos dėmesio. Nebent 
kas imtų reikšti pretenzijas. Kaip tas vokietis. 

Robertas apmirė ir labai švelniai pasiteiravo. 

— Koks vokietis? 

— Visi keleiviai sujudo pamatę NSO su negyvomis bū- 
tybėmis, o tasai senis pradėjo skųstis, kad jam reikią kuo grei- 
čiau patekti į Berną, pasirengti paskaitai universitete 
rytdienai... 

“Šiokia tokia pradžia". 

— O gal dar ką prisimenate apie jį? 

— Ne. 

Visai nieko? 

— Jis dėvėjo juodą paltą. 

— Pone Bekermanai. Norėčiau paprašyti jūsų paslau- 
gos. Gal neatsisakytumėte su manimi mašina pavažiuoti į 
Utendortfą? 

— Šiandien man poilsio diena, ir aš užimtas. 

— Mielai jums už tai apmokėsiu. 

— Na? 

— Du šimtus markių. 

— Aš ne... 

— Tad keturis šimtus. 

Bekermanas susimąstė. 

— O kodėl gi nepavažiavus? Dienelė išvykai auto- 
mobiliu gera, tiesa? 

Jie nuvažiavo į pietus per Liucerną ir nelyginant žais- 
linius kaimelius — Imansį bei Mergeną. Gamtovaizdžiai 
tiesiog gniaužė dvasią, bet Robertą buvo užvaldžiusios jo 
paties mintys. 

Pervažiavo per Engelbergą su senoviniu benediktinų 
vienuolynu, dideliu greičiu pralėkė pro Leizingeną ir Fo- 
lensį, pro nuostabų žydrą ežerą, kurio paviršiuje baltavo 

burių ir jachtų dėmelės. 

— Ar dar toli? — paklausė Robertas. 

— Jau nebe, — atsakė Hansas Bekermanas. 

Važiavo dar beveik valandą, paskiau įsuko į Spizą. 

— Dabar jau ranka pasiektum, — tarė Bekermanas. — 
Tereikia pravažiuoti Taną. 

Robertas pajuto, kaip tankiau suplakė širdis. Jis pama- 
tys kažką neįsivaizduojama, ateivius iš kitų pasaulių. Užpa- 
kaly jų liko mažytis Tano kaimelis, o po kelių minučių 
mašinai privažiavus prie giraitės, Hansas Bekermanas ištiesė 
ranką ir tarė: 

— Štai ten! 

Robertas pasuko į šalikelę ir sustabdė mašiną. 

— Perėjus skersai kelią, štai už tų medžių. 

Robertas pajuto, kad pradeda jaudintis. 

— Gerai. Eime pažiūrėti. 

Keliu važiavo sunkvežimis. Praleidę jį, Robertas ir 
Hansas perėjo skersai kelio. Robertas sekė paskui vairuo- 
toją nežymiu nuolydžiu prie medžių. 

Kelio jau visai nebebuvo matyti. Kai išėjo į lauky- 
mę, Bekermenas pareiškė: 

— Štai čia. 

Ant žemės gulėjo sudužęs meteorologijos zondas. 


8 skyrius 


“Esu jau per senas šitiems žaidimams, — atsainiai pa- 
mąstė Robertas. — Juk aš iš tikrųjų ėmiau tikėti jo pasaka 
apie skraidančią lėkštę“. 

Hansas Bekermanas sumišęs apžiūrinėjo skeveldras, 
kurios mėtėsi ant Žemės. 

— Neįtikėtina! Čia visai ne tai. 

Robertas atsiduso. 

— Taigi visai ne tai, tiesa? 

Bekermanas palingavo galvą. 

— Bet juk vakar ji buvo šičia. 

— Jūsų maži žali žmogučiai tikriausiai išskrido. 

Tačiau Bekermanas buvo užsispyrėlis. 

— Ne, ne. Jie buvo negyvi. 

“Visi negyvi. Labai gerai dera su mano užduotimi. Vie- 
nintelis mano siūlelis — kvaiša senis, kuriam vaidenasi kos- 
miniai laivai". 

Robertas priėjo arčiau meteorologijos zondo ir ėmė 
įdėmiai apžiūrinėti jį. Didelis apvalkalas iš aliuminio — ke- 
turiolikos pėdų skersmens, kraštai perplyšę nuo smūgio į že- 
mę. Visi prietaisai nuimti, kaip ir sakė generolas Hiliardas. 
“Negalėčiau pasakyti, kokie svarbūs šio meteorologijos zon- 
do prietaisai." 

Robertas apėjo sudaužytą aparatą, bandydamas nors ką 
surasti, permirko kojas šlapioje žolėje. Nieko gera. Šis zon- 
das toks pat kaip ir tuzinas kitų, kuriuos jam teko matyti. 

Hansas nepasidavė, demonstravo vokišką užsispyrimą. 

— Tai ateivių pokšteliai... Jie padarė, kad atrodytų 
šitaip... Jūs gi žinote, kad jie viską gali. 

Robertas nusprendė, jog čia nebėra ko veikti, dar ir 
kojos permirko, vaikščiojant po aukštą žolę. Jis jau pasi- 
suko eiti atgal, bet sudvejojo, užkluptas staigios minties. 
Sugrįžo prie zondo. 

— Ar negalėtumėte jo kilstelti? — paklausė. 

Bekermanas nustebęs pasižiūrėjo į jį. 

— Norite, kad aš jį pakelčiau? 

— Malonėkite. 

Bekermanas trūktelėjo pečiais. Jis paėmė vieną leng- 
vo apvalkalo kraštą ir jį kilstelėjo, o Robertas tuo metu 
palindo po juo. 

— Čia šlapia, — riktelėjo jis. 

— Žinoma, vakar visą dieną lijo, žemė kiaurai per- 
mirkusi. 

Robertas išlindo iš po zondo apvalkalo. 

“Pašėlęs oras, — pasakė jam pilotas. — Sekmadienis 
buvo saulėtas". O kaip tik sekmadienį zondas patyrė avari- 
ją. “Visą dieną lyja, o naktį — giedra. Čia reikia turėti ba- 
rometra, o ne laikrodį". 

— Koks buvo oras, kai pamatėte NSO? — paklausė 
Robertas. 

Bekermanas susimastė. 

— Puikus vidurdienis. 

— Saulėta? 

— Taip, saulėta. 

— O vakar lijo visą dieną? 

Bekermanas nustebęs pasižiūrėjo į jį. 

— Nair kas? 

— Vadinasi, jei zondas guli čia antrą parą, Žemė po 
juo turėtų būti sausa arba blogiausiu atveju truputį drėg- 
na. O po juo žolė tokia pat šlapia kaip ir visur aplinkui. 

Bekermanas nustebęs tebežiūrėjo į jį. 

— Nesuprantu. Ir ką tai reikštų? 

— Tai galėtų reikšti, — atsargiai pradėjo Robertas, 
— jog.kažkas šį zondą padėjo čionai vakar, pradėjus lyti, 
ir pasiėmė tai, ką jūs matėte. 

Ar galėjo būti logiškesnis paaiškinimas? 

— Na kas gi taip idiotiškai elgtųsi? 

“Tai anaiptol ne idiotiška, — pamanė Robertas. — 
Tai galėjo padaryti Šveicarijos valdžios institucijos, kad su- 
klaidintų nekviestus žioplius. Tiesai nuslėpti dezinformacija 
— pirmutinė gudrybė". Robertas žingsniavo po žolę atidžiai 
viską apžiūrinėdamas ir keiksnodamas save, jog vos nepa- 
kliuvo ant meškerės kaip idiotas. 

Hansas Bekermanas jį įtariai stebėjo. 

— O kokiam žurnalui, jūs, pone, rašote straipsnį? 

— “Trevel end Ležė". 

Bekermanas tiesiog nušvito. 

— O, tikriausiai jūs norėsite ir nufotografuoti ma- 
ne kaip anas vaikinas. 

— Kas? 

— Na, tasai fotografas, kuris mus nufotografavo. 

Robertą nusmelkė šaltis. 

— Apie kąjūs šnekate? 

— Apie fotografą. Jis nufotografavo mus to daikčiuko 
fone ir pažadėjo kiekvienam atsiųsti po nuotrauką. Kai kurie 
keleiviai irgi turėjo fotoaparatus. 

— Minutėlę, — lėtai ištarė Robertas. — Sakote, kad 
kažkas nufotografavo keleivius NSO fone? 

— Kaip tik tai aš ir sakau. 

— Irjis žadėjo kiekvienam atsiųsti po nuotrauką? 

— Taip. 

— Vadinasi, jis turėtų turėti jūsų pavardes bei adresus? 

— Žinoma, nes kaipgi kitaip galėtų atsiųsti nuotraukas? 

Robertas stovėjo nekrusteldamas, jausdamas, kaip 
jį apima euforija. “Pasisekė, Robertai! Pasisekė tau, kalės 
vaike!" Neįvykdomas uždavinys staiga tapo gardžiu kąs- 
neliu. Jam nebereikės ieškoti septynių nežinomų keleivių. 
Tereikia susirasti vieną fotografą. 

— Kodėl jūs anksčiau nepasakėte apie jį, pone Be- 
kermanai? | 

— Bet jūs gi klausinėjote manęs apie keleivius. 

— Tai reikštų, jog jis nebuvo keleivis? 

Bekermanas palingavo galvą. 

— Nebuvo. Jo mašina stovėjo skersai kelio, ją jau 
pradėjo tempti vilkikas, kai įvyko toji katastrofa. Vaiki- 
nas perbėgo skersai kelio pasižiūrėti, kas atsitiko, o pas- 
kui sulakstė prie savo mašinos, atsinešė fotoaparatą ir 
paprašė mūsų visų nusifotografuoti lėkštės fone. 

— Gal žinote šio fotografo pavardę? 

— Ne. 

— O gal šiaip ką galite pasakyti apie jį? 

Bekermanas susimąstė. 

— Jis buvo užsienietis. Amerikietis ar anglas. 

— Sakėte, jog jo mašiną rengėsi traukti vilkikas? 

— Taip. 

— O ar neprisimenate, kur vilkikas nuvažiavo? 

— Į šiaurę. Manau, kad į Berną. Tanas, žinia, arčiau, 
bet sekmadieniais Tane visi garažai uždaryti. 

Robertas šyptelėjo. 

— Dėkui, jūs man labai padėjote. 

— Ar nepamiršite atsiųsti straipsnio, kai parašysite? 

— Nepamiršiu. Štai pinigai jums, dar pridedu šimtą 
markių už pagalbą. Aš parvešiu jus namo. 

Jie sugrįžo prie mašinos, Bekermanas atsidarė du- 
reles, paskiau sustojo ir atsigręžė į Robertą. 

— Jūs labai dosnus, — jis išsiėmė iš kišenės nedide- 
lį stačiakampį metalo gabalėlį, maždaug žiebtuvėlio dy- 
džio, su žvilgančiu baltu kristaliuku. 

— Kas čia? 

— Radau ji sekmadienį ant žemės prieš sėdant į au- 
tobusą. 

Robertas įdėmiai apžiūrėjo keistą daiktą. Kristalas 
buvo lengvas kaip popierius, smėlio spalvos. Vienas jo 
kraštas aptrupėjęs, o tai galėjo reikšti, jog šis gabalėlis 


yra kito daikto dalis. — Įrengimų, sumontuotų meteorolo- 
gijos zonde dalis? Ar NSO dalis? 
— Gal jis lems jums sėkmę, — pasakė Bekermanas 


grūsdamas į piniginę gautus iš Roberto pinigus. — Man jis 
jau atnešė ją, — jis plačiai nusišypsojo ir įlipo į mašiną. 
Atėjo metas apmąstyti svarbiausią klausimą: “Ar iš tik- 
rųjų patikėjau NSO?" Robertas laikraščiuose skaitė daugybę 
neįtikėtiniausių istorijų apie Žmones, tvirtinusius, jog jie pa- 
buvoję kosminiame laive ir dabar turi antgamtinių žinių. Jis 
visuomet manė, jog šie žmonės arba dedasi daug žiną, arba 
turi kreiptis į psichiatrą. Tačiau pastaraisiais metais pasiro- 
de straipsnių, kuriuos ne taip lengva buvo paneigti. NSO ste- 
bėjo astronautai, KOP lakūnai, policininkai ir kiti verti 
pagarbos Žmonės, vengiantys nereikalingo spaudos šurmu- 
lio. Be to, pasirodė sensacingas straipsnis apie NSO katast- 
rofą Rozuele, Nju Meksiko valstijoje, kur neva buvę rasti 

ateivių kūnai. Valdžia pasistengė nuslėpti tą įvykį ir likviduo- 
ti visus įrodymus. Per Antrąjį pasaulinį karą lakūnai pasako- 
davo apie keistus objektus, kurie atakuodavo juos ir dingdavo. 
Sklido istorijos apie miestus, virš kurių dideliu greičiu pra- 
skrisdavę neatpažinti objektai. O jeigu tai iš tikrųjų NSO su 
ateiviais iš kitos galaktikos? Kokios būtų pasekmės mūsų plane- 
tai? Ar tai reikštų taiką? Karą? Civilizacijos, kaip suvokiame ją 
mes, pabaigą? Robertas pajuto širdies gilumoje tikįs, jog Han- 
sas Bekermanas paprasčiausiai kliedintis lunatikas ir katast- 
rofa iš tikrųjų ištiko vis dėlto meteorologijos zondą. Kad 
patikėtų Bekermano istorija arba atmestų ją, Robertas turė- 
jo surasti kitus liudytojus. Neįsigilinus ši istorija, rodos, ne- 
panaši į tiesą, bet vis dėlto joje kai kas vertė Robertą 
susimąstyti. Jei katastrofą patyrė meteorologijos zondas, kad ir 
su įslaptinta įranga, kodėl gi jam paskambino tokį ankstyvą metą 
ir paskyrė susitikimą Nacionalinio saugumo agentūroje, be to, 
pasakė, jog tai labai skubi užduotis ir liudytojus reikia surasti 
labai greitai? Galbūt tai tik priedanga? Jei taip... Kodėl gi? 


9 skyrius 


Vėliau, tą pačią dieną, Ženevoje, Šveicarijos užsie- 
nio reikalų ministerijoje, įvyko spaudos konferencija. Per 
penkiasdešimt korespondentų susirinko į konferencijų sa- 
lę, o daugelis dar stumdėsi koridoriuje. Dalyvavo televi- 
zijos, radijo, spaudos atstovai daugiau nei iš tuzino šalių, 
daugelis jų su magnetofonais bei videokameromis. Atro- 
dė, jog jie visi šneka choru. 

— Girdėjome, kad tai buvo ne meteorologijos zondas... 

— Ar tiesa, kad tai skraidanti lėkštė? 

— Sklinda gandai, jog laive buvę ateivių kūnai... 

— Ar liko gyvas bent vienas ateivis? 

— Galbūt vyriausybė bandys nuslėpti nuo Žmonių 
teisybę? 

Spaudos sekretorius pakėlė balsą, bandydamas nu- 
raminti auditoriją. 

— Ponios ir ponai, įvyko paprastas nesusipratimas. 
Visą laiką mums skambina, žmonės mato palydovus, krin- 
tančias žvaigždes... O ar jums nekeista, jog visi skambučiai 
dėl NSO būna anonimiški? Gal skambinęs tikrai tiki, kad 
būta NSO, o iš tiesų paprasčiausiai nukrito meteorologijos 
zondas. Mes specialiai pasirūpinome transportu, kad nu- 
vežtume jus į tą vietovę. Prašom, eikite paskui mane... 

Po penkiolikos minučių žurnalistai su kameromis, 
susigrūdę į du autobusus, išvažiavo į Utendorfą pasižiū- 
rėti nukritusio zondo. Pasiekę įvyko vietą, jie sustojo šla- 
pioje žolėje ir ėmė apžiūrinėti sutrūkusį zondo apvalkalą. 
Vėl prašenko spaudos sekretorius. 

— Štai jūsų slėpiningoji skraidanti lėkštė. Ji paleis- 
ta iš mūsų bazės. Kiek mums žinoma, ledi ir džentelme- 
nai, nėra neatpažintų skraidančių objektų, kurių kilmės 
mūsų vyriausybė negalėtų paaiškinti. Mes neturime jokių 
žinių apie nežemiškų civilizacijų lankymąsi. Šiuo požiūriu 
mūsų vyriausybė laikosi griežtos politikos. Jeigu rastųsi 
kokių kitaplanečių vizito įrodymų, informaciją nedelsda- 
mi pateiktume visuomenei. Jei nebėra ko klausti... 


10 skyrius 


KOP bazės Lenglyje, Virdžinijos valstijoje, 17-asis 
angaras buvo užrakintas ir gerai saugomas. Iš lauko pusės 
pagal pastato perimetrą stovėjo išsidėstę ketvertas gin- 
kluotų jūros pėstininkų. Angaro viduje trys aukšti armi- 
jos „karininkai saugojo užantspauduotą kambarį 
keisdamiesi kas aštuonios valandos. Niekas iš karininkų 
nežinojo, ką saugo. Be mokslininkų ir gydytojų, kurie dir- 
bo viduje, įeiti į kambarį buvo leista tik trims asmenims. 

Ketvirtasis ką tik atvyko. Jį pasitiko brigados gene- 

rolas Pakstonas, atsakingas už objekto saugumą. 

— Sveiki atvykę į mūsų Žžvėryną, — pasveikino jis svečią. 

— Aš jau iš anksto džiaugiuosi. 

— Jūs nenusivilsite. Prašom čionai. 

Prie užantspauduoto kambario durų stovėjo kabykla 
su kabančiais keturiais baltais steriliais kombinezonais. 

— Malonėkite apsirengti kombinezonu, — paprašė ge- 
nerolas. , 

— Be abejo, — Janusas įlindo į kombinezoną, visiškai 
uždengiantį kūną; tebuvo matyti tik veidas už stiklinės 
kaukės. Jis dar užsimovė ant batų baltas šlepetes, ir gene- 
rolas privedė jį prie kambario durų. Sargybinis pasitrau- 
kė į šalį, o generolas atvėrė duris. 

— Eikite. | 

Janusas įžengė į salę ir apsižvalgė. Patalpoje gulėjo 
kosminis laivas. Ant šonuose stovinčių skrodimo stalų gu- 
lėjo dviejų ateivių kūnai, prie vieno jų darbavosi pato- 
logoanatomas. 

Generolas Pakstonas atkreipė svečio dėmesį į kos- 
minį laivą. 

— Atrodo, mes susidūrėmė su žvalgybiniu laivu, — 
aiškino generolas. — Esame įsitikinę, jis turėjo tiesioginį 
ryšį su pagrindiniu laivu. 

Abu vyrai priėjo arčiau prie aparato ir ėmė apžiūrinė- 
ti. Laivas buvo maždaug trisdešimt penkių pėdų sker- 
smens, interjero forma priminė perlų kriauklę, lubos 
sustumiamos, trys atlošiami krėslai. Laivo sienas dengė 
plokštės, ant kurių kabojo kažkokie metaliniai diskai. 

— Čia dar daug ko nesuprantame, — prisipažino gane- 
rolas Pakstonas, — bet, ką nustatėme, — sukrečia, — jis pa- 
rodė kelis prietaisus ant nedidelių skydų. — Čia integruota 
plačiaruožė optinė sistema. Atrodo, jog ji skirta gyviems or- 
ganizmams susekti. Čia ryšio sistema, galinti sintetinti balsą, 
čia navigacijos sistema, atvirai kalbant, ji mums galvosūkis. 
Manome, jog ji veikia per elekromagnetinius impulsus. 

— Ar yra kokios ginkluotės? — paklausė Janusas. 

Generolas Pakstonas skėstelėjo rankomis. 

— Tiksliai nežinome, čia daugybė prietaisų, kurių 
paskirtis mums nesuvokiama. 

— O koks energijos šaltinis? 

— Spėjame, kad energijos šaltinis yra uždarojo cik- 
lo vienatomis vandenilis, todėl atliekų produktas — van- 
duo, kuris gali nuolat cirkuliuoti iš naujo, vis virsdamas 
vandeniliu ir kurdamas energiją. Turėdamas tokį nuolati- 
nį energijos šaltinį, laivas gali lengvai skrieti tarpplaneti- 
nėje erdvėje. Tikriausiai praeis nemažai metų, kol 
įspėsime visas šitas paslaptis. Bet yra kai ko dar labai įdo- 
maus. Du ateiviai buvo prisirišę prie krėslų, bet įduba tre- 
čiame krėsle rodo, j0g ir jame sėdėta. 

— Jūs norėtumėte pasakyti, — iš lėto pradėjo Janu- 
sas, — jog vienas ateivis galėjęs dingti? 

— Labai galimas daiktas. 

Janusas stovėjo susiraukęs. 

— Nagi, žvilgterkime į ateivius. 

Jie priėjo prie skrodimo stalų, ant kurių gulėjo kū- 
nai. Janusas sustojo ir pradėjo atidžiai apžiūrinėti neįpras- 
tas figūras. Rodėsi keista, jog būtybės, kurios taip labai 
skiriasi nuo Žmonių, buvo protingos. Ateivių kaktos pasi- 
rodė esančios daug didesnės nei tikėjosi Janusas. Jie buvo 
visiškai pliki, net be blakstienų ir antakių. Akys panėšėjo 
į teniso kamuoliukus. 

Daktaras, skrodęs lavoną, pakėlė galvą. 

— Tai stulbina, — tarė jis. — Vienas kūnas be ran- 
kos. Ir nėra jokių kraujo žymių, tačiau esama tarsi venų 
su žaliu skysčiu. 

— Žaliu skysčiu? — paklausė Janusas. 

— Taip, — sutriko daktaras, — manytume, jog šios 
būtybės augalinės kilmės. 

— Protingi augalai? Jūs rimtai kalbate? 


*--— 


niu ir apšlakstė berankio dilbį. Po kiek laiko iš dilbio ėmė 

tekėti žalia medžiaga, pamažu formuodama ranką 


Visi buvo sukrėsti. 
— Dieve mano! Ar jie išties negyvi, ar?... 


— Įdomu. Kiek suvokiame, kūnai negyvi, bet vis dėlto 


jie nėra tokie. Sakyčiau, tai anabiozės būsena. 
Janusas neatsitraukdamas tebežiūrėjo į vėl ataugusią 


ranką. 
— Daugelis augalų turi įvairių proto formų. 


— Proto? 
— Taip. Yra augalų, kurie keičia savo išvaizdą gin- 


damiesi. Mes dabar darome stebinančių eksperimentų su 
augalijos gyvenimu. 
— Norėčiau pamatyti tokių eksperimentų, — pasa- 


kė Janusas. 
— O, džiaugsiuosi galėdamas tai parodyti. 
Į didžiulį žalią laboratorijos pastatą įėjo ir vyriau- 
sybinių pastatų kompleksas už trisdešimties mylių nuo Va- 
šingtono. Užrašas ant jo sienos skelbė: 
Klevai ir paparčiai dar nesugadinti. 
Bet, bę abejonės, jeigu jie įgytų proto, irgi pradėtų pik- 
tžodžiauti ir niekinti Dievą. 
Ralfas Valdas Emersonas, 
“Gamta", 1836 


Profesorius Račmanas, viso komplekso galva, buvo 
mažytis, įsimylėjęs savo profesiją Žmogelis 

— Kaip tik Čarlzas Darvinas pirmasis atrado auga- 
lų sugebėjimą mąstyti. Liuteris Berbankas pažengė toliau 


bandydamas nustatyti kontaktą su augalais 

— Jūs iš tikrųjų tikite, kad tai įmanoma? 

— Mes žinome, kad įmanoma. Džordžas Vašingto- 
nas Karveris kalbėjosi su augalais, ir jie padėjo jam at- 
rasti šimtus naujų medžiagų. Karveris sakė: “Kai paliečiu 

gėlę, paliečiu begalybę. Gėlės Žemėje egzistavo gerokai 
prieš atsirandant žmonėms ir, kai jie išnyks, jos egzistuos 
dar miljonus metų. Per gėles aš kalbuosi su begalybe..." 

Janusas apžvelgė didžiulį pastatą, kuriame stovėjo. 
Pastatas buvo pilnas augalų ir egzotiškų gėlių, nuspalvi- 
nusių jį visomis vaivorykštės spalvomis. Oras buvo pri- 
sodrintas įvairiausių kvapų. 

— Šioje salėje viskas gyva, — tarė profesorius Račma- 
nas. — Šie augalai gali jausti meilę, neapykantą, skausmą, 
gali susijaudinti... tiesiog Kaip gyvūnai. Seras Žagadis Čan- 
dra Bozė įrodė, jog jie reaguoja į balso toną. 

— O kaip visa tai galima įrodyti? — pasidomėjo Janusas. 

— Džiaugiuosi galėdamas jums pademonstruoti, — 
Račmanas priėjo prie stalo, pilno augalų. Šalia stovėjo po- 
ligrafas, Račmanas paėmė vieną elektrodą ir prijungė prie 
augalo. Rodyklė poligrafo skalėje nejudėjo. — Žiūrėki- 
te, — pasakė profesorius. 

Jis pasilenkė prie augalo ir sušnibždėjo: 

— Aš manau, kad csi labai gražus, gražesnis už vi- 
sus kitus augalus... 

Janusas pamatė, kaip poligrafo rodyklė truputėlį pa- 
sislinko į priekį. 

Staiga profesorius riktelėjo: 

— Tu bjaurus! Tu žūsi! Ar girdi mane? Žūsi! 

Poligrafo rodyklė suvirpėjo ir staigiai šoktelėjo. 

— Dieve mano, — tarė Janusas, — negaliu tuo pa- 
tikėti. 

— Dabar matėte augalo reakciją į Žmogaus balsą, — 
tarė Račmanas. — Amerikiečių žurnalai išspausdino straips- 
nį apie panašius eksperimentus, bet visų įdomiausias buvo 
eksperimentas, kurį atliko šeši studentai. Vienas jų, kitiems 
nežinant, įėjo į kambarį kuriame buvo du augalai; vieną šių 
augalų prijungė prie poligrafo, o kitą sunakino. Paskiau stu- 
dentai iš eilės ėjo į tą kambarį. Kol ėjo nekalti, poligrafas 

visai nereagavo. Bet kambaryje pasirodžius tam studen- 
tui, kuris sunaikino augalą, poligrafo rodyklė bemat šok- 
teldavo. 

— Neįtikėtina. 

— Bet tiesa. Mes dar išsiaiškinome, jog augalai rea- 
guoja į įvairią muziką. 

— Įvairią muziką? 

— Taip. Toks bandymas buvo atliktas Templio Bjuelio 
koledže Denveryje. Paprastus augalus įdėjo į tris skirtingas 
stiklines dėžės, vienoje kurių skambėjo roko muzika, ki- 
toje — indų sitarų muzika, o trečioje — niekas negrojo. 
Bandymą filmavo Si Bi Es kino kameros. Po dviejų savai- 
čių augalai dėžėse su roko muzika žuvo, buvusieji dėžėje 
be muzikos augo normaliai, o štai dėžėje, kurioje skam- 
bėjo švelnūs sitarų garsai, jie skleidė puikius žiedpumpu- 
rius, linkstančius į garso šaltinį. Volteris Kronkaitas 
pademonstravo šį filmą per naujienų laidą. Jei norėtumė- 
te patikrinti, — tai buvo 1970 metų spalio 26-ą. 

— Norite pasakyti, jog augalai turi proto? 

— Jie kvėpuoja, maitinasi, dauginasi. Jie gali jausti 
skausmą ir gintis nuo priešų. Pavyzdžiui, kai kurie augalai 
panaudoja terpenus dirvožemiui aplinkui save užnuodyti 
ir konkurentams naikinti. Kiti augalai išskiria alkaloidų, 
ir jais nebeminta vabzdžiai. Mes įrodėme, jog augalai ben- 
drauja tarpusavyje per feromonus. 

— Aš apie tai girdėjau, — pasakė Janusas. 

— Kai kurie augalai yra mesėdžiai, kaip stepukas. 
Kai kurios orchidėjos paskleidžia bičių patelių kvapą pri- 
sikviesdamos patinėlių, kitos orchidėjos panėšėja į vaps- 
vų pateles ir tuo prisivilioja patinėlių Žiedadulkėms rinkti. 
O esama orchidėjų, skleidžiančių pašvinkusios mėsos kva- 
pą, ir prie jų sulekia visos aplink esančios musės. 

Janusas gaudė kiekvieną žodį. 

— Rožinė kurpelė turi viršutinę lūpą, kuri užsivožia ir 
pagriebia nutūpusią bitę. Vienintelė išeitis bitei yra siau- 

ras plyšelis užpakalinėje žiedo dalyje. Pakeliui į laisvę bi- 
tė surenka žiedadulkes. Šiaurės rytuose auga per penkis 
tūkstančius žydinčių augalų rūšių, ir kiekviena rūšis turi 
savo ypatumų. Negali būti abejonių, įrodyta, jog gyvi au- 
galai protauja. 

“Ir kur dabar trečiasis ateivis?" — pagalvojo Janusas. 


11 skyrius 


Trečioji diena 
Bernas, Sveicarija 
Trečiadienis, spalio 17-oji 


Bernas buvo vienas Roberto mėgstamiausių mies- 
tų. Elegantiškas miestas su puikiais paminklais ir gražiais 
senais aštuonioliktojo amžiaus akmeniniais namais. Švei- 
carijos sostinė ir vienas labiausiai klestinčių jos miestų. 
Robertas spėjo, jog Berno tramvajai buvo nudažyti žaliai 
todėl, kad tokios spalvos buvo pinigai. Berniečiai geres- 
nės širdies ir nėrūpestingesni palyginti su kitų Šveicari- 
jos miestų gyventojais. Jie vaikščiojo neskubėdami, kalbėjo 
lėčiau ir apskritai buvo ramesni. Anksčiau Robertui teko 
keletą kartų dirbti Berne drauge su šveicarų saugumo tar- 
nyba, kurios štabas buvo įsikūręs Vaizenhauzplace. Ten jis 
turėjo draugų, galinčių padėti jam, bet instrukcijos šiuo 
atžvilgiu buvo pernelyg griežtos. Keistos, tačiau griežtos. 

Robertui teko penkiolika kartų skambinti, kol susi- 
rado garažą, į kurį buvo nutempta fotografo mašina. Tai 
buvo nedidelis garažas Friburgštrasėje, o mechanikas Fri- 
cas Mandelis kartu buvo ir jo savininkas. Mandelis baigė 
ketvirtą dešimtį, jo veidas buvo išvargęs ir spuoguotas, kū- 
nas liesokas, pernelyg didelis nuo alaus pilvas. Robertui 
atvažiavus į garažą, Fricas triūsė remonto duobėje. 

— Labą dieną, — šūktelėjo jam Robertas. 

Mandelis pakėlė galvą. 

— Labą dieną. Kuo galėčiau pasitarnauti? 

— Mane domina mašina, kurią buksyravote sekmadienį. 

— Lukterkite minutėlę, aš tik užbaigsiu savo darbą. 

Po dešimt minučių Mandelis išsiropštė iš duobės, šluos- 
tydamas skudurais alyvuotas rankas. 

— Vadinasi, jūs skambinote šįryt? Gal dėl to darbo kas 
skundžiasi? Aš neatsakau už... 

— Ne, — nuramino jį Robertas, — jokių skundų nėra. 
Aš inspektuoju, ir man rūpi mašinos vairuotojas. 

— Eime į kontorą. 

Jie įėjo į nedidelį kabinetą, Mandelis atidarė doku- 
mentų spintą. 

— Sakėte, praėjusį sekmadienį? 

— Taip, iš tikrųjų. 

Mandelis išsitraukė kortelę. 

— O, tai buvo fotografas, nufotografavęs mus prie NSO. 

Robertas pajuto, jog jo delnai sudrėko. 

— Jūs matėte NSO? 

— Taip, beveik pačiupinėjau. £ 

— Ar galite jį apibūdinti? 

Mandelis truktelėjo pečiais. 

— Jis... jis atrodė gyvas. 

— Kaip? 

— Aš turiu galvoje... aplinkui jį švietė kažkokia švie- 
sa, o spalvos visą laiką keitėsi. Jis atrodė žydras... paskui 
žalias... nežinau. Labai sunku apibūdinti. O viduje ten bu- 
vo tos mažos būtybės. Ne Žmonės, o... 

— Kičk jų buvo? 

— Du. 

— Jie buvo gyvi? 

— Man pasirodė, jog mirę — jis suraukė antakius. — 
Džiaugiuosi, kad jūs tikite manimi, aš bandžiau apie tai 
papasakoti savo draugams, O jie iš manęs tik juokėsi. Net 

žmona pamanė, kad padauginau išgerti. Bet aš gi Žinau, 
ką mačiau. 

— O ką galite pasakyti apie mašiną, kurią atitem- 
pėte? — paklausė Robertas. 

— Ak, tiesa, “Reno". Išdegė guoliai, ir ėmė tekėti te- 
palas. Už automobilio buksyravimą paėmiau šimtą dvidešimt 
penkis frankus — dvigubas tarifas, nes buvo sekmadienis. 

— Ar vairuotojas apmokėjo čekiu, ar kredito kortele? 

— Aš nepripažįstu nei čekių, nei kredito kortelių. 
Jis sumokėjo grynais. 

— Šveicarų frankais? 

— Svarais. 

— Ar esate tuo įsitikinęs? 

— Žinoma, prisimenu, jog teko perskaičiuoti pagal 
kursą. 

— Pone Mandeli, o ar atsitiktinai neužsirašėte ma- 
šinos numerio? 

— Aišku, užsirašiau, — atsakė Mandelis ir pažvelgė 
į kortelę. — Automobilis buvo išsinuomotas Ženevoje. 

— Gal galėtumėte pasakyti numerį? 

— Galiu, kodėl gi ne? — jis užrašė numerį ant po- 
pieriaus skiautelės ir ištiesė ją Robertui. — Ar tai siejasi 
su NSO? 

— Ne, — atsakė Robertas kuo nuoširdžiausi balsu, 
išsiėmė piniginę ir išsitraukė iš jos pažymėjimą. — Aš at- 
stovauju tarptautiniam automobilių klubui, mano kompa- 
niją domina, kokia padėtis su sugedusių automobilių 
buksyravimu. 

- — Aaa... 

Robertas išėjo iš garažo ir nustebęs pagalvojo: “At- 
rodo, šis neatpažintas velnio objektas su dviem negyvais at- 
eiviais iš tiesų egzistuoja". Bet kodėl tuomet generolas 
Hiliardas melavo jam, jei suprato, kad Robertas vis vien 
išsiaiškins, jog tatai buvo skraidanti lėkštė? 

Paaiškinimas tegalėjo būti vienui vienas, ir, pagal- 
vojus apie jį, Robertą staiga nusmelkė drebulys. 

12 skyrius 


Didžiulis kosminis laivas tarsi nejudėdamas pakibo 
tamsioje erdvėje. Bet iš tikrųjų jis keliavo Žemės orbita 
dvidešimt dviejų tūkstančių mylių per valandą greičiu. Ja- 
me buvo šeši ateiviai, kurie Žiūrėjo į optinį trimačio vaizdo 
ekraną ant laivo sienos. Sukantis Žemei, monitoriuje jie ste- 
bėjo holografinį vaizdą apačioje, o elektroninis spektrog- 
rafas analizavo cheminę jo sudėtį. Žemės atmosfera buvo 
nepaprastai užteršta, didžiulės gamyklos nuodijo orą išme- 
tama tiršta juoda tarša, o biologiškai neskaidžios atliekos 
kaupėsi laidojamos žemėje bei skandinamos į jūrose. 

Ateiviai matė vandenynus, kadaise švarius ir žydrus, 
o dabar pajuodusius nuo naftos ar parudusius nuo kitokių 
taršalų. Didžiojo Barjerinio Rifo koralai nubluko, Žuvys 
gaišo milijonais, Amazonės miškų vietoje tįsojo didžiau- 
sia dykvietė. Kosminio laivo prietaisai rodė, jog Žemės 
temperatūra, palyginti su paskutiniu tyrimu prieš trejus 
metus, pakilo. Ateiviai stebėjo planetoje vykstančius ka- 
rus, kurie dar labiau kenkė Žemės atmosferai. 

Tarpusavyje ateiviai šnekėjosi telepatiškai. 

— Tų žemėnų būtyje niekas nepasikeitė. 

— Labai gaila. Jie nieko neišmoko. 

— Mes juo pamokysime. 

— Ar bandėte susisiekti su mūsų žvalgais? 

— Taip. Bet kažkas įvyko. Jie neatsako. 

— Reikia pabandyti dar kartą. Turėtume surasti jų laivą. 

Apačioje, Žemėje, už tūkstančių pėdų nuo kosminio 
laivo orbitos, Robertas paskambino generolui Hiliardui 
slapta ryšio linija. Jį tuojau sujungė su generolu. 

— Labą dieną, komandore. Ar turite naujienų? 

“Taip, norėčiau pranešti tau, kad esi melagis, šunsnu- 
kis", — pamanė Robertas, tačiau balsu pasakė visai ką kita. 

— Dėl to meteorologijos zondo, generole... atrodo, 
jog tai buvo NSO, — Robertas laukė, ką jam atsakys. 


+ 

— Taip, žinau. Dėl griežto slaptumo šito negalėjau 
jums pasakyti anksčiau. 

Kurį laiką abudu tylėjo, paskiau generolas Hiliar- 
das vėl prašneko: 

— Tai, ką pasakysiu jums, komandore, ypač slapta. 
Prieš trejus metus mūsų vyriausybė buvo susitikusi su at- 
eiviais, jie nusileido vienoje NATO karinių oro bazių. 
Mums pavyko užmegzti su jais kontaktą. 

Robertas pajuto, kaip pašėlusiai sutvaksėjo širdis. 

— Ką... ką jie pasakė? 

— Kad rengiasi mus sunaikinti. 

Robertas nepatikėjo savo ausimis. 

— Sunaikinti? ) 

— Tikrų tikriausiai. Jie pasakė sugrįšią į šią plane- 
tą, paversią mus vergais, 0 mes negalėsime pasipriešinti. 
Kol kas mes iš tikrųjų nesame pajėgūs, bet dirbame, kad 
įstengtume atsilaikyti. Štai kodėl labai svarbu vengti pa- 
nikos visuomenėje ir laimėti laiko. Tikiuosi, dabar supran- 
tate, kaip svarbu, kad liudytojai nepasakotų, ką regėję. 
Jeigu jie ims plepėti ir viskas iškils aikštėn, grės pasauli- 
nė katastrofa. 

— O ar negeriau būtų parengti Žmones ir... 

— Klausykit, komandore, 1938 metais jaunas akto- 
rius, pavarde Orsonas Velsas, perskaitė per radiją scena- 
rijų, pavadintą “Pasaulių karas", apie tai, kaip į Žemę 
įsiveržia ateiviai. Per keletą minučių visuose Amerikos 
miestuose kilo panika, puolę į isteriją gyventojai bandė 
pabėgti nuo įsivaizduojamų grobikų. Telefono ryšiai nu- 
trūko, keliai užsikimšo, žmonės Žuvo, viešpatavo visuoti- 
nis chaosas. Ne, mums pirmiausia reikia pasirengti 
pasitikti ateivius, o jau vėliau apie tai pranešti gyvento- 
jams. Mes norime, kad surastumėte liudytojus jų pačių 
saugumo labui, ir tada galėsime kontroliuoti situaciją. 

Robertas pajuto, jog jį išmušė prakaitas. 

— Taip, aš... aš suprantu. 

— Taigi gerai. Tikiuosi, jūs pasikalbėjote bent su 

vienu liudytoju? 

— Suradau du. 

— Kokios jų pavardės? 

— Hansas Bekermanas, turistinio autobuso vairuoto- 
jas, gyvena Kapelyje... 

— O antrasis? 

— Fricas Mandelis, garažo savininkas Berne. Jis buk- 
syravo trečiojo liudytojo mašiną. 

— Koks jo vardas? 

— Šito aš dar nežinau, kaip tik dabar juo domiuosi. 
Gal man vertėtų pasikalbėti su jais, kad neplepėtų apie NSO? 

— Ne, jums tiesiog reikia surasti visus liudytojus, o 
paskiau su jais bendraus valstybių vyriausybių valdinin- 
kai. Ar išsiaiškinote, kiek liudytojų buvo iš viso? 

— Taip. Septyni keleiviai, vairuotojas, mechanikas 
ir automobilio vairuotojas. 

— Turite surasti visus juos, kiekvieną iš tos dešim- 
ties liudytojų. Supratote? 

— Taip, generole. 

Robertas sutrikęs padėjo ragelį. NSO buvo realybė, at- 
eiviai — priešai. Siaubinga. 

Staiga vėl dingtelėjo mintis, kuri jam jau anksčiau 
kėlė nerimą. Generolas Hiliardas davė jam užduotį, bet 
visko nepapasakojo. Ką jie dar galėtų slėpti? Ša 

Automobilių nuomos kompanija “ Avis" buvo Žene- 
vos centre. Lozanos gatvėje 44. Robertas ryžtingai įžengė 
į kontorą ir priėjo prie moters, stovėjusios už barjero. 

— Kuo galėčiau pasitarnauti? — paklausė ji. 

Robertas numetė ant barjero popierėlį su “ Reno" 
numeriu. 

— Praėjusią savaitę jūs buvote išnuomoję šį auto- 
mobilį. Norėčiau sužinoti jį išsinuomojusio Žmogaus pa- 
vardę, — Robertas kalbėjo rūsčiai. 

Moteris -net žengtelėjo atgal. 

— Atleiskite, bet mums neleidžiama teikti tokios in- 
formacijos. 

— Ką gi, juo blogiau jums, — griežtai atšovė Rober- 
tas, — nes būsiu priverstas per teismą pateikti didelį pi- 
nigų ieškinį jūsų kompanijai. 

— Nesuprantu. Kas nutiko? 

— Paaiškinsiu jums esmę, ponia. Sekmadienį ši ma- 
šina važiuodama įsirėžė į manąją ir padarė man nėmaža 
nuostolių. Vairuotojas pabėgo, bet man pavykė užsirašyti 
jo mašinos numerį. 

— Dabar suprantu, — moteris atidžiai pasižiūrėjo į 
Robertą. — Prašom atleisti, — ji kažkur nuėjo ir po mi- 
nutės grįžo su registracijos knyga. — Kaip čia užrašyta, 
buvo sugedęs variklis, bet apie avariją nieko nepasakyta. 

— Gerai, vadinasi, aš dabar jums pranešu apie ją. Ir 
atsakyti dėl to teks jūsų kompanijai, apmokėsite už mano 
mašinos remontą. Aš turiu naujutėlaitį “Poršė", todėl jums 
kainuos didelį pinigą... 

— Labai apgailestauju, sere, bet apie avariją nebu- 
vo jokio pranešimo, todėl mes už tai neatsakome. 

— Klausykite, — Robertas pažemino toną ir sten- 
gėsi kalbėti įtaigiai, — aš noriu, kad visa būtų teisinga. 
Netrokštu reikalauti, kad atsakytų jūsų kompanija, pa- 
prasčiausiai noriu, kad tasai Žmogus apmokėtų už mano 
mašinos remontą. Tai buvo eismo įvykis, ir aš galėjau net 
į policiją kreiptis. Jeigu pasakysite man to Žmogaus pa- 
vardę ir adresą, aš kreipsiuosi tiesiai į jį, mes susitarsime 
tarpusavyje, ir kompanija su tuo neturės nieko bendra. Ar 
gerai sakau? 

Moteris kurį laiką pamąstė, paskui tarė: 

— Taip, tokia išeitis mums tiktų, — ji pažvelgė į ran- 
koje laikomą knygą. — Žmogus, kuris išsinuomojo šį au- 
tomobilį, — Leslis Moderšedas. 

— O jo adresas? 

— 213, Grov roundas, Vaitčepelis, Londonas, Yst 
3, — Moteris pasižiūrėjo į Robertą. — Ar pažadate, jog 
mūsų kompanija nebus įvelta į jokius teisinius ginčus? 
— Duodu žodį, — patikino ją Robertas. — Tai mūsų 
asmeninis dalykas, mano ir Moderšedo. 
- Komandoras Robertas Belami artimiausio reiso lėk- 
tuvu išskrido iš Šveicarijos į Londoną. 


Jis sėdėjo tamsoje, susimąstęs, perkratinėdamas min- 
tyse visas plano smulkmenas, kad dar sykį įsitikintų, jog nie- 
ko nepraleidęs. Jo mintis nutraukė telefono skambutis. 

— Kalba Janusas. 

— Janusai, tai generolas Hiliardas. 

— Raportuokite. 

— Komandoras Belami surado pirmuosius du liu- 
dytojus. 

— Labai gerai. Nedelsdami pasirūpinkite jais. 

— Klausau, sere. - 

— Kur dabar komandoras? 

— Išvyko į Londoną, greit turėtų surasti trečiąjį. 

— Pranešiu komitetui apie tai. Nuolat informuokite 
mane apie įvykių eigą. 

— Supratau, sere. Manyčiau... 

Bet kitame gale jau pakabino ragelį. 


“ŽAIBO" TELEGRAMA 

VISIŠKAI SLAPTAI. 

NACIGNALINIO SAUGUMO AGENTŪRA, SAU- 
GUMO TARNYBOS DIREKTORIAUS PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: OPERACIJA “PASAULIO PABAIGA". 

1. HANSAS BEKERMANAS — KAPELIS. 

2. FRICAS MANDELIS — BERNAS. 

PABAIGA. 

13 skyrius 


Vidurnaktį mažoje fermoje už penkiolikos mylių nuo 
Utendorfo Lagenfeldų šeimai ramybę sudrumstė keisti įvy- 
kiai. Vyriausią vaiką pažadino geltona šviesa, kuri sklido pro 
miegamojo langą. Jam atsikėlus pasižiūrėti, kas čia, šviesa 
užgeso. 

Kieme vokiečių aviganis Tozis pradėjo įnirtingai loti 
ir pažadino senąjį Lagenfeldą. Fermeris nenorom išlipo iš 
lovos apraminti šuns, o išėjęs į lauką, išgirdo, kaip avys dau- 
žosi aptvare bandydamos ištrūkti. Praeidamas pro sklidi- 
ną lietaus vandens lovį, senis pastebėjo, jog jame vandens 
nebelikę nė lašo. 

Tozis inkšdamas prišoko prie senio, Lagenfeldas pa- 
glostė šuns galvą. 

— Viskas gerai, mažyli, viskas gerai. 

Ir tą akimirką namuose užgeso šviesa. Kai fermeris 
sugrįžo į vidų ir nukėlė telefono ragelį pranešti dėl elek- 
tros, šis neveikė. 

Jei elektra būtų buvusi ir lemputės švietusios, ferme- 
ris būtų pamatęs keistą gražią moterį, einančią per jo kiemą į 
laukus. 


14 skyrius 


Saugumo tarnybos štabo būstinė 
Ženeva, Sveicarija 
13.00 


Ministras sėdėjo Šveicarijos saugumo tarnyboje ir 
Žiūrėjo Į direkotoriaus pavaduotoją, baigiantį skaityti te- 
legramą. Perskaitęs įsidėjo į aplanką su užrašu “visiškai 
slaptai", įkišo jį į stalo stalčių ir užrakino. 

— Hansas Bekermanas ir Fricas Mandelis. 


74 


— Taip. 

— Jokių problemų, pone ministre. Viskas bus padaryta. 
— Labai gerai. 

— Kada? 

— Nedelsiant. 


Kitą rytą pakeliui į darbą Hansą Bekermaną kamavo 
abejonės: “Reikėjo priversti tą reporterį sumokėti už daiktelį, 
kurį suradau ant žemės. Tie žurnalai labai turtingi, būčiau ga- 
lėjęs gauti už jį tikriausiai kelis šimtus markių. Tada galė- 
čiau susirasti gerą daktarą ir išsigydyti opą." 

Pravažiavęs Turler Leiką, priekyje šalikelėje pama- 
tė “baltuojančią" moterį. Bekermanas sulėtino greitį no- 
rėdamas geriau į ją įsižiūrėti. Jinai buvo jauna ir žavi. Jis 
pasuko prie šalikelės, ir moteris priėjo prie mašinos. 

— Ačiū, — jos žodžiuose suskambo šveicariškas ak- 
centas. — Aš susikivirčijau su savo bičiuliu, ir jis pametė 
mane čionai, vidury kelio. 

— Laba diena, — pasisveikino Hansas, — gal kuo pa- 
dėti? — Apžiūrėjęs ją iš arčiau, įsitikino, kad ji pasirodė esanti 
dar gražesnė. 

— Ajajai, tai baisu. 

— Ar nepavėžėtumėte manęs iki Ciūricho? 

— Be abejo. Sėskitės. 

Moteris atsidarė dureles ir atsisėdo šalia jo. 

— Jūs labai mielas, — pasakė ji. — Mano vardas — 
Karena. 

— O mano — Hansas, — jis įsuko į kelią. 

— Nežinau, ką būčiau dariusi, jeigu ne jūs, Hansai. 

— O aš įsitikinęs, jog kas kitas būtų pavėžėjęs tokią 
dailią moterį. 

Ji pasislinko arčiau jo. 

— Galiu lažintis, kad jis nebūtų toks simpatiškas 
kaip jūs. 

Hansas pažvelgė į ją. 

— Argi? 

— Jūs, mano akimis, labai simpatiškas. 

Hansas nusišypsojo. 

— Jums derėtų tai pasakyti mano žmonai. 

— Ak, jūs vedęs, — moters balse suskambo nusivy- 
limas. — Kodėl simpatiški vyrai visada vedę? 

Hansas išdidžiai pasitempė. 

— Tiesą sakant, aš gailiuosi, kad išvis susidėjau su 
savo vaikinu, — ji pasisuko ant sėdynės, ir sijonas atsi- 
smaukė beveik iki klubų. — Man labiau patinka vyresni, 
brandesni vyrai, Hansai. Man rodosi, jog jie seksualesni 
už jaunus, — jinai prisiglaudė prie jo. — O jūs ar mėgsta- 
te seksą, Hansai? 

Jis ėmė kosėti pravalydamas gerklę. 

— Aš... Na, žinote... aš juk vyras... 

— Tatai aš pastebėjau, — pasakė moteris ir paglos- 
tė jo šlaunį. — Žinote, ką jums pasakysiu? Mano kivirčas 
su vaikinu pasirodė kaip tik laiku. Ar nenorėtumėte, kad 
pamylėčiau jus? 

Hansas negalėjo patikėti tokia sėkme: ji buvo graži 
ir, kiek spėjo pamatyti, jos kūnas — vienas puikumėlis. 
Hansas nurijo seilę. 

— Aš to labai norėčiau, bet važiuoju į darbą... 

— Tai mums užimtų viso labo keletą minučių, — nu- 
sišypsojo ji. — Priekyje yra lauko keliukas, vedantis į miš- 
ką. Kodėl mums juo nepasukus? 

Hansas pajuto stiprėjantį susijaudinimą. “Velniai 
griebtų, ką pasakys vaikinai kontoroje, kai apie tai papasa- 
kosiu! Jie nepatikės". 

— Žinoma, kodėl gi ne? — Hansas įsuko iš plento į 
nedidelį purviną lauko keliuką, vedantį į giraitę. Jokių ki- 
tų mašinų aplink nebuvo. 

Moteris pamažu uždėjo rankas jam ant šlaunų. 

— Dieve, kokios stiprios tavo kojos. 

— Jaunystėje aš bėgiodavau, — paaiškino Bekermanas. 

— Maukis kelnes, — ji atsagstė diržą ir padėjo jam 

nusmaukti kelnes. Hanso organas pakilo. 

— Ak, koks didelis! — moteris paglostė jo organą. — 
Ar nori, kad jį pabučiuočiau? 

— Taip, — sustenėjo Hansas. Jo Žmona niekada sau 
neleisdavo šitaip elgtis. 

— Tuojau, tik atsipalaiduok. 

Bekermanas atsiduso ir užsimerkė, minkšta moters 
ranka glostė jo varpą. Staiga jis pajuto dūrį į šlaunį ir at- 
simerkė. 

— Kas... 

Hanso kūnas suglebo, akys iššoko iš orbitų, jis duso. 
Moteris žiūrėjo, kaip Bekermanas palinko į priekį ir su- 
kniubo ant vairo. Ji išlipo iš mašinos, pervilko Hanso kūną 
ant užpakalinės sėdynės, pati sėdo prie vairo ir keliuku vėl 
išvažiavo į trasą. Sustabdžiusi mašiną prie stataus skardžio, 
lukterėjo, kol plentas ištuštės, paskui spūstelėjo greičio pa- 
miną ir iššoko iš mašinos, vos tik jai pajudėjus. Moteris 
stovėjo ir žiūrėjo, kaip mašina kūlvirsčia lekia žemyn. Po 
penkių minučių prie jos sustojo juodas limuzinas. 

— Viskas gerai? 

— Žinoma. 


Fricas Mandelis sėdėjo savo kontoroje ir jau rengė- 
si uždaryti garažą, kai įėjo du vyrai. 

— Atleiskite, — pasakė jis, — bet aš jau uždarau ir 
negaliu... 

Vienas vyras nutraukė jį. 

— Mūsų mašina sugedo. Reikia vilkiko. 

— Manęs laukia žmona, šiandien ateina svečių. Ga- 
liu duoti jums kito garažo adresą... 

— Mes sumokėsime du šimtus dolerių, nes skubame. 

— Du šimtus dolerių? 

— Taip. Mūsų mašina gerokai aplamdyta, ir norime, 
kad patvarkytumėte ją. Už tai gausite dar du šimtus, o gal 
ir tris šimtus dolerių. 

Šis pasiūlymas Mandelį pradėjo dominti. 

— Rimtai? 

— Mūsų mašina “Rols Roisas", — pasakė vienas vy- 
ras. — Žvilgterkime, kokie čia jūsų įrengimai, — jie nuė- 
jo į remonto cechą ir sustojo prie remonto duobės krašto. 
— Labai geri įrengimai. 

— Taip, ponai, — išdidžiai pastebėjo Mandelis. — 
Mano įrengimai geriausi. 

Vienas nepažįstamųjų išsitraukė piniginę. 

— Štai, galiu duoti jums rankpinigių, — jis išsitrau- 
kė iš piniginės keletą banknotų ir ištiesė juos Mandeliui, 
bet tą akimirką piniginė slystelėjo iš rankų ir įkrito į duo- 
bę. — Velniai griebtų! 

— Nesijaudinkite, — tarė Mandelis, — aš tuojau iš- 
imsiu. 

Mandelis įšoko į duobę. Tuomet vienas vyras priėjo 
prie hidraulinio domkrato valdymo pulto ir paspaudė myg- 
tuką. Domkrato platforma ėmė leistis. 

Mandelis užvertė galvą ir pažvelgė į viršų. 

— Atsargiai! Ką darote! 

Jis pabandė išlipti per šoną, bet vos tik pirštais už- 
sikabino duobės krašto, antrasis vyras stipriai trenkė ko- 
ja per juos. Pirštai lūžo. Mandelis riktelėjo ir krito į 
duobę, platforma tebesileido žemyn. 

— Išleiskite mane! — suriko Mandelis. 

Platforma trenkė jam per pečius ir pradėjo spausti prie 
cementinių grindų. Po keleto minučių, kai siaubingas Man- 
delio riksmas nutilo, vienas vyras spustelėjo mygtuką, ir plat- 
forma pakilo aukštyn. Jo bendras įšoko į duobę ir pasiėmė 
piniginę, stengdamasis nesusitepti drabužių krauju. Abudu 
nuėjo prie savo mašinos ir dingo nakties tamsoje. 


“ŽAIBO" TELEGRAMA 

VISIŠKAI SLAPTAI. 

SAUGUMO TARNYBA, NSA DIREKTORIAUS 
PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: OPERACIJA “PASAULIO PABAIGA". 
1. HANSAS BEKERMANAS — SUNAIKINTAS. 

2. FRICAS MANDELIS — SUNAIKINTAS. 
PABAIGA. 


Otava, Kanada 
24.00 


Janusas kreipėsi į grupę vyrų. Jų buvo dvylika. 

— Pradžia padaryta. Du liudytojai jau amžinai nu- 
tilo. Komandoras Belami netrukus suras trečiąjį. 

— Ar yra poslinkių kuriant naują ginklą? — Italas. 
Impulsyvus, įnoringas. 

— Dar ne, bet mes įsitikinę, jog Žvaigždžių karų gin- 
klas greitai bus sukurtas. 

— Reikia padaryti viską, kas įmanoma, priartinti šiai 
akimirkai. Jeigu trukdo tik pinigų stoka... — Arabas. Mįs- 
lingas, uždaras. 

— Ne, tiesiog reikia papildomų bandymų. 

— Kada įvyks kiti bandymai? — Australas. Energin- 
gas, protingas. 

— Po savaitės. O mes su jumis susitiksime čia po 
keturiasdešimt aštuonių valandų. 


15 skyrius 
Ketvirtoji diena 
Londonas, Didžioji Britanija 
Ketvirtadienis, spalio 18-oji 
Leslis Moderšedas visur stengėsi mėgdžioti Robino 


Ličo herojus. Jis visada godžiai žiūrėdavo jo laidą “ Tur- 
tuolių ir įžymių žmonių gyvenimo stilius", įdėmiai stebė- 

damas Robino Ličo svečių elgesį, kalbėseną, aprangą, nes 
Moderšedas tikėjo, jog vieną gražią dieną irgi pasirodysi- 
ąs toje programoje. Dar vaikystėje Leslis jautė, kad jam 
lemta tapti turtingam ir įžymiam. 

— Tu nepaprastas vaikas, — sakydavo jam motina, 
— pagarsėsi visame pasaulyje. 

Kiekvieną sykį, kai mažasis Leslis guldavo miegoti, ši 
frazė skambėdavo jam ausyse, ir jis tuo tvirtai patikėjo. Aug- 
damas Moderšedas suprato, jog esama šiokių tokių pro- 
blemų: jis iš tikrųjų nežinojo, kaip tapti turtingam ir 
įžymiam. Kurį laiką buvo apniktas svajonės tapti kino 
žvaigžde, bet buvo pernelyg drovus. Tada nusprendė tapti 
žymiu futbolininku, tačiau nepasižymėjo atletiškumu. Gal- 
vojo pasidaryti žymiu mokslininku ar advokatu, uždirban- 
čiu didžiulius honorarus. Deja, mokykloje berniukas 
mokėsi vidutiniškai, o ją baigęs, nė kiek nepriartėjo prie 
šlovės. Gyvenimas buvo jam neteisingas. Leslio išvaizda 
nebuvo įspūdinga: liesas, liguistas, žemo ūgio — pusšeš- 
tos pėdos ir puscolio. Tas puscolis Moderšedą visada er- 
zindavo. Jis guodėti bent tuo, jog daugelis įžymybių buvo 
maži. Dadlis Mūras, Dastinas Hofmanas, Piteris Folkas... 

Vienintelis tikras dalykas, kuo Leslis labai domėjo- 
si, buvo fotografija. Daryti nuotraukas gana paprasta, tai 
galėjo bet kas, tereikėjo nuspausti mygtuką. Motina pa- 
dovanojo jam fotoaparatą gimtadienio proga, kai sūnui su- 
kako šešeri, ir Žavėjosi jo nuotraukomis. Jau būdamas 
paauglys, Leslis įsikalbėjo esąs didis fotografas, toks kaip 
Anselis Adamsas, Ričardas Avedonas ar Margaret Burke 
Vait. Pasiskolinęs iš motinos pinigų, Leslis Moderšedas 
atidarė fotografijos ateljė savo bute Vaitčepelyje. 

— Pradėk nuo mažų dalykų, — sakė jam motina, — 
o galvok apie didelius. 

Moderšedas taip ir darė. Jis pradėjo nuo mažyčio 
daikto, bet galvojo apie itin didelį. Deja, fotografo talen- 
to jis neturėjo. Fotografavo paradus, gyvūnus, gėles ir 

atkakliai siuntinėjo savo fotografijas į laikraščius bei Žur- 
nalus, tačiau jas visada grąžindavo atgal. Moderšedas guo- 
dėsi, jog visų genijų iš pradžių nepripažindavo, ir manė 
esąs miesčionių nesuprastas kankinys. 

Staiga tarsi iš dangaus nukrito didelė sėkmė. Moti- 
nos pusbrolis, dirbęs reklaminėje leidybinėje anglų firmo- 
je, pasakė Moderšedui, jog jie planuoja išleisti suvenyrinį 
albumą apie Šveicariją. | 

— Jie dar neatrinko fotografijų, Lesli, taigi, jei 1š- 
kart nuvyktum į Šveicariją ir parsivežtum nuotraukų, ta- 
sai albumas būtų tavo albumas. 

Leslis Moderšedas greitai susipakavo aparatūrą ir 
iškeliavo į Šveicariją. Jis žinojo, iš tikrųjų žinojo, jog tai 
ilgai jo lauktas šansas. Galų gale tie idiotai supras, kad 
jisai talentingas. Ženevoje Leslis išsinuomojo automobilį 
ir ėmė važinėti po šalį fotografuodamas šveicarų name- 
lius, krioklius, snieguotas viršukalnes. Jis fotografavo sau- 
lėtekius ir saulėlydžius, laukuose dirbančius fermerius, o 
viena išvyka iš esmės nulėlė jo gyvenimą. Grįžtant iš Ber- 
no, sugedo mašinos variklis. Moderšedas įniršęs nuvaira- 
vo automobilį į šalikelę. “Na kodėl gi tai atsitiko man? — 
sudejavo Moderšedas. — Kodėl visada šitaip nutinka kaip 
tik man?" Jis sėdėjo ir mąstė, kiek prarasiąs laiko ir kiek 
kainuosiąs mašinos buksyravimas. Užpakaly, už penkioli- 
kos kilometrų, buvo Tano kaimas. “Reiktų vilkiką išsikviesti 
iš ten, — pagalvojo Leslis, — tai kainuotų ne tiek brangiai". 

Jis sustabdė pro šalį važiavusią benzino cisterną. 

— Man reikia pagalbos, — paaiškino Moderšedas. — 
Ar negalėtumėte užsukti į garažą Tanc ir atsiųsti man 
vilkiką? 

Cisternos vairuotojas papurtė galvą. 

— Šiandien sekmadienis, pone, artimiausias veikian- 
tis garažas yra tik Berne. 

— Berne? Bet juk iki Jo penkiasdešimt kilometrų. 
Tai man kainuos šūsnį pinigų. | 

Vairuotojas nusišaipė. 

— Taip. Jums teks apmokėti pagal-sekmadienio ta- 
rifą, — tarė jis ir pajudėjo iš vietos. 

— Lukterkite, — Leslis sunkiai išspaudė žodžius. — 
Aš... aš apmokėsiu už vilkiką iš Berno. 

— Gerai, perduosiu. 

Leslis Moderšedas sėdėjo sugedusiame automobily- 
je ir keikėsi: “Tik šito man betrūko". Jis jau labai daug pi- 
nigų išleido fotojuostoms, o dabar dar teks mokėti tiems 
plėšikams už automobilio buksyravimą. 

Mašina atvažiavo beveik po dviejų valandų. Kai me- 
chanikas tvirtino lyną prie automobilio, anapus kelio Les- 
lis išvydo ryškų šviesos pliūpsnį ir smarkų sprogimą, 
paskiau iš padangės nukrito kažkoks ryškus daiktas. Ke- 
liu atvažiavo turistinis autobusas ir sustojo už jo maši- 
nos. Autobuso keleiviai ėmė bėgti į katastrofos vietą, o 
Moderšedas susvyravo, draskomas noro pasižiūrėti, kas 
nutiko, ir noro kuo skubiau važiuoti iš čia. Viršų paėmė 
smalsumas, ir jisai perėjo skersai kelio paskui autobuso 
keleivius. Kai jie pribėgo prie katastrofos vietos, Leslis 
apstulbo. “Dieve šventas, — pamanė jis, — to negali būti". 
Nustebęs jis spoksojo į skraidančią lėkštę. Lesliui Moder- 
šedui buvo tekę girdėti ir skaityti apie skraidančias lėkš- 
tes, bet jis niekada netikėjo, kad jos egzistuoja. O dabar 
žiūrėjo į ją sustingęs iš pagarbios baimės. Lėkštės korpu- 
sas nuo smūgio buvo perskilęs, ir Leslis galėjo išvysti jos 
viduje du kūnus — mažus, didelėmis kaukolėmis, įdubu- 
siomis akimis, be ausų, beveik besmakrius, apsirengusius 
sidabriškos medžiagos kostiumais. 

Autobuso turistai stovėjo šalia ir baimingai apžiū- 
rinėjo atsivėrusį jų akims reginį. Šalia Leslio stovėjęs 
žmogus pajuto silpnumą, kitas susivėmė. Pagyvenęs dva- 
sininkas sukinėjo tarp pirštų rožančių ir šnibždėjo maldą. 

— Dieve mano, — tarė kažkas, — juk čia skraidanti 
lėkštė! 

Ir tą akimirką Moderšedui dingtelėjo mintis — sėk- 
mė pati nukrito jam į rankas. Jis, Leslis Moderšedas, gali 

padaryti istorinę amžiaus nuotrauką! Nė vienas pasaulio 
Žurnalistas, nė vienas laikraštis neatsisakys tokios foto- 
grafijos! Albumas apie Šveicariją? Jis vos nesusijuokė apie 
tai pamanęs. Jisai gali nustebinti visą pasaulį, jį parodys 
visose televizijos programose, bet pirmiausia, žinoma, jis 
dalyvaus Robino Ličo programoje. Savo nuotraukas jis 
parduos Londono “Taims", “San", “Meil", “Miror" — vi- 
siems angliškiems laikraščiams, be to, užsienio laikraš- 
čiams bei žurnalams: “Figaro", “Parimač", “Odži", “Der 
tag“, “Taim", “Ju Es Ei tudei". Viso pasaulio spauda pra- 
šys jo fotografijų — Japonija ir Pietų Amerika, Rusija ir 
Kinija. Ir tai toli gražu ne viskas. Iš susijaudinimo Mo- 
deršedo širdis smarkiau sutvinkčiojo. “Išimtinės teisės aš 
neparduosiu niekam, visi mokės man atskirai. Pradėsiu nuo 
šimto tūkstančių už fotografiją, o gal ir nuo dviejų. Aš vis 
pardavinėsiu ir pardavinėsiu". Mintyse jis jau ėmė skaičiuo- 
ti pinigus, kuriuos uždirbs. 

Jis taip įniko skaičiuoti, jog vos nepamiršo nufotog- 
rafuoti lėkštės. 

— O Dieve! — šūktelėjo ir puolė skersai kelio prie 
automobilio pasiimti fotoaparato. 

Mechanikas jau baigė darbą ir buvo pasirengęs vilk- 
ti automobilį. 

— Kas tenai? — paklausė jis. 

Moderšedas buvo pernelyg užsiėmęs su aparatu. 

— Eime, pamatysite pats. 

Jie perkirto kelią, prisiartino prie giraitės, ir Mo- 
deršedas prasibrovė pro turistų grupę. 

— Atsiprašau, atleiskite. 

Nutaikęs fotoaparatą, Moderšedas pradėjo fotogra- 
fuoti NSO ir nežemiškus jos keleivius; fotografavo paprasta 
ir spalvota juosta. Po kiekvieno spragtelėjimo Moderšedas 
galvojo: “Milijonas svarų... dar milijonas... dar milijonas..." 

Dvasininkas persižegnojo ir tarė: 

— Tai Šėtonas. 

“Šėtonas, kurgi ne, — tiiumfuodamas pagalvojo Mo- 

deršedas. — Tai pinigai. Tai bus pirmosios fotografijos, pa- 
tvirtinančios, jog skraidančios lėkštės iš tikrųjų egzistuoja". 
Staiga netikėtai jį apėmė baimė. “O jeigu žurnalai ir laik- 
raščiai palaikys šias nuotraukas klastote — kaip tada? Juk 
tiek daug netikrų NSO fotografijų". Jo džiūgavimas bemat 
išgaravo: “Kaip tada, jeigu jie nepatikės manimi?" Tuomet 
Leslis Moderšedas nusprendė imtis dar vieno dalyko. 

Šalia jo stovėjo devyni liudytojai, ir tik jie galės pa- 
tvirtinti, jog nuotraukos tikros. 

Jis atsisuko į stovinčiuosius. 

— Ponios ir ponai, — riktelėjo, — jeigu norite nusi- 
fotografuoti prie NSO, stokitės štai čia, o aš kiekvienam 
jūsų nusiųsiu fotografijas nemokamai. 

Ši idėja visiems patiko, ir po keleto sekundžių visi au- 
tobuso keleiviai, išskyrus dvasininką, jau stovėjo prie skrai- 
dančiosios lėkštės. 

Dvasininkas buvo nepermaldaujamas. 

— Aš negaliu, — sakė jis, — tai velnio pinklės. 

Bet Moderšedui būtinai reikėjo dvasininko: jis ga- 
lėjo būti patikimiausias liudytojas. 

— Juk čia ir visa esmė, — įkalbinėjo jį Moderšedas. 
— Nejau jūs nesuprantate? Juk jums tai ir bus įrodymas, 
kad velnias egzistuoja... 

Ir dvasininkas pagaliau sutiko. 

— Truputėlį pasiskleiskite, — pasiūlė Moderšedas, — 
kad būtų matyti lėkštė. 

Žmonės įvykdė šį nurodymą. 

— Štai taip, labai gerai. Puiku. O dabar nejudėkite. 

Jis padarė per tuziną nuotraukų, paskiau išsiėmė po- 
pieriaus ir pieštuką. 

— Jei užrašysite savo pavardes ir adresus, gausite foto- 
gratijas. 

Iš tikrųjų jis nesirengė siuntinėti nuotraukų, tiesiog 
jam reikėjo gyvų liudytojų. “Tegu tie velnio laikraščiai ir 
žurnalai tik pabando suabejoti". 

Staiga jis pamatė, jog kai kurie turistai turi savo fo- 
toaparatus. Jis negalėjo leisti, kad pasirodytų ir kitų nuo- 
traukų. Turi būti tik jo fotografijos, tik Leslio Moderšedo 
fotografijos. 

— Atleiskite, — kreipėsi jis į keleivius. — Tie, kurie 
turite savo fotoaparatus, galite juos duoti man, aš padarysiu 
keletą nuotraukų jūsų aparatais, ir tos nuotraukos liks jums. 

Visi greit padavė jam fotoaparatus; niekas iš kelei- 
vių nepastebėjo, kad Leslis Moderšedas fotografuodamas 
apšviesdavo juostą. 

“Skaisti saulė padės šioms nuotraukoms nepatekti vie- 
šumon, — galvojo Moderšedas. — Labai gaila, bičiuliai, 
bet fiksuoti istorines akimirkas leista tik profesionalams". 

Po minutės Moderšedas jau turėjo visų pavardes bei 
adresus. Jis metė paskutinį žvilgsnį į skraidančią lėkštę ir 
susijaudinęs pagalvojo: “Mama teisi. Aš tapsiu turtingas ir 
įžymus". 

Jis negalėjo sulaukti, kada sugrįš į Londoną ir iš- 
ryškins juostą. 


— Velniai griebtų, kas čia dedasi? 

Kiekvieną vakarą Utendorfo policijos nuovadoje su- 
skambėdavo telefonas. 

— Kažkas vaikšto aplink mano namus.“ 

— Kažkokia keista šviesa lauke... 

— Mano naminiai gyvuliai siunta, tikriausiai apy- 
linkėse klaidžioja vilkai... 

— Kažkur dingo visas mano vanduo.. 

Ir pagaliau suskambo pats Keisčiausias skambutis: 

— Šefe, jums reikia pasiųsti daugiau vilkikų į trasą. 
Kažkoks košmaras, sustojo visas judėjimas. 

— Taip? Kodėl? 

— Niekas nežino. Tiesiog staiga visų mašinų varik- 
liai užgeso. 

16 skyrius 


“Įdomu, kiek laiko truks mano užduotis?" — pamanė 
Robertas sėsdamasis į krėslą ir užsisegdamas saugos diržus 
šveicarų reiso pirmosios klasės salone. Suriaumojo varikliai, 
ir lėktuvą ėmė vairuoti į pakilimo taką. Robertas atsipalai- 
davo, užsimerkė. “Nejaugi tik prieš keletą thetų mudu su Siu- 
zana skridome šiuo reisu į Londoną? Ne, nuo tada praėjo visa 
amžinybė". 


Lėktuvas nusileido Hitrou aerouoste tiksliai pagal 
tvarkaraštį, pusė septynių vakaro. Sėdęs į taksi, Robertas 
nuvažiavo į miestą. Pravažiuodamas pro šimtus pažįsta- 
mų vietų, jis girdėjo Siuzanos, besigėrinčios apylinkių vaiz- 
dais, balsą. Tomis auksinėmis dienomis buvo nesvarbu, kur 
juodu buvo, svarbiausia, kad buvo drauge. Jie buvo vedę, 
laimingi ir gėrėjosi vienas kitu. 

Problemų atsirado gan nelauktai, jas atskraidino Vi- 
takerio telefono skambutis, kai Robertas su Siuzana ke- 
liavo po Tailandą. Buvo jau šeši mėnesiai, kai Robertas 
išėjo iš Karinių jūrų pajėgų, ir visus tuos šešis mėnesius 
admirolo nebuvo matęs. Skambutis užklupo “Orientalio" 
viešbutyje Bankoke. 

— Robertas? Čia admirolas Vitakeris. 

— Admirole! Džiaugiuosi girdėdamas jus. 

— Gan sudėtinga buvo tave surasti. Ką veiki? 

— Nieko. Ilsiuosi ir mėgaujuosi medaus mėnesiu. 

— O kaip Siuzana? Manau, esi su ja? 

— Taip. Dėkui. Ji jaučiasi gerai. 

— Kada grįši į Vašingtoną? 

— Kaip? 

— Apie tai dar nepaskelbta, Robertai, bet aš gavau 
naują paskyrimą. Mane paskyrė 17-0s apygardos karinės 
jūrų žvalgybos valdybos viršininko pavaduotoju. Norėčiau, 
kad tarnautum pas mane. 

Robertas apstulbo. 

— Karinė jūrų žvalgyba? Admirole, aš apie ją nieko 
nenutuokiou... 

— Išmoksi. Dirbsi svarbų savo šaliai darbą, Rober- 
tai. Gal atvažiuotum, ir mes viską aptartume? 

— Gerai... 

— Puiku. Laukiu tavęs savo kabinete pirmadienį de- 
vintą ryto. Perduok linkėjimų Siuzanai. 

Robertas nupasakojo Žmonai visą pokalbį. 

— Karinė jūrų žvalgyba? Skamba solidžiai. 

— Galbūt, — netvirtai pritarė Robertas, — bet aš 
gerai nenutuokiu, ką ten veikia. 

— Reikėtų išsiaiškinti. 

Robertas įdėmiai pasižiūrėjo į Siuzaną. 

— Norėtum, kad priimčiau šį pasiūlymą? 

Siuzana apkabino jį. 

— Aš noriu, kad dirbtum tai, ko norėtum. Tu jau pa- 
sirengęs grįžti į darbą. Matau, kad jau pradėjai nerimauti. 

— Manau, jog tiesiog nusprendei atsikratyti mani- 
mi, — paerzino Robertas. — Medaus mėnuo baigėsi. 

Siuzana prikišo savo lūpas prie jo lūpų. 

— Niekada. Argi nesakiau tau, jūreivėli, kad dėl ta- 
vęs pamečiau galvą? Nagi aš parodysiu tau... 

Vėliau, gerokai vėliau tai prisimindamas, Robertas 
pamanydavo, jog ši akimirka ir buvo jų santuokos pabai- 
ga. Bet tąsyk siūlymas jam pasirodė viliojantis, ir jis išvy- 
ko į Vašingtoną susitikti su admirolu Vitakeriu. 

— Dirbant šį darbą, reikia proto, pastabumo ir drą- 
sos, Robertai. Visas šias ypatybes tu turi. Mūsų šalis tapo 
taikiniu kiekvienam pagyrūnui diktatoriui, kuris gali or- 
ganizuoti teroristinę grupę arba pasistatyti gamyklą che- 
miniam ginklui gaminti. Dabar kai kurios šalys kuria 
atominį ginklą mums šantažuoti. Mano uždavinys — su- 
kurti žvalgybos tinklą, pajėgų tokioms užmačioms atskleis- 

ti ir užkirsti joms kelią. Norėčiau, kad padėtum man. 

Galų gale Robertas sutiko dirbti karinėje jūrų Žžval- 
gyboje ir pats nustebo pamatęs, jog turi sugebėjimų šiam 
darbui, be to, pats darbas jam patiko. Siuzana surado gerą 
butą Rosline, Virdžinijos valstijoje, netoli Roberto dar- 
bovietės, ir ėmė jį tvarkyti. O Robertą išsiuntė į Fermą — 
CŽV treniruočių centrą slaptiems agentams rengti. 


Ferma buvo Virdžinijos valstijoje, stropiai saugo- 
mame kareivinių rajone, kuris užėmė dvidešimt kvadrati- 
nių mylių plotą. Didžioji Fermos centro dalis buvo pušyne, 
o svarbiausias pastatas stovėjo laukymėje už dviejų mylių 
nuo pagrindinių vartų. Miško takeliai buvo pertverti su- 
veriamų vartų su lentelėmis “Eiti draudžiama". Iš nedi- 
delio aerodromo kelis kartus per dieną kildavo ir tūpdavo 
lėktuvai be skiriamųjų ženklų. Fermos teritorijoje stovė- 
jo klaidinantys akį kaimo statiniai, laukuose lakstė elniai, 
visur buvo išmėtyta mažyčių namukų, kuriuose virė visai 
kitas gyvenimas. 

Robertas manė, jog treniruosis su kitais jūrų kari- 
ninkais, tačiau labai nustebo, kad kursų kontingentas miš- 
rus — CŽV agentai, jūrų pėstininkai, armijos, karinių jūrų 
pajėgų bei karinių oro pajėgų karininkai. Kiekvienas kur- 
sų klausytojas gavo numerį. Jie apsigyveno dviaukščiuose 
spartietiško tipo mūriniuose nameliuose. Vyresniųjų ka- 
rininkų kvartale, kur gyveno Robertas, kiekvienas klau- 
sytojas turėjo atskirą kambarį, dviem kambariams buvo 
dušas — valgykla — kitapus kelio. 

Robertas buvo nuvestas į auditoriją, kurioje susi- 
rinko trisdešimt naujokų. Į juos kreipėsi aukštas, stam- 
bus pulkininkas negras KOP uniforma. Jis buvo jau 
perkopęs per penkiasdešimt ir darė sumanaus, blaiviai 
mąstančio Žmogaus įspūdį. Pulkininkas kalbėjo raiškiai, 
netuščiažodžiaudamas. 

— Aš — pulkininkas Frenkas Džonsonas. Sveikinu 
jus, atvykusius į mūsų centrą. Mokymo metu būsite va- 

dinami tik vardais, nuo šios akimirkos jūsų veikla bus 
įslaptinta, ir visi pasirašysite, jog nieko niekam nepasa- 
kosite. Patariu tai įsidėmėti labai rimtai. Niekuomet ne- 
turite kalbėti apie savo darbą su niekuo — nei su 
žmonomis, nei su giminaičiais, nei su draugais. Jus atrin- 
ko ir pasiuntė čionai, nes kiekvienas esate tam tikros kva- 
lifikacijos, tačiau jums teks įtemptai padirbėti tobulinant 
šią kvalifikaciją. Galimas daiktas, ne kiekvienam tai pa- 
vyks. Jums teks dalyvauti veikloje, apie kurią niekada 
anksčiau nebuvote girdėję; aš negaliu net paaiškinti jums 
visos svarbos to darbo, kuris laukia, kai baigsite kursus. 
Tam tikruose liberaliuose sluoksniuose dabar tapo madin- 
ga vainoti mūsų žvalgybos tarnybas: CŽV, kariuomenės, 
karinių jūrų pajėgų ir KOP žvalgybą, bet galiu patikinti 
jus, džentelmenai, jog, be atsidavusių Žmonių, kokie esate 
jūs, mūsų šaliai grėstų pavojus susidurti akis į akį su rim- 
tais nemalonumais. Jūsų darbas ir bus skirtas tų nemalo- 
numų išvengti. Tie, kurie sėkmingai baigs mokymo kursą, 
taps žvalgybos karininkais, o atvirai kalbant, šnipais. 

Būdami čionai, jūs įsigysite geriausią pasaulyje pa- 
rengimą, jus mokys sekimo ir kontrstebėjimo, radijo ry- 
šio, topografijos, jūs studijuosite visas ginkluotės rūšis. 

Be to, jūs studijuosite psichologiją, jus mokys už- 
megzti kontaktus su žmonėmis. 

Auditorija gaudė kiekvieną žodį. 

— Jus išmokys, kaip susipažinti su reikiamais žŽmo- 
nėmis ir verbuoti agentus, kaip tikrinti susitikimo su jais 
vietų saugumą. 

Sužinosite, kaip naudotis “pašto dėžutėmis“, kaip 
palaikyti ryšį su savo agentais. Ir jei viso to sėkmingai 
išmoksite, sugebėsite atlikti užduotis ir nebūti demaskuoti. 

Robertas jautė, jog ore sklando visuotinis pakilimas. 

— Kai kuriems jūsų teks dirbti turint oficialų “sto- 
gą" virš galvos, tai gali būti diplomatinė tarnyba. Kitiems 
teks veikti be priedangos, nelegaliai — kaip verslininkams, 

archeologams ar rašytojams — bet kokios profesijos žmo- 
nėms, kad galėtumėte suartėti su tais, kurie turi jus do- 
minančią informaciją. O dabar pristatysiu jus 
instruktoriams. Linkiu sėkmės. 


Rengimo procesas Robertui patiko. Instruktoriai 
buvo patyrę profesionalai operatyvininkai. Techninę in- 
formaciją jis suvokė lengvai. Be pulkininko Džonsono pa- 
minėtų dalykų, dar mokė užsienio kalbų ir kriptografijos. 

Pulkininkas Džonsonas Robertui buvo mįslė. Plito 
kalbos,jog jis turi artimų ryšių Baltuosiuose rūmuose ir 
sukiojasi aukštuomenėje. Kartais jis keletui dienų ding- 
davo iš Fermos ir vėl netikėtai pasirodydavo joje. 


Vyko instruktoriaus, vardu Ronas, paskaita. 

— Yra šešios nelegalios operatyvios veiklos fazės. 
Pirmoji — objekto pasirinkimas. Kai žinote, kokios jums 
reikia informacijos, pirmiausia turite numatyti, koks žmo- 
gus gali gauti šią informaciją. Antra fazė — įvertinimas. 
Kai jau esate numatę objektą, tenka spręsti, ar jis iš tik- 
rųjų disponuoja jums reikalinga informacija ir ar galima 
jį užverbuoti. Kokie gali būti verbavimo motyvai? Ar jis 
patekintas savo darbu? Gal jis griežia dantį prieš savo vir- 
šininką? O gal turi finansinių rūpesčių? Jei objektas per- 
spektyvus ir yra motyvas jam verbuoti, galite pereiti į 
trečią fazę. 

Trečioji fazė — pasirengimas verbuoti. Jūs imate 
kontaktuoti su objektu, stengiatės kuo dažniau su juo su- 
sitikti, formuoti tarpusavio pasitikėjimą. Tolesnė fazė — 
verbavimas. Nusprendę, jog objektas tam parengtas, ap- 
dorojate jį psichologiškai, panaudodami visą jūsų turimą 
psichologinio ginklo arsenalą, — kerštas jo viršininkui, pi- 
nigai ir taip toliau. Jei viską atliekate kaip reikiant, ob- 
įektas paprastai esti užverbuojamas. 

Dabar jau turite agentą, dirbantį jums. Kitas žings- 

nis — išsaugoti savo agentą. Jūs privalote ne tik pats sau- 
gotis, bet saugoti ir jį. Turite rengti slaptus susitikimus, 
išmokyti jį dirbti su mikrojuosta, o jei reikia, — ir radijo 
ryšiu. Reikia išmokyti, kad jis pastebėtų esąs sekamas, o 
tai gan sudėtinga, ir taip toliau. 

Ir paskutinė fazė — ryšio su agentu nutraukimas. 
Gal po kiek laiko jūsų agentą perkels į kitą darbą, ir jis 
nebegalės gauti jums rūpimos informacijos arba jums pa- 
tiems jo informacijos nebereikės. Bet kuriuo atveju ryšys 
turi nutrūkti, tačiau labai svarbu, kad agentas būtų įsitiki- 
nęs, jog jo veikla nebus atskleista ir jam negrės atpildas... 


Pulkininkas Džonsonas pasirodė teisus: ne visi klau- 
sytojai galėjo baigti mokymo kurso. Dingo keletas pažįs- 
tamų veidų, niekas nežinojo kodėl, bet niekas to ir 
neklausinėjo. 

Vieną dieną, kai grupė rengėsi vykti į Ričmondą pra- 
tyboms, instruktorius pasakė Robertui: 

— Jūs būsite sekamas. Noriu, kad atsikratytumėte 
"uodegos". Kaip manote, ar sugebėsite? 

— Taip, sere. 

— Linkiu sėkmės. 


Robertas atvažiavo į Ričmondą ir ėmė vaikštinėti 
gatvėmis. Per penkias minutes jis jau suprato, kas jį seka. 
Jų buvo du: vienas ėjo iš paskos, kitas stebėjo jį sėdėda- 
mas automobilyje. Robertas ėmė vaikštinėti po restora- 
nus bei parduotuves ir greitai iš jų išeidavo pro duris į 
kiemą, tačiau šitaip atitrūkti nuo seklių jam nepavyko. Tie 
buvo gerai parengti. Atėjo metas grįžti į Fermą, o Rober- 
tas vis dar neatsikratė “uodegos", persekiotojai tiesiog li- 
po ant kulnų. Robertas užėjo į universalinę parduotuvę, o 
jie užėmė tokias pozicijas, kad matė visus įėjimus bei iš- 
ėjimus. Jis pakilo eskalatoriumi į vyriškų drabužių sky- 
rių, 0 po trisdešimt minučių nusileido žemyn, apsirengęs 

kitu kostiumu ir paltu, užsidėjęs kitą skrybėlę. Ejo šalia 
moters, laikydamas ant rankų jos vaiką ir šnekėjosi su ja. 
Iš parduotuvės išėjo nepastebėtas. 

Tą dieną jisai vienintelis sėkmingai atsikratė seklių. 


| Žargonas, kurio juos mokė Fermoje, buvo profesio- 
nalų kalba. 

— Gal jums ir neprireiks naudotis šiomis frazė- 
mis, — pasakė instruktorius kreipdamasis į auditoriją, bet 
nepakenks žinoti jas. Yra dvi skirtingos agentų rūšys: “įta- 
kingas agentas“ ir “agentas provokatorius". “Įtakingas 
agentas" siekia pakeisti situaciją toje šalyje, kurioje jis 
dirba, o “agentas provokatorius" siunčiamas į šalį, kad su- 
keltų joje netvarką ir chaosą. “Biografinis svertas" CŽV 
kalba reiškia šantažą;dar yra sąvoka “darbas su juodomis 
dėžėmis", reiškianti viską — nuo papirkimo iki vagysčių 
įsilaužiant. Votergeitas — tipiškas “darbo su juodomis dė- 
žėmis“ pavyzdys. 

Instruktorius apžvelgė auditoriją ir įsitikino, jog visi 
jo atidžiai klausosi. 

— Kartkartėmis jums būtinai prireiks “batsiuvio" — 
tai žmogus, kuris padirbinėja pasus. 

Robertas pagalvojo, ar teks jam kada pasinaudoti 
"batsiuvio" paslaugomis. 

Frazė “maksimalus pažeminimas pareigose" gan ne- 
maloni, ji reiškia likvidavimą nužudant, tą patį reiškia są- 
voka “pabaiga". Jei nugirsite ką kalbant apie “firmą", 
žinokite, jog taip mes vadiname Didžiosios Britanijos slap- 
tąsias tarnybas. Jeigu jums siūlytų “išdezinfekuoti" kabi- 
netą, ieškokite ne vabzdžių, o klausymosi įrengimų. 

Naujos frazės vis labiau stebino Robertą. 


— "Ledi" — moterys objektui sukompromituoti, 
"legenda" — netikra biografija, siekiant užsimaskuoti. 
“Tapti eiliniu" — reiškia išeiti iš tarnybos. 


Instruktorius vėl apžvelgė klausytojus. 
— O ar žinote, ką reiškią sąvoka “liūtų tramdytojas"? 

Jis truputėlį luktelėjo, bet atsakymo taip ir nesulaukė. 

— Atleistas agentas kartais būna nepatenkintas ir 
gali išplepėti, ką žinąs. Tada iškviečiamas “liūtų tramdy- 
tojas" jam nuraminti. Esu įsitikinęs, jog nė vienam jūsų 
neteks susidurti su “liūtų tramdytoju". 

Tarp klausytojų nuvilnijo nervingas juokas. 

— Dar yra terminas “tymai". Jei objektas numiršta 
nuo tymų, vadinasi, žmogžudystė atlikta taip meistriškai, 
kad panašu į nelaimingą atsitikimą ar visai natūralią mirtį. 
Vienas būdų “užkrėsti tymais" — tabūno panaudojimas. Tai 
bespalvis arba rudas skystis, kuris, patekęs ant odos, suke- 
lia nervų paralyžių. Jei kas jums siūlytų “muzikinę dėžę“, 
vadinasi, siūlo radijo siųstuvą. Radistas vadinamas “muzi- 
kantu". Kai kam iš jūsų ateityje teks veikti “nuogam". Tuo- 
met neskubėkite nusirengti drabužių — tai paprasčiausiai 
reiškia, kad dirbsite vienui vienas, be jokių pagalbininkų. 

Šiandien dar norėčiau aptarti su jumis vieną dalyką 
— atsitiktinį sutapimą. Mūsų darbe to nebūna, paprastai 
šitoks sutapimas reiškia grėsmę. Jeigu keletą kartų susi- 
dursite su tuo pačiu žmogumi ar automobiliu, geriau neš- 
kite kudašių. Gal jau esate įklimpę. 

Manau, jog šiai dienai pakaks, džentelmenai, rytoj 
mokslus tęsime. 


Kartkartėmis pulkininkas Džonsonas pasikviesgda- 
vo Robertą į savo kabinetą “paplepėti", anot jo. Pašneke- 
siai būdavo labai bendro pobūdžio, bet Robertas 
neabejojo, jog jį tyrinėja. 

— Girdėjau, kad esate laimingas vyras. 

— Taip, tiesa. 

Per kitus pusvalandžius jie kalbėdavosi apie šeimyninį 
gyvenimą, ištikimybę ir pasitikėjimą. 

, Kartais pašnekesys būdavo toks: 

— Admirolas Vitakeris jus, Robertai, laiko savo sū- 

numi. Ar žinote tai? 

— Taip, — Edvardo netekties jausmas niekada ne- 
išblėso. 

Jie ėmė kalbėtis apie ištikimybę, pareigą ir mirtį. 

— Jūs ne sykį žvelgėte mirčiai į akis, Robertai. Ar 
bijote mirti? 

— Ne. “Tačiau mirti dėl ko nors, — pamanė Rober- 
tas, — o ne beprasmiškai". 

Šie pokalbiai trikdė Robertą, nes priminė fokusinin- 
ko veidrodį. Pulkininkas Džonsonas galėjo matyti jį aiš- 
kiai, o pats likti nematomas, slėpiningas ir mįslingas. 

Mokymo kursas truko šešiolika savaičių, ir visą tą 
laiką klausytojams nebuvo leidžiama bendrauti su išori- 
niu pasauliu. Robertas baisiai ilgėjosi Siuzanos, juodu 
pirmąkart taip ilgai buvo išsiskyrę. Po keturių mėnesių pul- 
kininkas Džonsonas pasikvietė Robertą į savo kabinetą. 

— Iki pasimatymo. Jūs puikiai padirbėjote, koman- 
dore. Man rodos, jūsų laukia įdomi ateitis. 

— Dėkui, sere. Tikiuosi to. 

— Linkiu sėkmės. | 

Žvilgsniu palydėjęs Robertą, pulkininkas Džonso- 
nas dar penketą minučių sėdėjo nekrusteldamas, paskui 
priėjo prie durų, užrakino jas ir paskambino telefonu. 


Siuzana laukė jo. Kambario durys buvo neuždarytos, 
O jinai sėdėjo tik su persišviečiamu peniuaru, kuris nieko 
neslėpė. Ji metėsi Robertui į glėbį ir stipriai prisiglaudė. 

— Sveikas, jūreiviuk. Ar nori pasilinksminti? 

— Aš ir taip linksminuosi, — atsakė laimingas Ro- 


bertas. — Štai laikau apkabinęs tave. 
— Dieve, kaip be tavęs buvo nuobodu, — Siuzana 
ištrūko iš jo glėbio ir piktai pridūrė. — Jeigu tau kas nu- 


tiktų, numirčiau. 
— Man nieko neatsitiks. 
— Prižadi? 
— Prižadu. 
Siuzana nerimastingai pasižiūrėjo į jį. 

— Atrodai toksai pavargęs. 

— Mokymo kursas buvo labai intensyvus, — prisipa- 
žino Robertas. 

Iš tikrųjų taip ir buvo. Klausytojai turėjo ne tik stu- 
dijuoti įvairius Žinynus bei instrukcijas, bet ir nuolat jiems 
buvo skiriamos praktinės užduotys, o miegoti tekdavo tik 
po keletą valandų per parą. Bet jie nesiskundė dėl vienos 
paprasčiausios priežasties — visi suprato, jog dabar įgytos 
žinios gali kada nors išgelbėti jiems gyvybę. 

— Aš gerai Žinau, ko tau reikia, — pasakė Siuzana. 

Robertas šyptelėjo. 

— Lukterk kelias minutes. O kol kas renkis. 

Robertas nulydėjo ją akimis ir pamanė: “Velniai grieb- 
tų, koks laimingas gali būti žmogus". Ėmė nusirenginėti. 

Siuzana greit sugrįžo. 

— Patinki man nuogas, — švelniai tarė ji. 

Roberto ausyse suskambo intruktoriaus balsas: “Kai 
kam iš jūsų teks veikti “nuogam". Tai paprasčiausiai reiškia, 
kad dirbsite vienui vienas, be jokių pagalbininkų". Kam čia 
tie žodžiai? Kuo čia dėta Siuzana? 

Jinai palydėjo jį į vonią. Vonia buvo pilna šilto kvap- 
naus vandens, keturių žvakių liepsnelės mirgėjo ant kokli- 
nių sienų. 

— Sveikas parvykęs namo, brangusis, — Siuzana nu- 
simetė peniuarą ir žengė į vonią. Robertas įlipo paskui ją. 

— Siuzana... 

— Nieko nekalbėk, eikš pas mane. 

Robertas pajuto, kaip jos rankos švelniai glosto jo pe- 
čius ir nugarą, pajuto minkštą, lankstų kūną ir iškart pa- 
miršo nuovargį. Juodu mylėjosi šiltame vandenyje, o 
paskiau, kai išlipo iš vonios ir pradėjo šluostytis, Siuzana 
pasakė: 

— Mudu kvailiojame lyg nenormalūs, reikia būti rim- 
tesniems. 

Ir vėl jie mylėjosi, o vėliau, jau snūduriuodamas Siuza- 
nos glėbyje, Robertas pagalvojo: "Taip bus visada. Visada". 

17 skyrius 


Pirmadienio rytą Robertas pradėjo tarnybą Penta- 
gone, 17-os apygardos karinės jūrų žvalgybos valdyboje. 

Admirolas Vitakeris nuoširdžiai sutiko jį. 

— Sveikas parvykęs namo, Robertai. Velniai grieb- 
tų, pulkininkas Džonsonas giria tave. 

Robertas nusišypsojo. 

— Jis ir pats šaunuolis. 

Geriant kavą, admirolas pasidomėjo: 

— Ar esi pasirengęs pradėti darbą? 

— Trokštu jo. 

— Puiku. Rodezijoje susiklostė tokia situacija... 

„£ 

Darbas karinėje jūrų žvalgyboje buvo net įdomes- 
nis nei manė Robertas. Visos užduotys buvo skirtingos, o 
Robertui skirdavo subtiliausias operacijas. Jis užverbavo 
agentą, kuris papasakojo, kaip Norjega kontrobanda ga- 
bena iš Panamos narkotikus, demaskavo išdaviką, dirbusį 
Markosui Amerikos konsulate Maniloje, padėjo įrengti 
slapto klausymosi aparatus Maroke. Su užduotimis jis bu- 
vo siunčiamas į Pletų Ameriką ir Rytų Indiją. Viena, kas 
jam kėlė nerimo, — tai ilgi išsiskyrimai su Siuzana. Ro- 
bertui buvo nepakeliama, kai reikėdavo skirtis su ja, O iš- 
važiavęs baisiai jos ilgėdavosi. Bet jis bent jau dirbo 
mėgstamą darbą, o Siuzana neturėjo nieko. Užduočių vis 
daugėjo, vis mažiau ir mažiau laiko jis būdavo namie, ir 
štai tuomet problemos su žmona tapo rimtos. 

Kai Robertas parvažiuodavo, juodu su Siuzana pul- 
davo vienas kitam į glėbį ir aistringai mylėdavosi, bet to- 
kios akimirkos tapo vis retesnės ir retesnės. Siuzanai 
atrodė, jog Robertas nespėja sugrįžti po užduoties, o jau 
turi išvykti naujos vykdyti. 

O dar blogiau buvo, kad Robertas negalėjo su ja šne- 
kėtis apie savo darbą. Siuzana aiškiai neįsivaizdavo, kur 
jis būna, ką veikia, 0 težinojo, jog jo darbas pavojingas, ir 

drebėdavo iš baimės, kad vieną lemtingą dieną jis galįs iš- 
vis nebesugrįžti. Jinai stengėsi jo neklausinėti ir jautėsi 
esanti nereikalinga tame kitame jo gyvenime. Arba tame 
kitame jų abiejų gyvenime. Siuzana nusprendė, jog šitaip 
nebegali tęstis. 

Kai vieną kartą Robertas grįžo visą mėnesį dirbęs 
Centrinėje Amerikoje, Siuzana jam pasakė: 

— Robertai, aš manau, jog mums reikėtų rimtai pa- 
sikalbėti. 

— O kas yra? — paklausė jis, nors gerai suprato, 
apie ką ji nori kalbėti. 

— Man baisu, mes vis labiau tolstame vienas nuo 
kito. Aš nenoriu, kad taptume svetimi, aš to neištversiu. 

— Siuzana...» 

— Palauk, leisk man pabaigti. Ar žinai, kiek laiko 
mudu buvome kartu per paskutiniuosius keturis mėne- 
sius? Mažiau nei dvi savaites. Kai sugrįžti namo, man ro- 
dos, jog esi ne mano vyras, o tik svečias. 

Jis paėmė Žmonos ranką ir švelniai paglostė. 

— Tu gi Žinai, kaip labai myliu tave. 

Siuzana padėjo galvą ant jo peties. 

— Prašau tavęs, neleisk, kad mums kas nutiktų. 

— Neleisiu, — pažadėjo Robertas. — Aš pasikalbė- 
siu su admirolu Vitakeriu. 

— Kada? 

— Nedelsdamas. 


— Admirolas priims jus tuojau, komandore. 

— Dėkoju. 

Admirolas Vitakeris sėdėjo už stalo ir pasirašinėjo kaž- 
kokius popierius. Pamatęs įeinantį Robertą, jis nusišypsojo. 

— Sveikas sugrįžęs namo, Robertai, sveikinu tave. 
Puikiai padirbėjai Salvadore. 

— Dėkoju, sere. 

— Sėskis. Ar nori kavos? 

— Ne, dėkui, admirole. 

— Norėjai pasišnekėti su manimi? Sekretorė sakė, 
kad skubiai. Ką galėčiau padaryti tavo labui? 

Robertui buvo sunku pradėti kalbą. 

— Suprantate, sere, tai labai asmeniškas dalykas. Aš 
vedžiau prieš nepilnus dvejus metus... 

— Išsirinkai labai gerą žmoną, Robertai. Siuzana nuo- 
stabi moteris. 

— Taip, sutinku su jumis. Visa problema, kad didži- 
ają laiko dalį nebūnu namie, ir tai labai liūdina ją. Ji visai 
teisi — tai nenormalu, — paskubom pridūrė Robertas. 

Admirolas Vitakeris atsilošė fotelyje ir mąsliai ištarė: 

— Žinoma, tai nenormalu, bet tenka kai ką aukoti. 

— Aš suprantu, — ryžtingai pradėjo Robertas, — tačiau 
nenorėčiau aukoti savo santuokos. Ji petnelyg man svarbi. 

Admirolas įdėmiai pasižiūrėjo į jį. 

— Suprantu. O ko gi prašytum? 

— Būčiau laimingas, jei galėtumėte parinkti man už- 
duotį, kuri nereikalautų per ilgo atotrūkio nuo namų. Juk 
yra daug darbų, kuriuos galėčiau atlikti arčiau namų. 

— Arčiau namų? 

— Taip, sere. 

— Esi iš tikrųjų šito nusipelnęs, — iš lėto kalbėjo 
admirolas. — Pasistengsime tai sutvarkyti. 

Robertas su palengvėjimu atsiduso ir nusišypsojo. 

— Jūs labai geras, admirole, aš to nepamiršiu. 

— Taip, manau, lengvai viską sutvarkysime. Pasakyk 
Siuzanai, jog problema išspręsta. 

Robertas pakilo džiaugsmingai švytėdamas. 

Admirolas gestu parodė, jog jis galįs eiti. 

— Esi per'daug reikalingas darbuotojas, ir aš negaliu 
leisti, kad tau kas atsitiktų. O dabar grįžk namo pas žmoną. 

Kai Robertas papasakojo Siuzanai apie pokalbį su 
admirolu, ji apsidžiaugė ir apkabino jį. 

— Ak, mielasis, kaip šaunu. 

— Manau pasiprašyti kelių savaičių atostogų, ir mu- 

du galėsime pakeliauti. Tai bus antrasis mūsų medaus mėnuo. 
— O aš jau visiškai užmiršau, kas tas medaus mė- 
nuo, — suniurnėjo Siuzana. — Parodyk man. 
Ir Robertas parodė. 


Kitą rytą Robertą išsikvietė admirolas Vitakeris. 

— Norėjau su tavimi aptarti tuos dalykus, apie ku- 
riuos kalbėjome vakar. 

— Dėkoju, sere, — dabar buvo pats metas užsimin- 
ti apie atostogas. — Sere... 

— Šis tas pasikeitė, Robertai, — admirolo balse 
skambėjo didelis susirūpinimas. — Man ką tik pranešė, 
kad CŽV dirba priešo agentas, nuteka visiškai slapta in- 
formacija. Vienintelis dalykas, ką žinome, — tai agento 
pravardė — Lapė. Dabar jis Argentinoje. Jam demaskuo- 
ti reikia CŽV nedirbančio agento. CŽV direktorius prašo 
komandiruoti tave jų žinion, jie nori, kad išaiškintum 
agentą ir pristatytum jį į JAV. Aš pasakiau direktoriui, jog 
nuspręstum tu. Ar nori imtis šios užduoties? 

Robertas sumišo. 

— Būgštauju, kad turėsiu atsisakyti, sere. 

— Suprantu tave, Robertai. Visą laiką būni išvykęs, 
bet niekad nesi atsisakęs užduočių. Žinau, jog tai nelabai ge- 
rai tavo šeimyniniam gyvenimui. 

— Norėčiau imtis šio darbo, sere, bet... 

— Gali neaiškinti, Robertai. Aš visada Žavėjausi ta- 
vo darbu, ir mano nuomonė apie tave nesikeičia. Tuomet 
norėčiau paprašyti tavęs vienos paslaugos. 

— Kokios, admirole? 

— CŽV direktoriaus pavaduotojas prašė manęs su- 
rengti jūsų susitikimą, nesvarbu, kaip apsispręstum. Ar 
neprieštarauji? 

— Žinoma, ne, sere. 


Kitą dieną Robertas atvažiavo į Lenglį susitikti su 

CŽV direktoriaus pavaduotoju. 

— Sėskitės, komandore, — pasiūlė tas, kai Rober- 
tas įėjo į didelį kabinetą. — Esu daug girdėjęs apie jus. 
Be abejo, tik gera. 

— Dėkoju, sere. 

Direktoriaus pavaduotojas jau buvo įžengęs į sep- 
tintąją dešimtį — lieknas, žilaplaukis, su siauru ūsų ruo- 
želiu, kuris judėjo aukštyn ir žemyn, kai rūkė pypkę. 
Baigęs Jeilio universitetą, jis įstojo į Strateginių tarnybų 
valdybą per Antrąjį pasaulinį karą, o kai buvo sukurta 
CŽV, perėjo dirbti ten. Kopdamas tarnybinės karjeros 
laiptais, pasiekė dabartinę padėtį — stambiausios ir ga- 
lingiausios pasaulyje žvalgybos agentūros vadovo postą. 

— Norėčiau, jog jūs, komandore, žinotumėte, kad aš 
gerbiu jūsų apsisprendimą. 

Belami tylomis linktelėjo. 

— Tačiau yra vienas faktas, į kurį norėčiau atkreipti 
jūsų dėmesį. 

— Klausau, sere. 

— Lapės demaskavino operacija asmeniškai suinte- 
resuotas prezidentas. 

— Aš to nežinojau, sere. 

— Jis, kaip ir aš, mano, kad ši užduotis yra nepapras- 
tai svarbi CŽV operacija. Aš žinau, kokia padėtis jūsų na- 
muose, ir esu įsitikinęs, jog ir prezidentui tai suprantama, 
nes jis pats yra pavyzdingas šeimos narys. Tačiau jūsų atsi- 
sakymas imtis šios užduoties gali, kaip čia pasakius, mesti 
šešėlį karinei jūrų žvalgybai ir admirolui Vitakeriui. 

— Admirolas nė kiek nesusijęs su mano sprendimu, 
sere. 

— Aš tai supantu, komandore, bet ar supras prezi- 
dentas? 

“Teks atidėti medaus mėnesį", — pamanė Robertas. 


Atpasakodamas šį pokalbį Siuzanai, Robertas mei- 
liai pasakė: 

— Tai paskutinė mano užduotis užsienyje. Po jos bū- 
siu namie taip ilgai, kad tau net įkyrėsiu. 

Siuzana nusišypsojo. 

— To niekuomet nebus, mes amžinai būsime drauge. 

Lapės medžioklė Robertui pasirodė besanti pati su- 
dėtingiausia užduotis. Jis susekė pėdsakus Argentinoje, 
bet tuoj pat juos pametė. Paskui pėdsakai nuvedė Robertą 
į Turkiją ir Kiniją, po to — į Malaiziją. Kur tik būtų pabu- 
vojęs Lapė, Robertas pėdsakus aptikdavo jau šiam išvykus 
iš šalies. 

Kone kasdien Robertas skambindavo Siuzanai, iš 
pradžių jis sakydavo jai: Grįšiu po kelių dienų, brangio- 
ji", vėliau: “Grįšiu kitą savaitę" ir pagaliau: “Tiksliai ne- 
žinau, kada grįšiu". Galų gale po pustrečio nesėkmingos 
medžioklės mėnesio Robertas pasidavė. Kai sugrįžo namo, 
jam pasirodė, kad Siuzana pasikeitė, tapo kiek šaltesnė. 

— Atleisk, brangioji, — atsiprašinėjo Robertas. — 
Nemaniau, jog taip ilgai užtruksiu. 

— Jie juk neduos tau ramybės, Robertai, argi ne? 

— Ką? Nanne, žinoma, — duos. 

Siuzana palingavo galvą. 

— Aš taip nemanau, tad stojau dirbti į “Memoria- 
lo" ligoninę. 

Tai nustebino Robertą. 

— Pradėjai dirbti? 

— Vėl dirbsiu medicinos seserimi. Negaliu sėdėti 
rankas sudėjusi ir laukti, kol sugrįši namo, net nežinoda- 
ma, kur esi, ką veiki ir apskritai — gyvas tu ar miręs. 

— Siuzana, aš... | 

— Viskas gerai, mylimasis, šiaip ar taip, dirbsiu nau- 
dingą darbą, kol tavęs nebus. Taip man bus lengviau laukti. 

Robertas neturėjo ką atsakyti. 

Jis raportavo admirolui Vitakeriui apie savo nesėk- 
mę, admirolas jį suprato. 

— Dėl to kaltas aš, leidęs tau imtis šios užduoties. 
Nuo šiolei tegu CŽV pati sprendžia savo velnioniškas 

problemas. Atleisk man, Robertai. 

Robertas papasakojo, kad Siuzana stojo dirbti me- 
dicinos seserimi. 

— Galbūt tai gera idėja, — mąsliai ištarė admiro- 
las. — Tai gali kiek sustiprinti jūsų santuoką ir, jeigu tau 
vėl tektų kur išvažiuoti, Siuzanai būtų lengviau ištverti iš- 
siskyrimą. 

Komandiruotės vėl tapo kone nuolatinės, bet nuo 
šio momento jų santuoką iš tikrųjų paženklino įtrūkis. 


Siuzana dirbo ligoninėje operacinės sesele; Rober- 
tui esant namie, ji stengdavosi gauti išeiginių, kad pabūtų 
su juo, bet darbas vis labiau ir labiau įtraukdavo ją. 

— Man iš tiesų šis darbas teikia pasitenkinimo, 
brangusis. Jaučiuosi naudinga esanti. 

Ji pasakodavo Robertui apie savo pacientus, jis pri- 
simindavo, kaip rūpestingai jinai slaugė jį, kaip grąžino jį 
gyvenimui. Jis buvo patenkintas, kad dirba svarbų ir mėgs- 
tamą darbą, tačiau visa bėda buvo ta, kad juodu matyda- 
vosi vis rečiau ir rečiau. Dvasiškai jie tolo vienas nuo kito, 
ir tai buvo justi vis aiškiau. Jie tapo panašūs į du nepažįs- 
tamus Žmones, mažai teturinčius apie ką kalbėti. 

Atlikęs užduotį Turkijoje ir sugrįžęs į Vašingtoną po 
šešių savaičių, Robertas nusivedė Siuzaną pietauti į “San 
Susi“ restoraną. 

Pietaujant Siuzana pasakė: 

— Mūsų ligoninėje naujas pacientas, jis pateko į rim- 
tą aviacijos katastrofą, daktarai manė, kad nebeišgyvems, 
bet man atrodė kitaip. 

Siuzanos akys žėrėjo. 

“Taip buvo ir su manimi, — pagalvojo Robertas. Jam 
buvo įdomu, ar Siuzana pasilenkia prie naujojo paciento 
ir sako: “Sveik. Aš laukiu tavęs". Pabandė nuvyti šią mintį. 

— Jis toks geras, Robertai. Visos seselės dėl jo 
kraustosi iš proto. 

"Ar visos?" — pagalvojo Robertas. 


102 


Į jo širdį įsismelkė abejonė, bet jis pabandė nuvyti 
ją šalin. 


Kitą šeštadienį Robertas išskrido į Portugaliją, o kai 
grįžo namo po trijų savaičių, Siuzana susijaudinusi pasakė: 

— Šiandien Montė pirmą kartą atsistojo, — ji at- 
sainiai pabučiavo Robertą. 

— Montė? 

— Montė Benksas — tokia jo pavardė. Jis pasveiks. 
Daktarai tuo netiki, bet mes nepasiduodame. 

Šitas “mes" Robertui nepatiko. 

— Papasakok apie jį. 

— Jis iš tikrųjų labai geras, visada mums duoda do- 
vanų. Jis labai turtingas. Kai įvyko toji baisi avarija, jis 
skrido nuosavu lėktuvu ir... 

— O kokios dovanos? 

— Ak, žinok, tiesiog nedidelės dovanėlės — saldai- 
niai, gėlės, knygos, plokštelės. Jis bandė kiekvienai mūsų pa- 
dovanoti po brangų laikrodį, bet mes, aišku, atsisakėme. 

— Žinoma. 

— Jis turi jachtą, ponį Žaisti polą... 

Nuo tos dienos Robertas ėmė vadinti jį “pinigų maišu". 

Kas kartą, sugrįžusi iš ligoninės, Siuzana imdavo kal- 
bėsi apie savo pacientą. 

— Robertai, jis iš tikrųjų labai šaunus. 

“Šaunus, čia jau pavojinga". 

— O be to, toks pramaniūgas. Žinai, ką šiandien pa- 
darė? Visoms mūsų aukšto seselėms užsakė “Žokėjaus" 
klubo pusryčius. 

“Bet juk žmogus serga", — pamanė Robertas ir stai- 
ga netyčia susivokė pykstąs. 

— Oarjis vedęs, tasai nuostabusis tavo pacientas? 

— Ne, brangusis, o ką? 

— Šiaip sau paklausiau. 

Siuzana nusijuokė. 

— Dieve mano, ar tik nepavyduliauji? 

— Seniui, kuris mokosi vaikščioti? Be abejo, ne, — 
jis nenorėjo prisipažinti Siuzanai, kad pavyduliauja. 

Dabar, kai Robertas būdavo namie, Siuzana steng- 
davosi nešnekėti apie savo pacientą, bet Robertas pats pra- 
dėdavo kalbą. 

— Kaip gyvena senasis pinigų maišas? 

— Jo pavardė Montė Benksas, — užsigavusi atkirs- 
davo žmona. 

— Nesvarbu. “Labai gaila, jog tasai kalės vaikas ne- 
žuvo per aviacijos katastrofą". 

Kitą dieną buvo Siuzanos gimtadienis. 

— Žinai ką, — užsidegęs šūktelėjo Robertas, — at- 
švęsime tavo gimimo dieną. Nueisime kur, nuostabiai pa- 
pietausime... 

— Aš iki aštuonių būsiu užsiėmusi ligoninėje. 

— Gerai, aš užvažiuosiu tavęs pasiimti. 

— Puiku. Montė labai nori susipažinti su tavimi. Aš 
jam viską apie tave papasakojau. 

— Ir aš norėčiau susipažinti su seniu, — patikino ją 
Robertas. 

Robertui atvažiavus į ligoninę, priimamojo seselė pa- 
sakė: 

— Labą vakarą, komandore, Siuzana dabar ortope- 
dinėje palatoje trečiame aukšte. Ji laukia jūsų. 

Kai Robertas išėjo iš lifto, Siuzana, apsirengusi baltu 
chalatu, jau laukė. Ją išvydus, Roberto širdis ėmė tankiai 
plakti — ji buvo velniškai graži. 

— Sveika, tu nuostabi. 

Siuzana kažkaip keistokai šyptelėjo. 

— Sveikas, Robertai, aš būsiu laisva po kelių minu- 
čių. Eime, supažindinsiu tave su Monte. 

Ji nuvedė jį į atskirą didelę palatą, pilną knygų, gėlių, 
pintinių su vaisais, ir tarė: 

Monte, čia mano vyras Robertas. 

Robertas stovėjo ir žiūrėjo į gulintį lovoje vyrą. Jis 
buvo kokiais trejais ketveriais metais vyresnis už Rober- 
tą ir priminė aktorių Polą Njumeną. 

— Labai malonu susipažinti su jumis, komandore. 
Siuzana tiek daug apie jus pasakojo. 

“Nejaugi kaip tik apie tai jie kalbėdavosi, kai ji per 
naktis sėdėdavo prie jo lovos". 

— Ji labai didžiuojasi jumis. 

Siuzana pasižiūrėjo į Robertą tartum žvilgsniu pra- 
šydama jį būti mandagesnį. Robertui teko prisiversti. 

— Manau, jus greitai išrašys. 

— Taip, ir didžiausias nuopelnas čia tenka jūsų Žmo- 
nai. Ji tiesiog nuostabi seselė. | 

“Paklausyk, jūrininke. Nejaugi manai, kad aš leisiu kam 
kitam užvaldyti šį puikų kūną?" 

— Taip, tai jos specialybė, — atsakė Robertas nepa- 
jėgdamas užgniaužti kartėlio. 


Pietūs gimimo dienai pažymėti nepavyko. Siuzana 
tenorėjo kalbėti vien apie savo pacientą. 

— Brangusis, ar jis tau nieko neprimena? 

— Borisą Karlofą. 

— Kodėl buvai toks šiurkštus jam? 

— Manau, kad elgiausi visai padoriai, 0 jo mylėti 
neprivalau, — šaltai atsakė Robertas. 

Siuzana įdėmiai pažvelgė į vyrą. 

— Bet tu juk nė nepažįsti jo. Ir kodėl jis tau nepatinka? 

“Man nepatinka, kaip jis žiūri į tave, man nepatinka, 
kaip tu žiūri į jį. Man nepatinka, kad mūsų santuoka lekia 
velniop. Dieve, aš nenoriu prarasti tavęs", — pagalvojo Ro- 
bertas, o balsu pridūrė: 

— Atleisk, aš tikriausiai tiesiog pavargau. 

Pietauti jie baigė tylėdami. 

Kitą rytą, Robertui rengiantis į darbą, Siuzana krei- 
pėsi į jĮ: 

— Robertai, man reikėtų kai ką pasakyti tau... 

Jos žodžiai aštriu skausmu dilgtelėjo Robertui pil- 
ve, jis nenorėjo, kad ji dabar apie tai kalbėtų. 

— Siuzana... 

— Juk žinai, kad aš myliu tave ir visada mylėsiu. Tu 
pats puikiausias Žmogus, kokį kada esu sutikusi. 

— Prašau tavęs... 

— Ne, leisk man baigti. Dabar man labai sunku, ga- 
lima suskaičiuoti minutes, kurias per pastaruosius metus 
mudu praleidome drauge. Nuo šiol esame tarsi nevedę, 
kiekvienas gyvename kas sau. 

Jos žodžiai jam buvo kaip aštrūs dūriai peiliu. 

— Tu teisi, bet aš pasikeisiu. Aš mesiu darbą. Šian- 
dien, tuoj pat. Mudu išvažiuosime kur nors... 

Siuzana papurtė galvą. 

— Ne, Robertai. Mes abudu suprantame, jog tatai 
nepadės. Tu darai, ką privalai daryti, ir, jei tau teks dėl 
manęs mesti savo darbą, niekada man šito neatleisi. Nie- 
kas čia nekaltas, tiesiog taip jau atsitiko. Aš noriu skyrybų. 

Robertui pasirodė, jog griuvo visas pasaulis, pilvą 
sutraukė staigus skausmas. 

— Nereikia to, Siuzana, mes sugebėsime rasti išeitį... 

— Per vėlu. Visą tą laiką, kai tavęs nebūdavo namie, 
aš sėdėdavau vieniša ir galvodavau apie tai. Mes gyvena- 
me atskirai, 0 aš noriu to, ko tu jau nebegali man duoti. 

Robertas stovėjo ir žiūrėjo į ją, stengdamasi susivaldyti. 

— Tai... ar tai susiję su pinigų maišu? 

Siuzana sutriko. 

— Montė pasiūlė man tapti jo žmona. 

Jisai pajuto, kaip viduje viskas virte užvirė. 

— Ir tu rengiesi eiti už jo? 

— Taip. 

Tai buvo kažkokia beprotybė. “Šito negali būti, ne- 
gali“, — pagalvojo Robertas. Jo akyse pasirodė ašaros. 

Siuzana apkabino jį ir stipriai prisiglaudė. 

— Nė vienam vyrui aš nejausiu to, ką jaučiu tau. Aš 
myliu tave iš visos širdies, visa siela ir mylėsiu visada. Tu 
man pats brangiausias draugas, — Siuzana atsitraukė ir 
pažvelgė jam į akis. — Bet viskas baigta. Supranti? 

Jis tesuprato, kad jos netenka. 

— Mes galėtume pabandyti viską pradėti iš naujo... 

— Man labai gaila, Robertai, — Siuzanos balsas virp- 
telėjo. — Man labai gaila, bet viskas baigta. 

Siuzana išskrido į Riją tvarkyti skyrybų, o komando- 
ras Robertas Belami įpuolė į dvi savaites trukusį girtavimą. 


Tačiau senas prieraišumas sunkiai pamirštamas. Ro- 
bertas paskambino savo bičiuliui, dirbančiam FTB. Praeity- 
je Roberto ir Elo Treinoro keleliai ne sykį susikryžiuodavo, 
ir Robertas juo pasikliovė. 

— Elai, ar gali padaryti man paslaugą? 

— Paslaugą? Tau reikia psichiatro pagalbos. Kokio 
velnio leidai Siuzanai išeiti? 

Atrodė, jog naujiena jau apskriejo visą miestą. 

— Čia ilga ir liūdna istorija. 

— Man iš tikrųjų gaila, Robertai. Ji buvo tikra ledi. 
Gerai, kuo galėčiau padėti? 

— Man reikėtų, kad kai ką patikrintum kompiuteriu. 

— Sutarta, sakyk pavardę. 

— Montė Benksas. Tiesiog paprasčiausias užklausimas. 

— Aišku. Ką norėtum sužinoti? 

— Galbūt jo nėra jūsų aplankuose, o jeigu yra, tai, kaip 
įprasta, koks niekniekis — tarkim, bauda už ne vietoj pasta- 
tytą automobilį, šuns mušimą, važiavimą degant raudonai 
šviesai ir panašiai. 

— Aišku. 

— O aš norėčiau sužinoti jo pinigų šaltinį. Man rūpi 
visos jo paslaptys. 

— Aha, vadinasi, paprastas užklausimas, taip? 

— Bet telieka tai tarp mūsų, Elai, gerai? 

— Žinoma, iš ryto tau paskambinsiu. 

— Dėkui, vaišinu pusryčiais. 

— Pietumis. 

— Gerai, bus pietūs. 

Robertas padėjo ragelį ir susimąstė: “Bandau grieb- 
tis už šiaudo. Ko viliuosi? Kad jis pasirodysiąs Džekas Vagi- 
šius ir Siuzana atlėks man į glėbį?" 


Kitą rytą Robertą išsikvietė Dastinas Torntonas. 

— Kuo jūs dabar užsiėmęs, komandore? 

“Jis puikiausiai žino, kuo aš dabar užsiėmęs", — pa- 
galvojo Robertas. 

— Renku diplomato iš Singapūto dosjė ir... 

— Atrodo, jog šitas darbas atima iš jūsų ne per dau- 
giausia laiko. 

— Kaip? 

— Jeigu pamiršote, komandore, aš jums priminsiu, 
kad į karinės jūrų žvalgybos veiklą neįeina knaisiojimasis 
Amerikos piliečių asmeniniame gyvenime. 

Robertas nustebęs pasižiūrėjo į jį. 

— Kąjūs... 

— Man pranešė iš FTB, jog jūs bandote Sauti infor- 
maciją, visiškai nesusijusią su mūsų žinybos jurisdikcija. 

Staiga Robertas pajuto įniršio priepuolį. Tasai šun- 
snukis Treinoras jį išdavė. Irgi mat, vadinasi, draugas. 

— Tai buvo mano asmeninis prašymas, sere... 

— FTB kompiuteriai nėra skirti asmeniniam naudoji- 
mui, piliečiams negali jie daryti nemalonumų. Ar mane su- 
pratote? 

— Kuo puikiausiai. 

— Taigi aš viską pasakiau. 

Robertas grįžo į savo kabinetą ir virpančiais pirštais 
surinko numerį 202 324 3000. 

— FTB klauso, — pasigirdo balsas ragelyje. 

— Pakvieskite Elą Treinorą. 

— Prašom palaukti. 

Po kiek laiko ragelyje pasigirdo vyriškas balsas: 

— Laba diena, kuo galėčiau padėti? 

— Aš norėčiau pasikalbėti su Elu Treinoru. 

— Apgailestauju, bet agentas Treinoras čia jau ne- 
bedirba. 

Šis atsakymas Robertas tiesiog sukrėtė. 

— Ką? 

— Agentą Treinorą perkėlė kitur. 

— Perkėlė? 

— Taip. 

— O kur? 

— Į Boisę. Bet jis dar ilgai ten nepasirodys, būgštauju, 
kad labai ilgai. 

— Ką jūs turite omenyje? 

— Vakar vakare, kai jis bėgiojo ristele Rok Kriko par- 
ke, jį partrenkė mašina. Įsivaizduojate? Vairuotojas tik- 
riausiai buvo nusigėręs iki pakvaišimo, nes įvažiavo tiesiai 
į bėgimo taką. Treinorą nubloškė toliau nei už keturias- 
dešimt pėdų. Jis gali ir neišgyventi. 

Robertas padėjo ragelį, jo galvoje karštligiškai sukosi 
mintys. Velniai griebtų, kas gi dedasi? Montė Benksas, tas 
tipiškas žydraakis amerikietis, gerai saugomas. Bet dėl ko? 
Ir nuo ko? “Dieve, į ką įklimpo Siuzana?“ 


Ji gyveno naujame dviaukščiame bute M gatvėje. Ro- 
bertas pagalvojo, jog už šį butą moka tikriausiai pinigų mai- 
šas. Jis jau kelias savaites nesimatė su Siuzana ir dabar, kai ją 
pamatė, jam užėmė kvapą. 

— Atleisk, kad trukdau, aš juk žadėjau to nedaryti. 

— Juk sakei, kad dalykas rimtas. 

— Taip, rimtas, — dabar, kai jis pamatė ją, nebežinojo, 
kaip pradėti pokalbį. Pasakytų jai: “Siuzana, aš atėjau, kad 
tave išgelbėčiau"? O ji nusijuoktų jam į akis. 

— Kas nutiko? — paklausė Siuzana. 

— Tai susiję su Monte. 

Ji paniuro. 

— O kas? 

Roberto uždavinys buvo sunkus. Kaip jis galėjo jai 
paaiškinti tai, ko pats kaip reikiant nežinojo? Jam tebuvo 
aišku, kad čia esama kažko nešvaraus. FTB kompiuteryje 
buvo žinios apie Montę Benksą, bet su pastaba: “Informaci- 
ja teikiama tik specialiai leidus". O apie jo užklausimą iš kar- 
to buvo pranešta į Karinės jūrų žvalgybos valdybą. Kodėl? 

— Aš manau, kad jis... Kad jis ne tas žmogus, koks 
atrodo. 

— Nesuprantu tavęs. 

— Siuzana... Iš kur jo pinigai? 

Šis klausimas ją nustebino. 

— Montė sėkmingai verčiasi eksportu ir importu. 

“Pati seniausia priedanga pasaulyje“. 

Taigi jam reikėjo iš pradžių viską kruopščiai išsiaiš- 
kinti užuot atėjus čia su niekuo nepagrįstais spėliojimais. 
Robertas jautėsi esąs kvailys. Siuzana laukė, o jis nežino- 
jo, ką sakyti. 

— O kodėl klausi? 

— Aš... Aš tiesiog norėjau įsitikinti, jog tau nieko 
neatsitiko, — trikdamas atsakė Robertas. 

— Ak, Robertai, — Siuzanos balse suskambo nusi- 
vylimas. 

— Tikriausiai man nederėjo čia ateiti. Dovanok. 

Siuzana priėjo prie jo ir apkabino. 

— Aš suprantu, — švelniai tarė ji. 

Bet nesuprato. Ji nesuprato, jog paprastas užklau- 
simas apie Montę Benksą atsitrenkė į akliną sieną, ir tai 
buvo pranešta Karinės jūrų žvalgybos valdybai, o žmogų, 
bandžiusį gauti informacijos, nugrūdo dirbti į užkampį. 


Robertas galėjo ir kitaip gauti informacijos. Jis pa- 
skambino bičiuliui, dirbančiam “Forbeso" Žurnale. 

— Robertai! Ilgai nesimatėme, kuo galiu būti nau- 
dingas? 

Robertas paaiškino, ko jam reikia. 

— Montė Benksas? Keista, kad ir tu susidomėjai 
juo. Jis turi būti mūsų keturių šimtų turtingiausių žmonių 
sąraše, tačiau negalėjome surasti apie jį jokių žinių. Ar 
negalėtum mums ko pamėtėti? 

Ir čia nesėkmė. 

Robertas nuėjo į viešąją biblioteką ir pabandė susirasti 
Montę Žinyne “Kas yra kas“, tačiau jo pavardės ten nerado. 

Nuėjęs į mikrokortų salę, Robertas peržiūrėjo vi- 
sus “Vašington post" leidinius per tą laikotarpį, kai Mon- 
tės lėktuvas patyrė katastrofą, bet rado tik mažą žinutę 
apie įvykį; joje Benksas pavadintas įmoninku. 

Viskas atrodė gan nekaltai, ir Robertas nusprendė, 
j0g jis galbūt klystąs. “Juk mūsų vyriausybė nesiimtų jo ginti, 
jei jis būtų šnipas, nusikaltėlis arba verstusi narkotikais... Es- 
mė čia ta, kad aš vis dar bandau suturėti Siuzaną". 


Robertas vėl tapo viengungis, jam teliko tuštuma ir vie- 
natvė, darbo dienos ir bemiegės naktys. Jį apimdavo ne- 
viltis, kurios ištiktas apraudodavo save, Siuzaną, visa, ką 
juodu prarado. Siuzana tebeglūdėjo jo gyvenime, visi kam- 
bariai buvo pilni prisiminimų apie ją, kiekvienas jų sau- 
gojo jos balsą, juoką, šilumą. Jis prisiminė kiekvieną jos 
kūno dalelę, kai ji gulėdavo lovoje nuoga ir laukdavo jo; 
šie prisiminimai keldavo jam nenumaldomą skausmą. 

Draugai bandė guosti. 

— Nebūk vienas, Robertai. 

— Aš turiu tau mergytę! 

Merginos buvo aukštos ir gražios, mažytės ir seksua- 
lios. Tai buvo manekenės, sekretorės, reklamos agentūrų 
mergaitės, netekėjusios ir išsiskyrusios. Bet nė viena toli 
gražu nebuvo Siuzana, o bendravimas su moterimis, ku- 
rios jo nė truputėlio nedomino, darė jį dar vienišesnį. Ro- 
bertas netroško nė su viena jų permiegoti, visą laiką norėjo 

būti vienas, troško atsukti atgal visą judviejų su Siuzana 
gyvenimo filmą, perrašyti jo scenarijų. Dabar buvo leng- 
va pamatyti savo klaidas ir įsivaizduoti, kaip reikėta pasi- 
elgti per pokalbį su admirolu Vitakeriu. 

“I CŽV prasiskverbė agentas, pravarde Lapė, direk- 
toriaus pavaduotojas prašo, kad jį surastum'". 

“Ne, admirole, atleiskite. Mums su žmona antras me- 
daus mėnuo". 

Robertas norėjo pradėti gyvenimą iš naujo, kad jo 
pabaiga būtų laiminga. Bet buvo pernelyg vėlu, likimas ne- 
suteikė jam šios galimybės. Jis buvo vienišas. 

Pats vaikščiojo į parduotuvę, gaminosi valgį, būda- 
mas namie, kartą per savaitę nešdavo į skalbyklą baltinius. 

Tai buvo baisus jo gyvenimo laikotarpis, bet ateityje 
laukė dar didesni nemalonumai. Gražuolė dailininkė, su 
kuria susipažino Vašingtone, keletą kartų skambino jam, 
kvietė pietauti. Robertas mėgino atsisakyti, bet dailininkė 
buvo labai atkakli. Ji surengė puikius pietus žvakių šviesoje. 

— Labai gardžiai pagaminai, — pagyrė Robertas. 

— Man viskas gerai sekasi, — jos žodžių prasmė bu- 
vo gerai suprantama. Ji prisislinko arčiau Roberto. — 
Leisk tai įrodyti, — uždėjo rankas ant jo šlaunų ir liežu- 
viu brūkštelėjo per lūpas. 

“Kaip seniai taip yra buvę, — pamanė Robertas, —/a- 
bai seniai". 

Jie atsigulė į lovą, Robertas labai sutriko, kai jam nie- 
ko neišėjo. Pirmą kartą gyvenime pasirodė kaip impoten- 
tas. Jis labai susigėdo. 

— Nesijaudink, brangusis, — pasakė dailininkė, — 
viskas bus gerai. 

Bet ji apsiriko. 

Robertas grįžo namo sugniužęs, suvokęs, jog bepro- 
tiška pasąmonės mintis, kad išduodąs Siuzaną, neleidžia 
jam pamilti kitos moters. 

Po kelių savaičių jis dar kartą pabandė permiegoti 
su moterimi, šįsyk tai buvo įspūdinga sekretorė iš Kari- 

nės Jūrų žvalgybos valdybos. Ji buvo labai aistringa ir vi- 
saip stengėsi jį sužadinti, bet veltui — jis troško tik Siu- 
zanos. Po to Robetas liovėsi bandęs suartėti su moterimi. 
Dingtelėjo mintis pasikonsultuoti su gydytoju, bet tuoj pat 
dėl to susigėdo. Jis žinojo, kur šuo pakastas, ir čia jokie 
medicinos preparatai negalėjo padėti. Tada Robertas nir- 
te paniro į darbą. 

Siuzana mažiausiai kartą per savaitę jam skambin- 
davo: “Nepamiršk iš skalbyklos atsiimti marškinių" arba 
“Aš atsiųsiu tarnaitę, kad sutvarkytų butą. Galiu lažintis, 
j0g jis baisiai sujauktas". 

Kiekvienas toks skambutis tik sunkino jo vienatvę. 

Siuzana paskambino jam vestuvių išvakarėse. 

— Robertai, noriu, kad žinotum, — rytoj išteku. 

Jam pasidarė sunku kvėpuoti, ėmė dusti. 

— Siuzana... 

— Aš myliu Montę, bet myliu ir tave — ir mylėsiu 
iki pat mirties. Aš noriu, kad tu visada tai žinotum. 

Ką jis galėjo atsakyti? 

— Robertai, ar tau viskas gerai einasi? 

“Žinoma, viskas kuo puikiausiai, išskyrus tai, kad ta- 
pau eunuchu". 

— Robertai? 

Jis nedrįso dėl savo problemų jos kaltinti. 

— Viskas gerai. Tik ar tu negalėtum padaryti man 
paslaugos? 

— Mielai, jei tik galėsiu. 

— Ne... Nesutik, kad jis vežtųsi tave į povestuvinę 
kelionę tenai, kur buvojome mudu. 

Jis pakabino ragelį ir vėl įniko girtauti. 

Tai buvo prieš metus, dabar viskas jau praeityje, jis 
prisivertė susitaikyti su mintimi, kad Siuzana priklauso 
kitam. Robertas privalėjo gyventi šiandiena. Jo laukė rim- 
tas darbas, reikėjo pasikalbėti su Lesliu Moderšedu — fo- 
tografu, turinčiu nuotraukų bei pavardes ir adresus 
liudytojų, kuriuos teks surasti. 

18 skyrius 


Leslis Moderšedas buvo beveik euforijos būsenos. 
Sugrįžęs į Londoną, su brangiomis juostomis jis nuskubė- 
jo į nedidelį sandėliuką, paverstą fotolaboratorija, įsiti- 
kino, jog yra visko, ko reikia: bakelis juostai ryškinti, 
termometras, spaustukai, keturios didelės menzūros, lai- 
ko matuoklis, ryškalas, fiksažo vonelės ir fiksažas. Jis iš- 
jungė šviesą, užsidegė raudoną lempą. Kai ėmė iš aparato 
kasetes ir juostas, drebėjo rankos, todėl kelis kartus tu- 
rėjo giliai įkvėpti, kad nusiramintų. 

“Šį sykį viskas turėtų būti gerai, — pamanė jis. — Be 
jokių klaidų. Tai tavo atminimui, mama". 

Leslis atsargiai apvyniojo juostą aplink ritę, įstatė į 
bakelį ir įpylė ryškalo. Pasižiūrėjo, kad ryškalo tempera- 
tūra būtų 68 laipsniai pagal Farenheitą, ir periodiškai ėmė 
ritę sukioti. Po vienuolikos minučių išpylė iš bakelio ryš- 
kalą ir pripylė fiksažo. 

Dabar jis vėl ėmė nervintis bijodamas suklysti. Iš- 
pylęs fiksažą, Leslis palaukė dešimt minučių, paskaiu dvi 
minutes palaikė juostą valančiame vandens tirpale, o po 
to dar dvylika minučių plovė po vandens srove. Pagaliau 
labai labai atsargiai nuviniojo juostą nuo ritės, pakabino 
ją, pritvirtinęs spaustukais, ir guminiu velenėliu atsargiai 
nubraukė nuo jos likusius vandens lašus. Dabar teliko 
laukti, kol juosta išdžius. 

Pagaliau atėjo metas pažvelgti į negatyvus. Sulaikęs 
kvapą, girdėdamas savo širdies tvinksnius, Moderšedas 
paėmė pirmą juostą ir pasižiūrėjo prieš šviesą. Puiku! 
Tiesgio nuostabu! 

Kiekvienas kadras buvo tiesiog brangenybė, tokio- 
mis nuotraukomis galėtų didžiuotis bet kuris fotografas. 
Buvo matyti kiekviena mįslinga kosminio laivo detalė, taip 
pat ir ateivių kūnai jame. 

Du daiktai, į kuriuos jis anksčiau nebuvo atkreipęs 
dėmesio, dabar sudomino, ir jis atidžiau peržiūrėjo negaty- 

vus. Sudužusiame laive buvo trys foteliai, o nuotraukose 
tebuvo dviejų ateivių kūnai. Jam pasidarė keista, jog vie- 
nas ateivis buvo be rankos. “Gal tų būtybių esama ir vie- 
nrankių? — pamanė Moderšedas. — Dieve, nuotraukos 
tikriausi šedevrai! Mama sakė teisybę, kad aš genialus". Jis 
apžvelgė ankštą savo lindynę ir pamanė: “Kitą kartą, kai 
ryškinsiu juostą, dirbsiu didelėje, puikiai įrengtoje laborato- 
rijoje nuosavoje viloje Itono skvere“. 

Jis stovėjo ir glostė savo turtą kaip kad šykštuolis 
glosto savo auksą. Pasaulyje neatsiras nė vieno žurnalo, 
nė vieno laikraščio, kuris atsisakytų tokių fotografijų. Me- 
tų metus tie pašlemėkai atmesdavo jo nuotraukas, grąžin- 
davo jas su žiauriais prierašais: “Dėkojame, kad atsiuntėte 
fotografijų, kurias jums ir grąžiname. Šiuo metu mums jų 
nereikia“ arba “Dėkojame už nuotraukas, tačiau jos labai 
panašios į mūsų jau spausdintas“, arba dar paprasčiau: 
“Grąžiname fotografijas, kurias mums atsiuntėte". 

Per visus tuos metus jis kaulijo iš jų darbo, o dabar 
jie patys ant kelių šliaužios prieš jį, ir jisai privers kaip 
reikiant sumokėti už viską. 

Moderšedas ilgiau nebegalėjo laukti, reikėjo veik- 
ti tučtuojau. Po to, kai toji velnioniška telefono kompa- 
nija išjungė jo telefoną dėl laiku nesumokėtų mokesčių, 
Leslis turėdavo eiti skambinti į gatvę. Staiga, net pats 
nesitikėdamas, jis ryžosi užeiti į “Langaną", kur buvo ren- 
giamos visos iškilmės, ir užsisakyti brangius pusryčius. 
Žinoma, “Langanas" buvo ne jo kišenei, bet jeigu jau nu- 
sprendė pažymėti šį įvykį, reikia tai ir padaryti. Argi jis 
jau ne pakeliui į turtus ir šlovę? 


Metrdotelis Moderšedą pasodino prie kampinio sta- 
lelio; Leslis apsižvalgė ir tiesiog už dešimt pėdų pamatė 
du pažįstamus veidus, ir lengvas drebulys perbėgo per kū- 
ną. Tai buvo Maiklas Keinas ir Rodžeris Mūras visa savo 
esybe! Jis panoro, kad būtų gyva jo motina, tada galėtų jai 
papasakoti apie šį susitikimą. Juk jinai taip mėgdavo skai- 

tyti apie kino žvaigždes. Abudu aktoriai nerūpestingai juo- 
kėsi ir pokštavo, o Moderšedas negalėjo atitraukti akių 
nuo jų. “Patenkinti savimi pašlemėkai, piktai pamanė Les- 
lis Moderšedas. — Tikriauisiai laukia, kad prieičiau ir pa- 
prašyčiau autografų. Tiek to, po keleto dienų Jie patys prašys 
mano autografo, džiaugsis galėdami pristatyti mane savo 
draugams: “Lesli, aš norėčiau suspažindinti tave su Carlzu 
ir Dy, o čia Fergis ir Endrius. Jūs žinote, tai Leslis, tas pats 
vaikinas, kuris padarė garsiąsias NSO nuotraukas". 

Papusryčiavęs Moderšedas praėjo pro kino aktorių 
stalelį ir palypėjo laiptukais prie telefono būdelės. Infor- 
macija jam davė “San" numerį. 

— Norėčiau pasikalbėti su fotografų skyriaus redak- 
toriumi. 

— Čepmanas klauso, — nuskambėjo ragelyje vyriš- 
kas balsas. 

— Kiek sumokėtumėte už NSO fotografijas su dviejų 
ateivių kūnais? 

— Jei nuotraukos pakankamai geros, mes galime jas 
įdėti kaip vikrios mistifikacijos pavyzdį... 

— Deja, čia ne mistifikacija, — kandžiai tarė Moderše- 
das. — Aš turiu devynių garbingų liudytojų pavardes, tarp jų 
ir vieno dvasininko, kurie gali patvirtinti, jog šios nuo- 
traukos tikros. 

Redaktoriaus tonas pakito. 

— Šit kaip? O kur fotografavote? 

— Ne jūsų reikalas, — atrėžė Moderšedas. Jis nesi- 
rengė leistis vedžiojamas už nosies, todėl nesiteikė daly- 
tis jokia informacija. — Ar jus domina nuotraukos? 

Dabar jau iš redaktoriaus balso galėjai justi smalsumą. 

— Jei sugebėsite įrodyti, jog fotografijos tikros, be 
abejo, jos mus labai sudomins. 

“Mat kaip, po velnių", — džiugiai pagalvojo Leslis. 

— Aš paskambinsiu jums vėliau, — pasakė jis ir pa- 
kabino ragelį. 

Kiti du skambučiai irgi buvo sėkmingi. Moderšedas 
suprato padaręs genialų ėjimą užsirašydamas liudytojų pa- 
vardes. Dabar niekas neišdrįs jo apkaltinti, kad pagami- 
nęs falsifikatus. Jo fotografijos pasirodys pirmuosiuose 
viso pasaulio laikraščių ir žurnalų puslapiuose, 0 po jomis 
bus privaloma nuoroda: “Leslio Moderšedo nuotraukos". 

Išeidamas iš restorano, Leslis nesusivaldė ir priėjo 
prie aktorių stalelio. 

— Atleiskite, kad trukdau, ar negalėtumėte duoti auto- 
grafų. 

Rodžeris Mūras ir Maiklas Keinas mandagiai nusi- 
šypsojo, brūkštelėjo savo vardus popieriaus skiautelėse ir 
ištiesė jas Lesliui. 

— Ačiū. 

Išėjęs į lauką, Moderšedas su įniršiu į skutus suplė- 
šė popierėlius su autografais ir išmetė. 

“Eikite jūs velniop, — pamanė. — Dabar aš vertesnis 
už Jus". 


19 skyrius 


Robertas sėdo į taksi ir išvyko į Vaitčepelį. Prava- 
žiavo Sitį, pasuko į rytus iki Vaičepelio kelio. Tasai rajo- 
nas prieš šimtą metų išgarsino Džeką Vagišių. Palei 
Vaitčepelio kelią buvo išskleista dešimtys palapinių, pre- 
kiaujančių viskuo — pradedant drabužiais, baigiant švie- 
žiomis daržovėmis ir kilimais. 

Artėjant prie Moderšedo namo, rajonas darėsi vis skur- 
desnis, jame buvo pristatyta nušiurusių rudo akmens pasta- 
tų. Taksi pravažiavo pro “Vivers armso" aludę, ir Robertas 
pagalvojo, kad Moderšedas tikriausiai užeina čionai, 0 išvy- 
dęs iškabą “Volterio bukmekerio kontora", nusprendė, kad 
galbūt čia Moderšedas stato lošdamas per žirgų lenktynes. 

Pagaliau taksi privažiavo prie 213A namo Grov rou- 

de. Užsimokėjęs ir paleidęs taksi, Robertas įdėmiai pasi- 
žiūrėjo į priešais stovintį namą. Tai buvo bjaurus dviaukš- 
tis pastatas, padalytas į mažyčius butukus. Jame gyveno 
žmogus, turįs visą sąrašą liudytojų, kuriuos Robertui bū- 
tinai reikėjo surasti. 


Kai sučirškė durų skambutis, Leslis Moderšedas sė- 
dėjo svetainėje ir mąstė apie jam nukritusią iš dangaus sėk- 
mę. Jis pakėlė galvą ir apmirė, pajutęs staigią, nesuvokiamą 
baimę. Skambutis vėl sučirškė. Pasičiupęs savo neįkaino- 
jamas fotografijas, Moderšedas nuskubėjo į laboratoriją, 
įkišo jas į šūsnis senų nuotraukų, sugrįžo į svetainę ir ati- 
darė laukujes duris. Už jų stovėjo nepažįstamas Žmogus. 

— Ko jūs norite? 

— Ar jūs Leslis Moderšedas? 

— Taip. Kuo galėčiau būti naudingas? 

— Ar galėčiau užeiti? 

— Nežinau. O kokiu reikalu? 

- Robertas išsitraukė Gynybos ministerijos darbuo- 
tojo pažymėjimą ir parodė jį Lesliui. 

— Aš čia atvykau oficialiai, pone Moderšedai. Ga- 
lime pasikalbėti čia arba ministerijoje, — Robertas ble- 
tavo, bet pastebėjo fotografo veide staigų išgąstį. 

Leslis Moderšedas nurijo seilę. 

— Nežinau, apie ką jūs kalbate, bet... užeikite. 

Robertas įėjo į niūrų nešvarų kambarį, iš viso ko 
dvelkė kruopščiai slepiamas skurdas. Tokiame bute ne 
kiekvienas norėtų gyventi. 

— Ar negalėtumėte paaiškinti, ko jums čionai pri- 
reikė? — Moderšedas stengėsi, kad jo balsas būtų irzlus. 

— Aš atėjau sužinoti apie kai kurias fotografijas. 

Taip jis ir žinojo! Jis žinojo tai nuo tos akimirkos, kai 
sučirškė durų skambutis. “Šitie išsigimėliai pabandys atimti 
iš manęs mano pinigus. Ką gi, aš nesirengiu leisti to padaryti". 

— Apie kokias fotografijas kalbate? 

— Apie tas, kurias padarėte, nufotografavęs NSO 

kritimo vietoje, — ramiai atsakė Robertas. 

Moderšedas pasižiūrėjo į Robertą tarsi stebėdama- 
sis tuo, ką išgirdo, paskui prisivertė nusijuokti. 

— Ak, tos! Jeigu jas turėčiau, atiduočiau jums. 

— Bet jūs gi nufotografavote? 

— Pabandžiau. 

— Ką reiškia... pabandžiau? 

— Tos velnio nuotraukos taip ir neišėjo, — Moder- 
šedas nervingai nusikosėjo. — Fotoaparatas buvo sugedęs, 
man taip nutinka jau antrą kartą. Aš net išmečiau negaty- 
vus, nes jie buvo visai netikę. Tik juostą sugadinau, 0 jūs 
gi žinote, kokia ji dabar brangi. 

“Ne koks jis melagis, — pamanė Robertas. — Matyti, 
Jog vos nepanikuoja". i 

— Labai gaila, nuotraukos galėjo labai praversti. 

Robertas nepradėjo kalbos apie turistinio autobuso 
keleivių sąrašą. Jei Moderšedas meluoja apie nuotraukas, 
meluos ir apie sąrašą. Robertas žvilgsniu apmetė kamba- 
rį. Fotografijos ir sąrašas turėtų būti paslėpti kur nors čio- 
nai, ir surasti nebūtų sunku. Butuką sudarė nedidelė 
svetainė, miegamasis, vonia, atrodo, šios durys veda į san- 
dėliuką. Robertas neturėjo teisės priversti fotografą ati- 
duoti turimą medžiagą, bet jam vis vien reikėjo kaip nors 
išgauti ją, kol britų saugumo tarnyba neuždėjo savo letenos. 

— Taip, — atsiduso Moderšedas. — Tos nuotraukos 
galėjo kainuoti krūvą pinigų. 

— Papasakokite apie kosminį laivą, — paprašė Ro- 
bertas. 

Moderšedas pajuto, kaip jo kūnu perbėgo virpulys. 
Tas kraupus vaizdas visam laikui įstrigo jam į atmintį. 

— To aš niekada nepamiršiu, — tarė jis. — Man pa- 
sirodė, kad laivas lyg ir pulsuoja, tarytum būtų gyvas. Ja- 
me būta kažko velniško, o jame dar gulėjo du negyvi 
ateiviai. 

— O ar galėtumėte papasakoti šio to apie autbuso 
keleivius? Aš 

“Žinoma, galiu, — pamanė Moderšedas. — Aš turiu 
jų pavardes ir adresus". 

— Ne, bijau, jog nieko negalėsiu jums apie juos pa- 
sakyti, — Leslis jau ėmė rimti. — Aš gi nebuvau tame au- 
tobuse ir nė vieno jų nepažįstu. 

— Suprantu. Na, tiek to, dėkoju už pokalbį, pone Mo- 
deršedai. Apgailestauju, kad taip išėjo su nuotraukomis. 

— Aš irgi, — atsakė Moderšedas. Kai išėjo nepažįs- 
tamasis, uždarė duris ir nudžiugęs pagalvojo: “Man pavy- 
ko apmauti tą kalės vaiką". 

Išėjęs į lauką, Robertas atidžiai apžiūrėjo durų spy- 
ną. Seniena, jai atrakinti jis tesugaištų kelias sekundes. 
Naktį stebės namą ir lauks, kol rytą fotografas kur nors 
išeis. “Turint keleivių sąrašą, įvykdyti kitą užduoties dalį bū- 
tų labai lengva". 


Užsisakęs kambarį viešbutyje šalia Moderšedo na- 
mo, Robertas paskambino generolui Hiliardui. 

— Žinau liudytojo iš Anglijos pavardę, generole. 

— Puiku, lukterkite minutėlę... klausau jūsų, ko- 
mandore. 

— Leslis Moderšedas gyvena Vaitčepelyje, Grov roude. 

— Labai gerai, aš susisieksiu su Britų valdžia, jie 
pasišnekės su juo. 

Robertas nieko nebesakė dėl autobuso keleivių są- 
rašo ir dėl fotografijų. Tai buvo jo kozirių kortos. 


Regio žuvies parduotuvė buvo nuošaliame skersgat- 
vyje prie Bromptono kelio. Krautuvėlė buvo nedidelė, jos 
klientai daugiausia netoliese dirbantys klerkai ir sekre- 
torės. Parduotuvės sienos buvo apklijuotos futbolo rung- 
tynių plakatais, o kur jų nebuvo, sienos atrodė lyg visą 
amžinybę nedažytos. 

Telefonas už prekystalio skambtelėjo du kartus, ra- 
gelį nukėlė stambus vyras su taukuotu vilnoniu megztiniu. 
Vyras atrodytų kaip tipiškas Ystendo gyventojas, jei kai- 

riojoje akyje nebūtų monoklio auksiniais rėmeliais. Įsi- 
žiūrėjęs galėjai suprasti, kodėl jis nešioja monoklį. Juo slė- 
pė mėlyną stiklinę akį. 

— Regis klauso. 

— Kalba Bišopas. 

— Klausau, sere, — tarė Regis, pritildęs balsą iki 
šnibždesio. 

— Mūsų klientas vadinasi Leslis Moderšedas, Grov 
roido 213A. Šį užsakymą reikia atlikti skubiai. Supratote? 

— Manykite, kad jis jau įvykdytas, sere. 


20 skyrius 


Leslis Moderšedas saldžiai svajojo įsivaizduodamas, 
kad pasaulio spaudos atstovai ima iš jo interviu. Jie klau- 
sinėja apie didžiulę pilį Škotijoje, kurią jis ką tik įsigijo, 
apie pilį Prancūzijos pietuose, apie didžiulę nuosavą jach- 
tą. “Ar teisybė, kad Anglijos karalienė pasiūlė jums oficia- 
lias karališkojo fotografo pareigas? — Taip, aš pasakiau jai 
pagalvosiąs dėl šio pasiūlymo. O dabar, ledi ir džentelme- 
nai, prašyčiau atleisti, vėluoju į Bi Bi Si laidą". 

Ši įsivaizduojamą interviu nutraukė durų skambu- 
tis. Leslis pasižiūrėjo į laikrodį — rodė vienuolika valan- 
dų. Nejaugi sugrįžo tasai Žmogus? Priėjęs prie durų, 
atsargiai jas pravėrė. Už durų stovėjo Žmogus net Žemes- 
nio ūgio už Moderšedą (tai pirmiausia jam krito į akis), 
akiniais storais stiklais, blyškaus lieso veido. 

— Atleiskite, nedrąsiai tarė nepažįstamasis, — at- 
leiskite, kad trukdau jus tokiu metu. Aš gyvenu gretima- 
me kvartale, o jūsų iškaba skelbia, jog esate fotografas. 

— Na, tir ką? 

— Ar darote nuotraukas pasui? 

“Ar Leslis Moderšedas daro fotografijas pasui? Žmo- 
gus, kuriam greit priklausys visas pasaulis? Tiek pat sėkmin- 

gai būtų buvę galima paprašyti Mikelandželą išdažyti vonios 
sienas". 

— Ne, — šiurkščiai atšovė Leslis ir rengėsi užtrenkti 
duris. 

— Man iš tiesų labai rresmagu jus trukdyti, bet aš 
patekau į keblią padėtį. Rytoj aštuntą ryto mano lėktuvas 
išskrenda į Tokiją, o visai neseniai pastebėjau, jog pase 
pamesta nuotrauka. Tai baisu, aš visur apieškojau. Manęs 
neįleis į lėktuvą be nuotraukos pase, — atrodė, jog maža- 
sis Žmogelis tučtuojau pravirks. 

— Apgailestauju, — atsakė Moderšedas, — bet nie- 
kuo negaliu padėti. 

— Aš užmokėčiau šimtą svarų. 

“Šimtą svarų? Pilių ir jachtos savininkui? Juokinga ". 

Mažasis žmogelis nesitraukė. 

— Galiu sumokėti ir daugiau, du ar tris šimtus. Su- 
praskite, aš būtinai turiu patekti į lėktuvą, kitaip prara- 
siu darbą. 

Trys šimtai svarų už paso nuotrauką? Be ryškinimo, 
tai truktų-apie dešimt sekundžių. Moderšedas mintyse ėmė 
skaičiuoti. Išeitų 1800 svarų per minutę, 10800 per va- 
landą, 94400 svarų per dieną, o per savaitę būtų... 

— Ar padėsite man? 

Moderšedo savimeilė grūmėsi su godumu, ir vis dėl- 
to nugalėjo godumas. Leslis nusprendė, kad dabar jam bū- 
tų ne pro šalį užsidirbti kišenpinigių. 

— Užeikite, — tarė Moderšedas, — stokitės štai čia, 
prie sienos. 

— Ačiū, aš labai dėkingas jums. 

Gaila, kad Leslis neturi “Polaroido" aparato, tuomet 
viskas būtų gerokai paprasčiau. Pasiėmė savąjį “Vivitarą". 

— Nejudėkite. 

Po dešimties sekundžių buvo baigta. 

— Reikia šiek tiek laiko juostai išryškinti, — pasa- 
kė Moderšedas. — Jei užeitumėte po... 

— Jeigu jūs neprieštarautumėte, palaukčiau šičia. 

— Gerai, kaip norite. 

Moderšedas nusinešė fotoaparatą į laboratoriją, už- 
sidegė raudoną lempą, įsikišo aparatą į juodą rankovę ir 
išsiėmė juostą. Reikia padaryti nesiterliojant, nes vis vien 
fotografijos pasuose atrodo baisiai. Po penkiolikos minu- 
čių, kai juosta jau buvo išryškinta, jis pajuto dūmų kvapą. 
Gal tik pasirodė? Ne, kvapas vis stiprėjo. Jis atsisuko ir 
pabandė atsidaryti duris, tačiau nepajėgė. Moderšedas iš 
visų jėgų pastūmė duris, bet nieko neišėjo. 

— Ei, — suriko. — Kas darosi? 

Niekas jam neatsakė. 

— Ei, — jis vėl įsirėmė pečiu į duris, bet atrodė, j0g 
jos užremtos kokiu sunkiu daiktu. — Misteri? 

Vėl jokia atsako. Jis begirdėjo smarkų traškesį. Dū- 
mų kvapas darėsi nebepakenčiamas, aišku, butas degė. “Tas 
žmogus tikriausiai nubėgo kviesti pagalbos", — pamanė Les- 
lis. Jis vėl įsirėmė pečiu į duris, tačiau jos nepasidavė. 

— Padėkite! — suriko jis. — Ištraukite mane iš čia! 

Dūmai jau skverbėsi pro durų apačią, ir Leslis pa- 
juto, jog liepsna visai arti. Kvėpuoti darėsi vis sunkiau, 
jis užsikosėjo springdamas dūmais. Moderšedas perplėšė 
apykaklę godžiai rydamas orą, bet karštas oras ėmė de- 
ginti plaučius. Netekdamas sąmonės, jis parpuolė ant ke- 
lių. “O Viešpatie, prašau tavęs, neleisk man dabar mirti. Tik 
ne dabar, kai ėmiau žengti keliu į turtą ir šlovę"... 


— Kalba Regis. 

— Užduotis atlikta? 

— Taip, sere. Truputį perkepusi, bet patiekta laiku. 
— Puiku. 


Kai antrą valandą nakties Robertas važiavo į Grov 


roidą stebėti Moderšedo namo, jį nustebino suintensyvė- 
jęs judėjimas. Gatvėje prisigrūdo ugniagesių mašinų, grei- 

tosios pagalbos ir policijos automobilių. Prasibrovęs pro 
minią, jis nuskubėjo į gaisravietę. Visą pastatą siautė 
liepsna, iš gatvės buvo matyti, jog aukštas, kuriame gyve- 
no fotografas, visas išdegęs. 

— Kaip tai įvyko? — paklausė Robertas ugniagesio. 

— Dar nežinia. Prašyčiau atsitraukti. 

— Tame bute gyveno mano pusbrolis. Ar jam nieko 
neatsitiko? 

— Būgštauju, jog, deja... — ugniagesio balse su- 
skambėjo užuojauta. — Jį ką tik ištraukė iš namų. 

Robertas pamatė, kaip du sanitarai stumia neštuvus 
į greitosios pagalbos mašiną. 

— Aš gyvenau kartu su juo, — tarė Robertas. — Ten 
liko visi mano drabužiai, norėčiau... 

Ugniagesys papurtė galvą. 

— Nieko nerasite, sere. Be pelenų, ten nieko nebeliko. 

“Nieko nebeliko, be pelenų. Nebeliko fotografijų ir to- 
kio svarbaus keleivių sąrašo su jų pavardėmis bei adresais. 
Velniai griebtų, tatai buvo sunku numatyti", — su širdgėla 
pagalvojo Robertas. 


Vašingtone Dastinas Torntonas pusryčiavo kartu.su 
uošviu prabangioje valgykloje šalia Vilardo Stouno kabi- 
neto. Dastinas truputėlį nervinosi, bet jis visuomet jau- 
dindavosi savo galingojo uošvio akivaizdoje. 

Vilardas Stounas buvo geros nuotaikos. 

— Vakar pietavau su prezidentu. Jis man pasakė esąs 
laibai patenkintas tavimi, Dastinai. 

— Labai džiaugiuosi. 

— Tu dirbi svarbų darbą, padedi gintis nuo piktadarių. 

— Nuo piktadarių? 

— Taip, nuo tų, kurie bando paklupdyti šią didžią 
šalį. Bet egzistuoja ne tik išorės priešai, šalies viduje yra 
Žmonių, privalančių jai tarnauti, tačiau jie nei atlieka sa- 
vo pareigų, nei vykdo įsakymus. 

— Atskalūnai. 

— Teisingai, Dastinai, atskalūnai. Jie turi būti nubausti... 

Į valgyklą įėjo vyriškis. 

— Prašom atleisti, misteri Stounai, bet atvyko džen- 
telmenai ir laukia jūsų. 

— Gerai, — Stounas atsigręžė į žentą. — Baik pus- 
ryčiauti, Dastinai, o aš turiu svarbaus darbo. Galbūt vie- 
ną gražią dieną tau papasakosiu apie tai. 


21 skyrius 


Ciūricho gatves užpildė kažkokios keistos didžiulės 
beformės būtybės siauromis akimis, odos spalva prime- 
nančios virtą žuvį. Šios būtybės mito mėsa, ir ją erzino nuo 
tų kūnų sklindaniu smarvė. Kai kurios moterys dėvėjo gy- 
vūnų kailiais — jų pačių užmuštų gyvūnų kailiais. Ji vis 
dar tebebuvo smarkiai priblokšta tos siaubingos katast- 
rofos, kuri pasiglemžė jos bendrakeleivių gyvybes. 

Žemėje ji išbuvo jau keturis ciklus, šių keistai atro- 
dančių būtybių vadinamais “mėnulių", ir per visą šį laiką 
nieko nevalgė. Ją kamavo troškulys, bet ji galėjo gerti tik 
šviežią lietaus vandenį, O lietaus nebuvo nuo anos nakties, 
kai jie atsidūrė Žemėje. Kitokio vandens čia nebuvo gali- 
ma gerti. Ji buvo priversta užeiti į artimiausią maisto da- 
lijimo vietą, tačiau nepajėgė ištverti smarvės. Tuomet 
pabandė valgyti žalias daržoves bei vaisius, bet jie buvo 
beskoniai ir nė iš tolo negalėjo lygintis su skaniu sočiu 
jos planetos maistu. 

Ji buvo vardu Gracija — aukšta, didingo stoto, gra- 
žiomis spinduliuojančiomis žaliomis akimis. Pasprukusi iš 
laivo katastrofos vietos, ji perėmė Žemės gyventojų išvaiz- 
dą ir dabar vaikščiojo neišsiskirdama iš kitų Žmonių. 

Ji sėdėjo už staliuko kietame nepatogiame krėsle, 
skirtame žemėnų kūnams, ir skaitė aplinkui esančių būty- 
bių mintis. 

Dvi būtybės sėdėjo už gretimo staliuko, viena gar- 
siai šnekėjo: 

— Tokia proga pasitaiko tik kartą per gyvenimą, 
Francai! Iš pradžių tau tereikės penkiasdešimt tūkstančių 
frankų. Tu gi turi penkiasdešimt tūkstančių, ar ne? 

Ji perskaitė mintis, garsiai skambančias tos būtybės 
galvoje: “Sutik, kiaule. Man reikia komisinių". 

— Taip, bet aš nežinau... — “Teks pasiskolinti pinigų 
Iš žmonos". 

— Ar aš tau kada esu blogai pataręs dėl pinigų įdėji- 
mų? — “Nagi ryžkis". 

— Tai dideli pinigai. — “Ji niekada neduos man pinigų". 

— O perspektyva? Galimybė uždirbti milijonus. — 
Sakyk "taip". . 

— Na gerai, sutinku. — “Galbūt sugebėsiu parduoti ką 
iš brangenybių". 

“Pavyko!" 

— Tu niekada dėl to nepasigailėsi, Francai. 

Gracija visiškai nesuvokė, ką šis pokalbis reiškia. 

Toli, restorano gale, prie stalelio sėdėjo vyras ir mo- 
teris, juodu tyliai šnekėjosi tarpusavyje. Gracija nuspren- 
dė pasiklausyti jų pokalbio. 


— Dieve mano! — šūktelėjo vyras. — Ir reikėjo gi 
tau pastoti? — “Kvaila kalaitė“". 
— O kaip, tavo nuomone, tai nutiko? — “Tai tavo 


pimpalas pridarė!" 

Nėštumas reiškė šių būtybių dauginimosi būdą, jie 
šiurkščiai susijungdavo per lytinius organus nelyginant 
laukuose gyvūnai. 

— Ir ką galvoji daryti, Tina? — “Privalai darytis abortą". 

— O ko tu iš manęs lauki? Sakei, jog rengiesi apie 
mane papasakoti savo žmonai. — “Niekingas melagis". 

— Klausyk, brangioji, dabar ne metas. — “Buvau 
kvailys, kad apskritai susidėjau su tavimi. Turėjau suprasti, 
jog iš tavęs tik ir telauk nemalonumų". 

— Mano padėtis dabar irgi sunki, Polai. Man net at- 
rodo, kad tu manęs nemyli. — “Prašau, pasakyk, jog myli". 

— Žinoma, aš myliu tave. Tiesiog mano žmonos padė- 
tis šiuo metu sudėtinga. — “Bet aš nesirengiu su ja skirtis". 

— Tačiau ir aš išgyvenu sunkų laikotarpį. Ar tu tai 
supranti? Aš turėsiu vaiką, tavo vaiką. — “Ir tu, velniai 
griebtų, vesi mane". 

Moters akyse sutvisko ašaros. 

— Nurimk, brangioji. Patikėk, jog viskas bus gerai. 
Aš irgi, kaip ir tu, labai noriu vaiko. — “Reikės įkalbėti ją 
daryti abortą". 

Šalia šios poros prie stalelio sėdėjo vienišas vyras. 

“Jie juk žadėjo man, jie sakė, kad lenktynės suregu- 
liuotos, kad aš jokiu būdu nepralošiu, ir aš kaip kvaiša už- 
stačiau visus savo pinigus. Tisriu rasti būdą, kaip gauti pinigų, 
kol pasirodys teismo vykdytojai. Aš neišgyvensiu, jie mane 
įgrūs už grotų. Nusižudysiu, kaip Dievą myliu, nusižudysiu ". 

Dar prie vieno stalelio šnekėjosi vyras ir moteris. 

— ... Visiškai ne tai. Aš turiu puikų namelį kalnuo- 
se ir pamaniau, jog tau būtų labai naudinga nuvažiuoti ten 
per išeigines dienas ir pasilsėti. — “Mes nuostabiai pra- 
leisime laiką ilsėdamiesi lovoje, brangioji“. 

— Nė nežinau, Klodai. Aš niekuomet nesu važiavusi 
ilsėtis su vyriškiu. — "Įdomu, ar jis tuo tiki". 

— O, bet čia nėra jokio ryšio su seksu. Aš tiesiog 
pagalvojau apie tą namelį todėl, kad tu turi pailsėti. Tu 
gali elgtis su manimi kaip su broliu. — “Ir mudu puikiai 
praleisime laiką užsiiminėdami kraujomaiša". 

Gracija nežinojo, kad Žmonės šneka įvairiomis kal- 
bomis, ji visas jų kalbas tik perkošdavo per sąmonę ir su- 
prasdavo, apie ką jie kalba. 

“Turėčiau surasti būdą susijungti su pagrindiniu lai- 
vu“, — pagalvojo ji. Išsiėmė nedidelį, telpantį delne si- 
dabrinį siųstuvėlį. Tai buvo autonomiška neuroninė 
sistema, kurios vieną dalį sudarė gyva organinė medžiaga, 

o kitą — metalo lydinys, nežinomas šioje galaktikoje. Or- 
ganinę medžiagą sudarė tūkstančiai atskirų ląstelių; vie- 
noms jų mirštant, kitos dauginosi tarpusavyje 
sąveikaudamos. Deja, pamestas kristalas, kuris įjungda- 
vo siųstuvą. Jinai bandė užmegzti ryšį su laivu, tačiau siųs- 
tuvas be kristalo neveikė. 

Gracija pabandė suvalgyti salotos lapą, bet smarvė 
buvo nepakeliama. Ji atsistojo ir pasuko prie durų; ofi- 
ciantas šūktelėjo jai: 

— Malonėkite, jūs neužmokėjote už valgį. 

— Atleiskite, tačiau aš neturiu jūsiškų pinigų. 

— Tatai jūs paaiškinsite policijoje. 

Gracija pažvelgė oficiantui tiesiai į akis, jis sustin- 
go ir suglebo. Ji pasisuko ir išėjo į lauką. 

“Aš turiu surasti kristalą, jie laukia ryšio su manimi". 
Pamėgino susikaupti, bet viskas rodėsi neaišku, pasklida. 
Gracija žinojo, jog be vandens ji greitai numirs. 


22 skyrius 


Penktoji diena 
Bernas, Šveicarija 


Užduoties vykdymas pateko į aklavietę. Robertas la- 
bai pasikliovė Moderšedo turėtu keleivių sąrašu, bet da- 
bar tasai sąrašas Žuvo liepsnose, ir pėdsakai nutrūko. 
“Reikėjo išgauti tą sąrašą, kai buvau Moderšedo bute. Ką 
gi, tai bus pamoka man", — pagalvojo Robertas. Staiga jam 
toptelėjo mintis, giliai paslėpta atminties užkaboriuose. 
Juk Hansas Bekermanas tada pasakė: “Visi keleiviai buvo 
susijaudinę, išvydę NSO ir negyvų ateivių kūnus, bet vienas 
senis ėmė skųstis, jog jis skubąs, nes turįs pasirengti paskai- 
tai universitete". Viskas, aišku, miglota, gan miglota, bet 
daugiau Robertui nebeliko ko griebtis. 

Berno aerouoste išsinuomojo automobilį ir nuvažia- 

vo į universitetą. Iš pagrindinės miesto gatvės — Rataus- 
gasės pasuko į Liungaseštrasę, kurioje buvo Berno uni- 
versitetas. Jo kompleksą sudarė keli korpusai; 
svarbiausias jų — keturaukštis akmeninis pastatas su dvi- 
em sparnais. Šio pastato stogą puošė fantastiškų figūrų 
pavidalo akmeninės vandens nutekamųjų vamzdžių žiotys. 
Už universiteto komplekso plytėjo didžiulis parkas, remi- 
ąsis į Arės upę. 

Užkopęs administracijos pastato laiptais, Robertas 
įėjo į vestibiulį. Vienintelis daiktas, kurį sužinojo iš Be- 
kermano, — kad keleivis buvo vokietis ir pirmadienį tu- 
rėjo skaityti paskaitą. 

Kažkoks studentas Robertui paaiškino, kaip patek- 
ti į rektoratą. Rektoriaus priimamajame už stalo sėdėjo 
didžiulių matmenų moteris pagal užsakymą siūtu kostiu- 
mu, su akiniais juodais rėmeliais, į kuodelį sudėtais plau- 
kais. Ji pažvelgė į Robertą. 

— Klausau. 

Robertas išsiėmė pažymėjimą. 

— Interpolas. Atlieku tyrimą ir norėčiau, kad man 
padėtumėte, mis... 

— Frau. Frau Šraiber. Koks tyrimas? 

— Ieškau vieno profesoriaus. 

Ji paniuro. 

— Kokia jo pavardė? 

— Nežinau. 

— Nežinote jo pavardės? 

— Nežinau. Jis neetatinis darbuotojas, prieš keletą 
dienų skaitė paskaitą jūsų universitete. Pirmadienį. 

— Daug neetatinių profesorių čia ateina kasdien ir 
skaito paskaitas. O kokio dalyko paskaitas jis skaito? 


— Atleiskite... 
— Na, ko jis moko studentus? — moters tone pasi- 
girdo susierzinimas. — Kokią discipliną jis dėsto? 


— Aš nežinau. 
+ Moteris nebeteko kantrybės. 

— Niekuo negaliu jums padėti. Aš per daug užimta, 
kad atsakinėčiau į kvailus jūsų klausimus, — ir ji nusisuko. 

— Ne, tai ne kvaili klausimai, — patikino ją Rober- 
tas. Jis palinko ir pažemino balsą. — Kai ką galėčiau pa- 
sakyti jums kaip paslaptį. Mes ieškome to profesoriaus, 
nes jis įsipainiojęs į ryšius su prostitutėmis. 

Frau Šraiber nustebusi šūktelėjo. 

— Interpolas jo ieško jau keletą mėnesių, 0 šiuo metu 
mums žinoma, jog jis yra vokietis ir kad šio mėnesio penkio- 
liktą dieną skaitė paskaitą jūsų universitete, — Robertas 
atsitiesė. — Jeigu nenorite mums padėti, galime atlikti 
oficialų tyrimą universitete. Žinoma, tokiu atveju spauda... 

— Ne, ne! — sušuko frau Šraiber. — Universitetas 
neturi būti įpainiotas į tokius dalykus, — jos veide pasi- 
rodė susirūpinimas. — Jūs sakote, kad jisai čia skaitęs pa- 
skaitą... kurią dieną? 

— Penkioliktą, pirmadienį. 

Frau Šraiber atsistojo, priėjo prie spintos, pasirausė 
popieriuose, paskiau išsitraukė iš aplanko kelis lapelius. 

— Štai, — tarė ji, — penkioliktą paskaitas skaitė 
trys neetatiniai profesoriai. 

— Mane dominąs Žmogus yra vokietis. 

— Visi jie vokiečiai, vienas skaito ekonomikos, ki- 
tas chemijos, trečias psichologijos paskaitas. 

— Ar negalėčiau žvilgtelti? 

Ji nenorom ištiesė popierius Robertui. 

Jisai peržiūrėjo juos. Kiekviename lapelyje buvo už- 
rašyta pavardė, namų adresas ir telefono numeris. 

— Jeigu norite, galiu jums padaryti kopijas. 

— Ne, dėkui, — jis jau įsiminė pavardes bei telefo- 
nų numerius. — Čia nėra žmogaus, kurio ieškau. 

Frau Šraiber su palengvėjimu atsiduso. 

— Garbė Dievui. Prostitucija! Pas mus niekada nie- 
ko panašaus nėra buvę. 

— Atleiskite, kad sutrukdžiau, — Robertas išėjo iš 

univewrsiteto ir privažiavo prie telefono būdelės. 

Pirmiausia paskambino į Berlyną. 

— Profesorius Štrobelis? 

— Taip. 

— Jus trukdo iš turistinės kompanijos “Sanšain 
Turz". Praėjusį sekmadienį keliaudamas po Šveicariją jūs 
palikote mūsų autobuse akinius... 

— Nesuprantu, apie ką kalbate, — profesorius bu- 
vo nustebęs. 

— Ar buvote Šveicarijoje, profesoriau, keturioliktą 
dieną? 

— Ne, aš ten buvau penkioliktą, skaičiau paskaitą 
Berno universitete. 

— Ir nevažiavote į ekskursiją autobusu? 

— Aš neturiu laiko tokiems niekams, esu labai už- 
siėmęs, — profesorius pakabino ragelį. 

Paskambino į Hamburgą. 

— Profesorius Heinrichas? 

— Profesorius Heinrichas klauso. 

— Jus trukdo iš turistinės kompanijos “Sanšain Turz". 
Ar buvote Šveicarijoje šio mėnesio keturioliktą dieną? 

— O ko jums reikėtų? 

— Mes radome jūsų portfelį viename turistiniame 
mūsų autobuse... 

— Tikriausiai apsirikote. Aš nevažinėju turistinių 
maršrutų autobusais. 

— O argi jūs nevažiavote mūsų maršrutu į Jungfrau? 

— Sakiau gi jums, kad ne. 

— Atleiskite, jog sutrukdžiau. 

Trečią sykį paskambino įMiuncheną. 

— Profesorius Otas Šmitas? 

— Taip. 

 — Profesoriau Šmitai, jus trukdo iš turistinės kom- 
panijos “Sanšain Turz“. Suradome akinius, kuriuos jūs 
prieš kelias dienas palikote mūsų autobuse. 

— Čia turbūt kokia klaida... 

Robertas pajuto, kaip sutuksėjo širdis. Viskas Žlu- 
go, dabar jis nebeturėjo į ką įsikibti. 

— Akinius aš turiu, aš nepamečiau jų. 

— Ar esate įsitikinęs, profesoriau? Jūs važiavote į 
turistinę kelionę keturioliktą dieną? 

— Taip, taip, bet aš gi sakau jums, jog nieko nepamečiau. 

— Labai dėkui, profesoriau, — Robertas pakabino 
ragelį. Sėkmė! 


Robertas surinko dar vieną numerį ir dvi minutes 
kalbėjosi su generolu Hiliardu. 


— Turiu pranešti jums du dalykus, — pasakė Ro- 
bertas. — Ar prisimenate liudytoją iš Londono, apie kurį 
jums pranešiau? 

— Taip. 


— Vakar vakare jis Žuvo per gaisrą. 

— Nejaugi? Labai gaila. 

— Taip, sere, bet atrodo, jog atkasiu dar vieną liu- 
dytoją. Kai tik patikrinsiu, tuoj pat jums pranešiu. 

— Lauksiu jūsų skambučio, komandore. 


Generolas Hiliardas raportavo Janusui. 

— Komandoras Belami surado dar vieną liudytoją. 

—- Gerai, nes visi nuolat įsitempę, baiminasi, jog ši 
istorija iškils į viešumą dar prieš parengiant veikti kos- 
minį ginklą. 

— Greitai turėsiu papildomos informacijos jums. 

— Man reikia rezultatų, o ne informacijos. 

— Taip, Janusai. 


Miuncheno Platenštrasė buvo rami vietelė, apstaty- 
ta rudo akmens namais. Namas, pažymėtas 5-uoju nume- 
riu, niekuo nesiskyrė nuo kaimyninių. Ant vestibiulio 
sienos kabojo pašto dėžučių eilės, nedidelė lentelė virš vie- 
nos dėžutės skelbė: “Profesorius Otas Šmitas". Robertas 

paspaudė skambučio mygtuką. 

Duris atidarė aukštas liesokas vyras sutaršytu žŽilų 
plaukų kuokštu. Jis vilkėjo suplyšusį megztinį ir rūkė pyp- 
kę. Robertui tapo įdomu: ar šis profesorius sukūrė štai 
tokį tipišką koledžo profesoriaus paveikslą, ar, priešin- 
gai, paveikslas sukūrė jį? 

— Profesorius Šmitas? 

— Taip. 

— Ar negalėčiau pasikalbėti su jumis? Aš iš... 

— Mes su jumis jau kalbėjomės, — pasakė profeso- 
rius. — Jūs tas pats Žmogus, kuris šįryt man skambino. 
Esu balsų atpažinimo ekspertas. Užeikite... 

— Dėkoju, — Robertas įėjo į svetainę. Išilgai sienų 
nuo grindų iki lubų buvo lentynos su šimtais tomų knygų, 
be to, knygų priversta visur — ant stalų, ant grindų, ant 
kėdžių. Kambaryje beveik nebuvo baldų. 

— Jūs juk ne iš šveicarų turistinės kompanijos, tiesa? 

— Taip, aš... 

— Jūs amerikietis. 

— Taip. 

— Ir šitas jūsų vizitas niekuo nesusijęs su mano pa- 
mestais akiniais, kurių nesu pametęs. 

— Taip, sere... nesusijęs. 

— Kiek supratau, jus domina NSO. Mane jis sukrė- 
tė. Aš visada tikėjau, jog jie egzistuoja, bet niekuomet ne- 
maniau pamatysiąs savo akimis. 

— Turbūt tai buvo baisus reginys. 

— Taip. 

— Ar negalėtumėte kai ką papasakoti apie tą laivą? 

— Jis buvo... tarsi gyvas ir apsuptas kažkokios mirk- 
sinčios šviesos. Žydros, ne, greičiau žalios ar pilkos. Aš... 
aš tiksliau negarantuoju. 

Robertas prisiminė Mandelio pasakojimąJo spal- 
vos keitėsi, atrodė žydros... paskiau žalios". 

— Jis sudužo atsitrenkęs į Žemę ir aš pamačiau vi- 

duje du kūnus. Mažus... didelėmis akimis. Jie vilkėjo kaž- 
kokius sidabriškus kostiumus. 

— O ar negalėtumėte man kai ko papasakoti apie 
keleivius? 

— Turite galvoje autobuso keleivius? 

— Taip. 

Profesorius gūžtelėjo pečiais. 

— Nieko nežinau apie juos, visi man jie buvo nepa- 
žįstami. Aš mąsčiau apie paskaitą, kurią turėjau skaityti 
kitą rytą, todėl menkai domėjausi keleiviais. 

Robertas laukdamas žiūrėjo į jį. 

— Na, jeigu jums padėtų, galėčiau pasakyti, iš ko- 
kių šalių buvo atvykę. Aš dėstau chemiją, bet mane domi- 
na ir fonetika. 

— Padėtų viskas, ką prisimintumėte. 

— Ten buvo italų dvasininkas, vengras, amerikietis, 
kalbėjęs Tekso akcentu, anglas, mergina rusė... 

— Rusė? 

— Taip, bet ne iš Maskvos. Sprendžiant iš akcento, 
sakyčiau, jog ji kijevietė ar panašiai. 

Robertas tebelaukė, o profesorius tylėjo. 

— O gal kuris pasisakė pavardę ar paminėjo profesiją? 

— Dovanokite, bet aš jums jau sakiau, kad mąsčiau apie 
savo paskaitą. Susikaupti buvo sunkoka, nes teksietis ir dva- 
sininkas sėdėjo kartu, o pirmasis plepėjo nesustabdomas. Ta- 
tai taip blaško, nesu tikras, jog dvasininkas jį gerai suprato. 

— O tasai dvasininkas... 

— Jis kalbėjo Romos akcentu. 

— Ar negalėtumėte dar ko apie juos pasakyti? 

Profesorius trūktelėjo pečiais. 

— Manau, jog ne, — jis užsitraukė pypkę. — Labai 
gaila, kad negaliu jums pagelbėti. 

Šią akimirką Robertui dingtelėjo netikėta mintis. 

— Jūs sakėte esąs chemikas? 

— Taip: 

— Būkite malonus, pažvelkite štai į ką, profesoriau, 

— Robertas išsitraukė iš kišenės gabalelį metalo, kurį jam 
atidavė Hansas Bekermanas. — Ar negalėtumėte pasaky- 
ti, kas čia? 

Profesorius Šmitas paėmė daiktelį į rankas ir ati- 
džiai apžiūrėjo, jo veido išraiška pakito. 

— Iš kur... iš kur jūs tai gavote? 

— Apgailestauju, bet negaliu pasakyti. Ar žinote, 
kas tai? 

— Atrodo, jog čia siųstuvo komponentas. 

— Esate tuo įsitikinęs? 

Profesorius pavartė daiktelį rankose. 

— Labai retas kristalas. Ar matote šiuos griovelius? 
Atrodo, jog šitas daiktelis susijungia su stambesniu. O dėl 
metalo... Dieve mano, niekuomet nesu matęs ko nors pa- 
našaus! — profesoriaus balsas virptelėjo iš susijaudini- 
mo. Ar negalėtumėte palikti man jo kelioms dienoms? 
Atlikčiau spektrinę analizę? 

— Deja, tai neįmanoma, — pasakė Robertas. 

— Bet... | 

— Dovanokite, — Robertas atsiėmė savo daiktelį. 

Sudirgintas profesorius pabandė pataisyti padėtį. 

— Galbūt jūs galėtumėte man jį atsiųsti vėliau? Ko- 
dėl jums nepalikus man savo vizitinės kortelės? Jei dar ką 
prisiminčiau, paskambinčiau jums. 

Robertas kyštelėjo ranką į kišenę. 

— Žinote, rodos, neturiu su savimi vizitinės kortelės. 

— Taigi taip ir maniau, — lėtai ištarė profesorius 
Šmitas. 


— Skambina komandoras Belami. 

Generolas Hiliardas nukėlė telefono ragelį. 

— Klausau, komandore. 

— Dar vienas liudytojas — Otas Šmitas, profeso- 
rius. Gyvena Miunchene, Platenštrasėje 5. 

— Dėkui, komandore. Nedelsdamas perspėsių vo- 

kiečių valdžią. 

Robertui knietėte knietėjo pasakyti, jog tai paskuti- 
nysis liudytojas, kurį jis galėjo surasti, tačiau kažkas sulai- 
kė. Jis nemėgo prisipažinti pralaimėjęs. Tačiau dabar 
pėdsakas liko gan menkas. Teksietis ir dvasininkas. Dvasi- 
ninkas iš Romos, kur milijonai dvasininkų. “Aš turiu rinktis, 
— pagalvojo Robertas. — Galiu viską mesti ir grįžti į Vašing- 
toną arba galiu važiuoti į Romą ir paskutinisyk pabandyti..." 


Konstitucijos gynimo valdybos štabo būstinė įsikū- 
rusi Berlyno centre, Noimarkterštrasėje. Tai didelis neiš- 
vaizdus pilkas pastatas, neišsiskiriantis iš aplinkinių 
namų. Konferencijų salėje antrame aukšte skyriaus virši- 
ninkas inspektorius Otas Joachimas studijavo raštą. Per- 
skaitęs du kartus, jis ištiesė rankas į raudoną telefoną, 
stovėjusį ant stalo. 


Šeštoji diena 
Miunchenas, Vokietija 


Kitą rytą, eidamas į savo chemijos laboratoriją, Otas 
Šmitas mąstė apie vakarykštį pokalbį su amerikiečiu. Iš 
kur galėjo rastis tas metalo gabalėlis? Per savo gyvenimą 
jis nieko panašaus nebuvo regėjęs. Amerikietis jį irgi nu- 
stebino. Jis pasakė, jog domisi autobuso keleiviais. O ko- 
dėl? Todėl, kad jie visi matė skraidančią lėkštę? Gal rengiasi 
juos perspėti, kad nepasakotų, ką matę? Tad kodėl ameri- 
kietis neperspėjo jo? Dedasi keisti dalykai. Įžengęs į labora- 
toriją, profesorius nusivilko švarką, pakabino ant pakabos 
ir užsirišo prijuostę, kad nesusiteptų drabužių. Priėjo prie 
stalo, kur dirbo jau kelintą savaitę darydamas cheminį eks- 
perimentą. Profesorius pamanė, jei eksperimentas pavyk- 
siąs, galėtų būti prielaida Nobelio premijai gauti. Jis 
pakėlė menzūrėlę su distiliuotu vandeniu ir ėmė pilti jį į 
indą su geltonu skysčiu. “Keista, neprisimenu, kad skystis 
būtų toks ryškiai geltonas", — pagalvojo profesorius. 

Driokstelėjo stiprus sprogimas, išdaužęs visą labo- 
ratoriją. Išlakstė aplink stiklo ir žmogaus kūno gabalai. 


“ŽAIBO" TELEGRAMA 

VISIŠKAI SLAPTAI. 

KONSTITUCIJOS GYNIMO TARYBA, NSA 
DIREKTORIAUS PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: “PASAULIO PABAIGOS" OPERACIJA. 

4. OTAS ŠMITAS — SUNAIKINTAS. 
PABAIGA 

Robertas pražiopsojo pranešimą spaudoje apie pro- 
fesoriaus mirtį, nes sėdėjo lėktuve, skrendančiame į Romą. 


23 skyrius 


Dastinui Torntonui širdyje buvo neramu. Jis turėjo 
valdžią, pavergiančią kaip narkotikai. Norėjosi dar dau- 
giau. Jo uošvis Vilardas Stounas žadėjo įvesdinti jį į kaž- 
kojį paslaptingą Žmonių ratą, bet iki šiol savo pažado taip 
ir netesėjo. 

Visai atsitiktinai Torntonas pastebėjo, jog kiekvie- 
ną penktadienį jo uošvis — dingsta. Torntonas paskambi- 
no jam, norėdamas susitarti drauge papusryčiauti. 

— Labai gaila, — atsiliepė Vilardo asmeninė sekre- 
torė, — bet misterio Stouno šiandien nebus. 

— Ak, gaila, gaila. O kaip kitą penktadienį? 

— Atleiskite, misteri Torntonai, bet misterio Stou- 
no nebus ir kitą penktadienį. 

Keista. Torntonas dar labiau nustebo, kai, paskam- 
binęs po dviejų savaičių, vėl išgirdo tokį patį sekretorės 
atsakymą. Kurgi senis dingsta kiekvieną penktadienį? Gol- 
fo jis nežaidė, o ir kitokių pomėgių neturėjo. 

Protingas paaiškinimas galėjo būti moteris. Vilar- 

do žmona buvo labai turtinga, valdinga, beveik tokia pat val- 
dinga kaip ir jos vyras. Ji nepakęstų savo vyro saitų. “Bet jeigu 
čia tik meilės saitai, — pagalvojo Torntonas, — aš užklupsiu jį 
tiesiog lovoje". Jis suprato privaląs viską išsiaiškinti. 
Dastinas Torntonas turėjo daugybę būdų greitai at- 
skleisti uošvio dingimo priežastį, tačiau Torntonas nebu- 
vo kvailys. Jis puikiai suprato, bet koks neatsargus 
žingsnis gresia sukelti labai nemalonių pasekmių. Vilar- 
das Stounas ne iš tų Žmonių, kurie leidžia kištis į savo as- 
meninį gyvenimą. Torntonas nusprendė tyrimo imtis pats. 


Kitą penktadienį penktą valandą ryto Dastinas Torn- 
tonas sėdėjo prie vairo nekrintančiame į akis “forde" už 
pusės kvartalo nuo prašmatnios Vilardo Stouno vilos. Bu- 
vo šaltas, bjaurus oras ir Torntonas vis klausinėjo pats sa- 
vęs, ką jisai čia veikiąs. Galimas daiktas, yra kokių 
įtikinamų priežasčių, paaiškinančių keistą Stouno elgesį. 
“Aš tik bergždžiai gaištu laiką", — galvojo Torntonas, bet 
kažkas jį prilaikė. 

Septintą atsivėrė vilos vartai, ir pro juos išriedėjo 
automobilis. Prie vairo sėdėjo pats Vilardas Stounas, bet 
šįsyk jis važiavo ne limuzinu, kaip visada, o nedideliu juo- 
du tarnų furgonėliu. Torntoną apėmė džiugus jausmas, jis 
suprato užčiuopęs kai ką svarbaus. Žmonės gyvena pagal 
tam tikrą režimą, o Stounas jį pažeidė. Atrodo, čia bus įsi- 
painiojusi moteris. 

Atsargiai važiuodamas paskui furgonėlį, Torntonas 
nusekė savo uošvį Vašingtono gatvėmis ir išvažiavo į Ar- 
lingtono kelią. 

“Veiksiu labai delikačiai, — pagalvojo Torntonas. — Aš 
juk nesirengiu jo spausti, paprasčiausiai sužinosiu viską, ką ga- 
lėsiu apie tą meilužę, o paskum jam visa tai atskleisiu. Pasaky- 
situ, Jog vienintelis mano troškimas — apginti jį. Tuomet jisai 
bus sukalbamesnis, nes užvis labiausiai bijos viešo skandalo". 

Dastinas Torntonas tiek įniko į savo mintis, kad vos 
nepralėkė posūkio, kur nuvažiavo uošvio mašina. Čia bu- 

vo turtingas gyvenamasis kvartalas; juodasis furgonėlis 
netikėtai sustojo ilgoje, ūksmingoje alėjoje. 

Dastinas sustabdė mašiną ir ėmė svarstyti, kaip toliau 
pasielgus. Ar tiesiog dabar užklupti Vilardą Stouną su mei- 
luže, ar palaukti, kol išvažiuos, 0 po to pasikalbėti su ta mo- 
terimi? O gal tylutėliai susirinkti būtiniausių Žinių, o tik 
paskiau pasišnekėti su uošviu? Nusprendė ištirti vietovę. 

Pastatęs mašiną šoninėje gatvelėje, Torntonas nu- 
žingsniavo alėja, atsiremiančia į dviaukščio namo kiemą. 
Kiemas buvo aptvertas medine tvora, bet Torntono tai ne- 
suglumino. Atsidaręs vartelius, įėjo į jį. Jo akims atsivėrė 
gėlynais. 

Eidamas šešėliuotais plotais po medžiais, jis susi- 
rado namo duris į kiemą ir sustojo spręsdamas, ką daryti 
toliau. Jam reikėjo įrodymų, nes be jų senis tik pasijuoks. 
Tai, kas šiuo metu vyksta viduje, galėtų būti raktas į jo 
ateitį. Jis privalo gauti įrodymų. 
| Labai atsargiai Torntonas truktelėjo duris. Jos bu- 
vo neužrakintos. Įsmukęs į vidų, atsidūrė didelėje sena- 
madėje virtuvėje. Aplinkui nebuvo nė gyvos dvasios. 
Priėjęs prie durų į namo vidų, Torntonas atsargiai jas pra- 
vėrė. Išvydo didelę svetainę, kurios gale buvo kitos užda- 
rytos durys, galbūt į biblioteką. Tyliai žengdamas Dastinas 
priėjo prie tų durų ir įsiklausė. Nebuvo jokių gyvybės žen- 
klų. Tikriausiai senis viršuje, miegamajame. 

Torntonas stumtelėjo duris ir nustebęs apmirė. Kam- 
baryje aplink didelį stalą sėdėjo dvylika Žmonių. 

— Užeik, Dastinai, — pasakė Vilardas Stounas. — 
Mes laukiame tavęs. 


24 skyrius 


Roma tapo Robertui sunkiu emociniu išbandymu. 
Čia jisai su Siuzana lankėsi per medaus mėnesį, ir prisi- 

minimai užgulė jį sunkiu svoriu. Romoje gyveno “Hasle- 
rio" viešbučio valdytojas Robertas, apykurtis, tačiau iš lū- 
pų judesių suprantąs penkias kalbas. Roma Robertui buvo 
ir Vila D'Este sodai Tivolyje, ir “Sibilės" restoranas, ir 
Siuzanos mėgstami šimtai fontanų, sukurtų Lukrecijos 
Bordžijos sūnaus. Ir laiptai Ispanijos aikštelėje, ir Vati- 
kanas, ir Koliziejus, ir Forumas, ir Mikelandželo Mozė. 
Robertas prisiminė triufelius “Tre Skalini" restorane, Siu- 
zanos juoką ir jos Žodžius: “Robertai, prašau tavęs: paža- 
dėk, jog mes visada būsime taip laimingi". 

“Kokio velnio čia esu, — galvojo Robertas. — Aš gi 
nė kiek nenutuokiu, kas tasai dvasininkas, o ir apskritai, ar 
jis yra Romoje. Metas baigti, grįžti namo ir viską pamiršti". 

Tačiau paveldėtas iš tolimų protėvių atkaklumas ne- 
leido jam taip pasielgti. “Tiek to, pabūsiu vieną dieną, — 
nusprendė Robertas, — tik vieną dieną". 


Leonardo da Vinčio aerouoste žmonių buvo daug, ir 
kiekvienas jų Robertui atrodė dvasininkas. Jis ieškojo vieno 
dvasininko mieste, kuriame jų yra... gal penkiasdešimt tūks- 
tančių? Gal šimtas tūkstančių? Kol važiavo taksi į “Hasle- 
rio" viešbutį, gatvėse matė aibes dvasininkų. “Tai neįmanoma, 
— pagalvojo Robertas, — tikriausiai aš išprotėjau". 

“Haslerio" viešbučio vestibiulyje jį pasitiko valdy- 
tojo padėjėjas. 

— Komandoras Belami? Labai džiaugiuosi vėl re- 
gėdamas jus. 

— Dėkui, Pjetrai. Ar pas jus rastųsi kambarys vie- 
nai nakčiai? 

— Jums — visuomet! 

Robertą palydėjo į kambarį, kuriame jis apsigyven- 
davo anksčiau. 

— Jei ko prireiktų, komandore... 

“Man reikėtų stebuklo", — pamanė Robertas. Jis iš- 
sitiesė lovoje, stengdamasis surikiuoti savo mintis. 


140 


Kodėl Romos dvasininkas važiavo į Šveicariją? Ga- 
lėjo būti keli atvejai. Galėjo važiuoti pailsėti arba į baž- 
nyčios susirinkimą. Iš autobuso keleivių vienintelis jis 
tebuvo dvasininkas. Ką tai reikštų? Ogi nieko. Nebent tai, 
kad jis keliavo ne su savo kolegų grupe. Vadinasi, jis galė- 
jo atvažiuoti į Šveicariją aplankyti draugų ir pažįstamų. 
Bet gal jis keliavo ir su grupe, o tądien jos programa buvo 
kita. Roberto mintys sukosi uždaru ratu. 

Pradėkime iš pradžių. Kaip dvasininkas galėjo patek- 
ti į Šveicariją? Labai įtikėtina, jog jis neturi mašinos ir kas 
nors galėjo savo mašina jį pavėžėti. Bet dar įtikinamiau, kad 
Jisai vyko lėktuvu ar traukiniu, ar autobusu. Jei važiavo il- 
sėtis, jis turėjo branginti laiką, todėl vadovaukimės tuo, jog 
skrido lėktuvu. Bet šitas variantas veda į aklavietę. Aero- 
uoste keleivių profesijos neregistruojamos, o be to, jis ga- 
lėjo nurodyti ir kitą pavardę. O jei skrido su grupe... 


Vatikanas — oficiali Romos popiežiaus rezidencija — 
didingai kyla ant Vatikano kalvos vakariniame Tibro kran- 
te, Romos šiaurės vakarų krašte. Didžiulėje aikštelėje 
stūksojo Mikelandželo kūrinys — Šventojo Petro kated- 
ra. Ši aikštė dieną ir naktį pilna visokiausio tikėjimo Žmo- 
nių, įžymybių mėgėjų. 

Aikštę supa dvi pusapvalės kolonados, kurių staty- 
bą užbaigė Berninis 1667 metais. Kolonados susideda iš 
284 balto marmuro kolonų, kurios išsidėstę keturiomis ei- 
lėmis ir vainikuojamos baliustrados su 140 statulų. Ro- 
bertas čia buvojo gal dešimt kartų, bet kiekvieną sykį jam 
gniauždavo kvapą regint šį grožį. 

Vatikano vidus buvo dar puikesnis: Siksto kapela, 
muziejus — visa tai neapsakomai gražu. 

Tačiau šiandien Robertas atėjo čionai ne žavėtis lan- 
kytinomis vietomis. 

Pastato sparne, skirtame pasaulietinėms tarnyboms, 
Robertas susirado ryšių su visuomene skyrių. Jaunuolis, 

sėdįs už stalo, buvo gan malonus. 

— Kuo galėčiau padėti? 

Robertas mostelėjo prieš jo nosį savo pažymėjimu. 

— Aš iš “Taim" žurnalo. Rengiu straipsnį apie dva- 
sininkus, aplankiusius bažnyčios susirinkimą Šveicarijoje 
per pastarąsias dvi savaites. Norėčiau gauti informacijos. 

Jaunuolis pasižiūrėjo į jį ir paniuro. 

— Kai kurie mūsų dvasininkai lankėsi bažnyčios susi- 
rinkime, vykusiame Venecijoje praėjusį mėnesį. Bet pas- 
taruoju metu niekas nebuvo Šveicarijoje. Labai 
apgailestauju, bet, deja, negalėčiau jums padėti. 

— Tačiau tatai iš tikrųjų man labai svarbu, — tarė 
Robertas. — Kaip aš galėčiau gauti tokios informacijos? 

— O kokiai bažnyčios šakai atstovauja jūsų ieškomi 
žmonės? 

— Kaip? 

— Romos katalikų bažnyčia turi daugybę ordinų — 
pranciškonų, benediktinų, jėzuitų, domininkonų ir kitų. 
Patarčiau jums kreiptis į tą ordiną, kuriam jie priklauso, 
ir pasidomėti tenai. 

“Velniai griebtų, o ką reiškia "tenai"? 

— O ko kito negalite pasiūlyti? 

— Gaila, bet negaliu. 

“Aš irgi, — pamanė Robertas. — Suradau kupetą šie- 
no, bet negaliu joje rasti adatos". 

Išėjęs iš Vatikano, jis sunkiai dūlino Romos gatvė- 
mis, slegiamas minčių, nekreipdamas dėmesio į praeivius. 
Popolo aikštėje prisėdo prie gatvės kavinės stalelio, užsi- 
sakė čincano, bet net nepalietė stiklinės. 

Dvasininkas galėjo iki šiol tebebūti Šveicarijoje. 
Kokiam ordinui priklauso jis? “Aš nežinau, o kad jis iš Ro- 
mos, žinau tik iš profesoriaus žodžių". 

Vakare iš Romos buvo reisas į Vašingtoną, ir Ro- 
bertas nusprendė, jog metas skristi namo. Š 

— Prašom sąskaitą. 

— Gerai, sinjore. 

Robertas niūriai apžvelgė aikštę. Priešais kavinę prie 
autobuso susidarė eilė, kurioje buvo du dvasininkai. Jis 
stebėjo, kaip keleiviai pirko bilietus ir lipo į autobusą, bet 
kai prie konduktoriaus priėjo dvasininkai, tasai nusišyp- 
sOjo, ir jie susėdo autobuse nemokėdami už bilietus. 

— Štai jūsų sąskaita, sinjore, — tarė padavėjas. 

Bet Robertas nebesiklausė jo, mintys karštligiškai 
sukosi galvoje. Čia, pačioje katalikų bažnyčios širdyje, dva- 
sininkai turi tam tikrų privilegijų. Galimas daiktas... 

Šveicarų “Sviser" aviakompanijos atstovybė buvo Po 
gatvėje 10, penkios minutės kelio nuo Veneto gatvės. Prie 
atatvaro Robertą pasitiko vyriškis. 

— Ar galėčiau pasimatyti su valdytoju. 

— Aš ir esu valdytojas. Kuo galėčiau pasitarnauti? 

Robertas parodė jam savo pažymėjimą. 

— Maiklas Hadsonas, Interpolas. 

— Ko pageidautumėte, misteri Hadsonai? 

— Kai kurios tarpautinės keleivinės kompanijos 
skundžiasi dėl neteisėtų nuolaidų bilietams Europoje, o 
ypač Romoje. Pagal tarpatautinius susitarimus... 

— Atleiskite, misteri Hadsonai, bet “Sviser" netei- 
kia jokių nuolaidų. Visi moka pilną kainą. 

— Visį? 

— Išskyrus, be abejo, kompanijos tarnautojus. 

— O argi jūs nedarote nuolaidų dvasininkams? 

— Ne. Mūsų avialinijos reisais jie moka tiek, kiek 
kainuoja bilietas. 

“Šios avialinijos reisais". 

— Atleiskite, kad sugaišinau jus, — pasakė Rober- 
tas ir išėjo. 

Dabar paskutinė jo viltis buvo “ Alitalijos" kompanija. 

— Neteisėtos nuolaidos? — valdytojas nustebęs pa- 

sižiūrėjo į Robertą. — Nuolaidas mes teikiame tik savo 
tarnautojams. 

— O argi jūs nedarote nuolaidų dvasininkams? 

Valdytojas nusišypsojo. 

— AK, štai kas jums rūpi. Bet tai teisėta. Yra susi- 
tarimas su katalikų bažnyčia. 

Roberto širdis ėmė tankiau plakti. 

— Vadinasi, jei dvasininkas skrenda, na, tarkim, į 
Šveicariją, jis naudojasi jūsų aviakompanijos paslaugomis? 

— Taip, jam kainuoja pigiau. 

— Jūs labai mums padėtumėte, jei pateiktumėte mū- 
sų kompiuterių duomenų bankui informaciją, kiek dvasi- 
ninkų skraidė į Šveicariją per dvi pastarąsias savaites. Jūs 
juk tai registruojate, tiesa? 

— Žinoma. Mokesčių inspekcijai. 

— Mums iš tikrųjų reikia tokios informacijos. 

— Vadinasi, jūs norėtumėte žinoti, kiek dvasininkų 
skraidė į Šveicariją per dvi pastarąsias savaites. 

— Taip, į Ciūrichą arba į Ženevą. 

— Lukterkite minutėlę, turėčiau pasitikrinti kom- 
piuteriu. 

Po penketo minučių valdytojas sugrįžo rankoje neš- 
damasis kompiuterio atspaudą. 

— Per dvi pastarąsias savaites mūsų kompanijos rei- 
su į Šveicariją skrido tik vienas dvasininkas, — valdytojas 
pasižiūrėjo į atspaudą. — Jis išskrido iš Romos į Ciūrichą 
septintą dieną ir turėjo sugrįžti prieš dvi dienas. 

Robertas atsikvėpė. 

— Kokia jo pavardė? 

— Tėvas Romeras Patrinis. 

— Ar turite jo adresą? 

Valdytojas vėl pasižiūrėjo į atspaudą. 

— Jis gyvena Orvjete, jei norėtumėte žinoti tiksliau... 

Bet Roberto jau ir pėdos ataušo. 

25 skyrius 


XXV skyrius 
Septintoji diena 
Orvjetas, Italija 


Jis sustabdė mašiną prie staigaus posūkio; akiai atsi- 
vėrė puikus miesto vaizdas. Tai buvo senosios etruskų kul- 
tūros centras su visame pasaulyje žinoma katedra, šešiomis 
bažnyčiomis, o be to čionai gyveno dvasininkas, tapęs NSO 
kritimo liudytoju. 

Laikas miesto nepakeitė — vis tos pačios grįstos ak- 
menimis gatvės, mieli seni namai, turgavietė po atvizu dan- 
gumi. Į ją suvažiuodavo valstiečiai prekiauti Žuvimis, 
dražovėmis ir viščiukais. 

Robertas pastatė mašiną Duomo aikštėje, ir, perėjęs 
per aikštę, įėjo į katedrą. Joje nebuvo nieko, be pagyvenu- 
sio dvasininko, kuris ką tik nuėjo nuo altoriaus. 

— Atleiskite, tėve, — tarė Robertas, — aš ieškau 
dvasininko, gyvenančio šiame mieste, kuris praėjusią sa- 
vaitę buvo Šveicarijoje. Gal jūs... 

Dvasininkas Žengė atgal, jo veidas tapo priešiškas. 

— Aš nesirengiu apie tai kalbėti. 

Robertas nustebęs pasižiūrėjo į jį. 

— Nesuprantu jūsų, aš tik norėjau surasti... 

— Šioje bažnyčioje jo nėra, jis tarnauja šventojo Ju- 
venalijaus bažnyčioje, — dvasininkas skubiai nuėjo. 

“Kodėl jis nusiteikęs taip priešiškai?" 


Šventojo Juvenalijaus bažnyčia stovėjo Večio kvar- 
tale, vaizdingoje vietoje su viduramžiškais bokšteliais ir 
bažnyčiomis. Bažnyčios sode triūsė jaunas dvasininkas. 
Pastebėjęs besiartinantį Robertą, jis pakėlė galvą. 

— Labą rytą, sinjore. 

— Labą rytą. Aš ieškau vieno jūsų dvasininko, ku- 


145 


ris aną savaitę lankėsi Šveicarijoje. Jis... 

— Ak, taip. Vargšas tėvas Patrinis. Tai, kas jam nu- 
tiko, siaubinga. 

— Nesuprantu, apie kokį siaubą jūs kalbate? 

— Jis matė velnio vežimą. Jo nervai šito neištvėrė, 
ir vargšui tėvui Patriniui sutriko nervai. 

— Labai apgailestauju. O kur jis šiuo metu? Norėčiau 
su juo pasikalbėti. 

— Jisai ligoninėje prie Šventojo Patricijaus aikštės. 
Bet aš abejoju, ar daktarai leis jį aplankyti. 

Robertas stovėjo sumišęs. Vargu ar galima laukti di- 
delės paramos iš Žmogaus, patyrusio nervinį stresą. 

— Labai dėkoju, — pasakė jis. 

Ligoninė užėmė neišvaizdų vienaukštį pastatą priemies- 
tyje. Robertas sustabdė mašiną ir įėjo į nedidelį vestibiu- 
lį. Už stalo sėdėjo seselė. 

— Labą rytą, — pasisveikino jis. — Norėčiau pama- 
tyti tėvą Patrinį. 

— Dovanokite, bet tai neįmanoma. Jis negali su nie- 
kuo kalbėtis. 

Robertas nusprendė būti atkaklus, jis turėjo grieb- 
tis už siūlo galo, kurį jam įdavė profesorius Šmitas. 

— Suprantate, — švelniai prašneko Robertas, — tė- 
vas Patrinis norėjo mane matyti, ir aš atvažiavau į Orvje- 
tą jam parašius. 

— Jisai prašė jus atvažiuoti? 

— Taip, jis parašė man į Ameriką, ir aš atvykau čia 
vien tam, kad su juo susitikčiau. 

Seselė sumišo. 

— Net nežinau, ką jums pasakius. Jis labai serga. 

— Tikiuosi, jog jis nudžiugs, išvydęs mane. 

— Dabar nėra daktaro... — pagaliau seselė ryžosi. 
— Gerai, galite užeiti į palatą, sinjore, bet tik kelioms 
minutėms. 

— "To man ir tereikia, — pasakė Robertas. 

— Tad prašau eiti -su manimi. 

Jie nuėjo trumpu koridoriumi tarp abipus išsidės- 
čiusių mažų palatų. Seselė atvedė Robertą prie vienos jų. 

— Tik kelias minutes, sinjore. 

— Dėkui. 

Robertas įėjo. Lovoje gulįs Žmogus buvo panašus į še- 
šėlį. Priėjęs prie lovos, Robertas tyliai jį pašaukė. 

— Tėve... 

Dvasininkas atsigręžė ir pasižiūrėjo į jį. Tokios kan- 
čios vyro akyse Robertas dar nebuvo regėjęs. 

— Tėve, mano pavardė... 

Dvasininkas sugriebė Roberto ranką. 

— Padėkite man, — sumurmėjo jis. — Jūs turite man 
padėti. Aš praradau tikėjimą, visą savo gyvenimą tarnavau 
Viešpačiui ir Šventajai Dvasiai, bet dabar žinau, jog Die- 
vo nėra. Tėra velnias, ir jis atėjo mūsų... 

— Tėve, jei jūs... 

— Aš tai regėjau savo akimis, jie buvo dviese tame 
velnio vežime, bet jų gali būti ir daugiau! Ateis kitų! Pa- 
laukite ir patys pamatysite. Visi mes pateksime į pragarą. 

— Tėve... paklausykite manęs. Tai, ką jūs regėjote, — 
ne velnias. Ten buvo kosminis laivas... 

Dvasininkas paleido Roberto ranką ir netikėtai gan 
nuovokiai pasižiūrėjo į jį. 

— Kas jūs esate? Ko jums reikia? 

— Aš jūsų draugas ir čia atvažiavau pasiklausti jūsų 
apie tą turistinę kelionę po Šveicariją. 

— Taigi tas autobusas. Niekad nebenorėčiau į jį pa- 
tekti, — dvasininkas vėl susijaudino. 

Robertas nenorėjo kamuoti vargšelio, tačiau kitos 
išeities nebuvo. 

— Autobuse šalia jūsų sėdėjo vyras iš Tekso. Jūs vi- 
są laiką šnekėjotės, ar prisimenate? 

| — Šnekėjausi su teksiečiu... taip, prisimenu. 
— Ar jis neminėjo, kur gyvenąs Tekse? 

— Taip, prisimenu jį, jis iš Amerikos. 

— Taip, iš Tekso. Ar jums nesakė, kur gyvenąs? 

— Taip taip, jis man sakė. 

— Kur, tėve? Kur jis gyvena? 

— Tekse, sakė man, kad Tekse. 

— Teisybė, — padrąsindamas linktelėjo Robertas. 

— Aš juos mačiau savo akimis. Geriau jau Viešpats 
būtų mane apakinęs... 

— Tėve... o tasai žmogus iš Tekso, ar jis sakė, kur 
gyvena? Ar minėjo kokią vietovę? 

— Teksą, taigi, Ponderozą. 

Robertas pabandė dar kartą. 

— Tasai Žmogus sėdėjo šalia jūsų, jis... 

Dvasininkas vėl pradėjo kliedėti. 

— Jie ateina! Tai Armagedonas. Biblija meluoja! Že- 
mę užgrobs velnias, — dvasininkas pradėjo klykti. — Žiū- 
rėkite! Žiūrėkite! Aš juos regiu! 

Į palatą įbėgo seselė ir priekaištingai pasižiūrėjo į 
Robertą. 

— Jūs turite išeiti, sinjore. 

— Prašyčiau dar vieną minutėlę... 

— Ne, sinjore, išeikite. 

Robertas metė paskutinį žvilgsnį į dvasininką, ku- 
ris blaškėsi kliedėdamas. Pasisuko išeiti, nes čia jam ne- 
bebuvo ko veikti. Vylėsi, kad dvasininkas padės jam rasti 
kelią pas teksietį, bet nieko neišėjo. 


Robertas grįžo prie mašinos ir nuvažiavo į Romą. Da- 
bar viskas baigta. Vienintelės žinios, jei jas galima laikyti 
žiniomis, — užuominos apie rusę moterį, teksietį ir veng- 
rą. Bet surasti jų niekaip neįmanoma. Jei dvasininkas nors 
truputėlį ilgėliau būtų pabuvęs sveiko proto! Sėkmė buvo 
ranka pasiekiama! Ką jisai šnekėjo? Ponderoza. Senasis, ma- 
tyti, per daug prisižiūrėjo televizoriaus, ir, jam kliedint, Tek- 
sas asociavosi su kitados populiaria televizijos laida 

“Bonanca". Ponderoza vadinosi vietovė, kurioje gyveno pra- 
manyta Kartraitų šeima... Ponderoza... Robertas sulėtino 
greitį ir išsuko į šalikelę, jo mintys karštligiškai sukosi gal- 
voje. Apgręžęs automobilį, jis pasuko atgal į Orvjetą. 

Po pusvalandžio Robertas jau šnekučiavosi su nedi- 
delės kavinukės Respublikos aikštėje barmenu. 

— Jūsų miestas puikus, — kalbėjo Robertas, — la- 
bai tykus. 

— O, tai tiesa, sinjore. Čia labai ramu. Ar anksčiau jūs 
lankėtės Italijoje? 

— Romoje aš praleidau dalį medaus mėnesio. 

“Tu įgyvendinai mano svajones, Robertai. Nuo vaikys- 
tės aš svajojau pabuvoti Romoje". 

— Aa, Romoje. Tai labai didelis ir triukšmingas miestas. 

— Sutinku. 

— Čia mes gyvename paprastai, bet visi laimingi. 

— Ant daugelio stogų mačiau televizijos antenas, — 
tarsi-tarp kitko kalbėjo Robertas. 

— Be abejo, taip. Neatsiliekame nuo šiuolaikinio gy- 
venimo. 

— Matyti. Kiek televizijos kanalų Žiūrite? 

— Tik vieną. 

— (O aš maniau, jog žiūrite Amerikos televizijos pro- 
gramas. 

— Ne, ne. Tai oficialus vyriausybės kanalas. Juo ro- 
domos tik italų laidos. 

“Šit kaip!" 

— Dėkoju. 


Robertas paskambino admirolui Vitakeriui. 

— Admirolo Vitakerio kabinetas, — išgirdo ragely- 
je sekretorės balsą. 

Robertas pabandė įsivaizduoti tą kabinetą. Tikriau- 
siai kokia skylė, tokius kabinetus suteikia vyriausybės tar- 
nautojams, kurie tampa nebereikalingi. 

— Čia komandoras Belami, ar galėčiau pasikalbėti 
su admirolu? 

— Lukterkite minutę, komandore. 

Robertą sudomino, ar kas dar turi ryšį su kitados 
galingu admirolu, kuris dabar rūpinasi rezerviniu laivy- 
nu. Tikriausiai — ne... 

— Džiaugiuosi girdėdamas tave, Robertai, — atsi- 
liepė ragelyje admirolo balsas. — Kur tu esi? 

— Negaliu jums to pasakyti, sere. 

Kurį laiką admirolas tylėjo, paskiau vėl prašneko. 

— Taigi suprantu. Gal reikia mano pagalbos? 

— Taip, sere. Atsidūriau keblokoje padėtyje, nes su nie- 
kuo negaliu bendrauti, o man reikia kitų paramos. Ar ne- 
galėtumėte kai ką patikrinti? 

— Pasistengsiu. Ką norėtum sužinoti? 

— Norėčiau sužinoti; ar yra kur Tekse ranča, kuri 
vadinasi Ponderoza. 

— Tai iš televizijos “Bonancos" programos? 

— Taip, sere. 

— Gerai, paieškosiu. O kaip susijungti su tavimi? 

— Aš pats paskambinsiu jums, admirole. 

— Gerai, skirk man valandą ar dvi. Nesijaudink, vis- 
kas liks tik tarp mūsų. 

— Dėkui. 

Iš admirolo balso Robertui pasirodė, kad jis kiek pa- 
sikeitęs. Pagaliau į jį kreiptasi su prašymu, nors tas pra- 
šymas ir tesisiejo su kažkokios rančos paieška. 

Po dviejų valandų Robertas vėl paskambino admi- 
rolui Vitakeriui. 

— Aš laukiu tavo skambučio, — tarė admirolas, o iš 
balso buvo justi, kad jis patenkintas. — Gavau tau reika- 
lingos informacijos. 

— Na ir? — Robertas sulaikė kvėpavimą. 

— Tekse yra Ponderozos ranča, Veiko apylinkėse. 
Jos savininkas — Denas Veinas. 

Robertas su palengvėjimu atsikvėpė. 

— Labai dėkoju admirole. Kai grįšiu, atsilyginsiu 
pietumis. 

— Laukiu, Robertai. 


Kitas skambutis generolui Hiliardui. 

— Radau dar vieną liudytoją Italijoje. Tėvas Patrinis. 

— Dvasininkas? 

— Taip, iš Orvjeto. Jis guli ligoninėje, labai serga. 
Italų valdžia tikriausiai negalės su juo pasikalbėti. 

— Aš dėlto pasistengsiu. Ačiū, komandore. 


Po dviejų minučių generolas Hiliardas jau skambi- 
no Janusui. 

— Yra naujienų iš komandoro Belami. Dar vienas 
liudytojas — dvasininkas, tėvas Patrinis iš Orvjeto. 

— Pasirūpinkite juo. 


“ŽAIBO" TELEGRAMA 
VISIŠKAI SLAPTAI. 
NASA “SIFARO" DIREKTORIAUS PAVADUO- 
TOJUI. 
VIENINTELIS EGZEMPLIORIUS. 
TIK PERSKAITYTI. 
TURINYS: “PASAULIO PABAIGOS" OPERACIJA. 
5. TĖVAS PATRINIS — ORVJETAS. 
PABAIGA. 


. Italų “Sifaro" saugumo tarnybos štabo būstinė buvo 
Pinetos gatvėje, pietinėje Romos dalyje, fermerių namelių 
apsuptame rajone. Vienintelis daiktas, galėjęs paskatinti pra- 
eivius susidomėti nekrintančiais į akis pastatais, panašiais į 
pramoninius, kurie užėmė du kvartalus, — tai aukšta siena 
aplink juos su spygliuota viela viršuje bei sargybinių bokš- 

teliais. Šiose kareivinėse buvo viena slapčiausių pasauly- 
je saugumo tarnybų; lentelės ant pastatų skelbė: “ Pašali- 
niams įeiti draudžiama". 

Kukliame pirmo aukšto kabinete pagrindiniame pa- 
state pulkininkas Frančeskas Sezaras skaitė ką tik gautą 
telegramą. Pulkininkas buvo perkopęs per penkiasdešimt, 
raumeningas vyras strazdanotu buldogišku veidu. Telegramą 
jis skaitė jau trečią kartą. 

“Taigi “Pasaulio pabaigos" operacija artėja prie sėk- 
mingos pabaigos. Puiku. Gerai, kad kruopščiai pasirengė- 
me, — pagalvojo Sezaras. Jis dar kartą perskaitė 
telegramą. Vadinasi, dvasininkas. 


Po vidurnakčio Orvjeto ligoninėje pro budinčiųjų se- 
selių stalą praėjo vienuolė. 

— Turbūt ji nuėjo pas sinjorą Filipį, — pasakė sese- 
lė Tomazina. 

— Arbas pas jį, arbas pas senį Riganą, abudu jie mer- 
di, — atsakė kita. 

Vienuolė tylomis pasuko už kampo, nuėjo korido- 
riumi ir įžengė tiesiai į dvasininko palatą. Jis kuo ramiau- 
siai miegojo, susidėjęs rankas ant krūtinės lyg 
melsdamasis. Mėnuo, išlindęs iš už debesų, ant dvasinin- 
ko veido metė savo spindulius. 

Vienuolė iš po abito išsiėmė mažą dėžutę, atsargiai 
ištraukė iš jos gražų stiklinį rožančių ir įspraudė jį į seno- 
jo dvasininko rankas. Perrinkinėdama karoliukus, ji susi- 
rado tą, kurio reikėjo, ir greit brūkštelėjo dvasininkui per 
nykštį. Įpjovos vietoje ėmė sunktis kraujas. Tuomet vie- 
nuolė iš dėžutės išsiėmė nedidelę pūslelę ir su pipete už- 
lašino ant žaizdos skysčio. 

Mirtini nuodai padarė savo per kelias minutes. Vie- 
nuolė atsiduso, peržegnojo mirusį dvasininką ir tylomis 
pasišalino. 

“ŽAIBO" TELEGRAMA 

VISIŠKAI SLAPTAI. 

“SIFARAS" NSA DIREKTORIAUS PAVADUO- 
TOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: “PASAULIO PABAIGOS" OPERACIJA. 

5. TĖVAS PATRINIS, ORVJETAS — SUNAIKINTAS. 
PABAIGA. 


26 skyrius 


Frenką Džonsoną užverbavo todėl, kad jis tarnavo 
“žaliųjų berečių" gretose Vietname; tarnybos draugai pa- 


žinojo jį pravarde — “Žudikas-mašina". Jis mėgo žudyti, 
buvo garbėtroška ir itin protingas. 
— Mums jis labai tinka, — tarė Janusas. — Ištirki- 


te jį atsargiai, tokio Žmogaus nenorėčiau prarasti. 

Pirmasis su Frenku Džonsonu kalbėjosi kariuome- 
nės kapitonas. 

— Ar mūsų vyriausybė tau nekelia nerimo? — pa- 
klausė kapitonas. — Jai vadovauja saujelė silpnadvasių, 
vėjais leidžianti visą šalį. Mums reikia branduolinio gin- 
klo, o tie velnio politikieriai draudžia statyti naujas ga- 
myklas. Nafta mus supančiojo su arabais, bet kodėl gi 
vyriausybė neleidžia daryti gręžinių savuose teritoriniuo- 
se vandenyse? Jie, girdi, daugiau rūpinasi žuvimi nei mu- 
mis. Argi tai protinga? 

— Aš pritariu tavo nuomonei, — pasakė Frenkas 
Džonsonas. 

— To-aš ir tikėjausi, nes esi protingas, — tarė kapi- 
tonas ir pažvelgė Džonsonui tiesiai į veidą. — Jei Kongre- 
sas nesiims jokių veiksmų šaliai gelbėti, teks to imtis kai 
kam iš mūsų. 

Frenkas nustebęs pasižiūrėjo į jį. 

— Kai kam iš mūsų? 

— Taip. “Pradžiai pakaks", — pagalvojo kapitonas. — 
Gerai, apie tai mes pasišnekėsime vėliau. 

Kitas pokalbis jau buvo konkretesnis. 

— Yra susibūrusi grupė patriotų, Frenkai, kurie su- 
interesuoti apginti mūsų pasaulį. Tai aukšti valdžios žmo- 
nės. Jie sudarė komitetą. Teko apeiti kai kuriuos įstatymus, 
bet galų gale tai vertėjo padaryti. Ar tave tai domina? 

Frenkas Džonsonas šyptelėjo. 

— Labai. 


Čia buvo tik pradžia. Kitas susitikimas įvyko Ota- 
voje, Kanadoje. Frenkas Džonsonas susipažino su kai ku- 
riais komiteto nariais. Jie atstovavo įtakingiems dvylikos 
šalių sluoksniams. 

— Mūsų organizacija patikima, — aiškino Džonso- 
nui vienas komiteto narys. — Visi įsakymai perduodami 
grandinėle labai tiksliai, turime propagandos, verbavimo, 
ryšių, taktikos skyrius ir... mirtininkų būrį. Beveik visos 
pasaulio žvalgybos tarnybos susijusios su mūsų komitetu. 

— Turite galvoje vadovus... 

— Ne, ne vadovus. Pavaduotojus, praktikus, kurie 
supranta situaciją ir suvokia, koks pavojus gresia mūsų 
šalims. 

Komiteto susirinkimai vykdavo visame pasaulyje — 
Šveicarijoje, Maroke, Kinijoje, — ir Džonsonas visuose 
juose dalyvaudavo. 


Prieš pusmetį iki aprašomųjų įvykių pulkininkas 
Džonsonas susitiko su Janusu. 

— Jus labai giria, pulkininke. 

Džonsonas šyptelėjo. 

. — Man patinka šis darbas. 

— Girdėjau. Jūs galite mums daug padėti. 

— Padarysiu viską, ką sugebėsiu. 

— Gerai. Fermoje jūs atsakote už slaptų agentų ren- 

gimą įvairioms specialioms tarnyboms. 

— Taip. 

— Ir jūs žinote visų agentų sugebėjimus. 

— Be abejo. 

— Norėčiau, kad verbuotumėte tuos agentus, kurie, jū- 
sų požiūriu, galėtų kuo naudingiau padirbėti mūsų orga- 
nizacijai. Mus domina tik patys geriausieji. 

— Tai paprasta, — atsakė pulkininkas Džonsonas. — 
Nėra jokių problemų, — jis truputėlį sutriko. — Bet... 

— Na? 

— Su šia užduotimi aš galiu susidoroti vien kaire 
ranka, o norėtųsi šio to rimtesnio, — pulkininkas palinko 
į priekį. — Aš girdėjau apie “Pasaulio pabaigos" operaci- 
ją. Man tai būtų kaip tik, aš norėčiau dalyvauti joje, sere. 

Kiek laiko Janusas įdėmiai žvelgė į jį, paskiau link- 
telėjo. 

— Labai gerai, jauskitės esąs tos operacijos dalyvis. 

Džonsonas nusišypsojo. 

— Dėkoju jums, sere, nesigailėsite taip nusprendęs. 

Po šio pokalbio pulkininkas Džonsonas jautėsi lai- 
mingas. Atsirado galimybė parodyti visiems, ko jis vertas. 


27 skyrius 


Aštuntoji diena 
Veikas, Teksas, JAV 


Šiandien Denui Veinui buvo netikusi diena, galima 
sakyti, net baisi. Jis ką tik sugrįžo iš Veiko teismo posė- 
džio, kuriame jam paskelbė bankrotą. Deno Žmona, pabė- 
gusi pas meilužį, jauną gydytoją, pradėjo skyrybų bylą 
reikalaudama pusės Deno turto (kaip Denas sakė advo- 
katui, jai gali tekti pusė nieko). Jisai turėjo papjauti vie- 
ną geriausių savo buivolų, ir Denas jautė, jog toks liūdnas 

likimas laukia jo paties. Dabar jisai nieko nebegalėjo pa- 
daryti. Kitados jis buvo geras vyras ir geras šeimininkas, 
o dabar sėdėjo savo kabinete ir mąstė apie niūrią ateitį. 

Denas Veinas buvo išdidus, jis gerai žinojo visus 
šmaikštavimus apie teksiečius, parodant juos kaip dide- 
lius rėksnius ir nepaprastus pagyrūnus,.bet Denas buvo 
įsitikinęs, jog jisai iš tikrųjų turįs kuo pasigirti. Jis gimė 
Veike, turtingame žemdirbystės rajone Brazo upės slėnyje. 
Veikas buvo šiuolaikiškas miestas, bet iki šiol turėjo pra- 
eities bruožų — anuomet svarbiausia miesto gyvenime bu- 
vo stambieji raguočiai, medvilnė, kukurūzai, studentai ir 
kultūra. Veinas mylėjo Veiką visa siela ir širdimi; kai Švei- 
carijoje turistiniame autobuse susipažino su dvasininku, be- 
veik penkias valandas pasakojo jam apie gimtąjį miestą. 
Dvasininkas pasakė norįs pasipraktikuoti kalbėti angliškai, 
bet iš tikrųjų visą kelią šnekėjo vien tik Denas. 

— Veike yra viskas, — įtikinėjo jis dvasininką. — 
Puikus klimatas, kuriam neleidžiame būti nei per karštam, 
nei per šaltam. Yra dvidešimt trys mokyklos ir universi- 
tetas, eina keturi laikraščiai, veikia dešimt radijo stočių 
ir penki televizijos kanalai. Jei mėgstate žvejoti, tėve, nie- 
kuomet nepamirškite mūsų Brazo, o be to, čia dar yra me- 
džiotojų ranča ir stambus kultūros centras. Sakau jums, 
— Veikas vienas pačių unikaliausių miestų pasaulyje, jūs 
būtinai turite jame apsilankyti. 

Mažas senas dvasininkas šypsojosi ir pritardamas 
linkčiojo, o Veinui buvo įdomu, kiek jis iš tiesų supranta 
angliškai. į | 

Deno Veino tėvas paliko sūriui tūkstantį akrų žemės, 
ir Denas padidino galvijų skaičių nuo dviejų iki dešimt 
tūkstančių. O be to, jis dar turėjo prizinį eržilą, vertą krū- 
vos pinigų. Bet dabar šitie išsigimėliai bando viską iš jo 
atimti. Juk jis nekaltas, jog nustojo pirkę stambius raguo- 
čius ir nebėra iš ko apmokėti užstato už turtą. Bankai už- 
trenkė jam duris prieš nosį, ir vienintelis Deno 
išsigelbėjimas buvo surasti rančos pirkėją, kuris sumokė- 

tų kreditoriams, palikęs šiek tiek ir jam pragyventi. 

Veinas nugirdo apie turtingą šveicarą, kuris ieškojo 
rančos Tekse, ir išskrido į Ciūrichą su juo susitikti. Bet 
kelionė pasirodė bergždžia: šveicaras, pasirodo, norėjo įsi- 
gyti rančą su vienu ar dviem akrais žemės ir nedideliu so- 
du. Šūdas! 

Štai kaip Denas Veinas atsidūrė turistniame auto- 
buse, kai nutiko neįtikėtinas daiktas. Jam teko skaityti 
apie skraidančias lėkštes, bet Denas niekuomet jomis ne- 
tikėjo. Sugrįžęs į namus, jis paskambino vietos laikraščio 
redaktoriui. 

— Džoni, prisiekiu Dievu, aš ką tik mačiau skrai- 
dančią lėkštę, kurios viduje buvo keistų negyvų būtybių. 

 — Ką? O fotografijų ar neturi, Denai? 

— Ne. Padariau keletą nuotraukų, bet jos nepasisekė. 

— Ką gi, nesijaudink, atsiųsime savo fotografą. Ar 
ji tavo rančoje? 

— Ne, tai buvo Šveicarijoje. 

Stojo tyla. 

— Ak, Denai. Jeigu skraidanti lėkštė nutūps tavo 
rančoje, tuomet mums ir skambink. 

— Palauk minutėlę! Man atsiųs fotografiją vienas 
vaikinas, kuris irgi matė tą daikčiuką. 

Bet Džonis jau padėjo ragelį. 

Veinas net norėjo, kad ateiviai įsibrautų į Žemę, tuo- 
met jie gal išmuštų tuos velnio kreditorius. Išgirdęs pri- 
važiuojantį automobilį, Denas pakilo ir priėjo prie lango. 
Panašus į žmogų iš Rytų pakrantės, gal dar vienas kredito- 
rius. Šiomis dienomis jų vizitų padažnėjo. 

Denas atidarė duris. 

— Laba diena. Denielas Veinas? 

— Bičiuliai mane vadina Denu. Ko norėtumėte? 

Denas Veinas pasirodė ne toks, kokį jį tikėjosi iš- 
vysti Robertas. Manė sutiksiąs tipišką Tekso vaikiną, o De- 
nas atrodė gan aristokratiškas, jo elgesys buvo be 
priekaištų. Kad jisai teksietis, rodė tik akcentas. 

— Ar negalėtumėte skirti man keletą minučių? 

— Prašom, tai viskas, kas man belikę. Tarp kitko, ar 
jūs ne kreditorius? 

— Kreditorius? O ne. 

— Labai gerai, užeikite. 

Jie nuėjo į didelę svetainę su prabangiais vakarie- 
tiško stiliaus baldais. 

— Pas jus čia labai jauku, — pasakė Robertas. 

— Taip, aš gi šiame name gimęs. Ar negalėčiau jums 
ko pasiūlyti? Gal išgertumėte kokio šalto gėrimo? 

— Ne, dėkui. 

— Prašom sėstis. 

Robertas atsisėdo ant minkštos odinės sofos. 

— Kodėl panorote mane pamatyti? 

— Praėjusią savaitę jūs važinėjote turistiniu auto- 
busu po Šveicariją? 

— Taip. Ar buvusi mano Žmona pasamdė jus mane 
sekti? 

— Ne, sere. 

— Aa... — staiga Denas viską suprato. — Jus domi- 
na NSO. Tai pats šiurpiausias daiktas, kokį man yra tekę 
matyti, jis visą laiką keitė spalvas, o viduje buvo negyvų at- 
eivių! — jis truktelėjo pečiais. — Net sapnuojasi visą laiką. 

— Misteri Veinai, ar negalėtumėte papasakoti apie 
kitus autobuso keleivius? 

— Gaila, bet čia negaliu jums niekuo padėti. Aš juk 
važiavau vienas. 

— Žinau, tačiau jūs gi kalbėjotės su kitais keleiviais? 

— Tiesą pasakius, mano galva buvo kitų minčių už- 
imta, aš nekreipiau dėmėsio į keleivius. 

— Bet gal kai ką apie juos prisimenate? 

Denas susimąstė. 

— Ten važiavo italų dvasininkas, štai su juo aš gan daug 
šnekėjausi. Jisai man pasirodė geras žmogus, skraidanti lėkš- 
tė jį tiesiog pribloškė. Visą laiką jis tešnekėjo apie velnią. 

— O dar su kuo jūs kalbėjotės? 

Denas truktelėjo pečiais. 

— Ne tiek... Pala, aš truputėlį šnektelėjau su vaiki- 
nu, turinčiu banką Kanadoje, — jis apsilaižė lūpas. — Tiesą 
pasakius, turiu nedidelių finansinių sunkumų su ranča, at- 
rodo, teks ją prarasti. Nekenčiu tų velnio bankininkų, visi 
jie kraugeriai. Kažkodėl pamaniau, jog tasai vaikinas ne 
toks, ir sužinojęs, jog jis bankininkas, pasišnekėjau dėl pa- 
skolos. Bet ir jis pasirodė ne ką geresnis už kitus. 

— Sakote, jis iš Kanados? 

— Taip, iš Fort Smito Šiaurės Vakarų teritorijoje. Ma- 
nau, jog daugiau nieko jums negalėsiu pasakyti. 

Robertas pasistengė nuslėpti savo jaudinimąsi. 

— Dėkoju jums, misteri Veinai, man labai padėjo- 
te, — Robertas atsistojo. 

— Iš tikrųjų? 

— Taip. 

— Gal liktumėte pavakarieniauti? 

— Ne, dėkui, man jau metas vykti. Linkiu sėkmės 
rančoje. 

— Ačiū. 


Fort Smitas, Kanada, *- 

Šiaurės Vakarų teritorijos 

Robertas laukė, kada generolas Hiliardas prieis prie 
telefono. 

— Klausau, komandore. 

— Aš suradau dar vieną liudytoją. Denas Veinas, 
Ponderozos rančos savininkas Veike, Tekso valstijoje. 

— Labai gerai, mūsų skyriaus atstovas Dalase pasi- 
kalbės su juo. 


“ŽAIBO" TELEGRAMA 
VISIŠKAI SLAPTAI. 
NSA CŽV DIREKTORIAUS PAVADUOTOJUI. 
VIENINTELIS EGZEMPLIORIUS. 

TIK PERSKAITYTI. 
TURINYS: “PASAULIO PABAIGOS" OPERACIJA. 
6. DENIELAS VEINAS — VEIKAS. 

PABAIGA. 


Lenglyje, Virdžinijos valstijoje, CŽV direktoriaus 
pavaduotojas įdėmiai perskaitė telegramą ir susimąstė. Jau 
šeštas, sekasi neblogai. Komandoras Belami puikiai susi- 
doroja su darbu, labai išmintingai padarėme, kad pasirin- 
kome kaip tik jį. Janusas pasirodė teisus. Taip, Janusas turi 
didelę valdžią, todėl jis gali įgyvendinti visus savo suma- 
nymus... Didžiulę valdžią. Direktorius dar kartą perskai- 
tė telegramą. Reikėtų padaryti taip, kad atrodytų kaip 
nelaimingas atsitikimas. Tai nebus sudėtinga. Jis paspaudė 
skambučio mygtuką. 


Du vyrai atvažiavo į rančą tamsiai mėlynu furgonu. 
Pasistatę mašiną kieme, jie išlipo ir atidžiai apsižvalgė. 
Denas Veinas net pamanė, jog čia būsimieji rančos šeimi- 
ninkai. Jis atvėrė duris. 

— Denas Veinas? 

— Taip, kuo galėčiau... 

Tai buvo paskutiniai jo Žodžiai. Vienas vyras užėjo 
jam už nugaros ir stipriai tvojo lazda per kiaušą. 

Tasai, kuris buvo stambesnis, užsimetė bejausmį De- 
no kūną ant peties ir pasuko į arklides. Jose buvo aštuoni 
arkliai, bet vyriškis į juos nekreipė dėmesio ir, nuėjęs prie 
paskutiniojo gardo, šmaukštelėjo eržilui. Eržilas sužvengė 
ir atsitraukė atgal, tačiau vyriškis jį tebemušė per nosį. Er- 
žilas įsiuto, ėmė blaškytis po ankštą gardą mėgindamas iš- 
laužti pertvarą. Jis atkišo dantis, akys pasruvo krauju. 

— Jau, — pasakė vyriškis. 

Jo bendras Deno kūną, pravėręs dureles, įkišo į gar- 
dą. Kelias minutes abu stebėjo kruviną sceną, paskiau pa- 
tenkinti apsisuko ir nuėjo. 

28 skyrius 


Devintoji diena 
Fort Smitas, Kanada, Siaurės Vakarų teritorijos 


Fort Smitas — klestintis miestelis su dviem tūks- 
tančiais gyventojų, daugiausia fermerių, rančų valdytojų. 
Klimatas čia atšiaurus, Žiemos ilgos ir šaltos, taigi šis 
miestelis — gyvas Darvino teorijos, jog išgyvena labiau- 
siai prisitaikiusieji, įrodymas. 

Viljamas Manas kaip tik ir buvo vienas labiausiai 
prisitaikiusių ir išgyvenusių. Jis gimė Mičigane, bet, su- 
laukęs trisdešimt, pabuvojo Fort Smite nuvykęs meške- 
rioti; tuomet Viljamas nusprendė, jog miesto visuomenei 
trūksta dar vieno gero banko. Mieste tebuvo vienas ban- 
kas. Manui teprireikė mažiau nei dviejų metų, kad išstum- 
tų konkurentą. Viljamas gerai valdė banką. Jis dievino 
matematiką, bet joje tematė skaičius, duodančius pelną. 
Mėgo anekdotą apie žmogų, atėjusį pas bankininką prašy- 
ti paskolinti pinigų neatidėliotinai operacijai sūnaus gy- 
vybei išgelbėti. Bankininkas, sužinojęs, jog prašytojas 
negali nieko užstatyti, parodė jam duris. 

— Aš išeisiu, — pasakė prašytojas, — bet pasaky- 
siu jums, ką seniai rengiausi pasakyti. Niekada nesutikau 
tokio beširdžio. 

— Palaukite, — atsiliepė bankininkas, — turiu jums 

pasiūlymą. Viena mano akis dirbtinė, jeigu pasakysite, ku- 
ri, aš jums duosiu pinigų. 

— Kairė, — akimirksniu atsakė prašytojas. 

Bankininkas didžiai nustebo. 

— To niekas nežino. Kaip jūs atspėjote? 

— Įspėti gan nesunku. Jūsų kairėje akyje šmėkšte- 
lėjo atjautos blyksnis, tad ir nusprendžiau, jog ji dirbtinė. 

Šis anekdotas Viljamui Manui labai patiko. Negali- 
ma tvarkyti reikalų vadovaujantis atjauta. Ir, kol kiti ban- 
kai Kanadoje bei Jungtinėse Valstijose griuvo nelyginant 
kėgliai, Viljamo Mano bankas vis labiau klestėjo. Manas 
vadovavosi paprasta filosofija: jokių paskolų pradedan- 
tiems verslą, jokių investicijų į abejotinas įmones, jokių 
paskolų kaimynams, kurių vaikus reikia operuoti. 

Manas labai vertino Šveicarijos bankų sistemą, o 
Ciūricho bankininkus laikė visų geriausiais. Todėl vieną 
gražią dieną jisai nusprendė nuvykti į Šveicariją pasikal- 
bėti su kai kuriais bankininkais, kai ko iš jų pasimokyti, 
ko jis galėjo kol kas nežinoti, bet kas padėtų išspausti dar 
daugiau centų iš Kanados dolerių. Šveicarijoje jį priėmė 
ypač maloniai, tačiau, ko tikėjęsis, jis taip ir negavo. Jo 
paties metodai buvo labai geri, ir tai nedvejodami pasakė 
šveicarų bankininkai. 

Išvažiavimo dieną Manas nusprendė leistis turisti- 
nėn kelionėn į Alpes. Kelionė pasirodė gan nuobodi, gam- 
tovaizdžiai, nors ir patrauklūs, tačiau nepranoko Fort 
Smito apylinkių peizažų. Vienas keleivių, kažkoks teksie- 
tis, mėgino prašyti jo dėl paskolos, padėsiančios išgelbėti 
nuo brankroto rančą, bet jisai nusikvatojo amerikiečiui į 
veidą. Vienintelis daiktas, per šią kelionę patraukęs jo dė- 
mesį, — vadinamoji skraidančioji lėkštė. Viljamas, aišku, 
nepatikėjo, jog šis įvykis realus, jis neabejojo, kad tai bu- 
vo šveicarų valdžios išmonė turistams patraukti. Jam te- 
ko lankytis Disneilende, tenai matė panašių pokštų, — jie 
atrodė neva tikri, o iš tikrųjų tebuvo apgaulė. 

Viljamas Manas su džiaugsmu išvažiavo iš Sveicari- 
jos ir grįžo namo. 


Bankininko darbo diena buvo suskirstyta minutė- 
mis, ir kai sekretorė pranešė, kad jį norįs matyti kažkoks 
žmogus, pirmiausia Manui šovė į galvą j0 nepriimti. 

— Ko jam reikia? — paklausė. 

— Sako, kad nori iš jūsų interviu. Jis rašąs straipsnį 
apie bankininkus. 

Tai iš esmės keitė padėtį, populiarumas visada padeda 
verslui. Viljamas Manas pasitaisė švarką, susiglostė plaukus 
ir tarė sekretorei: 

— Kvieskite. 

Lankytojas buvo amerikietis, gerai apsirengęs, tai tu- 
rėjo reikšti, jog jis dirba svarbiame žurnale ar laikraštyje. 

— Misteris Manas? 

— Taip. 

— Robertas Belami. 

— Sekretorė pasakė, jog jūs norite parašyti apie ma- 
ne straipsnį. 

— Na, ne visai apie jus, bet jūs, aišku, jame būsite 
paminėtas. Mano laikraštis... 

— Kokiam laikraščiui jūs atstovaujate? 

— “Volstryt džornel". 

— Puiku. 

— Mūsų laikraščio nuomone, daugelis bankininkų 
atitrūkę nuo pasaulio įvykių. Jie retai keliauja, nesilanko 
kitose šalyse. O jūs, misteris Manai, priešingai, turite daž- 
nai keliaujančio Žmogaus reputaciją. 

— Tikiuosi. jog taip, — kukliai sutiko bankininkas. — 
Tarp kitko, pračiusią savaitę grįžau iš kelionės po Šveicariją. 

— Iš tikrųjų? Ar jums ten patiko? 

— Taip. Susitikau su keliais bankininkais, ir mes ap- 
tarėme pasaulio ckonomikos problemas. 

Robertas išsiėmė bloknotą ir kai ką užsirašė. 

— O ar likdavo laiko pailsėti? 

— Beveik ne. O, dalyvavau nedidelėje turistinėje 
išvykoje autobusu. Aš gi iki tol niekada nebuvau buvęs 
Alpėse. 

Robertas vėl kai ką užsirašė. 

— Turistinė kelionė. Na, ne visai tai, ko mums reikė- 
tų, bet... — Robertas paskatino jį nusišypsodamas. — Jūs 
tikriausiai autobuse susipažinote su įdomiais žmonėmis. 

— Įdomiais? — Manas pagalvojo apie teksietį, ku- 


ris bandė iškaulyti iš jo pinigų. — Nemanyčiau. 

— Šit kaip? 

Manas pasižiūrėjo į jį, reporteris, aišku, laukė iš 
jo daugiau. 


— Ten buvo rusaitė. 

Robertas brūkštelėjo bloknote. 

— Tikrai? Papasakokite apie ją. 

— Na, mes įsišnekėjome, aš paaiškinau jai, kokia at- 
silikusi buvo Rusija ir kokie baisumai laukė jos, jei parų 
ėjusi senu keliu. 

— Tai tikriausiai padarė jai stiprų įspūdį, — tarė Ro- 
bertas. 

— Žinoma. Apskritai, nors ir rusė, ta mergina buvo 
gan linkusi bendrauti. Jūs juk Žinote, tie rusai paprastai 
esti užsidarę. 

— Ar ji pasisakė savo vardą? 

— Ne... ak, luktelkite, man rodos, Olga. 

— O ar kartais nepasakė, iš kur atvykusi? 

— Sakė, ji dirbanti centrinėje bibliotekoje Kijeve. Ji 
pirmą kartą iškeliavo į užsienį, ir aš manau tik dėl pertvar- 
kos ir viešumo. Jei jums rūpi mano nuomonė... — jis stab- 
telėjo, norėdamas įsitikinti, kad Robertas užsirašo jo 
žodžius. — Gorbačiovas įvėlė Rusiją į chaosą, užtat Bonai 
ant lėkštutės pateikė Rytų Vokietiją. Politikoje Gorbačiovas 
skinasi kelią labai greitai, o štai ekonomikoje — labai lėtai. 

— Labai įdomu, — murmtelėjo Robertas. Jis pasė- 
dėjo su bankininku dar pusvalandį, klausydamasis viso- 

kiausių jo samprotavimų: pradedant Bendrąja rinka ir bai- 
giant ginklavimosi kontrole. Tačiau jokių papildomų žinių 
apie autobuso keleivius jam nebepavyko gauti. 


Grįžęs į viešbutį, Robertas paskambino į generolo Hi- 
liardo kabinetą. 2 

— Luktelkite truputį, komandore Belami. 

Ragelyje pasigirdo spragsėjimai. Pagaliau jį su ge- 
nerolu sujungė. 

— Klausau, komandore. 

— Suradau dar vieną keleivį, generole. 

— Kokia jo pavardė? 

— Viljamas Manas, banko valdytojas Fort Smite, 
Kanadoje. 

— Dėkoju. Nedelsdamas susisieksiu su Kanados val- 
džia, kad jie pasikalbėtų su juo. 

— Beje, jis man įdavė dar vieną siūlelį. Vakare iš- 
skrendu į Rusiją, man reikia turistinės vizos. 

— Iš kur skambinate? 

— Iš Fort Smito. 

— Stabtelkite Stokholme “Vizigot" viešbutyje, du- 
rininkas įduos jums voką. 

— Dėkui. 


“ŽAIBO" TELEGRAMA. 

VISIŠKAI SLAPTAI. | 

NSA KANADOS SAUGUMO TARNYBOS 
DIREKTORIAUS PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: “PASAULIO PABAIGOS" OPERACIJA. 

7. VILJAMAS MANAS — FORT SMITAS. 
PABAIGA. 


Tą pačią dieną vienuoliktą vakaro Viljamui Manui 
paskambino prie durų. Bankininkas nieko nelaukė ir ne- 

mėgo netikėtų lankytojų. Ekonomė jau buvo išėjusi, o Žmo- 
na miegojo viršuje, miegamajame. Nepatenkintas banki- 
ninkas turėjo pats atidaryti duris. Ant slenksčio stovėjo 
du vyrai juodais kostiumais. 

— Viljamas Manas? 

— Taip. 

Vicnas vyrų kyštelėjo pažymėjimą. 

— Mes iš “Kanados banko". Ar leisite užeiti? 

Manas paniuro. 

— O koks reikalas? 

— Jeigu neprieštarautumėte, norėtume tai aptarti 
viduje. 

— Gerai, — jis nuvedė vyrus į svetainę. 

— Jūs nėseniai buvote Šveicarijoje? 

Klausimas užminė jam mįslę. 

— Ką? Taip, bet koks ryšys... 

— Kol jūsų nebuvo, mes patikrinome jūsų banko 
knygas, misteri Manai. Ar žinote, jog jūsų banke trūksta 
milijono dolerių? 

Viljamas Manas nustebęs įsmeigė akis į vyrus. 

— Ką jūs kalbate? Aš asmeniškai kas savaitę tikrinu. 
tas knygas, ir niekuomet nebuvo dingęs nė vienas doleris! 

— Trūkumas — milijonas dolerių, misteri Manai. 
Mes manome, jog jūs išeikvojote tuos pinigus. 

Bankininko veidą užliejo raudonis, o pradėjęs kal- 
bėti, jis ėmė mikčioti. 

— Kaip... kaip jūs drįstate! Lauk iš čia, kol neiškvie- 
čiau policijos! 

— Vargu ar jums tai padėtų. Mums tereikia, kad im- 
tumėte atgailauti. 

Šie žodžiai jį visiškai išmušė iš pusiausvyros. 

— Atgailauti? Dėl ko? Jūs pablūdote? 

— Ne, sere, 

“O Dieve, juk čia paprasčiausi plėšikai", — pamanė 
bankininkas. 

— Klausykite, — tarė jis, — imkite viską, ko jums 
reikia. Apsieisime be prievartos... Prašom sėstis. 

Antrasis vyras priėjo prie baro ir, pamatęs, kad jis 
užrakintas, išdaužė durelių stiklą. Išėmęs didelę stiklinę, 
pripylė ją viskio ir padavė Manui. 

— Išgerkite, tai padės nusiraminti. 

— Aš... aš niekada negeriu popiet. Gydytojas... 

Antrasis vyras į bankininko smilkinį įrėmė pistoletą. 

— Gerkite, nes šią stiklinę pripildysiu jūsų smegenų. 

Manas suprato esąs maniakų rankose. Virpančia ran- 
ka pačmęs stiklinę, nugėrė gurkšnį. 

— Dar gerkite. 

Manas nugėrė daugiau. 

— Ko... ko jums reikia? — jis pakėlė balsą vildama- 
sis, jog gali išgirsti Žmona ir nulipti žemyn, bet ši viltis 
buvo labai nereali. Jis žinojo, kaip kietai miega žmona. Su- 
prato, kad šie vyrai tikrai plėšikai. 

— Imkite ką norite, — pasakė, — aš jums netrukdysiu. 

— Baikite gerti viskį. 

— Tai nebūtina, aš... 

Vyras iš visų jėgų trenkė jam antausį, ir Manui iš 
skausmo užėmė kvapą. 

— Baikite gerti. 

Vienu mauku jis ištuštino stiklinę ir pajuto, kaip de- 
gina viduriuose. Galva ėmė suktis. 

— Seifas viršuje, miegamajame, — tarė Manas, jaus- 
damas, jog liežuvis ima pintis. — Aš jį atidarysiu jums. 

Gal nubus žmona ir iškvies policiją. 

— Mes neskubame, — pasakė vyras su pistoletu. — 
Turime laiko dar išgerti. 

Antrasis vėl grįžo prie baro, vėl pripylė stiklinę vis- 
kio ir ištiesė ją Manui. 

— Imkite. 

— Ne, — pasipriešino Manas, — nenoriu. 

Vyras per prievartą įspraudė stiklinę jam į ranką. 

— Gerkite. 

— Aš1iš tikrųjų ne... 

Nepažįstamojo kumštis vėl trenkė į ausį, ir bankinin- 
kas iš skausmo vos neprarado sąmonės. 

— Gerkite. 

“Ką gi, jei jie šito trokšta. Juo greičiau baigsis šis koš- 
maras, juo geriau". 

Manas truktelėjo gerą gurkšnį ir pajuto, j0g jį pykina. 

— Jei išgersiu dar, man pasidarys bloga. 

— Jeigu jums pasidarys bloga, aš jus užmušiu, — ra- 
miai atsakė vyras su pistoletu. 

Manas pasižiūrėjo į jį, po to į jo sėbrą, akyse jam 
dvejinosi. 

— Ko gi jums reikia? — sumurmėjo jis. 

— Mes sakėme, misteri Manai, mums reikia, kad atgai- 
lautumėte. 

Bankininkas linktelėjo, sunkiai benulaikydamas galvą. 

— Gerai, aš apgailestauju. 

Vyras nusišypsojo. 

— Štai, matote, tai viskas, ko mums reikia. O da- 
bar... — jis kyštelėjo bankininkui į ranką lapą popieriaus. 
— Dabar rašykite: “Aš labai gailiuosi, atleiskite man“. 

Viljamas Manas pasižiūrėjo į jį miglotu žvilgsniu. 

— Ir viskas? 

— Taip, viskas. Paskiau mes išeisime. 

Bankininkas pajuto staigų džiaugsmo antplūdį. Tad 
štai kas yra, vadinasi, jie paprasčiausi religiniai fanatikai. 
Kai tik išeis, Jis paskambins į policiją, ir juos areštuos. Tada 

— Rašykite, misteri Manai. 

Susikaupti jam buvo sunku. 

— K4, jūs sakote, turiu rašyti? 

— Rašykite paprastai: “Aš labai gailiuosi, atleiski- 

te man". 

— Gerai, — Manas vos nulaikė rankoje kotelį ir, 
sukaupęs paskutines jėgas, parašė: “Aš labai gailiuosi, at- 
leiskite man". 

Vyras paėmė iš jo popieriaus lapą, laikydamas jį at- 
sargiai, už kraštelio. 

— Labai gerai, misteri Manai. Matote, kaip tai lengva. 

Prieš Viljamo akis pradėjo suktis kambarys. 

— Taigi ačiū, aš atlikau atgailą. Dabar išeisite? 

— Pastebėjau, kad esate kairiarankis. 

— Ką? 

— Jūs kairiarankis? 

— Taip. 

— Pastaruoju metu, misteri Manai, dažnai padaroma 
nusikaltimų. Mes paliksime jums šį pistoletą apsisaugoti. 

Vyras įdėjo pistoletą bankininkui į kairę ranką. 

— Ar mokate naudotis pistoletu? 

— Ne. 

— Tai labai paprasta. Reikia padaryti štai ką... — 
vyras įrėmė pistoleto vamzdį bankininkui į smilkinį ir 
spūstelėjo jo pirštą, uždėtą ant gaiduko. Pasigirdo prislo- 
pintas šūvis, ant grindų ėmė lašėti kraujas. 

— Mums čia nebėra kas veikti, — pasakė vienas vy- 
rų. — Labanakt, misteri Manai. 

DIREKTORIAUS PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: “PASAULIO PABAIGOS" OPERACIJA. 

7. VILJAMAS MANAS, FORT SMITAS — SUNA- 
IKINTAS. 
PABAIGA. 

Dešimtoji diena 
Fort Smitas, Kanada, 
Siaurės Vakarų teritorijos 


Kitą rytą valdininkai, atlikę banko reviziją, prane- 
šė, jog trūkumas — milijonas dolerių. Policija nusprendė, 
kad Manas nusižudė. 

Dingusių pinigų niekas niekad ir nebesurado. 


29 skyrius 


Vienuoliktoji diena 
Briuselis, Belgija 
3.00 


Generolą Šiplį, NATO kariuomenės štabo viršinin- 
ką, adjutantas pažadino naktį. 

— Atleiskite, kad pažadinau jus, generole, bet tai gan 
rimta. 

Generolas atsisėdo lovoje, vaduodamasis iš miego. 
Vakar atsigulė vėlai, nes dalydavo pasitarime su grupe JAV 
senatorių. 

— Kas yra, Bili? 

— Ką tik skambino iš mūsų radijo lokacijos centro, 
sere. Ar visi įrengimai sugedo, ar čia kokių nežinomų “vi- 
zituotojų" darbas. 

Generolas Šiplis išlipo iš lovos. 

— Praneškite jiems, jog atvykstu po penketo minučių. 

Pustamsė radijo lokacijos salė buvo pilna eilinių ir 
karininkų, susibūrusių aplinkui šviečiančius ekranus sa- 
lės viduryje. Pasirodžius generolui, visi pasisuko į jį ir su- 
stingo stovėsena “ramiai". 

— Laisvai, — generolas priėjo prie radijo lokacijos 
centro viršininko kapitono Miulerio. 

— Kas dedasi, Ljuisai? 

Kapitonas Miuleris pasikasė pakaušį. 

— Nieko nesuprantu, sere. Ar esate girdėjęs kada, 
kad lėktuvas, skrisdamas dvidešimt dviejų tūkstančių my- 
lių per valandą greičiu, vienu akimirksniu stabteltų ir ap- 
sisukęs grįžtų atgal? 

Generolas Šiplis nustebęs pasižiūrėjo į jį. 

— Ką jūs kalbate? 

— Mūsų radarai tai ir rodo paskutinį pusvalandį. Iš 
pradžių manėme, gal bandomas koks elektronikos apara- 
tas, bet paskiau susijungėme su rusais, anglais, prancūzais, 
ir jie pasakė esą radarų ekranuose matyti tas pats. 

— Vadinasi, įrengimai nesugedę, — lėtai nutęsė ge- 
nerolas. 

— Ne, sere. Juk negali vienu metu viso pasaulio ra- 
darai sugesti. 

— Kiek tokių objektų matyti ekrane? | 

— Per dešimt. Jie juda taip greitai, kad labai sunku 
sekti, mes juos sučiumpame, o jie vėl išnyksta. Manome, jog 
tai ne atmosferos reiškiniai, meteoritai, kamuoliniai žaibai, 
meteorologijos zondai ir visų rūšių žinomi skraidomieji apa- 
ratai. Norėjau pakelti į orą keletą lėktuvų, bet tie objektai 
skraido taip aukštai, kad negalėtume prie jų net prisiartinti. 

Generolas priėjo prie vieno radaro. 

— Ar šiuo metu matyti kas? 

— Ne, sere, jie nuskrido, — kapitonas truputėlį sumi- 
šo. — Bet, generole, esu apimtas baisaus jausmo, kad sugrįš. 


30 skyrius 


Otava, Kanada 
5.00 


Kai Janusas baigė skaityti generolo Šiplio praneši- 
mą, italas pašoko ir susijaudinęs šūktelėjo: 


— Jie rengiasi įsiveržti! 

— Jie ir taip-jau yra įsiveržę į mūsų gyvenimą, — 
pasakė prancūzas. 

— Mes pavėlavome, čia jau katastrofa, — tarė ru- 
sas. — Nebėra išeities... 

— Džentelmenai, šiai katastrofai galime užkirsti ke- 
lią, — nutraukė jį Janusas. 

— Kaip? Jūs gi žinote jų reikalavimus, — tarė anglas. 

— Dėl jų reikalavimų negali būti nė kalbos, — įsi- 
terpė brazilas. — Tai ne jie, o mes turime spręsti, ką dary- 
ti su savo medžiais. Vadinamasis šilumos efektas — 
paprasčiausia fikcija, visiškai neįrodoma. 

— O ką daryti? — paklausė vokietis. — Jeigu jie pri- 
vers mus išvalyti orą virš visų miestų, turėsime uždaryti 
visas gamyklas. Liksime be pramonės įmonių. 

— O mums teks nutraukti automobilių gamybą, — su- 
sirūpino japonas. — Kuo tada virs civilizuotasis pasaulis? 

— Visų mūsų padėtis vienoda, — tarė rusas. — Jei- 
gu, jiems reikalaujant, privalėsime liautis teršę aplinką, 
tatai bus pasaulio ekonomikos galas. Reikia laimėti laiko, 
kol sukursime kosminį ginklą. Tuomet su jais susidorosime. 

— Visi absoliučiai pritariame jums, — ryžtingai pa- 
reiškė Janusas. — Svarbiausias šio meto uždavinys — nu- 
raminti Žmones ir išvengti panikos. 

— Kaip einasi komandorui Belami? — pasidomėjo 
kanadietis. 

— Labai gerai, manau, jog per vieną ar dvi dienas. 
jis užbaigs. 


31 skyrius 
Kijevas, TSRS 
Olga Romanenko, kaip ir daugelis šios šalies mote- 


rų, buvo nusivylusi pertvarka. Iš pradžių visos žadamos 
permainos, kuriomis siekta pagerinti Žmonių gyvenimą, 

atrodė labai patrauklios. Laisvės vėjai plūstelėjo į gatves, 
visi gyveno viltimi. Žadėta, kad parduotuvėse bus šviežios 
mėsos, daržovių, madingų drabužių, natūralios odos batų ir 
daug kitų gerų prekių. Bet dabar, po šešerių metų nuo per- 
tvarkos pradžios, atėjo kartaus nusivylimo metas. Prekės vi- 
sai išnyko iš parduotuvių, jų tebuvo galima įsigyti juodojoje 
rinkoje, jautėsi viso ko stygius, o kainos augo. Centrinės mies- 
tų gatvės iki šiol tebebuvo duobėtos. Žmonės rengė protės- 
to demonstracijas, gausėjo nusikaltimų. Pertvarka ir viešumas 
dabar atrodė besą tik tušti politikierių pažadai. 

Olga jau septynerius metus dirbo bibliotekoje Ki- 
jevo centre, Lenino komjaunimo aikštėje. Per trisdešimt 
dvejus savo gyvenimo metus ji nė karto nebuvo išvažiavu- 
si už TSRS sienų. Olga atrodė gan patraukli moteris, tie- 
sa, kiek apypilnė, bet Rusijoje tai nebuvo trūkumas. Ji 
buvo turėjusi du jaunikius, su kuriais išsiskyrė. Dmitri- 
jus išvažiavo į Leningradą, o Ivanas į Maskvą. Olga irgi 
norėjo vykti į Maskvą ir gyventi su Ivanu, tačiau be regist- 
racijos tai buvo neįmanoma. 

Artėjo jos gimimo diena, ir Olga nusprendė, jog 
reiktų pamatyti pasaulio, kol vėl nenusileido geležinė už- 
danga. Ji nuėjo pas bibliotekos vedėją, savo tetą. 

— Norėčiau eiti atostogų, — pasakė Olga. 

— Kada? 

— Nuo kitos savaitės. 

— Gerai, pailsėk. 

Visa susiklostė nesunkiai. Iki pertvarkos atostogos 
tebuvo suvokiamos kaip kelionė prie Juodosios jūros ar į 
Samarkandą, ar į Tbilisį, ar į kokią kitą Tarybų Sąjungos 
vietovę. O dabar, jeigu ji, žinoma, paskubės, atviri keliai į 
visą pasaulį. Olga pasiėmė nuo lentynos atlasą ir atsiVeI- 
tė jį. Koks didelis pasaulis! Afrika, Azija, Siaurės ir Pietų 
Amerika... Tačiau važiuoti taip toli ji bijojo, todėl atsivertė 
puslapį su Europos žemėlapiu. “Sveicarija, — pagalvojo 
ji, — štai kur aš važiuosiu". 

Ji nė už ką niekam nebūtų prisipažinusi, jog svar- 

biausia priežastis, dėl ko pasirinko Šveicariją, buvo ta, kad 
vieną kartą teko paragauti šveicariško šokolado ir jo sko- 
nio ji negalejo pamiršti. Olga mėgo saldumynus, bet sal- 
dainiai Rusijoje, net jei ir pavykdavo jų gauti, buvo 
nesaldūs ir negardūs. 

Tačiau už tai, kad vieną kartą paragavo šveicariško 
šokolado, ji sumokėjo gyvybe. 


Skrydis į Ciūrichą Aerofloto lėktuvu niekada anks- 
čiau neskraidžiusiai Olgai patiko. Kai lėktuvas nusileido 
miesto tarptautiniame aerouoste, jai pasirodė, j0g net oras 
čia visai kitoks. “Galbūt jis dvelkia tikra laisve?" — pama- 
nė Olga. Finansinės jos galimybės buvo be galo ribotos, 
todėl pasirinko nebrangaus viešbutėlio kambarį. 

Priėjusi prie atatvaro, ji kreipėsi į klerką laužyta an- 
glų kalba. 

— Esu pirmą kartą Šveicarijoje, ar negalėtumėte pa- 
tarti, ką vertėtų apžiūrėti? 

— Žinoma, čia daug visokių įdomybių. Gal jums pra- 
dėjus nuo turistinės išvykos po miestą? Aš jums padėčiau. 

— Ačiū. 


Šveicarija Olgai labai patiko, o Ciūriche ji tiesiog pa- 
tyrė džiaugsmingą virpulį. Žmonės vaikščiojo gatvėmis dai- 
liai apsirengę, važinėjo baisiai brangiais automobiliais. 
Olgai atrodė, jog Ciūriche visi gyventojai milijonieriai. O 
parduotuvės! Ji vaikštinėjo Banhofštrase, kurioje gausu di- 
delių parduotuvių, ir žavėjosi jų vitrinomis. Josc buvo dra- 
bužių, avalynės, baltinių, juvelyrinių papuošalų, indų, baldų, 
automobilių, knygų, televizorių, radijo aparatų, žaislų ir 
muzikos instrumentų. Rodėsi, jog parduodamų prekių gau- 
sa nenusakoma. O paskui Olga užėjo į garsiąją Spriunglio 
konditerijos parduotuvę. Koks čia šokoladas! Įvairiausių jo 
rūšių buvo pilnos lentynos, — didžiulės asorti dėžutės, šo- 
koladiniai triufeliai, šokolado rutuliai, riešutai ir bananai, 
aplieti šokoladu, šokolado karoliai su likeriu kiekviena- 

me karoliuke. Vien pažvelgus į šias lentynas, galėjai pra- 
ryti liežuvį. Olga norėjo prisipirkti visko, bet, kai sužino- 
jo kainą, pinigų tepakako mažytei asorti dėželei ir dideliam 
ledinukui. | 

Kitą savaitę Olga aplankė Ciūricho parką, Gros- 
miunsterio muziejų — XI amžiaus bažnyčią ir apžiūrėjo 
dar dešimtis įvariausių miesto įžymybių. Pagaliau atėjo 
metas išvažiuoti. 

Viešbutyje klerkas jai pasakė: 

— “Sanšain Turs“ turistinė kompanija vežioja pui- 
kiu autobusų maršrutu į Alpes. Aš pamaniau, jog prieš iš- 
vykdama galėtumėte nukeliauti į kalnus. 

— Ačiū, — tarė Olga. — Aš taip ir padarysiu. 

Išėjusi iš viešbučio, ji pirmiausia vėl grįžo į Spriun- 
glį, o jau po to — į turistinę agentūrą, kur įsigijo turisti- 
nės išvykos bilietą. Kelionė jai labai patiko — kokie 
nuostabūs kraštovaizdžiai! O kelionei įpusėjus, jie išvydo 
sprogimą, ir Olga pamanė, jog tai tikriausiai skraidanti 
lėkštė, tačiau kanadietis bankininkas, sėdėjęs šalia jos, pa- 
aiškino, jog visą šį spektaklį surengusi šveicarų valdžia, 
kad pamasintų turistus. Jo žodžiais Olga nelabai patikėjo 
ir, grįžusi į Kijevą, viską iš pasakojo savo tetai. 

— Neabejotina, jog ten buvo skraidanti lėkštė, — 
pasakė teta. — Jos visą laiką laksto virš Rusijos. Tau ver- 
tėtų parduoti šią istoriją laikraščiui. 

Olga šitaip ir rengėsi padaryti, bet bijojo, jog iš jos 
pasijuoks. Komunistų partijai nelabai patiko, kai jos na- 
riai tapdavo spaudos dėmesio objektais, ypač tokiu ne- 
įprastu atveju. Šiaip ar taip, Olgai šios atostogos buvo 
vienas šviesiausių jos gyvenimo epizodų. Buvo gan sunku 
vėl įsikinkyti į darbą. 


Kelias Inturisto autobusu naująja trasa iš aerouosto 
į Kijevo centrą Robertui tetruko valandą. Kijeve jis buvo 
pirmą kartą, ir jam pasirodė įspūdingos naujosios statybos 
palei kelią. Autobusas privažiavo prie “Dnepro" viešbučio, 


175 


iš jo išlipo apie dvidešimt keleivių. Robertas žvilgtelėjo į 
laikrodį — aštuonios valandos vakaro, biblioteka turbūt 
jau uždaryta. Ką gi, galima palaukti iki ryto. Užsiregist- 
ravęs viešbutyje, išgėrė bare ir nuėjo į restoraną. Pietums 
buvo ikrų, agurkų ir pomidorų, bulvių garnyro, papuošto 
plonyčiais mėsos gabalėliais. Viso to palyda — degtinė ir 
mineralinis vanduo. 

Kaip ir žadėjo generolas Hiliardas, Stokholmo vieš- 
butyje Roberto laukė turistinė viza į TSRS. “Tarptautinis 
bendradarbiavimas neblogai sureguliuotas, — pagalvojo 
Robertas. — Tačiau manęs tai nešildo, aš dirbu "nuogas". 

Popiet Robertas susirinko kai kurių Žinių iš tarnau- 
tojo ir pasivaikštinėjo po Lenino komjaunimo aikštę. Ki- 
jevas jam pasirodė įspūdingas. Vienas seniausiųjų miestų 
buvo labai gražus. Jis atrodė visiškai europietiškas, pri- 
gludęs prie Dnepro. Žali parkai ir gatvės, apsodintos me- 
džiais, visur daug cerkvių, tikrai įžymių bažnytinės 
architektūros paminklų. Šventojo Vladimiro, Andrejaus 
ir Sofijos (pradėta statyti 1037 metais) šventovės, Kijevo 
Pečioros Laura. “Siuzanai čia labai patiktų, — pamanė Ro- 
bertas. — Įdomu, ar ji sugrįžo iš Brazilijos? Parėjęs į savo 
kambarį, jis pirmiausia paskambino jai ir labai nustebo, 
kai bematant buvo sujungtas. 

— Alio? — pasigirdo krūtininis jos balsas. 

— Sveika, kas nauja Brazilijoje? 

— Robertai! Aš tau skambinau kelis kartus, bet nie- 
kas neatsiliepė. 

— Nebuvau namie. 

— Ak! — Siuzana buvo ganėtinai nuovoki, kad klau- 
sinėtų, kur jis dabar. — Ar gerai jautiesi? 

“Kaip eunuchas — puikiausiai", — pamanė Robertas. 

— Žinoma, viskas gerai. Kaip laikosi piniguotis, tas 
Montė? 

— Gerai, Robertai, rytoj išplaukiame į Gibraltarą. 

“Žinoma, su prakeikta pinigų maišo jachta. Kaipgi ji 
vadinasi? Aka, “Alkiona". 

— Su jachta? 

— Taip. Galėsi man skambinti tiesiai į jachtą. Ar pri- 
simeni numerį? 

Numerį jis prisiminė: WS 337. Ką šios raidės reiškė? 
Gražioji Siuzana?.. Kodėl mes išsiskyrėme?.. Žmonų grobikas? 

— Robertai? 

— Taip, prisimenu. 

— Ar paskambinsi? Paprasčiausiai pranešk, kad lai- 
kaisi normaliai. 

— Gerai, aš nuobodžiauju be tavęs, vaikeliuk. 

Stojo ilga, skaudi pauzė. Robertas laukė. O kokių 
žodžių jis laukė iš jos? “Išgelbėk mane nuo to simpatiško, 
panašaus į Polą Njumeną, vyro, kuris verčia mane plaukyti 
jo jachta ir gyventi mažyčiuose rūmuose Monte Karle, Ma- 
roke, Paryžiuje, Londone ir dar Dievas žino, kur." Tartum 
visiškas kretinas jis vylėsi, jog jinai pasakys kaip tik tai. 

— Aš irgi nuobodžiauju be tavęs, Robertai. Žiūrėk 
savęs. — Ryšys nutrūko, ir jis vėl liko vienas. 


Dvyliktoji diena 
Kijevas, TSRS 


Ankstų kitos dienos rytą, tepraėjus dešimčiai minu- 
čių, kai atidarė biblioteką, Robertas įėjo į didelį niūrų pa- 
statą ir priėjo prie merginos, sėdinčios prie stalo. 
| — Labą rytą, — pasisveikino Robertas. 

Mergina pakėlė galvą ir pasižiūrėjo į jį. 

— Labą rytą, ko norėtumėte? 

— Aš ieškau moters, kuri, kiek Žinau, dirba čia. Olga... 

— Olga? Taip, taip, — ji parodė jam kitą kambarį. — 
Ji tenai. 

— Dėkui. 

Visa pasirodė gan paprasta. Robertas įėjo į kitą kam- 
barį, praėjęs pro grupę studentų, susėdusių už ilgų stalų. 
“Kokiai ateičiai rengiasi jie?" — pagalvojo Robertas. Jis įė- 

jo į nedidelę skaityklėlę ir pamatė moterį, dėliojančią knygas. 

— Atleiskite, — tarė Robertas. 

Jinai atsigręžė. 

— Jūs Olga? 

— Taip, aš Olga. O ko norėtumėte iš manęs? 

Robertas švelniai nusišypsojo. 

— Aš rašau straipsnį laikraščiui apie pertvarką ir 
jos poveikį paprasto ruso gyvenimui. Ar pertvarka daug 
ką pakeitė jūsų gyvenime? 

Moteris trūktelėjo pečiais. 

— Iki Gorbačiovo mes bijodavome 3 dabar 

Robertas, pabandė iš kito galo. 

— Bet juk kas nors tikriausiai pasikeitė į gera. Da- 
bar jūs, pavyzdžiui, galite išvažiuoti į užsienį. 

— Jūs tikriausiai juokaujate. Apie kokias keliones 
gali galvoti, kai turi vyrą ir šešis vaikus? 

— Betgi jūs buvote Šveicarijoje... 

—- Šveicarijoje? Aš gyvenime nesu buvusi Šveicarijoje. 

— Tad jūs Šveicarijoje nebuvote? — tyliai paklausė 
Robertas. 

— Sakiau gi jums, — ji linktelėjo galva tamsiaplaukės 
moters pusėn — toji rinko nuo stalų knygas. — Štai jai 
nusišypsojo laimė pabūti Šveicarijoje. 

Robertas metė greitą žvilgsnį į kitą moterį. 

— O koks jos vardas? 

— Kaip ir mano — Olga. 

Jis su palengvėjimu atsikvėpė. 

— Dėkui. 

Tepraėjus gal minutei, jis jau šnekučiavosi su antrą- 
ja Olga. 

— Aš rašau straipsnį laikraščiui apie pertvarką ir 
jos poveikį rusų gyvenimui. 

Ji atsargiai pasižiūrėjo į jį. 

— Taip? 

— Kuo jūs vardu? 

— Olga, Olga Romanenko. 

— Pasakykite, Olga, ar pertvarka pakeitė jūsų gyvenimą? 

Prieš šešerius metus Olga Romanenko būtų bijoju- 
si: šnekėtis su užsieniečiu, bet dabar tai leista. 

— Nelabai, — atsakė ji, — iš esmės viskas liko kaip 
seniau. 

Nepažįstamasis pasirodė atkaklus. 

— Nejaugi visai niekas nepasikeitė? 

Olga papurtė galvą. 

— Ne, bet tuojau pakiliai pridūrė. — Dabar mes ga- 
lime važinėti į užsienį. 

Atrodo, jos atsakymas sudomino žurnalistą. 

— O ar buvote užsienyje? 

— O taip, — didžiuodamasi pareiškė Oga. — Aš ką 
tik sugrįžau iš Šveicarijos. Puiki šalis! 

— Pritariu jums. O su kuo nors Šveicarijoje susipa- 
žinote? 

— Aš susitikau su daugeliu Žmonių, važiavau auto- 
busu į Alper, — staiga Olga suprato, jog to nevertėjo sa- 
kyti, nės nepažįstamasis gali imti jos klausinėti apie 
kosminį laivą, o apie tai su juo kalbėti nenorėjo. Galėjo 
rastis nemalonių pasekmių. 

— Šit kaip? Papasakokite apie turististinio autobu- 
so Žmones. 

Olgai tapo lengviau. 

— Labai draugiški žmonės, prašmatniai rengiasi. Aš 
net susipažinau su vyriškiu iš jūsų sostinės — Vašingtono. 

— Tikrai? 

— Taip. Labai malonus vyras, jis man davė savo vi- 
zitinę kortelę. 

Roberto širdis ėmė tankiai plakti. 

— Arją tebeturite? 

— Ne, išmečiau, — Olga apsižvalgė aplink. — Tokių 
daiktų geriau nelaikyti. 

“Prakeikimas". 

— Bet aš prisimenu jo vardą, — pridūrė Olga. — 
Parkeris, taip vadinami jūsų amerikietiški plunksnakočiai. 
Kevinas Parkeris. Labai svarbus politikas, patarinėjąs se- 
natoriams, kaip balsuoti. 

Jos žodžiai apstulbino Robertą. 

— Jis taip sakė jums? 

— Taip. Jis rengia jiems įvairias keliones, teikia do- 
vanas, o paskiau jie balsuoja už tai, kas naudinga jo klien- 
tams. Štai tokia jūsų demokratija Amerikoje. 

Suprantama, lobistas. Robertas dar pasikalbėjo su 
Olga apie penkiolika minučių, bet Žinių apie kitus auto- 
buso keleivius negavo. 


Iš viešbučio Robertas paskambino generolui Hiliardui. 

— Radau rusę liudytoją. Jos pavardė — Olga Ro- 
manenko, dirba Kijevo centrinėje bibliotekoje. 

— Aš susijungsiu su rusų valdžia, kad pasikalbėtų 
su ja. 


“ŽAIBO" TELEGRAMA 
VISIŠKAI SLAPTAI. 
NSA VŽV DIREKTORIAUS PAVADUOTOJUI. 
VIENINTELIS EGZEMPLIORIUS. 
TIK PERSKAITYTI. 
TURINYS: “PASAULIO PABAIGOS" OPERACIJA. 
8. OLGA ROMANENKO — KIJEVAS. 
PABAIGA. 


Tą patį vakarą Robertas lėktuvu TU-154 išskrido Ae- 
rofloto reisu į Paryžių. Po trijų valandų dvidešimt penkių mi- 
nučių jis persėdo į “Er Frans" reisą ir išvyko į Vašingtoną. 

Antrą valandą nakties Olga Romanenko išgirdo, kaip 
sucypė sustojusios prie jos namų mašinos stabdžiai. Namo 
sienos buvo tokios plonos, kad į kambarį prasiskverbdavo 
visi gatvės garsai. Išlipusi iš lovos, ji priėjo prie lango. Du 

vyrai civiliniais drabužiais lipo iš juodos vyriausybinės 
“Čaikos". Jie pasuko prie j0s laiptinės durų. Pamačius šiu- 
os vyrus, kūną nusmelkė šaltis. Per daugelį metų išnyko 
nemaža jos kaimynų, kurių ji niekada daugiau nebematė. 
Kai kuriuos jų išvežė į Sibiro lagerius. Olga pagalvojo, ko 
gi šįsyk atvažiavo šie Žmonės, bet jos mintis nutraukė bel- 
dimas į duris. “Ko jiems iš manęs reikia? — pamanė ji. — 
Tikriausiai čia kokia klaida“. 

Atidarė duris. Ten stovėjo dviese. 

— Draugė Olga Romanenko? 

— Taip. 

— Vyriausioji žvalgybos valdyba. 

Galingoji ir baisioji V ŽV. 

Jie atstūmė ją šalin ir įėjo į kambarį. 

— Ko... ko jūs norite? 

— Norime pateikti jums kelis klausimus. Aš — seržan- 
tas Jurijus Gromkovas, o čia — seržantas Vladimiras Zemskis. 

Staiga baimė užvaldė Olgą. 

— Kas... kas atsitiko? Ką aš padariau? 

Zemskis prikibo prie jos žodžių. 

— Aa, vadinasi, suprantate, jog esate kalta! 

— Ne, žinoma, ne, — susijaudinusi ištarė Olga. — 
Aš nežinau, ko atvažiavote pas mane. 

— Sėskitės! — suriaumojo Gromkovas, ir Olga at- 
sisėdo. 

— Jūs ką tik sugrįžote iš kelionės po Šveicariją, taip? 

— T-taip... taip, — ji ėmė mikčioti, — bet tai... tai 
buvo... aš gavau leidimą iš... 

— Šnipinėjimas yra neteisėta veikla, Olga Romanenko. 

— Šnipinėjimas? — ji pakraupo. Nesuprantu, apie 
ką kalbate. 

Vienas vyras įbedė į ją akis, ir Olga staiga suvokė, 
jog stovi tik su plonyčiais naktinukais. 

— Eime, jūs važiuosite su mumis. 

— Bet čia kažkokia baisi klaida. Aš dirbu bibliote- 
koje, pasiklauskite ten, bet ko... 

Vyras staigiai trūktelėjęs pakėlė ją ant kojų. 

— Eime. 

— Kur mane išvedate? 

— Į kontorą. Ten su jumis pasikalbės. 

Jie leido jai ant naktinių marškinių užsimesti paltą; 
lipdama laiptais, Olga drebėjo nuo šalčio ir galvojo apie 
visus tuos žmones, kuriuos išvežė štai tokiomis mašino- 
mis ir kurie jau nebesugrįžo. Ją nukrėtė šiurpas. 

Gromkovas sėdo prie vairo, o Olgą pasodino ant už- 
pakalinės sėdynės šalia Zemskio. Kažkodėl Zemskio ji bi- 
j0jo truputėlį mažiau, bet apstulbino pats suėmimo faktas 
ir visa, kas dėjosi su ja. 

— Prašau patikėti manimi, — nuoširdžiai įtikinėjo 
aš niekada neišduočiau savo... 

— Užsičiaupk! — suriaumojo Gromkovas. 

— Klausyk, nebūk toks šiurkštus, — tarė Vladimi- 
ras Zemskis. — Aš, tarp kitko, ja tikiu. 

Olga pajuto širdyje sužibus viltį. 

— Laikai pasikeitė, — tęsė Zemskis. — Draugas 
Gorbačiovas nepageidauja, kad trukdytume nekaltus žmo- 
nes. Anie laikai jau praeitis. 


Olga, 


— O kodėl manai, jog ji nekalta? — paklausė 
Gromkovas. — Gal kalta, o gal ir ne. Kontoroje greitai 
išsiaiškins. 


Olga sėdėjo ir klausėsi vyrų pokalbio, o jie šnekėjo 
apie ją tarsi jos išvis nebūtų šalia. 

— Klausyk, Jurijau, — tarė Zemskis, — tu gi žinai, 
jog kontoroje ji viską prisipažins, ar būtų, ar nebūtų kal- 
ta. Tatai man nepatinka. 

— Labai gaila, bet mes nieko negalime padaryti. 

— Galime. 

— Ką? 

— Klausyk, kodėl mums jos paprasčiausiai nepaleidus? 
Galėsime pasakyti, jog neradome namie. Pavedžiosime vi- 
sus už nosies kokią dieną kitą, o paskui pamirš ją, nes kon- 
toroje ir šiaip jau daugoka Žmonių, kuriuos reikia apklausti. 

Olga pabandė įterpti žodį, bet-jai išdžiūvo gerklė. 
Ji troško, jog greta jos sėdįs vyras įkalbėtų savo bendra- 
keleivį. 

— Kodėl turime dėl jos rizikuoti savo galvomis? — 
burbtelėjo Gromkovas. — Kokia mums iš to nauda? Kuo 
ji mums atsidėkos? 

Zemskis atsigręžė į Olgą ir klausiamai pasižiūrėjo. 
Olga netikėtai pajuto atgavusi balsą. 

— Pinigų aš neturiu, — pasakė ji. 

— Kam reikia tavo pinigų? Turime jų iki kaklo. 

— Bet ji turi kai ką kita, — tarė Gromkovas. 

Olgai dar nespėjus atsakyti, Zemskis kreipėsi į 
Gromkovą. 

— Klausyk, Jurijau Ivanovičiau, tu negali iš jos to 
reikalauti. 

— Tegu pati pasirenka. Arba bus meili su mumis, 
arba vešime į kontorą, kur savaitėlę, o gal ir dvi padaužys. 
O paskiau tikriausiai suras jai tinkamą “psichuškę". 

Olga girdėjo apie tas “psichuškes": nešildomas pus- 
antro metro pločio ir trijų ilgio kameras su mediniais gul- 
tais be patalynės. “Būti meiliai su jais ką tai reikštų?" 

— Tegu renkasi pati. 

Zemskis vėl atsigręžė į Olgą. 

— Na, tai ką tu renkiesi? 

— Aš... aš nesuprantu. 

— Tu gi girdėjai, ką pasakė mano kolega. Jei būsi 
meili su mumis, paleisime, o po kiek laiko tikriausiai ir 
apskritai būsi pamiršta. 

— O ką... ką turėčiau daryti? 

Gromkovas išsiviepė žvelgdamas į jos atvaizdą veid- 
rodėlyje. 

— Na, paskirk mums keletą minučių, — sukikeno jis. 

Staiga Olga suprato, ko iš jos norima. Ji papurtė galvą. 

— Ne, aš negaliu. 

— Kaip sau nori, — pasakė Gromkovas ir padidino 
greitį. — Kontoroje nuodugniai išsiaiškins. 

-— Palaukite! — ją apėmė panika, ji nežinojo, ką da- 
ryti. Olga buvo girdėjusi baisių istorijų apie tai, kas nu- 
tikdavo Žmonėms, suimtiems ir tapusiems “zekais". Manė, 
jog visa tai jau baigėsi, bet pasirodo — ne. Pertvarka te- 
buvo mitas; jai neleis turėti advokato ar su kuo pasikal- 
bėti. Anksčiau kai kurias jos pažįstamas VŽV agentai 
išprievartaudavo ir nužudydavo; jeigu ją dabar nuveš į ka- 
lėjimą, laikys tenai mušdami ir prievartaudami. Jei atsi- 
duos šitiems, daugiausia tatai tetruks keletą minučių, 
paskiau ją paleis. Olga ryžosi. 

— Gerai, — tyliai tarė ji. — Gal grįžkime į mano butą? 

— Aš žinau geresnę vietelę, — pasakė Gromkovas 
ir apsuko mašiną. 

— Labai gaila, bet jisai vyresnis, aš negaliu jam su- 
kliudyti, — sušnibždėjo Zemskis. 

Olga tylėjo. 

Jie pravažiavo pro raudoną Ševčenkos operos teat- 
ro pastatą ir pasuko į didelį parką. Tuo metu parkas buvo 
tuštutėlis. Gromkovas pavažiavo po medžiais, užgesino ži- 
bintus ir išjungė variklį. 

— Lipam, — pasakė. 

Visi trys išlipo iš mašinos. 

Gromkovas pasižiūrėjo į Olgą. 

— Tau pasisekė, lengvai atsipirksi. Tikiuosi, jog tai 
įvertinsi. 

Olga linktelėjo iš baimės nebepajėgdama nė žodžio 
pratarti. 

Gromkovas nuvedė juos prie nedidelės parko aikštelės. 

— Renkis, — pasakė Olgai. 

— Man šalta, gal... 

Gromkovas skėlė jai antausį. 

— Daryk, kas liepiama, kol aš neapsigalvojau. 

Olga sutriko, Gromkovas vėl kilstelėjo ranką smū- 
giui, ir ji pradėjo atsisagstyti paltą. 

— Nusivilk jį. 

Olga numetė paltą žemėn. 

— Dabar marškinius. 

Olga iš lėto per galvą nusitraukė naktinukus ir vir- 
pėdama nuo šalčio stovėjo nuoga, apšviesta mėnesienos. 

— Gražus kūnas, — tarė Gromkovas ir gnybtelėjo 
jos spenelius. 

— Prašom... 

— Dar prasižiosi, ir vešime į kontorą, — jis parver- 
tė ją ant Žemės. 

"Aš negalvosiu apie tai, įisivaizduosiu, jog esu turistinia- 
me autobuse Šveicarijoje ir žiūriu į gražius kraštovaizdžius". 

Gromkovas nusitraukė kelnes, pasilenkė prie Olgos 
ir išskėtė jos kojas. 

“Aš matau snieguotas Alpes, o štai rogutės, jose ber- 
niukas ir mergytė". 

Olga pajuto, kaip jis pakišo rankas jai po sėdmeni- 
mis ir šiurkščiai įsibrovė į ją, sukeldamas skausmą. 

“O keliu vis važiuoja puikūs automobiliai. Aš nieka- 
da gyvenime nesu mačiusi tiek mašinų, Šveicarijoje kiekvie- 
nas turi mašiną". 

Gromkovas žagino ją skleisdamas keistus garsus ne- 
lyginant laukinis ar gyvulys. 

“Aš turėsiu mažą namelį kalnuose. Kaip vadina švei- 
carai? Šalė. Kasdien valgysiu šokoladą. Daug dėžučių". 

Gromkovas nuvirto į šalį sunkiai kvėpuodamas. At- 
sistojęs atsigręžė į Zemskį. 

— Tavo eilė. 

“Aš ištekėsiu, turėsiu vaiku, ir žiemą mes slidinėsime 
Alpėse". 

Zemskis truktelėjo kelnių užtrauktuką ir užsirabž- 
dino ant Olgos. 

“Gyvenimas bus toks nuostabus. Aš niekada nebegriį- 
šiu į Rusiją. Niekada, niekada. Niekada". 

Šitas sukėlė jai dar didesnį skausmą. Jis gnaibė jos 
užpakalį, smarkiai spaudė kūną į šaltą Žemę, skausmas ta- 
po beveik ncbepakeliamas. 

“Mes gyvensime fermoje, kur viešpataus taika ir ra- 
mybė, turėsime puikų gėlyną". 

Zemskis užbaigė, pakėlė galvą ir pažvelgė į partnerį. 

— Galiu lažintis, jog jai patiko, — nusišaipė. 

Jis suėmė rankomis Olgos kaklą ir nulaužė jai sprandą. 


Kitą dieną vietinis laikraštis paskelbė Žinutę apie 
bibliotekininkę, rastą parke išžagintą ir pasmaugtą. Val- 
džia perspėja jaunas moteris, kaip pavojinga naktį vienoms 
vaikščioti parke. 


“ŽAIBO" TELEGRAMA 
VISIŠKAI SLAPTAI. 
VŽV VIRŠININKO PAVADUOTOJAS NSA 
DIREKTORIAUS PAVADUOTOJUI. 
VIENINTELIS EGZEMPLIORIUS. 
TURINYS: “PASAULIO PABAIGOS" OPERACIJA. 
8. OLGA ROMANENKO, KIJEVAS — SUNAI- 
KINTĄ. 
PABAIGA. 


32 skyrius 


Vilardas Stounas ir Montė Benksas buvo tikrų tik- 
riausi priešai. Abudu negailestingi grobuonys, o džiunglės, 
kuriose jie gyvavo, — tai akmeniniai Volstryto kanjonai 
su galingomis kompanijomis, didmeniniais supirkimais ir 
biržų sandėriais. 

Pirmą kartą jų interesai susikirto bandant įsigyti 
stambią perdirbimo kompaniją. Vilardas Stounas pirmas pa- 
davė paraišką ir buvo įsitikinęs, jog nekils jokių problemų, 
nes jis buvo gan įtakingas žmogus, įgijęs tokią bauginančią 

nustebęs jis sužinojo, jog jaunas, pradedantis įmonininkas, 

pavarde Montė Benksas už kompaniją pasiūlė didesnę kai- 
ną. Tuomet Vilardui teko kelti savo kainą, ir net ne sykį. 
Galų gale Vilardas Stounas įsigijo kompanijos kontrolę, 
tačiau sumokėjęs daug brangiau nei buvo numatęs. 

Po šešių mėnesių į varžytines pateko stambi elek- 
tronikos firma, ir Stounas vėl susidūrė su Monte Benksu. 
Kaina vis augo ir augo, bet šį kartą nugalėjo Benksas. 

Vilardas Stounas, išgirdęs, kad Benksas rengiasi su 
juo varžytis dėl kompiuterių firmos, nusprendė, jog esąs 
pats metas susipažinti su savo priešininku. Jie susitiko 
neutralioje teritorijoje, Bahamų Rojaus saloje, bet Stou- 
nas iš anksto suspėjo kruopščiai iš pašaknų ištyrinėti kon- 
kurentą. Sužinojo, kad Montė Benksas kilęs iš turtingos 
naftos pramonininko šeimos, sėkmingai tvarko savo pa- 
veldą investuodamas į tarptautines korporacijas. 

Susitiko jie prie pusryčių stalo — senas ir išmintin- 
gas Vilardas Stounas ir jaunas veržlus Montė Benksas. 

Kalbą pradėjo Vilardas Stounas. 

— Jūs imate man įkyrėti. 

— Iš jūsų lūpų tai skamba kaip didelis komplimen- 
tas, — šyptelėjo Montė. 

— Ko jūs norite? — paklausė Stounas. 

— To, ko ir jūs. Noriu valdyti pasaulį. 

— Tiek to, pasaulis yra ganėtinai didelis, — mąsliai 
ištarė Stounas. 

— O ką tai reiškia? 

— Kad jame užteks vietos mums abiems. 

Nuo tos dienos jie tapo partneriais. Kiekvienas tvar- 
kė savo verslą, bet dėl naujų projektų — ar miško medžiagų, 
ar naftos, ar nekilnojamojo turto jie sudarydavo sutartis kar- 
tu ir vienas su kitu nekonkuruodavo. Kelis kartus Teisingu- 
mo ministerijos Antitrestinis skyrius bandė sustabdyti tuos 
sandėrius, bet Vilardo Stouno ryšiai visada juos išgelbėda- 
vo. Benksas valdė chemijos kompanijas, buvo atsakingas už 

ežerų ir upių užterštumą, tačiau kas kartą, kai jam iškelda- 
vo kaltinimus, jie kažkaip paslaptingai būdavo atšaukiami. 

Tarpusavio ryšys tapo labai glaudus. 

“Pasaulio pabaigos" operacija palietė jų interesus, to- 
dėl jie kuo aktyviausiai į ją įsijungė. Netrukus jie turėjo 
pasirašyti susitarimą pirkti dešimt milijonų akrų miškin- 
gos žemės Amazonės slėnyje. Tai buvo pats naudingiau- 
sias sandėris jų gyvenime. 

Jie negalėjo leisti kam nors stoti skersai kelio. 


33 skyrius 


Tryliktoji diena 
Vašingtonas, JAV 


Vyko JAV Senato plenarinis posėdis, iš tribūnos kal- 
bėjo jaunas Jūtos valstijos senatorius. 

“... Tr tai, kas daroma mūsų ekologijai, tiesiog na- 
cionalinė gėda. Metas šiai didžiulei šaliai suvokti, jog šven- 
ta mūsų pareiga — išsaugoti visa, ką perdavė mum 
protėviai kaip palikimą. Bet tai ne vien šventa pareiga, o 
ir didelė garbė mums — apginti žemę, orą ir jūrą nuo tų, 
kurie negalvodami grobuoniškai visa tai naikina. Bet ar 
mes šitaip elgiamės? Ar skiriame tam visas pastangas? Ar 
mes leidžiamės godulio valdomi?.." 

Kevinas Parkeris sėdėjo svečių balkone. Per penkias 
minutes jis jau triskart pasižiūrėjo į laikrodį. Jam rūpėjo, 
kiek dar gali tęstis šį kalba. Klausėsi jos tik todėl, kad su- 
sitarė su kalbančiuoju senatoriumi pusryčiauti, nes jam 
reikėjo vienos paslaugos. Kevinas Parkeris nepaprastai 
mėgo klaidžioti po valdžios koridorius, familiariai ben- 
drauti su kongreso nariais bei senatoriais, teikdamas ji- 
ems paslaugas ir reikalaudamas iš jų to paties. 

Jis gimė neturtingoje šeimoje Oregono valstijoje, 
Jūdžyno mieste. Kevino tėvas buvo alkoholikas, turėjo ne- 
didelį medienos sandėlį. Būdamas verslininkas, jis sugrio- 
vė galėjusį būti pelningą verslą. Jaunasis Parkeris 
keturiolikos metų buvo priverstas pradėti dirbti, jo moti- 
na pabėgo su kitu vyru, o jis liko benamis. Galėjo tapti 
valkata ir baigti gyvenimą, kaip baigė tėvas, tačiau ber- 
niūkštį išgelbėjo tai, kad jis buvo labai simpatiškas. Švie- 
sūs banguojantys plaukai ir subtilūs aristokratiški veido 
bruožai, matyt, paveldėti iš labai tolimų pirmtakų. Kai ku- 
rie turtingi miestiečiai berniuko gailėjosi, jam padėdavo, 
duodavo darbo. Turtingiausias mieste Žmogus Džebas 
Gudspelas buvo itin geras Kevinui, davė jam darbo vieno- 
je savo kompanijoje, kur šis dirbdavo ne visą dieną. Vien- 
gungis Gudspelas dažnokai kviesdavosi jaunąjį Parkerį 
pietų į namus. 

— Tu gali susirasti savo vietą šiame pasaulyje, — šne- 
kėjo Gudspelas, — bet neįmanoma to pasiekti be draugų. 

— Aš tai Žinau, sere, ir labai vertinu mūsų draugys- 
tę. Darbas pas jus — man tikras išsigelbėjimas. 

— Bet aš galiu nuveikti tavo labui ir daugiau, — pa- 
sakė Gudspelas. Po pietų jie sėdėjo svetainėje ant sofos. 
Gudspelas apsikabino jaunuolį. — Daug daugiau, — jis pa- 
glostė Kevino petį. — Tavo kūnas puikus, ar tu tai Žinai? 

— Dėkoju, sere. 

— Ar nesijauti vienišas? 

Kevinas visada jautė vienatvę. 

— Jaučiuosi, sere. 

— Tad štai, daugiau tu nebejausi vienatvės, jis pa- 


glostė jaunuoliui ranką. — Zinai, ir aš esu viefiišas. Tau 
reikia kokio artimo žmogaus, kuris tavimi rūpintųsi. 
— Taip, sere. 


— Ar turėjai merginų? 
— Na, kurį laiką susitikinėjau su Sju Elen. 
— Ar miegojai su ja? 

Kevinas išraudo. 

— Ne, sere. 

— Kiek tau metų, Kevinai? 

— Šešiolika, sere. 

— Puikus amžius, pats tas amžius pradėti karje- 
rai. — Gudspelas atidžiai pasižiūrėjo į jaunuolį. — Laži- 
nuosi, kad iš tavęs išeis geras politikas. 

— Politikas? Bet aš apie tai nieko nenutuokiu, sere. 

— Todėl tau reikia mokytis, ir aš rengiuosi tau padėti. 


— Dėkoju. 

— Dėkoti galima įvairiai, — pasakė Gudspelas ir už- 
dėjo ranką Kevinui ant šlaunies. — Įvairiai, — jis pažvel- 
gė jaunuoliui tiesiai į akis. — Ar supranti, ką aš turiu 
omenyje. 


— Taip, Džebai. 

Šitokia ir buvo pradžia. 

Baigusį mokyklą Keviną Gudspelas išsiuntė moky- 
tis į Oregono universitetą. Kevinas studijavo politines dis- 
ciplinas, o Gudspelas rūpinosi, kad jo proteguojamasis 
užmegztų kuo daugiau pažinčių. Patrauklus jaunuolis vi- 
siems darė gerą įspūdį. Įgijęs ryšių, Parkeris suvokė galįs 
teikti paslaugų svarbiems asmenims, padėti jiems susiei- 
ti. Visai natūralu, kad Parkeris ėmėsi lobisto veiklos Va- 
šingtone, ir tai jam gan gerai sekėsi. 

Gudspelas mirė prieš dvejus metus, bet iki tol Par- 
keris jau paveldėjo iš savo globėjo ne tik talentą bei gerą 
patirtį, bet ir slaptus potraukius. Jam patikdavo vilioti jau- 
nus berniukus į nuošalius viešbučius, kur niekas negalėtų 
jO pažinti. 

Senatorius iš Jūtos valstijos baigė savo kalbą. 

“ .. Ir aš jums sakau, jog turime priimti šį įstatymo 
projektą, jei norime išgelbėti savo ekologiją. Aš siūlau dėl 
to rengti vardinį balsavimą". 

Dėkui Dievui, šita begalinė sesija baigėsi. Kevinas Par- 
keris pagalvojo apie būsimą vakarą ir pajuto, kaip kyla jo 
vyriškasis organas. Vakar vakare gerai žinomame “Denio" 

pasilinksminimų bare jisai sutiko patrauklų jaunuolį. Deja, 
vaikinas buvo su draugais, bet per vakarą jie kelis kartus 
pasikeitė Žvilgsniais, o prieš išeidamas Parkeris parašė jam 
raštelį, kurį kyštelėjo jaunuoliui. Raštelis buvo lakoniš- 
kas: “Rytoj vakare". Jaunuolis perskaitė jį, nusišypsojo ir 
linktelėjo. 


Kevinas Parkeris paskubom rengėsi, jis norėjo su- 
spėti į barą prieš ateisiant vaikinui. Jaunuolis buvo labai 
patrauklus, ir Parkeris nenorėjo, kad kas kitas jį pagrieb- 
tų anksčiau. Šią akimirką suskambėjo durų skambutis. 
“Kad jį kur velnias", — pagalvojo Kevinas atidarydamas 
duris. 

Už jų stovėjo nepažįstamas vyras. 

— Kevinas Parkeris? 

— Taip... 

— Mano pavardė Belami, aš norėčiau keletą minu- 
čių šnektelėti su jumis. 

— Jums reikėjo dėl to susitarti su mano sekretore, 
— nepatenkintas tarė Parkeris. — Aš neaptarinėju daly- 
kinių problemų nedarbo valandomis. 

— Mano apsilankymas nesusijęs su verslu, misteri 
Parkeri. Tai siejasi su nesena jūsų kelione į Šveicariją. 

— Mano kelione į Šveicariją? O kodėl? 

— Mūsų organizacija domisi žmonėmis, su kuriais 
jūs tenai tikriaisiai susipažinote, — pasakė Robertas pa- 
teikdamas netikrą CŽV bendradarbio pažymėjimą. 

Dabar Kevinas atidžiai pasižiūrėjo į nepažįstamąjį. 
Ko CŽV norėtų iš jo? Velniai griebtų, kokie jie smalsūs. 

Bet nepažįstamasis anaiptol nebuvo nusiteikęs ka- 
ringai, jis nusišypsojo. 

— Užeikite, apskritai aš vėluoju į susitikimą, bet jūs 
gi sakėte, jog sugaišime tik keletą minučių? 

— Taip, sere. Ar jūs Ciūriche į turistinę kelionę 
važiavote autobusu? 

“Ak, štai kur šuo pakastas, čia dėl tos skraidančios 
lėkštės", — pagalvojo Kevinas. 

— Jūs norite sužinoti apie skraidančią lėkštę? Ge- 
rai, aš papasakosiu apie tą baisų įvykį. 

— Įdomu būtų pasiklausyti, bet, atvirai kalbant, mū- 
sų įstaiga netiki skraidančiomis lėkštėmis. Aš čia atėjau, 
kad papasakotumėte apie autobuso keleivius. 

Parkerį tai smarkiai nustebino. 

— Gerai, bet abejoju, jog vargu ar galėsiu jums pa- 
dėti. Nė vieno jų nepažįstu. 

— Suprantu, misteri Parkeri, — ramiai atsakė Ro- 
bertas, — bet gal ką prisimenate apie juos? 

Parkeris truktelėjo pečiais. 

— Na, kai ką... prisimenu, aš pasikeičiau keliais Žo- 
džiais su mus fotografavusiu anglu. 

“Leslis Moderšedas". 

— O kas buvo dar? 

— O, aš truputėlį šnektelėjau su rusaite. Gan mie- 
la, man rodos, ji dirba kažkur bibliotekoje. 

“Olga Romanenko'". 

— (Gal dar ką prisiminsite, misteri Parkeri? 

— Ne, atrodo, tik tiek... O, buvo dar du vyrai. Vie- 
nas — amerikietis iš Tekso. 

“Denas Veinas“. 

— O kitas? 

— Tas iš Vengrijos, turi ten savo balaganą ar cirką, 
na, kažką panašaus. Aha, prisiminiau! Balaganą. 

— Esate tuo įsitikinęs, misteri Parkeri? 

— Taip, be abejo. Jis man pasakojo visokiausias sa- 
vo verslo istorijas. Jį labai sukrėtė skraidančios lėkštės 
reginys. Manyčiau, jei galėtų, jis mielai pademonstruotų 
ją savo balagane. Prisipažįstu, jog tas reginys iš tiesų su- 
krečiantis. Aš tikriausiai turėjau pranešti apie jį, bet ne- 
noriu būti lyginamas su tais psichais, kurie tvirtina esą mato 
skraidančias lėkštes. 

+ — Ar jis kartais nepasakė, kas esąs? 

— Sakė savo pavardę, bet ją gan sunku ištarti, tik- 
riausiai jos neprisiminsiu. 

— O ką dar prisimenate apie jį? 

— Tik tiek, kad baisiai skubėjo grįžti į savo balaga- 
ną, — Parkeris pasižiūrėjo į laikrodį. — Ar dar galiu jums 
kuo padėti? Aš jau truputį vėluoju. 

— Ne, dėkui, misteri Parkeri. Jūs man labai padėjote. 

— Labai džiaugiuosi, — jis Žaviai nusišypsojo Ro- 
bertui. — Užeikite kada į mano kontorą, maloniai pasikal- 
bėsime. 

— Taip ir padarysiu. 

“Taigi jau nebetoli darbo pabaiga, — pamanė Rober- 
tas. — Atliksiu užduotį ir atsistatydinsiu, reikia pradėti gy- 
venti iš naujo". 


Robertas paskambino generolui Hiliardui. 

— Artėju prie pabaigos, generole. Suradau Keviną 
Parkerį, lobistą iš Vašingtono. Dabar rengiuosi ieškoti 
paskutinio keleivio. 

— Esu labai patenkintas, — atsakė generolas Hiliar- 
das. — Jūs puikiai padirbėjote, komandore. Greičiau su- 
grįžkite. 

— Klausau, sere. 


“ŽAIBO" TELEGRAMA 
VISIŠKAI SLAPTAI. 
NSA CŽV DIREKTORIAUS PAVADUOTOJUI. 
VIENINTELIS EGZEMPLIORIUS. 
TIK PERSKAITYTI. 
TURINYS: “PASAULIO PABAIGOS" OPERACIJA. 
9. KEVINAS PARKERIS — VAŠINGTONAS. 
PABAIGA. 


Kai Kevinas Parkeris atvažiavo į “Denio" barą, pa- 
matė, jog Žmonių jame buvo dar daugiau nei vakar. Pagy- 

venę vyrai vilkėjo griežto kirpimo kostiumus, o jaunimas 
mūvėjo džinsus, buvo su striukėmis ir auliniais batais. Tarp 
dalyvių maišėsi keletas Žmonių juodais odiniais kostiu- 
mais, kurie aiškiai nesiderino su visu ansambliu, ir Par- 
keris pamanė, jog niekada neturėtų ryšių su tokiais 
atgrasiais tipais. Tatai pavojinga, 0 jis visuomet buvo ap- 
dairųs. Simpatiškasis vaikinas dar nebuvo atėjęs, bet Par- 
keris jo ir nelaukė taip anksti. Jis ateis vėliau, jaunas ir 
gražus, kai kiti jau atrodys išvargę ir suprakaitavę. Pri- 
ėjęs prie baro, Parkeris užsisakė gėrimo ir apsižvalgė. Jauni 
vyrukai stengėsi kuo labiau patraukti dėmesį į save, 0 vy- 
resnieji, pirkėjai, savo ruožtu įdėmiai apžiūrinėjo juos ir 
rinkosi pagal savo skonį. Bare niekada nekildavo mušty- 
nių, nes daugelio lankytojų dantys buvo dirbtiniai, ir nie- 
kas nenorėjo, jog juos išmuštų per atsitiktinį 
susistumdymą. 

Parkeris pastebėjo, jog dauguma pirkėjų jau išsirin- 
ko partnerius, ir dabar jis įsiklausė į įprastus pokalbius. 
Jam visuomet būdavo smagu, jog šių pokalbių turinys ne- 
kito, kad ir kur jie vyktų: šokių baruose, videobaruose ar 
pogrindžio klubuose, kas savaitę keitusiuose savo veiklos 
vietą. Kalbėdavosi savitu žargonu. 

— Ši karalaitė niekuo nepasižymi, tik įsivaizduoja, 
JOg ji... 

“ — Nesuprantu, kodėl jis kvietėsi mane, buvo be ga- 
lo suirzęs, šį tą kalbėjo apie jausmingumą... 
.— Tu aktyvusis ar pasyvusis? 

— Aktyvusis, aš įsakinėju merginai. 

— Labai gerai, mėgstu vykdyti įsakymus. 

— Jis mane barė dėl nepadorumo... stovėjo ir kriti- 
kavo mane... mano kompleksiją, svorį, elgesį. Tuomet aš 
pasakiau jam: “Meri, tarp mūsų viskas baigta". Bet labai 
kremtuosi, dėl to štai šiandien ir atėjau čia... pasistengsiu 
jį pamiršti. Ar dar galėčiau išgerti? 

Pagaliau į barą įėjo tasai jaunuolis. Jis apsižvalgė, 
pamatė Parkerį ir priėjo prie jo. Jaunuolis buvo dar pa- 

trauklesnis nei vakar pasirodė Parkeriui. 

— Labas vakaras. 

— Labas vakaras, atleiskite, kad pavėlavau. 

— Viskas gerai, laukti neprailgo. 

Jaunuolis išsiėmė cigaretę ir palaukė, kol Parkeris 
ją uždegs. 

— Aš galvojau apie tave, — tarė Parkeris. 

— Tikrai? 

Jaunuolio blakstienos buvo nuostabios. 

— Taip. Ar galiu tave pavaišinti? 

— Jei tai suteiks tau malonumo. 

— O ar norėtum, kad pasijusčiau patenkintas? — 
Parkeris nusišypsojo. 

Jaunuolis pasižiūrėjo jam tiesiai į akis ir švelniai 
ištarė: 

— Žinoma, norėčiau. 

— Praėjusį vakarą mačiau tave su vyru, jisai tau netinka. 

— O tu tinki? 

— Aš tiksiu. Kodėl mums šito neišsiaiškinus? Ar ne- 
prieštarautum, jei truputėlį pasivaikščiotume? 

— Geras pasiūlymas. 

Parkerį apėmė jaudulys.. 

— Aš Žinau vieną jaukią vietelę, kur galėtumėm pa- 
būti dviese. 

— Puiku, aš tik baigsiu išgerti. 

Kai jie priėjo prie durų, jos netikėtai atsivėrė, ir į 
barą įvirto du stambūs jaunuoliai. Jie stabtelėjo priešais 
vaikiną užtverdami kelią. 

— Ak, štai kur tu, kalės vaike. Žerk skolą, — tarė 
vienas. 

Vaikinas nustebęs pasižiūrėjo į juos. 

— Nežinau, apie ką jūs kalbate, aš jūsų niekuomet 
nesu matęs... 

— Nekabink man ant ausų makaronų, — vienas vy- 
ras sugriebė vaikiną už peties ir išsitempė į gatvę. 

Parkeris įtūžo, jam derėjo įsikišti, bet negalėjo leis- 

tis, kad jį įpainiotų į kokį skandalą. Taip ir liko bestovįs. 

Kitas vyras užjaučiamai nusišypsojo Parkeriui. 

— Reikia kruopščiai pasirinkti partnerius, su šituo 
prasidėti neverta. 

Parkeris įdėmiai pasižiūrėjo į kalbantįjį. Simpatiš- 
kas, patrauklių veido bruožų šviesiaplaukis. Kevinui smig- 
telėjo nuojauta, kad vakaras galbūt dar ne visai sugadintas. 

— Jūs man tiktumėte, — ištarė jis. 

— Niekuomet nežinai, ką tau rengia likimas, ar ne? — 
paklausė vyras, žvelgdamas Parkeriui tiesiai į akis. 

— Taip, tai tiesa. Aš vardu Tanas. O tu? 

— Polas. 

— Gal galėčiau pavaišinti tave, Polai? 

— Dėkui. 

— Ar turi kokių planų šįvakar? 

— Priklausys nuo tavęs. 

— Ar nesutiktum praleisti nakties su manimi? 

— Skamba viliojamai. 

— Kiek kainuos? 

— Tu man patinki, taigi tik du šimtai. 

— Sutinku. 

— Kaipgi, nesigailėsi. 

Po pusvalandžio Polas atsivedė Parkerį į namus Dže- 
fersono gatvėje. Jie užkopė į trečią aukštą ir atsidūrė ma- 
žame kambarėlyje. Parkeris apsižvalgė. 

— Čia ne per laisviausia? Viešbutyje tikriausiai bū- 
tų geriau. 

Polas nusišaipė. 

— Bet čia intymiau, viso labo mums tereikia lovos. 

— Tu teisus. Nusirenk. Norėčiau pamatyti, ką perku. 

— Be abejo, — Polas pradėjo nusirenginėti, jo kū- 
nas buvo puikus. 

Žiūrėdamas į jį, Parkeris pajauti būdingą jaudulį. 

— O dabar nusirenk tu, — sušnibždėjo Polas. — 

Greičiau, aš noriu tavęs. 


— Ir aš geidžiu tavęs, Meri, — Parkeris pradėjo nu- 
sirenginėti. 
— Kaip tu myli? — pasiteiravo Polas. — Į burną ar 


į užpakalį? 

— Pabandykime visaip, juk mūsų laukia visa naktis. 

— Žinoma. Aš einu į vonią, — pasakė Polas, — ne- 
trukus grįšiu. 

Parkeris gulėjo lovoje nuogas, tramdydamas jaudu- 
lį, iš anksto mėgaudamasis būsimu pasitenkinimu. Jis iš- 
girdo, kaip partneris išėjo iš vonios ir prisiartino prie 
lovos. 

Kevinas ištiesė rankas. 

— Eikš pas mane, Polai. 

— Einu. 

Staiga Parkeris pajuto baisų skausmą, tarsi į krūti- 
nę būtų suvarę peilį. Atsimerkęs, ėmė burna gaudyti orą. 

— Dieve mano, kas... 

Polas jau rengėsi. 

— Dėl pinigų nesijaudink, — pasakė jis. — Už vis- 
ką sumokėta. 


“ŽAIBO" TELEGRAMA 
VISIŠKAI SLAPTAI. 
CŽV NSA DIREKTORIAUS PAVADUOTOJUI. 
VIENINTELIS EGZEMPLIORIUS. 
TIK PERSKAITYTI. 
TURINYS: “PASAULIO PABAIGOS" OPERACIJA. 
9. KEVINAS PARKERIS, VAŠINGTONAS — SU- 
NAIKINTAS. 
PABAIGA. 


Robertas Belami negalėjo perskaityti laikraščio su 


paskutinėmis naujienomis, nes sėdėjo lėktuve, skrendar- 
čiame į Vengriją ieškoti Žmogaus — balagano savininko. 

34 skyrius 


Keturioliktoji diena 
Budapeštas, Vengrija 


Skrydis iš Paryžiaus į Budapeštą “ Malevo" aviakom- 
panijos lėktuvu truko dvi valandas ir penkias minutes. Ro- 
bertas apie Vengriją žinojo labai nedaug, tik tiek, jog Antrojo 
pasaulinio karo metais ji buvo “Berlyno — Romos“ ašies 
valstybių sąjungininkė, o po karo tapo Rusijos satelitė. Iš 
aerouosto Robertas autobusu nuvažiavo į Budapešto cen- 
trą, ir tai, ką ten išvydo, jį sužavėjo. Miesto pastatai se- 
noviški, klasicizmo architektūros, kaip kad ir didžiuliai 
parlamento rūmai. Vyravo neogotikos stilius, o ant kal- 
vos viršum miesto kilo Karaliaus rūmai. Budapešto gat- 
vės užtvindytos automobilių bei prekeivių. 

Autobusas sustojo priešais “Duna Interkontinentalio“" 
viešbutį. Robertas įėjo į vestibiulį ir durininko paklausė: 
— Atsiprašau, ar jūs kalbate angliškai? 

— Taip. Kuo galėčiau būti naudingas? 
— Prieš keletą dienų mano draugas buvo Budapešte 
ir pasakojo, jog lankęsis nuostabiame balagane, aš pama- 
niau, kadangi jau esu čia, vertėtų ir man ten pabuvoti. Ar 
negalėtumėte pasakyti, kur galėčiau jį rasti? 

Durininkas suraukė kaktą. 

— Balaganą? — išsitraukęs popieriaus lapą, permetė 
jį akimis. — Štai, žiūrėkite. Šiuo metu Budapešte vyksta 
operos, kelių teatrų, baleto spektakliai, dieną ir naktį ren- 
giamos ekskursijos po miestą, ekskursijos po šalį... Labai 
gaila, bet balaganas čia neįrašytas. 

— Jūs tuo neabejojate? 

Durininkas padavė popierių Robertui. 


+ — 


Sąrašas buvo vengrų kalba. Robertas jį grąžino atgal. 
— Aišku. O ar negalėčiau dar su kuo dėl to pakalbėti? 

— Galbūt jums galėtų padėti Kultūros ministerijo- 
je, — pridūrė durininkas. 

Tepraėjo pusvalandis, o Robertas jau šnekėjosi su 
Kultūros ministerijos valdininku. 

— Budapešte nėra balaganų. Ar esate tikras, jog jū- 
sų draugas matė jį Vengrijoje? 

— Taip. 

— Ar nesakė, kuriame mieste? 

— Ne. 

— Apgailestauju, tačiau niekuo negaliu padėti. Jei 
jus domintų dar kas... 

— Ne, — atsakė Robertas ir pakilo eiti. — Dėkoju. 
Bet norėčiau dar paklausti. Jei žmogus atidaro cirką ar ba- 
laganą, ar turi gauti leidimą? 

— Būtinai. 

— O kur jį gauna? 

— Licencijų išdavimo valdyboje. 


Licencijų išdavimo valdyba veikė Budoje, šalia vi- 
duramžių sienos. Robertui teko palaukti pusę valandos, 
kol jį pakvietė į valdininko kabinetą. 

— Jūsų paslaugoms. 

Robertas nusišypsojo. 

— Atleiskite, jog trukdau jus dėl tokio menkniekio, 
bet aš atvažiavau čia su sūneliu, o jis kažką girdėjo apie 
balaganą Vengrijoje; pažadėjau jį ten nuvesti. Juk žinote, 
kaip būna, kai vaikai ką įsikala į galvą. 

Valdininkas nustebęs pasižiūrėjo į Robertą. 

— Ir dėl to atėjote pas mane? 

— Tiesą sakant, niekas, atrodo, negirdėjo apie šį ba- 
laganą, o Vengrija tokia didelė puiki šalis... Na, man ir pa- 
tarė — esą, jei kas vyksta Vengrijoje, tikriausiai žinote jūs. 

Valdininkas linktelėjo. 

— Taip. Tokias įstaigas leidžiama atidaryti tik ga- 
vus licenciją. | 

Jis spustelėjo skambučio mygtuką, į kabinetą įėjo 

sekretorė. Jie persimetė keliomis vengriškomis frazėmis, 
ir po keleto minučių sekretorė sugrįžo su kažkokiais po- 
pieriaus lakštais. Padavė juos valdininkui, kuris perskaitė 
ir pasakė Robertui: 

— Per pastaruosius tris mėnesius išduotos dvi licen- 
cijos balaganams atidaryti. Vienas jų prieš mėnėsį nusto- 
jo veikęs. 

— O kitas? 

— Kitas iki šiol yra Šoprone. Tai nedidelis mieste- 
lis Vokietijos pasienyje. 

— O ar nežinote savininko pavardės? 

Valdininkas vėl pasižiūrėjo į savo popierius. 

— Bušfeketė. Laslas Bušfeketė. 


Laslui Bušfeketei nušvito viena laimingiausių jo gy- 
venimo dienų. Labai maža Žmonių randa laimę darbe, o Las- 
las buvo kaip tik vienas šių laimingųjų. Jis — stambus vyras 
— nešiojo rankinį laikrodį su briliantais, brilianto žiedą ir 
masyvią auksinę apyrankę. Laslo tėvas turėjo nedidelį bala- 
ganą; jam mirus, sūnus paveldėjo šį verslą. Visas jo gyveni- 
mas praėjo balagane, kitokio gyvenimo jis tiesiog nepažino. 

Laslo svajonės buvo didžiulės, jis ketino mažą savo 
balaganą paversti stambiausiu ir geriausiu Europoje, no- 
rėjo tapti ne mažiau garsus nei P. T. Barnumas. Bet šiuo 
metu publikai galėjo demonstruoti tik įprastus reginius: 
storą moterį ir išsitatuiravusį vyrą, Siamo dvynius ir tūks- 
tantmetę mumiją, “atvežtą iš senovės Egipto mauzolie- 
jaus“. Dar pasirodydavo špagų ir ugnies rijikai bei žavinga 
gyvačių tramdytoja Marika. Taigi jo keliaujantis balaga- 
nas buvo pats paprasčiausias. 

Tačiau dabar viskas turėjo pasikeisti, Laslo svajo- 
nės netrukus turėjo įsikūnyti. 

Jis nuvažiavo į Šveicariją pasižiūrėti artisto, apie ku- 
rį buvo girdėjęs. Per vieną numerį artistui uždėdavo ant- 
rankius, užrišdavo akis, įsodindavo į nedidelę dėžę, kurią 
įkeldavo į didesnę, ir panardindavo vandens baseine. Pa- 

sakojant telefonu, numeris atrodė fantastiškas, bet, atskri- 
dęs į Šveicariją, Laslas suvokė, jog esama tam tikrų tech- 
ninių problemų. Atlikėjui reikėdavo trisdešimties 
minučių, kad sėkmingai išlįstų iš dėžės, bet jokia audoto- 
rija pasaulyje nelauktų šitiek laiko spoksodama į baseiną. 

Nusprendęs, jog jo kelionė tebuvo bergždžias laiko 
eikvojimas, Laslas sumanė kaip nors užimti laiką, kol skris 
lėktuvas, ir sėdo į turistinį autobusą. Pasirodė, jog ši ke- 
lionė pakeitė jo gyvenimą. 

Drauge su kitais autobuso keleiviais jis nulėkė į ka- 
tastrofos vietą, kad padėtų nukentėjusiems, nes iš pradžių 
buvo manyta, jog avariją patyrė lėktuvas. Bet tai, ką jis 
išvydo, pasirodė neįtikėtina. Be abejonės, čia buvo skrai- 
danti lėkštė, o joje — du keisti maži kūnai. Visi keleiviai 
įsistebeilijo į skraidančią lėkštę, o Laslas apėjo ją aplink 
ir nustebęs stabtelėjo. Maždaug už dešimties pėdų nuo su- 
dužusio laivo ant žemės gulėjo nutraukta šešiapirštė plaš- 
taka; du kraštiniai pirštai buvo nykščiai. Nė negalvodamas, 
ką darąs, Laslas išsitraukė nosinę, įvyniojo į ją plaštaką 
ir įsikišo į krepšį. Širdis pašėlusiai daužėsi, jis jau turėjo 
tikrą nežemiškojo ateivio plaštaką! “Dabar tu gali pamiršti 
apie storules, tatuiruotus vyrus, špagų ir ugnies rijiką, — mąs- 
tė jis. — Prašom čionai, ledi ir džentelmenai, netrukus išvy- 
site, ko niekas niekada nėra regėjęs. Jūsų akims atsivers 
nuostabiausias daiktas Visatoje. Ne gyvūnas, ne daržovė, ne 
mineralas. Taigi kas? Ogi nežemiško ateivio palaikai... kos- 
moso būtybės... Čia ne mokslinė fantastika, ledi ir džentel- 
menai, čia labai konkretus daiktas... Už penkis šimtus 
forintų jūs galėsdite nusifotografuoti kartu su..." 

Laslas vylėsi, jog fotografas, daręs nuotrauką prie su- 
dužusio kosminio laivo, ištesės pažadą ir atsiųs fotografi- 
jų. Tuomet jis galės surengti jų parodą per kitą pasirodymą. 

Jis troško kuo greičiau sugrįžti į Vengriją ir pradėti 
vykdyti savo planus. 

Parvykęs namo, Laslas išvyniojo nosinę ir baisiai nu- 
stebo pamatęs, jog ranka sudžiūvo ir susiraukšlėjo. Bet 

kai nuplovė nuo jos nešvarumus, jis nustebęs pamatė, kad 
ranka vėl tapo tokia pat, kokia buvo. 

Laslas saugiai paslėpė ranką ir užsisakė stiklinį in- 
dą su specialiai įtaisytu drėkintuvu. Su savo balaganu jis 
rengėsi apkeliauti visą Europą, visą pasaulį. Rengs paro- 
das muziejuose, privačiai rodys mokslininkams, o gal ir 
valstybių vadovams, ir visi jam klos pinigėlį, pinigai tekės 
nenutrūkstama srove. 

Apie savo sėkmę jis nepasakojo niekam, net myli- 
majai Marikai — mažajai šokėjai, dirbusiai su kobromis 
ir pelkių gyvatėmis, su pačiomis pavojingiausiomis gyva- 
tėmis. Žinoma, nuodingos gyvačių liaukos buvo pašalin- 
tos, bet publika to neturėjo Žinoti, todėl Laslas laikė dar 
vieną kobrą su neišimtomis nuodų liaukomis. Jis nemo- 
kamai demonstravo publikai, kaip nuodingoji kobra už- 
muša triušius. Taigi nėr ko stebėtis, kad publika mirdavo 
iš baimės žiūrėdama, kaip gyvatės vyniojasi aplink pus- 
nuogį Marikos kūną. Du ar tris kartus per savaitę Marika 
leisdavo naktis Laaslo palapinėje, kaip tik praėjusią naktį 
ji ir buvo pas jį. Dar ir dabar Laslas tebejautė nuovargį 
po audringų meilės malonumų. Jo mintis nutraukė apsi- 
lankęs nepažįstamas Žmogus. 

— Misteris Bušteketė? 

— Taip, aš. Kuo galiu pasitarnauti? 

— Jūs neseniai lankėtės Šveicarijoje? 

Laslas bemat sukluso. “Nejaugi kas matė, kaip pasi- 
ėmiau ranką?" 

— O kas... kas yra? 

— Jūs važiavote turistiniu autobusu užpraeitą sek- 
madienį? 

— Taip, — nedrąsiai atsakė Laslas. 

Robertas su palengvėjimu atsiduso. Galų gale vis- 
kas baigta, jis surado paskutinį liudytoją; ėmęsis neįvyk- 
domos užduoties, sėkmingai ją įvykdė. Juk nieko nežinojo 
apie liudytojus — nei kas jie, nei iš kur, 0 vis dėlto juos 
surado. Robertas pajuto, jog nuo jo pečių nukrito didžiu- 

lis akmuo. Dabar jis jau laisvas, grįš namo ir pradės gy- 
venti iš naujo. 

— O kodėl jus domina mano kelionė, misteri? 

— Dabar tai ne itin svarbu, — patikino Robertas, iš 
tikrųjų taip ir buvo. — Aš domėjausi jūsų bendrakelei- 
viais, misteri Bušfekete, bet dabar manau turįs visą būti- 
ną informaciją ir... 

— O, aš galėčiau jums papasakoti apie juos, — tarė 
Laslas. — Tenai buvo italų dvasininkas iš Orvjeto, vokie- 
tis, atrodo, chemijos profesorius iš Miuncheno, rusaitė, 
dirbanti Kijevo bibliotekoje, Tekso valstijos rančos savi- 
ninkas iš Veiko, kanadietis bankininkas iš Fort Smito ir 
kažkoks lobistas Parkeris iš Vašingtono. 

“Dieve mano, — pagalvojo Robertas. — Jei būčiau Jį 
aptikęs pirmutinį, kokią begalę laiko būčiau sutaupęs. Nuo- 
stabus žmogus, įsiminė visus keleivius". 

— Jūsų atmintis labai puiki, — pasakė Robertas. 

— Taip, — nusišypsojo Bušfeketė. — Ak, ten juk bu- 
vo dar viena moteris. 

— Rusė? 

— Ne, kita. Aukšta, liekna, baltais drabužiais. 

Robertas susimąstė. Niekas kitas iš liudytojų neuž- 
siminė apie jokią kitą moterį. 

— Jūs greičiausiai klystate. = 

— Ne, neklystu, — primygtinai teigė Bušfeketė. — 
Ten buvo dvi moterys. 

Robertui tai kažkaip netilpo galvoje. 

— Jos ten negalėjo būti. 

Bet Laslas atkakliai laikėsi savo. 

— Kai fotografas mus fotografavo NSO fone, ji sto- 
vėjo visai šalia manęs. — Labai graži, — jis patylėjo. — 
Užvis įdomiausia, jog aš neatsimenu, kad būčiau matęs ją 
autobuse. Tikriausiai sėdėjo kur gale. Menu, jog ji buvo 
labai išblyškusi, ir net šiek tiek dėl to sunerimau. 

Robertas paniuro. 

— O kai sugrįžote į autobusą, ar ji važiavo kartu? 

— Turėčiau pagalvoti. Ne, neprisimenu, kad paskui 
ją būčiau matęs. Bet galbūt aš tiesiog buvau pernelyg su- 
jaudintas to, ką išvydau, ir nebeatkreipiau dėmesio. 

Kažkas nesutapo. “Argi galėjo būti vienuolika, o ne 
dešimt liudytojų? Tai reikės išsiaiškinti", — pamanė Robertas. 

— Dėkoju jums, misteri Bušfekete. 

— Džiaugiuosi, kad galėjau padėti. 

— Linkiu sėkmės. 

— Dėkui, — šyptelėjo Laslas. Sėkmės linkėti jam 
nebereikėjo, nebereikėjo dabar, kai turėjo tikrą ateivio iš 
kosmoso ranką. 


Vakare Robertas Belami paskutinį kartą paskambi- 
no generolio Hiliardui. 

— Aš Žinau jo pavardę, tai laslas Bušfeketė, balaga- 
no savininkas Šoprone, Vengrijoje. 

— Tai paskutinis liudytojas? 

Robertas sutriko gal sekundę. 

— Taip, sere, — jis jau norėjo prabilti apie aštuntą- 
ją keleivę, bet nusprendė to nedaryti, kol nepatikrins. Kad 
ji ten buvo, Robertui atrodė labai jau neįtikėtina. 

— Dėkoju, komandore. Puikiai padirbėjote. 


“ŽAIBO" TELEGRAMA 

VISIŠKAI SLAPTAI. 

NSA VENGRIJOS SAUGUMO DIREKTORIAUS 
PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: “PASAULIO PABAIGOS" OPERACIJA. 

10. LASLAS BUŠFEKETĖ — ŠOPRONAS. 
PABAIGA. 


Jie atėjo naktį, kai balaganas nebeveikė, o po pen- 
kiolikos minučių išėjo taip tyliai, kaip ir atėjo. 

Laslas Bušfeketė sapnavo stovįs prie įėjimo į didelę 
baltą palapinę ir žiūrįs į begalinė eilę žmonių prie kasos, per- 
kančių bilietus po penkis šimtus forintų. 

"Ateikite tiesiai čia, bičiuliai, pažvelkite į tikrą atei- 
vio iš kosmoso kūno dalį. Tai ne piešinys, ne fotografija, o 
tikra tikro ateivio ranka. Tik už penkis šimtus forintų pa- 
matysite nepamirštamą reginį". 

Paskiau jis gulėjo lovoje su Marika, abudu nuogi. Jis 
jautė, kaip jos speneliai remiasi į krūtinę, Marika glamo- 
nėjo jį, jis jautė pakilusią varpą, ištiesė rankas į Mariką, 
bet rankos sugriebė kažką žalia ir slidu. Prabudo, atsimer- 
kė ir suriko, o tą akirką kobra kirto jam. 

Jo kūną surado kitą rytą, nuodingosios kobros nar- 
velis buvo tuščias. 


“ŽAIBO" TELEGRAMA į 

VISIŠKAI SLAPTAI. į 

VENGRIJOS SAUGUMO TARNYBA NSA 
DIREKTORIAUS PAVADUOTOJUI. 

VIENINTELIS EGZEMPLIORIUS. 

TIK PERSKAITYTI. 

TURINYS: “PASAULIO PABAIGOS" OPERACIJA. 

10. LASLAS BUŠFEKETĖ, ŠOPRONAS — SU- 
NAIKINTAS. 
PABAIGA. 


Generolas Hiliardas pakėlė raudonojo telefono ragelį. 

— Janusai, aš gavau paskutinį pranešimą iš koman- 
doro Belami. Jis surado paskutinį liudytoją. Visais liudy- 
tojais jau pasirūpinome. 

— Puiku, aš informuosiu kitus. Noriu, kad jūs im- 
tumėtės paskutinės mūsų plano dalies. 

— Imsiuosi nedelsdamas. 

“ŽAIBO" TELEGRAMA 

VISIŠKAI SLAPTAI. 

NSA ITALIJOS, DIDŽIOSIOS BRITANIJOS, 
TSRS, JAV, ŠVEICARIJOS, KANADOS, VOKIETIJOS 
SAUGUMO TARNYBŲ DIREKTORIŲ PAVADUOTO- 
JAMS. 

VIENINTELIS EGZEMPLIORIUS. 

TIK PERSKAITYTI. | 

TURINYS: “PASAULIO PABAIGOS" OPERACIJA. 

11. KOMANDORAS ROBERTAS BELAMI — SU- 
NAIKINTI. 

PABAIGA. 


Antroji knyga 


AUKA 


35 skyrius 
Penkiolikta diena 


Robertą Belami kankino abejonės. Nejaugi buvo dar 
vienuoliktas liudytojas? O jeigu buvo, kodėl nė vienas kitų 
keleivių jo net nepaminėjo? Klerkas, pardavinėjantis bilie- 
tus į turistinį autobusą, žinojo tik septynis keleivius. Ro- 
bertas buvo įsitikinęs, kad balagano savininkas iš Venrijos 
suklydo, ir galima tiesiog į jo žodžius nekreipti dėmesio kaip 
į išmonę, tačiau Robertas buvo pernelyg drausmingas ir ne- 
galėjo taip pasielgti. Bušfeketės žodžius reikia patikrinti. 
Tačiau kaip? Robertas pagalvojo apie Hansą Bekermaną. 
Autobuso vairuotojas turėjo žinoti tikslų keleivių skaičių. 

Jis paskambino į “Sanšain Turs“, bet kontora buvo 
uždaryta, o telefonų knygoje Bekermano telefono numerio 
nebuvo. Robertas nusprendė sugrįžti į Šveicariją ir viską 
išsiaiškinti. “Negalima palikti baltų dėmių", — pagalvojo jis. 


Į Ciūrichą jis atskrido vėlai vakare, oras buvo gai- 
vus ir šaltas, švietė pilnatis. Robertas išsinuomojo auto- 
mobilį ir jau pažįstamu keliu nuvažiavo į mažą Kapelio 
kaimelį. Pravažiavęs pro bažnyčią, sustabdė mašiną prie 
Bekermano namų, įsitikinęs, jog čia atvyko vydamasis 
šmėklą. Šviesa namuose nedegė, Robertas pabeldė į du- 
ris, lukterėjo, vėl pabeldė, jausdamas pradedąs šalti košiant 
žvarbiam nakties vėjui. 

Pagaliau duris atidarė ponia Bekerman, apsirengusi 
išblukusiu flanelės chalatu. 

— Ko norėjote? 

— Ar prisimenate mane, ponia Bekerman? Aš re- 
porteris, rašąs straipsnius apie Hansą. Prašom atleisti, 
kad trukdau jus taip vėlai, bet tai labai svarbu, ir aš norė- 
čiau pasikalbėti su jūsų vyru. 

Jo žodžiai ištirpo tyloje. 

— Ponia Bekerman? 

— Hansas miręs. 

Robertas pajuto, kaip kūną pervėrė virpulys. 

— Ką? 

— Mano vyras miręs. 

— Aš... aš labai gailiuosi. Kas nutiko? 

— Jo mašina nuvirto nuo skardžio, — jos balsas bu- 
vo kupinas širdgėlos. — Tie prakeikti policininkai pasakė 
esą jis prisigėręs narkotikų. 

— Narkotikų? “Man skrandžio opa. Bet daktarai net 
negali išrašyti narkotikų skausmui nuslopinti. Aš jiems aler- 
giškas". 

— Policija pasakė, jog tai buvęs nelaimingas atsi- 


tikimas? 

— Taip. 

— O skrodimą darė? 

— Darė, organizme surado narkotikų. Kokia nesą- 
monė. 


Robertas nežinojo, ką ir besakyti. 

— Labai apgailestauju, ponia Bekerman, aš... 

Durys užsidarė, ir Robertas liko vienas šaltos nak- 
ties siaučiamas. 

“Vieno liudytojo nebėra, tiksliau — jau dviejų. Leslis 
Moderšedas žuvo per gaisrą". Robertas stovėjo ir mąstė. 
Du liudytojai nebegyvi, prisiminė Fermos instruktoriaus 
žodžius: “Šiandien norėčiau su jumis aptarti dar vieną da- 
lyką — atsitiktinį sutapimą. Mūsų darbe jo nebūna, papras- 
tai toks sutapimas reiškia pavojų. Jeigu kelis kartus 
susiduriate su tuo pačiu žmogumi ar automobiliu, geriau gel- 
bėkite savo užpakalį. Galimas daiktas, kad jūs įklimpote“. 

“Galimas daiktas, kad jūs įklimpote". Robertą dras- 
kė prieštaringos abejonės. Tai, kas įvyko, turėjo būti su- 
tapimas, bet... “Reikia patikrinti tą paslaptingą keleivę“. 

Pirmiausia paskambino į Kanadą, į Fort Smitą. At- 
siliepė susinervinęs moters balsas. 

— Alio? 

— Prašyčiau Viljamą Maną. 

Pajuto moterį verkiant. 

— Atleiskite, bet mano vyras... jo nebėra. 

— Aš nesuprantu, ką sakote. 

— Jis nusižudė. 

“Nusižudė? Tas praktiškasis bankininkas? Velniai 
griebių, kas čia dedasi?" Tai, ką jis pagalvojo, buvo nejti- 
kėtina, tačiau... Robertas ėmė skambinti visais telefonais. 


— Prašyčiau profesorių Šmitą. 
— Ak! Profesorius žuvo per sprogimą laboratorijoje. 


— Norėčiau pasikalbėti su Denu Veinu. 
— Labai gaila. Prizinis eržilas jį mirtinai sutrypė... 


— Prašom Laslą Bušfeketę. 
— Balaganas uždarytas, o Laslas miręs... 


— Malonėkite Fricą Mandelį. 
— Fricas Žuvo įvykus nelaimingam atsitikimui... 
Pavojaus signalas jau gaudė visu garsu. 


— Olgą Romanenko. 
— Vargšė mergina, ji buvo, tokia jauna... 


— Norėčiau sužinoti, kaip jaučiasi tėvas Patrinis. 
— Vargšė jo siela jau aname pasaulyje... 


— Aš noriu pasikalbėti su Kevinu Parkeriu. 
— Kevinas nužudytas... 


Nebegyvi. Visi liudytojai nebegyvi. O juk jisai juos 
išaiškino ir surado. Kodėl jis nežino, kas dedasi? Ogi to- 
dėl, kad šie pašlemėkai laukdavo, kol jis išvažiuos iš ša- 
lies, o jau po to žudė savo aukas. Betgi jis pranešinėjo 

generolui Hiliardui... “Aš nenorėčiau, kad dar kas žinotų apie 
šią užduotį... Jūs kasdien pranešinėsite asmeniškai man". 

Jie panaudojo jį liudininkų paieškai. Kas slypi šešė- 
lyje? Otą Šmitą nužudė Vokietijoje, Hansą Bekermeną ir 
Fricą Mandelį Šveicarijoje, Olgą Romanenko Tarybų Są- 
jungoje, Deną Veiną ir Keviną Parkerį Amerikoje. Vilja- 
mą Maną Kanadoje, Leslį Moderšedą Anglijoje, tėvą 
Patrinį Italijoje, o Laslą Bušfeketę Vengrijoje. Vadinasi, 
su šia operacija susijusios visų tų šalių saugumo tarnybos. 
Kažkas iš labai aukštų sluoksnių nusprendė, jog katastro- 
fos liudytojai turi mirti. Bet kas? Ir kodėl? 

“Tai tarptautinis sąmokslas, ir aš atsidūriau pačiame 
jo centre". 


Robertui buvo sunku patikėti, kad ir jį rengiamasi 
nužudyti. Juk jisai buvo vienas jų. Bet kol pats neįsitikins 
tuo, rizikuoti nevertėjo. Pirmiausia reikėjo įsigyti netik- 
rą pasą, 0 tatai reiškė, jog turįs skristi į Romą pas Riką. 

Lėktuve, skrendančiame į Romą, Robertas stengėsi 
neužmigti. Jis negalvojo apie nuovargį. Pastarųjų penkioli- 
kos dienų įtampa, nesibaigią skraidymai visiškai išsekino jį. 

Lėktuvas nutūpė Leonardo da Vinčio aerouoste ir 
pirmiausia, įėjęs į aerouosto salę, Robertas išvydo Siuza- 
ną. Jis sustojo apstulbęs. Siuzana buvo nusisukusi, ir vie- 
ną akimirką jis pamanė apsirikęs, bet paskiau išgirdo jos 
balsą. 

— Ačiū, manęs laukia automobilis. 

Robertas priėjo prie jos. 

— Siuzana... 

Ji atsisuko ir nustebusi įsmeigė akis į jį. 

— Robertai! Na ir sutapimas! Puiki staigmena! 

— Aš maniau, kad tu Gibraltare, — tarė Robertas. 

Siuzana nusišypsojo. 

— Taip, mes vykstame tenai, bet Montė turi kažko- 
kių reikalų čia. Išskrendame vakare. O ką tu veiki Romoje? 

“Gelbsčiu savo gyvybę“. 

— Baigiu darbą. “Tai paskutinė užduotis, brangioji, 
aš išeinu iš tarnybos. Dabar mudu galėsime visą laiką būti 
drauge, ir niekas nebapajėgs vėl išskirti mūsų. Mesk Montę 
ir sugrįžk pas mane". Bet Robertas negalėjo prisiversti iš- 
tarti šių žodžių. Ji buvo laiminga gyvendama naują savo 
gyvenimą. “Palik ją ramybėje", — pamanė Robertas. 

Siuzana atidžiai pasižiūrėjo į jį. 

— "Tu atrodai išvargęs. 

Jis nusišypsojo. 

— Teko truputėlį pasibastyti. 

Jie Žiūrėjo vienas kitam į akis. Vis dėlto juodu juto 
tarpusavio trauką, jų atmintyje neužgeso troškimų, juoko, my- 
limo Žmogaus ilgesio ugnis. | 

Siuzana paėmė jį už rankos ir švelniai tarė: 

— Robertai. Ak, Robertai. Norėčiau, kad mes... 

— Siuzana... 

Šią akimirką prie jų priėjo kresnas vyras vairuotojo 
uniforma. 

— Mašina parengta, misis Benks. 

Ir po jo Žodžių kažkas nutrūko. 

— Dėkui, — atsakė Siuzana vairuotojui ir atsigręžė į 
Robertą. — Atleisk, man jau metas. Prašau tavęs, saugokis. 

— Būtinai, — jis pasižiūrėjo jai pavymui. Jis tiek 
daug norėjo jai pasakyti, labai malonu buvo vėl ją pama- 
tyti, tačiau visą laiką jautė neramią įtampą. Na, aišku! At- 
sitiktinis sutapimas. “Dar vienas atsitiktinis sutapimas". 

Sėdęs į taksi, nuvažiavo į “Haslerio" viešbutį. 


— Sveiki atvykę, komandore. 

— Dėkui. 

— Liepsiu berniukui, kad nuneštų jūsų daiktus. 

— Lukterkite, — Robertas pasižiūrėjo į laikrodį: de- 
šimt valandų vakaro. Jis labai norėjo nueiti į savo kamba- 
rį ir atsigulti miegoti, bet pirmiausia reikėjo pasirūpinti 
pasu. — Dabar aš dar neisiu į kambarį, bet būčiau dėkin- 

gas, jeigu ten nuneštų mano daiktus. 

— Gerai, komandore. 

Kai Robertas pasisuko eiti, prasivėrė lifto durelės 
ir iš ten išvirto kvatojantis, šūkaujantis būrys. Aišku, visi 
gerokai įkaušę. Vienas stiprus raudonveidis vyras pamojo 
Robertui. 

— Sveiks, seni... Kaip einasi? 

— Puikiai, — atsakė Robertas. — Tiesiog nuostabiai. 

Jis perėjo per vestibiulį ir nuėjo į taksi stovėjimo 
aikštelę. Jau lipdamas į mašiną, atkreipė akis į įtartiną pil- 
ką “Opelį", pastatytą kitoje gatvės pusėje. Tarp dielių ir 
prašmatnių automobilių jis atrodė nenatūraliai. 

— Montės Grapos gatvė, — tarstelėjo Robertas vai- 
ruotojui. Visą kelią jis dirsčiojo į užpakalinį stiklą, bet pil- 
kojo “Opelio" nesimatė. “Aš imu nervintis", — pagalvojo 
Robertas. Kai atvažiavo į Montės Grapos gatvę, Robertas 
išlipo prie kampo ir atsiskaitydamas su vairuotoju akies 
krašteliu pastebėjo tolumoje pilkąjį “Opelį", nors galėjo 
prisiekti, kad tasai nesekė paskui jų mašiną. Susimokėjęs, 
jis iš lėto nužingsniavo gatve stoviniuodamas prie vitrinų. 
Dabar jau įsitikino, jog pilkasis “Opelis" pamažu juda pas- 
kui jį. Nuo sankryžos Robertas pasuko į vienos krypties 
eismo gatvę ir žengė priešais transporto važiavimo kryp- 
tį. “Opelis" neryžtingai sustojo sankryžoje, po to pavažia- 
vo toliau, aišku, norėdamas užklupti Robertą kitame 
gatvės gale. Tada Robertas apsisuko ir vėl grįžo į Montės 
Grapos gatvę. Pilkojo “opelio" niekur nebesimatė. 

Robertas susistabdė taksi ir tarė vairuotojui: 

— Montičelio gatvė. 


Namas buvo senas, neišvaizdus. Robertui daug kar- 
tų buvo tekę čia lankytis atliekant įvairias užduotis. Jis 
palypėjo laiptais ir pabeldė į duris. Kažkas žvilgtelėjo pro 
akutę, ir po akimirkos durys atsivėrė. 

— Robertas! — šūktelėjo atidaręs duris vyras ir 
apkabino jį. — Kaip klojasi, drauguži? 


214 


Vyrui buvo per šešiasdešimt, jo plaukai pražilę, 
trumpai kirpti, tankūs antakiai, pageltę dantys. Įėjus Ro- 
bertui, jis uždarė ir užrakino duris. 

— Viskas gerai, Rikai. 

Rikas neturėjo pavardės. “Tokiam žmogui kaip aš, 
— mėgo girtis jis, — visai pakanka vien vardo". 

— Kuo galiu tau padėti šį sykį, drauguži? 

— Esu užsiėmęs vienu darbeliu ir labai skubu, — 
pasakė Robertas. — Ar negalėtum padaryti man paso? 

Rikas nusišypsojo. 

— Argi Romos popiežius ne katalikas? — jis priėjo 
prie spintelės kambario kampe ir atidarė ją. — Kokią šalį 
rinktumeisi? — Rikas išėmė pluoštą įvairiaspalvių pasų 


ir parodė juos Robertui. — Yra graikiškas pasas, turkiš- 
kas, jugoslaviškas, angliškas... 
— Man reikia amerikietiško, — tarė Robertas. 


Rikas ištraukė iš pasų krūvelės pasą mėlynu viršeliu. 

— Štai, prašom. Ar patinka Arturo Baterfyldo pa- 
vardė? 

— Taip. 

— Jei atsistotum štai čia prie sienos, nufotografuočiau. 

Robertas priėjo prie sienos, o Rikas atsidarė dėžę 
ir išsiėmė iš jos “Polaroidą". Po minutės Robertas jau ap- 
žiūrinėjo savo nuotrauką. 

— Aš nešyptelėjau, — pasakė jis. 

Rikas nustebęs pasižiūrėjo į Robertą. 

— Ką? 

— Aš nešyptelėjau. Padaryk kitą fotografiją. 

Rikas truktelėjo pečiais. 

— Kaip nori. 

— Štai šita geresnė, — tarė Robertas žiūrinėdamas 
kitą fotografiją; pirmąją jis nerūpestingau įsikišo į kišenę. 

— Dabar imsimės techninės operacijos, — paskel- 
bė Rikas. Jis priėjo prie varstoto, ant kurio stovėjo nedi- 
delė presavimo mašina, ir įklijavo į pasą nuotrauką. 

Kol jisai dirbo, Robertas priėjo prie lango, užvers- 

to įvairių plunksnakočių, rašalo buteliukų ir kitokių reik- 
menų, įsikišo į kišenę skutimosi peiliuką ir mažytę klijų 
pūslelę. 

Rikas apžiūrinėjo savo gaminį. 

— Neblogai, — pasakė ir ištiesė pasą Robertui. — 
Tau kainuos penkis šimtus dolerių. 

— Velniai griebtų, jis vertas šios sumos, — patvir- 
tino Robertas ir atskaičiavo dešimtį banknotų po penkias- 
dešimt dolerių. 

— Visada malonu dirbti tokiems žmonėms. Juk ži- 
nai, kaip aš jus myliu. 

Robertas, be abejo, žinojo, kokia toji meilė. Rikas bu- 
vo patyręs “batsiuvys", dirbęs vos ne dešimčiai įvairių vyriau- 
sybių ir visoms buvęs ištikimas. Jisai įsidėjo pasą kišenėn. 

— Linkiu sėkmės, misteri Baterfyldai, — nusišyp- 
sojo Rikas. 

— Dėkui. 

Kai tik Robertas uždarė duris, Rikas nukėlė telefo- 
no ragelį. Visada būdavo kas pasirengęs sumokėti už to- 
kią informaciją. 

Paėjėjęs nuo Riko namų gal dvidešimtį jardų, Ro- 
bertas išsiėmė iš kišenės naująjį pasą ir sudegino jį šiukš- 
lių dėžėje. Kaip tik šitaip, būdamas lakūnas, jis priversdavo 
priešo raketas sunaikinti netikrą taikinį. Tegu dabar ieš- 
ko Arturo Batertyldo. 

Staiga tolėliau gatvėje, maždaug už pusės kvartalo, 
Robertas pastebėjo stovintį pilkąjį “opelį". “To negalėtų 
būti“, — pamanė jis. Robertas buvo įsitikinęs, jog šitas 
“opelis" vienintelė uodega, sekusi paskui jį, 0 nuo jos ji- 
sai atitrūko. Bet jie vėl susirado jį, tikriausiai kažkaip su- 
gebėjo nustatyti vietą, kur jis yra. Telieka vienintelis 
atsakas: pasinaudota kokiu nustatymo aparatu, o siųstu- 
vą, perduodantį signalus, turėjo jis. Galbūt tatai įsiūtą jo 
drabužiuose? Ne, šito padaryti jie negalėjo. Nors kapito- 
nas Dovertis ir buvo kambaryje jam dedantis daiktus, iš 
anksto jie juk negalėjo žinoti, ką iš drabužių jis pasiimsi- 

ąs. Robertas mintyse ėmė perkratinėti viską, ką nešiojosi 
su savimi: pinigai, raktai, piniginė, nosinė, kredito korte- 
lė... Kredito kortelė! “Nemanau, kad man jos prireiks, gene- 
role". — “Pasiimkite ją ir visada nešiokitės su savimi". 

Niekingas šunsnukis. Dabar aišku, kodėl jie taip 
lengvai jį surado. 

Pilkojo “opelio" jau nebesimatė. Robertas išsiėmė kre- 
dito kortelę ir apžiūrėjo ją. Ji storėlesnė nei įprastai dėl 
kokio vidinio intarpo. “Puiku, — pamanė Robertas, — 
tiems pašlemėkams teks pasidarbuoti". 

Išilgai gatvės stovėjo kelgtas iškraunamų ir pakrau- 
namų sunkvežimių. Robertas apžiūrėjo mašinų numerius. 
Priėjęs prie raudono sunkvežimio su prancūziškais nume- 
riais ir įsitikinęs, jog niekas jo neseka, kyštelėjo kredito 
kortelę už užpakalinio borto. 

Paskiau susistabdė taksi. 

— Prašom į “Haslerio" viešbutį. 

Viešbučio vestibiulyje Robertas priėjo prie durininko. 

— Prašyčiau pažiūrėti, ar yra vakarinis reisas į Paryžių. 

— Gerai, komandore. Gal jums reikia kokios kon- 
krečios aviakompanijos? 

— Nesvarbu, bet kokio artimiausio reiso. 

— Džiaugiuosi galėdamas jums padėti. 

— Dėkui, — Robertas atsigęžė į klerką. — Prašom 
paduoti 314-0 numerio raktą. Po kelių minučių išvykstu. 

— Gerai, komandore Belami. — Klerkas nukabino 
nuo lentos raktą ir kartu su juo ištiesė Robertui voką. — 
Jums laiškas. 

Robertas įsitempė. Ant užklijuoto voko tebuvo už- 
rašyta: komandorui: Robertui Belami. Robertas atsargiai 
apčiupinėjo voką, paskiau pamažu jį atplėšė. Viduje buvo 
įdėtas reklaminis italų restorano prospektas. Visa tai bu- 
vo visiškai nekalta, išskyrus ant voko užrašytą jo pavardę. 

— Gal prisimenate, kas atnešė voką? 

— Atleiskite, — atsiprašė klerkas, — bet mes šįva- 


217 


kar daug dirbome... 

Bet tai ir nebuvo svarbu, Žmogus, palikęs laišką, tik- 
riausiai niekuo nekrito į akis. Jis paėmė pirmą pasitaikiu- 
sį reklaminį prospektą, įdėjo jį į voką, padavė klerkui ir 
pasižiūrėjo, į kokį langelį įdės voką, šitaip sužinojo kam- 
bario numerį. Dabar ten, viršuje, laukia Roberto. Metas 
pasižiūrėti, kaip atrodo priešas. 

Išgirdęs triukšmingus balsus, Robertas atsigręžė ir 
pamatė įkaušusią kompaniją, su kuria jau buvo susitikęs 
ankstėliau. Žengdami į viešbutį, jie juokėsi ir traukė dai- 
ną. be abejo, dar kur truktelėję. Apkūnus vyras kreipėsi į 
Robertą. 

— Sveikas, vaikine. Pražiopsojai puikų vakarėlį. 

Robertas greitai sumetė. 

— O ar jūs mėgstate vakarėlius? — paklausė jis. 

— O kaipgi! 

— Ten viršuje tikras gyvenimas, — tarė Robertas. — Iš- 
gėrimai, mergytės — visa, ko tik nori. Eime drauge, vaikinai. 

— Iškart atpažinsi amerikietį, vyras apkabino Ro- 
bertą savo letenomis. — Ar girdėjote, vyručiai? Mūsų bi- 
čiulis rengia vakarėlį! 

Visu būriu suvirto į liftą ir pasikėlė į trečią aukštą. 

— Tie italai iš tikrųjų supranta gyvenimo skonį, — 
tarė vienas iš kompanijos. Juk jie sugalvojo orgijas, tiesa? 

— Aš kaip tik ir rengiuosi parodyti jums tikras or- 
gijas, — pažadėjo Robertas. 

Nušurmuliavo prie jo kambario, Robertas įkišo rak- 
tą į durų skylutę. 

— Ar visi nusiteikę linksmintis? 

— Taip. — Visi sutartinai atsiliepė. 

Robertas pasuko raktą, staigiai atlapojo duris ir at- 
šoko į šalį. Kambaryje buvo tamsu. Robertas spustelėjo 
mygtuką. Kambario viduryje stovėjo aukštas liesas žmo- 
gus pusiau išsitraukęs iš švarko kišenės “mauzerį" su dus- 
lintuvu. Išvydęs didelį būrį žmonių, smalsiai sužiurusių į 
jį, jis greit stumtelėjo pistoletą atgal į kišenę. 

— Ei! O kur gėrimai? — pareikalavo vienas iš kom- 
panijos. 

Robertas parodė į nepažįstamąjį. 

— Štai jis viską tvarko. 

Būrys apspito nepažįstamąjį. 

— Kur gėrimai, bičiuli?.. O kur mergytės?.. 

Vyras pabandė prasimušti prie Roberto, tačiau bū- 
rys pastojo jam kelią. Jis bejėgiškai spoksojo, kai Rober- 
tas iššoko pro duris ir užrakino jas. Žemyn jis lėkė 
peršokdamas po laiptelį. 

Atlėkęs į vestibiulį, nuskubėjo prie išėjimo, bet jį 
šūktelėjo durininkas. 

— Komandore Belami, aš užsakiau jums bilietą. “Er 
Frans“ reisas 312, išskrenda į Paryžių pirmą valandą nakties. 

— Dėkui, nestabteldamas metė Robertas. 

Jis išbėgo į nedidelę aikštelę, iš kurios atsivėrė vaiz- 
das į Ispanijos aikštės laiptus. Privažiavęs taksi kaip tik 
išlaipino keleivį. Robertas įsėdo į mašiną. 

— Montės Grapos gatvė, — pasakė. 

Dabar jam aišku, kad jį rengiasi nužudyti. “Jiems ne- 
bus lengva tai padaryti“, — pamanė Robertas. Iš medžioto- 
jo jis virto medžiojamuoju, bet turėjo didžiulį pranašumą. 
Jie patys jį gerai tam parengė, jis Žinojo visus jų būdus, stip- 
riąsias Ir silpnąsias puses ir dabar rengėsi visas savo žinias 
panaudoti prieš juos. Pirmiausia reikia juos suklaidinti, kad 
pamestų jo pėdsakus. Žmonėms, kurie jo ieškos, bus pa- 
sekta kokia pasaka neva jis ieškomas dėl narkotikų kon- 
trabandos, žmogžudystės ar šnipinėjimo. Perspės, kadjis esąs 
labai pavojingas, tad geriau ne rizikuoti, 0 nušauti vietoj. 

— Į geležinkelio stotį, — pasakė Robertas taksi vai- 
ruotojui. 

Jis medžiojamas, bet jiems nepakako laiko visur iš- 
siuntinėti jo fotografijų, taigi iš veido kol kas jo negalėjo 
pažinti beveik niekas. 

Mašina sustojo. 

— Stotis, sinjore, — pasakė taksistas. 

— Lukterkite čia kelias minutes, — paprašė Rober- 
tas ir atidžiai apžiūrėjo aikštę priešais stotį. Metus pirmą 
žvilgsnį, atrodė, jog viskas natūralu, niekas nekrito į akis. 
Taksi bei kitos mašinos atvažiuodavo ir nuvažiuodavo, iš- 
sodindamos ir paimdamos keleivius, policininkai darba- 
vosi vaikydami mašinas iš tų vietų, kur stovėti uždrausta. 
Vis dėlto nežinia kodėl Robertas pastatė ausis ir staiga 
suprato, kas yra. Tiesiai prieš stoties pastatą, ten, kur sto- 
vėti draudžiama, stovėjo trys nekrintatntys į akis sedanai. 
Mašinos buvo tuščios, o policija į jas nekreipė dėmesio. 

— Aš apsigalvojau, — tarė Robertas taksistui. — 
Veneto gatvė 110 A, — ten jo ieškotų paskutiniu atveju. 


JAV ambasada ir konsulatas užėmė rožine spalva da- 
Žytą pastatą, kuris fasadu žvelgė į Veneto gatvę iš už juo- 
dos geležinės tvoros. Šią valandą ambasada buvo uždaryta, 
bet kosulato pasų skyrius veikė visą parą. Pirmojo aukšto 
vestibiulyje už stalo sėdėjo jūsų pėstininkas. Pasirodžius 
Robertui, jis pakėlė galvą. 

— Kuo galėčiau jums padėti, sere? 

— Norėčiau paduoti prašymą naujam pasui gauti. Se- 
nąjį pamečiau. 

— Jūs JAV pilietis? 

— Taip. 

Pėstininkas parodė į kabinetą vestibiulio gale. 

— Jums padės tenai, sere. Paskutinės durys. 

— Dėkui. 

Kabinete buvo šeši lankytojai, pasiimantys pasus, 
pranešantys apie jų dingimą arba išsiimantys vizas. 

— O man reikia vizos į Albaniją, Ten mano gimi- 
nės... 
— Man reikia naujo paso šiandien, turiu suspėti į 
lėktuvą... 

— Nežinau, kaip atsitiko, tikriausiai palikau Milane... 

— Jie ištraukė mano pasą tiesiog iš rankinuko... 

Robertas stovėjo ir klausėsi. Vogti pasus Italijoje 
virto savotišku klestinčiu verslu, čia visada galėjai įsigyti 
šį dokumentą. Eilės pradžioje stovėjo gerai apsirengęs vi- 
dutinio amžiaus vyras. Jis gavo amerikiečio pasą. 

— Štai jums naujas dokumentas, misteri Kovenai. 
Apgailestauju, kad jus ištiko tokia liūdna istorija, Romo- 
je gausybė kišenvagių. 

— Tikiuosi, jog šio jie nepavogs, — atsakė Kovenas. 

— Taigi saugokite jį, sere. 

Robertas pamatė, kad Kovenas įsikišo pasą į švarko 
kišenę ir apsisuko išeiti. Robertas žengtelėjo prie jo, pa- 
vaizdavo užkliuvęs ir atsitrenkė į Koveną vos jo nepar- 
trenkdamas. 

— Ak, nuolankiai prašau atleisti, — atsiprašė Ro- 
bertas ir paskubom pataisė Kovenui švarką. 

— Nieko baisaus, — atsakė Kovenas. 

Robertas apsisuko, išėjo iš kabineto ir užėjo į vyrų 
tualetą vestibiulyje. Koveno pasas gulėjo jo kišenėje. Įsi- 
tikinęs, jog tualete nieko nėra, įėjo į kabiną, išsitraukė iš 
kišenės skutimosi peiliuką ir klijų pūslelę, nukniauktą iš 
Riko. Labai atsargiai nukrapštė nuo paso Koveno fotogra- 
fiją ir priklijavo savąją, Riko pagamintą. Pasigėrėjo savo 
darbu. Puiku. Dabar jisai — Henris Kovenas. Po penketo 
minučių jau buvo Veneto gatvėje, sučiupo taksi ir nulėkė į 
aerouostą. 

Buvo pusė pirmos, kai Robertas išlipo iš taksi. Pir- 
miausia apsižvalgė tarsi ko ieškotų. iš pirmo žvilgsnio vis- 
kas atrodė gan normaliai: nei policijos mašinų, nei įtartinų 
žmonių. Laukiamojoje salėje per visą jos ilgį tęsėsi įvai- 
rių aviakompanijų atatvarai. Atrodė, jog už jų niekas ne- 
sislepia ir neslampinėja be darbo, bet vis dėlto sukluso, 
nors net negalėjo paaiškinti kodėl. 

Kitoje salės pusėje buvo aviakompanijos “Er Frans" 
vieta. Robertas praėjo pro ją ir kreipėsi į moteriškę už 
“Alitalia" kompanijos stalelio. 

— Labą vakarą. 


- 

— Labą vakarą. Kuo galiu patarnauti, sinjore? 

— Ar negalėtumėte paskelbti per radiją, kad koman- 
doras Robertas Belami prieitų prie telefono automato? 

— Žinoma, sinjore, — atsakė moteris ir pakėlė te- 
lefono ragelį. 

Už kelių metrų stora vidutinio amžiaus moteris skai- 
čiavo savo lagaminus, atkakliai ginčydamasis su aviakom- 
panijos tarnautoju, reikalavusiu primokėti už viršsvorį. 

— Amerikoje iš manęs niekuomet nereikalaudavo 
priemokos už viršsvorį. 

— Labai gaila, ponia, bet, jei norite pasiimti visus ši- 
tuos lagaminus, teks sumokėti. 

Robertas prisiartino prie moters, ir tą akimirką per 
radiją suskambėjo diktoriaus balsas: “Komandore Rober- 
tai Belami, prašom prieiti prie telefono automato. Koman- 
dore Robertai Belami, prašom prieiti prie telefono 
automato". Skelbimas nuaidėjo per visą salę. 

Pro Robertą ėjo vyras su krepšiu. 

— Prašom atleisti, — kreipėsi į jį Robertas. 

Vyras atsigręžė. 

— Na? 

— Girdėjau, kad Žmona kviečia mane per radiją, 
bet, — Robertas parodė į šalia stovėjusios moters laga- 
minus, — negaliu palikti bagažo. 

Jis išsiėmė dešimties dolerių banknotą ir ištiesė 
jį vyrui. 

— Malonėkite nueiti prie telefono automato ir pa- 
sakyti jai, kad netrukus atvažiuosiu ir nuvešiu ją į viešbu- 
tį. Būčiau jums labai dėkingas. 

Vyras pažvelgė į dešimties dolerių kupiūrą. 

— Na, gerai. 

Robertas stebėjo, kaip šis nuėjo prie telefono auto- 
mato, nukėlė ragelį ir prisidėjo prie ausies. 

— Alio?.. Alio?.. 

Per sekundę prie jo lyg iš po žemės išdygo ketvertas 

žaliūkų juodais drabužiais ir prirėmė vargšelį prie sienos. 

— Ei! Kas čia? — riktelėjo jis. 

— Ramiai, — perspėjo vienas vyras. 

— Ką jūs darote? Nelieskite manęs? 

— Netriukšmaukite, komandore, tai nepadės. 

— Komandore? Jūs klystate! Aš Melvinas Devis, aš 
iš Omahos! 

— Liaukitės vaidinę kvailį. 

— Palaukite! Mane čia siuntė štai tas vyras, kurio 
jums reikia! — jis parodė į tą vietą, kur stovėjo Robertas. 

Bet tenai nieko nebebuvo. 


Šalia aerouosto pastato stovėjo pasirengęs išvažiuoti 
autobusas. Susimaišęs su keleiviais, Robertas įlipo į jį, įsi- 
taisė galinėje sėdynėje ir pasinėrė į apmąstymus, kaip veik- 
ti toliau. 

Reikėjo pasikalbėti su admirolu Vitakeriu ir pamė- 
ginti išsiaiškinti, kas dedasi, kas atsakingas už nekaltų 
žmonių nužudymą vien tik dėl to, jog jie pamatė tai, ko 
neturėjo matyti. Gal generolas Hiliardas? Dastinas Torn- 
tonas? Ar paslaptingasis Torntono uošvis Vilardas Stou- 
nas? Gal jis kaip nors įsipynęs į šią bylą? O Edvardas 
Sandersonas, NSA direktorius? Ar jie galėjo veikti išvien? 
O ar ne su prezidentu tai susiję? Robertas turėjo rasti at- 
saką į šiuos klausimus. 

Kelionė autobusu truko valandą. Jam sustojus prie 
“Ideno" viešbučio, Robertas išlipo. 

“Turiu išsmukti iš šios šalies", — pagalvojo jis. Ro- 
moje tebuvo vienintelis žmogus, kuriuo Robertas galėjo 
pasitikėti, — pulkininkas Frančeskas Sezaras, italų sau- 
gumo tarnybos galva. Jis ir padės jam išvykti iš Italijos. 


Pulkininkas Sezaras užtruko darbovietėje: nenu- 
trūkstamai plaukė telegramos iš įvairių šalių saugumo tar- 
nybų, ir visos jos siejosi su Robertu Belami. Seniau 
pulkininkas Sezaras dirbo kartu su komandoru Belami ir 

labai jį mylėjo. Sezaras atsiduso ir pasižiūrėjo į paskutinę 
telegramą, gulėjusią prieš jį ant stalo. “Sunaikinti". Šią 
akimirką į kabinetą įėjo sekretorė. 

— Jums skambina komandoras Belami. 

Sezaras nustebęs pasižiūrėjo į ją. 

— Belami? Asmeniškai? 

Palaukęs, kol sekretorė išeis iš kabineto, jis nukėlė 
telefono ragelį. 

— Robertai? 

— Čiao, Frančeskai. Velniai griebtų, kas dedasi? 

— Ir tu, drauguži, dar klausi? Aš jau užverstas krū- 
va skubių pranešimų apie tave. Ką iškrėtei? 

— Čia ilga istorija, — pasakė Robertas, — o aš tu- 
riu mažai laiko. Ką sako apie mane? 

— Kad tu išėjai iš tarnybos ir dabar nesuvaldai lie- 
žuvio plepėdamas apie slaptus dalykus. 

— Ką? 

— Sako, jog sudarei kažkokį kontraktą su kinais... 

— Dieve mano, betgi tai juokinga. 

— Kodėl? 

— Jiems mano informacijos neabejotinai būtų per 
mažai. 

— Dėl Dievo, Robertai, čia nėr nieko juokinga. 

— Supranti, Frančeskai, aš ką tik pasiunčiau į mirtį 
dešimtį niekuo nekaltų žmonių, o dabar pats turiu tapti 
vienuoliktu. 

— Kur esi? 

— Romoje, negaliu išsprukti iš jūsų velniško miesto. 

Sezaras kiek laiko patylėjo. 

— Kuo galėčiau padėti? 

— Reikia kokios saugios vietelės, kur galėtume pa- 
sišnekėti ir nuspręsti, kaip man išsidanginus iš šalies. 

— Taip, bet privalai būti atsargus. Labai atsargus. 
Aš pats užvažiuosiu tavęs paimti. 

Robertas su palengvėjimu atsiduso. 

— Dėkui, Frančeskai, aš to nepamiršiu. 

— Kaip sako pas jus Amerikoje, lieki man skolin- 
gas. Kur esi? 

— “Lido" bare. Transteveryje. 

— Lauk tenai, būsiu lygiai po valandos. 

— Dėkui, drauguži, — Robertas pakabino ragelį. 
Priekyje buvo ilga valanda. 

Po pusvalandžio du kuklūs automobiliai sustojo per 
dešimt pėdų nuo “Lido" baro. Kiekvienoje mašinoje sė- 
dėjo po keturis Žmones, ginkluotus automatais. 

Iš pirmosios mašinos išlipo pulkininkas Sezaras. 

— Veikite sparčiau, pageidautina, kad daugiau nie- 
kas nenukentėtų. 

Keturi Žmonės tylomis užsuko už kampo, užstoda- 
mi išėjimą iš baro į kiemą. 

Robertas Belami sekė, kas vyksta, nuo namo stogo 
kitoje gatvės pusėje. Jis matė, kaip Sezaras ir jo žmonės 
atstatę ginklus įsiveržė į barą. 

“Ką gi, niekšeliai, — pagalvojo Robertas. — Lošime 
pagal jūsų taisykles". 


36 skyrius 


Šešioliktoji diena 
Roma, Italija 


Robertas paskambino pulkininkui Sezarui iš Dumo 
aikštės telefono būdelės. 

— Kas nutiko mūsų draugystei? — paklausė Robertas. 

— Nebūk naivuolis, mano drauge. Aš taip pat, kaip 
ir tu, paklūstu įsakymams. Galiu tave patikinti, jog bėgti 
tau nebėra jokios prasmės. Visose žvalgybos tarnybose ieš- 
komų asmenų sąrašuose tu įrašytas pirmas. Tave medžio- 
ja pusė pasaulio šalių saugumo tarnybų. 

— Ar ir tu laikai mane išdaviku? 


8 Pacanlia Nnahaisa 225 


Sezaras atsiduso. 

— Nesvarbu, kokia mano nuomonė, Robertai. As- 
meniniai santykiai čia niekuo dėti. Aš gavau įsakymą. 

— Mane pašalinti? 

— Tau būtų geriau pačiam pasiduoti. 

— Dėkui, drauguži. Jei prireiks patarimų, paskam- 
binsiu jums, brangusis abate, — Robertas metė ragelį ant 
svirtelės. 

Jis suprato, jog niekada dar nebuvo patekęs į tokį pavo- 
jų, jį medžioja mažiausiai šešių šalių saugumo tarnybų agentai. 

“Čia turėtų būti medis", — pamanė Robertas, prisimi- 
nęs anekdotą apie tigrų medžiotoją: “Didžiulis tigras lėkė tie- 
siai į mane, ginklanešiai, apimti panikos, išsilakstė, slėptis 
nebuvo kur, aplink nesimatė nei medžio, nei krūmo. O žvėris 
vis arčiau ir arčiau. “O kaip jums pavyko išsigelbėti? — pa- 
klausė klausytojas. “Aš pribėgau iki artimiausio medžio ir įli- 
pau į jį". — Bet juk sakėte, kad tenai nebuvo medžių". — 
“Nejaugi nesuprantate, jog ten vis dėlto turėjo būti medis!". 
“Ir man reikia tą medį surasti", — pamanė Robertas. 

Robertas apžvelgė aikštę, kuri tuo metu buvo ištuš- 
tėjusi. Nusprendė, jog atėjo metas pasikalbėti su žmogu- 
mi, kuris įstūmė jį į visą šį košmarą, su generolu Hiliardu. 
Tačiau reikėjo būti be galo atsargiam, šiuolaikiniai elek- 
tronikos įrengimai galėjo susekti, iš kur jis skambina. Pa- 
matė tris greta stovinčias telefono būdeles. Puiku. 
Robertas nerinko generolo Hiliardo asmeninio numerio, 
kurį tasai jam davė, o surinko Nacionalinio saugumo agen- 
tūros komutatoriaus numerį. Kai atsiliepė operatorius, 
Robertas paprašė sujungti su generolo Hiliardo kabinetu. 

Netrukus atsiliepė sekretorė. 

— Generolo Hiliardo kabinetas. 

— Prašyčiau, nepadėkite ragelio, kviečia tarptauti- 
niam pokalbiui, — tarė Robertas. Jis paliko ragelį kaban- 
tį, greit perbėgo į kitą būdelę ir surinko tą patį numerį. 

— Generolo Hiliardo kabinetas, — atsakė kita sek- 
retorė. 

— Nepadėkite ragelio, laukite tarptautinio pokal- 
bio, — pasakė Robertas, nulėkė į trečią būdelė ir vėl su- 
rinko numerį. Dabar atsiliepė jau trečia sekretorė. 

— Skambina komandoras Belami, aš norėčiau pasi- 
kalbėti su generolu Hiliardu, — tarė Robertas. 

Sekretorės balse pajuto nuostabą. 

— Palaukite minutėlę, komandore, — ji spustelėjo 
selektoriaus mygtuką. — Generole, trečioji linija, koma- 
doras Belami. 

Generolas Hiliardas atsisuko į Harisoną Kelerį. 

— Belami trečiojoje linijoje, skubiai pasekite, iš kur 
skambina. 

Harisonas Keleris prišoko prie telefono, stovėjusio 
ant šoninio stalelio, ir surinko kiaurą parą dirbančio Ry- 
šių centro numerį. Atsiliepė budintis karininkas. 

— Ryšių centras, Adamsas klauso. 

— Kiek laiko prireiks išsiaiškinti, iš kur mums 
skambina? 

— Vienos ar dviejų minučių. 

— Veikite, generolo Hiliardo kabinetas, trečioji li- 
nija. Aš lauksiu prie telefono, — jis pasižiūrėjo į generolą 
ir linktelėjo. 

Generolas Hiliardas pakėlė telefono ragelį. 

— Čia jūs, komandore? 

Ryšių centre Adamsas įtraukė telefono numerį į 
kompiuterį. 

— Aš pagalvojau, jog atėjo metas pasikalbėti, gene- 
role, — tarė Robertas. 

— Džiaugiuosi, kad man paskambinote, komando- 
re. O kodėl jūs neatvykote čia aptarti situacijos? Galiu 
pasiųsti jums lėktuvą... 

— Ne, dėkui. Lėktuvai dažnai dūžta, generole. 

Ryšių centre dirbo elektroninė sistema, kompiute- 
rio ekrane pradėjo švytėti AX 122-C... AX 123-C... 

— Na, kaip? — sušnibždėjo į ragelį Keleris. 

— Niū Džersio ryšių centras susijungė su Vašingto- 
nu, sere; čia tarptautinis skambutis, nepadėkite ragelio. 

Kompiuterio ekrane viskas išnyko, po to pasirodė 
užrašas “Tarptautinė ryšių linija Nr. 1". 

— Skambina iš Europos, dabar nustatysime, iš ko- 
kios šalies. 

— Komandore Belami, man rodos, įvyko kažkoks 
nesusipratimas. Aš siūlyčiau... 

Robertas pakabino ragelį. 

Generolas atsigręžė į Kelerį. 

— Nustatėte? 

— Na, kaip? — pasiteiravo Keleris Adamso. 

— Mes jo nepagauname. 

Robertas įėjo į antrąją būdelę ir pakėlė ragelį. 

— Komandoras Belami skambina antrąja linija, — 
pasigirdo sekretorės balsas. 

Hiliardas ir Keleris susižvalgė, generolas paspaudė 
antrosios linijos mygtuką. 

— Komandoras? 

— Leiskite man pateikti siūlymą, — tarė Robertas. 

Generolas ranka pridengė mikrofoną. 

— Tegu vėl paseka. . 

— Jisai vėl skambina, antroji linija, veikite spar- 
čiau, — Adamsui šnibžtelėjo Keleris. 

— Klausau jūsų, komandore, — pasakė Hiliardas. 

— Siūlymo esmė ta, generole, kad visus savo Žmo- 
nes jūs atšaukiate. Nedelsdamas. 

— Tikriausiai jūs tiesiog nesuprantate situacijos, 
komandore. Mes galėtume tai aptarti, jeigu... 

— Aš žinau, kaip jūs rengiatės aptarti. Įsakyta ma- 
ne likviduoti. Aš noriu, kad jūs atšauktumėte šį įsakymą. 

Ryšių centro kompiuterio ekrane išniro nauji užra- 
šai: AX 155-C... Atlanto linija Nr. 1... 301 linija... Roma... 

— Susekėme, perdavė Adamsas telefonu, — jis 
skambina iš Romos. 

— Reikia telefono numerio ir vietovės, kur jis yra, — 
pasakė Keleris. 

Romoje Robertas metė žvilgsnį į laikrodį. 

— Jūs davėte man užduotį, ir aš ją įvykdžiau, — ta- 
rė jis. 

— Puikiai pasidarbavote, komandore. Aš kaip tik ir 
norėjau... 

Ragelyje pasigirdo pypčiojimai. Generolas atsisuko 
į Kelerį. 

— Jis vėl pakabino ragelį. 

— Susekėte? — pasiteiravo Keleris Adamso. 

— Mums pritrūko laiko, sere. 

Robertas perėjo į kitą būdelė ir nukėlė ragelį. 

— Komandoras Belami, pirmoji linija, generole, — 
per selektorių prabilo sekretorė. 

— Suraskite tą pašlemėką! — suriaumojo genero- 
las ir čiupo ragelį. — Klausau jūsų, komandore. 

— Klausykite manęs, generole, labai atidžiai klau- 
sykite. Jūs užmušėte daugelį nekaltų Žmonių; jeigu neat- 
šauksite savo agentų, aš kreipsiuosi į informacijos 
priemones ir papasakosiu, kas dedasi. 

— Nepatariu jums to daryti, jei nenorite, kad kiltų 
pasaulinė panika. Ateiviai realiai egzistuoja, ir prieš juos 
mes esame beginkliai. Jie pasirengę veikti. Jūs nė neįsivaiz- 
duojate, kas įvyktų, jei ši Žinia prasismelktų į viešumą. 

— Jūs irgi neįsivaizduojate, — atkirto Robertas. — 
Aš nepaliksiu jums jokio šanso. Baikite medžioję mane. 
Jei dar bent sykį pasikėsinsite į mano gyvybę, kreipsiuo- 
si į spaudą. 

— Gerai, — pasakė generolas Hiliardas. — Jūs lai- 
mėjote, aš atšauksiu savo įsakymą. Mes galime... 

— Jūsų sekimo tarnyba tikriausiai neriasi iš kailio, 
— pertraukė jį Robertas. — Linkiu sėkmės. 

Ryšys nutrūko. 

— Išsiaiškinote? — riktelėjo į telefoną Keleris. 

— Beveik, sere, — atsakė Adamsas. — Jis skambi- 

no iš Romos centro, kaskart vis kitais numeriais. 

— Na, kaip? — paklausė Hiliardas su lūkesčiu žvelg- 
damas į Kelerį. 

— Labai apgailestauju, generole. Tepavyko nustaty- 
ti viena: jisai Romoje. Ar jūs tikite jo grasinimu? Ar baig- 
sime ji medžioję? 

— Ne. Mes jį sunaikinsime. 


Robertas vėl sumetė mintyse savo galimybes, jos buvo 
niekingai menkos. Jo ieškos aerouostuose, geležinkelio stoty- 
se, autobusų stotyse ir automobilių nuomos agentūrose. Į vieš- 
bučius irgi negalima kišti nosies, nes italų saugumo tarnyba 
jau tikriausiai išsiuntinėjo į juos fotografijas. O vis dėlto rei- 
kėjo kaip nors išsprukti iš Romos. Jam reikėjo priedangos, 
geriausia bendrakeleivės, jie neatkreips dėmesio į vyrą, lydi- 
mą moters. Taigi pirmiausia reikia susirasti moterį. 

Prie kampo stovėjo taksi. Robertas susišiaušė plau- 
kus, perkreipė kaklaraištį ir netvirtu Žingsniu priėjo prie 
mašinos. 

— Ei! — riktelėjo jis. — Klausyk! 

Vairuotojas nedraugiškai pasižiūrėjo į jį. 

Robertas išsitraukė iš kišenės dvidešimties dolerių 
banknotą ir kyštelėjo vairuotojui į delną. 

— Ei, bičiuli, reikėtų ką trinktelti. Supranti, ką sa- 
kau? Velniai griebtų, ar šneki angliškai? 

Taksistas Žžvilgtelėjo į banknotą. 

— Jums reikia moters? 

— Atspėjai, vaikine. Man reikia moters. 

— Sėskitės, — tarė vairuotojas. 

Robertas atsidrėbė į užpakalinę sėdynę, ir mašina 
pajudėjo. Pažvelgęs pro užpakalinį stiklą, jis įsitikino, jog 
niekas jo neseka. “Tavęs ieško pusės pasaulio šalių saugu- 
mo tarnybos". Tai nebuvo tušti žodžiai — jie gavo įsakymą 
nužudyti jį. 

Po dvidešimt minučių atvažiavo į Tor di Ountą — 
Romos viešnamių kvartalą, kuriame gyveno prostitutės ir 

suteneriai. Vairuotojas sustabdė mašiną prie kampo. 

— Čia rasite moterį, — tarė jis. 

— Dėkui, bičiuli, — Robertas dar sumokėjo pagal skai- 
tiklio parodymą ir išlipo iš taksi, kuris tuoj pat nurūko. 

Apsižvalgė aplinkui. Policijos nebuvo, tematė kelias 
mašinas, o daugiausia pėsčiuosius. Gatve vaikštinėjo per 
dešimt prostitučių. Atsižvelgdama į moralistų reikalavi- 
mus, policija kartą per du mėnesius suvarydavo prostitu- 
tes iš prašmatnios Veneto gatvės į šį rajoną, kad 
netrukdytų senoms aristokratėms ramiai gurkšnoti arba- 
tą “Donyje". Daugelis prostitučių buvo gan patrauklios ir 
skoningai apsirengusios, viena jų Robertui ypač krito į akį. 

Jai greičiausiai buvo vos per dvidešimt, plaukai ilgi, 
tamsūs, dėvėjo juodą sijonėlį, baltą palaidinukę ir kupra- 
nugario vilnos megztuką. Robertas spėjo, kad ji antraeilė 
aktorė arba manekenė. 

Jinai metė žvilgsnį į Robertą, ir jis priėjo. 

— Ei, mažyte, — kliūvančiu liežuviu ištarė jis, — ar 
kalbi angliškai? 

— Taip. 

— Puiku. Mes galėtume nuostabiai praleisti laiką. 

Ji šyptelėjo, sumišusi dėl to, jog Robertas atrodė 
girtas. 

— Gal tau pirmiausia reikėtų prablaivėti? — angliš- 
kai ji kalbėjo su minkštu itališku akcentu. 

— Ei, aš visai blaivus. 

— Tatai tau kainuos šimtą dolerių. 

— Sutarta, mažyte. 

— Tad eime. Čia, tiesiai už kampo, yra viešbutis. 

— Nuostabu. Kuo esi vardu, paukštyte? 

— Pjera. 

— O aš Henris. 

Tolumoje pasirodė policijos automobilis, kuris va- 
žiavo jų link. 

— Einam iš čia. 

Kitos moterys pavydžiais žvilgsniais nulydėjo Pjerą 

su jos klientu amerikiečiu. 

Viešbutis, žinoma, ne “Hasleris", bet spuoguotas vai- 
kinas už atatvaro nereikalavo paso. Jis tik akimirką kils- 
telėjo galvą paduodamas Pjerai raktą. 

— Penkiasdešimt tūkstančių lirų. 

Pjera pasižiūrėjo į Robertą, jis išsiėmė iš kišenės pi- 
nigus ir padavė klerkui. 

Kambaryje stovėjo plati lova, mažas stalelis, dvi me- 
dinės kėdės, virš kriauklės kabojo veidrodis. Prie durų pri- 
kalta kabykla drabužiams. 

— Turi sumokėti iš anksto. 

— Be abejo, — Robertas atskaičiavo šimtą dolerių. 

— Ačiū. 

Pjera pradėjo nusirenginėti, o Robertas nuėjo prie 
lango, praskleidęs užuolaidos kraštelį, žvilgtelėjo į gatvę. 
Atrodo, viskas normalu. Robertas vylėsi, jog dabar jo per- 
sekiotojai vaikosi raudonąjį sunkvežimį, grįžtantį į Pran- 
cūziją, į kurį jis įkišo keistą kredito kortelę. Jis paleido 
užuolaidą ir atsisuko. Pjera jau buvo visiškai nuoga, jos 
kūnas — stebėtinai gražus: standžios jaunos krūtys, apta- 
kios šlaunys, plonas liemuo, ilgos dailios kojos. 

Ji pasižiūrėjo į Robertą. 

— O tu, Henri, kodėl nesirengi? 

Reikėjo kaip nors išsisukti. 

— Tiesą pasakius, man rodos, jog truputėlį padau- 
ginau, taigi iš manęs nebus nieko gera. 

Pjera nustebusi pasižiūrėjo į jį. 

— O kodėl gi tu?.. 

— Jei aš pamiegočiau, iš ryto mudu galėtume pasi- 
mylėti. 

Pjera truktelėjo pečiais. 

— Aš turiu dirbti, aš prarasiu pinigus... 

— Nesijaudink, tuo pasirūpinsiu aš, — jis išsitrau- 
kė iš kišenės kelis šimto dolerių banknotus ir ištiesė jai. — 
Tiek pakaks? 

Pjera mąsliai pasižiūrėjo į pinigus. Pasiūlymas buvo 
labai viliojantis, lauke šalta, o sekasi nekaip. Bet, kita ver- 
tus, šis vyras keistokas. Visų pirma jis neatrodo per daug 
girtas, gražiai apsirengęs, pinigingas, gali nusivežti ją į pa- 
dorų viešbutį. “Gerai, kad jį kur velnias!" — nusprendė ji. 

— Bet mums teks miegoti vienoje lovoje, — pasakė 
Pjera. 

— Na, ir labai gerai. 

Ji pamatė, kaip Robertas vėl priėjo prie lango ir pra- 
skleidė užuolaidą. 

— Ar ko ieškai? 

— Šiame viešbutyje yra durys į kiemą? 

“Kur aš įsipainiojau?" — pagalvojo Pjera. Geriausią 
jos draugę nužudė, kai ji atsitiktinai susidėjo su plėšikais. 
Nuo tol Pjera pasirinkdavo klientus baimindamasi. Šitas 
vyras ją stebino. Į kriminalinį nusikaltėlį jis nepanašus, o 
vis dėlto... 

— Taip, yra, — atsakė ji. 

Staiga pasigirdo riksmas, Robertas staiga atsisuko. 
Rėkė moteris itališkai, o riksmas sklido iš gretimo kam- 
bario pro ploną sieną. 

— Kas čia? — Roberto širdis ėmė tankiai daužytis. 

Pjera nusijuokė. 

— Ji rėkia iš pasitenkinimo, rėkia, jog baigė jau tre- 
čią kartą. 

Robertas išgirdo lovos gorgždesį. 

— Ar negulsi? — paklausė Pjera. Ji stovėjo nuoga 
ir nepatikliai Žiūrėjo į Robertą. 

— Tuojau, — jis prisėdo ant lovos. 

— O nusirengti negalvoji? 


— Ne. 
— Na, kaip sau nori, — Pjera priėjo prie lovos ir 
atsigulė šalia Roberto. — Tikiuosi, neknarki? 


— Pasakysi man rytoj rytą. 
Miegoti Robertas neketino, pernakt jis turėjo kon- 
troliuoti gatvę, kad būtų tikras, jog jie dar neprisikapstė 

iki šio viešbučio. Aišku, tikrins ir tokius mažus, trečios 
eilės viešbučius, bet tai užtruks ilgokai, o yra daugybė vie- 
tų, kuriomis jiems reikia pasirūpinti pirmiausia. Jisai gu- 
lėjo jausdamas nuovargį visame kūne, paskiau minutėlę 
užsimerkė, kad pailsėtų, ir užmigo. Jis vėl buvo namie, sa- 
vo lovoje, greta jautė šiltą Siuzanos kūną. “Ji sugrįžo, — 
pagalvojo laimingas. — Ji sugrįžo pas mane. Vaikuti, be ta- 
vęs man buvo taip ilgu". 


Septynioliktoji diena 
Roma, Italija 


Robertą pažadino krintantys į akis saulės spinduliai. 
Jis greit pašoko lovoje nenuovokiai apsižvalgydamas ir ne- 
suprasdamas, kur esąs. Pamatęs Pjerą, viską prisiminė ir 
nurimo. Pjera stovėjo prie veidrodžio ir šukavosi. 

— Labas rytas, — tarė ji. — Tu neknarkei. 

Robertas pasižiūrėjo į laikrodį: devynios, jis prara- 
do daug brangaus laiko. 

— Gal nori imtis meilės? Juk užmokėjai už tai. 

— Dėl to nesijaudink. 

Nuoga Pjera erzindama jį priėjo prie lovos. 

— Tikrai nenori? 

“Aš neįstengčiau, net ir norėdamas", — pagalvojo Ro- 
bertas. 

— Taip, nenoriu, — atsakė jis. 

— Kaip sau nori, — pasakė Pjera ir, pradėdama reng- 
tis, lyg tarp kitko paklausė. — O kas tokia Siuzana? 

Klausimas užklupo jį netikėtai. 

— Siuzana? O kodėl klausi? 

— Per miegus kalbėjai apie ją. 

Robertas prisiminė savo sapną: Siuzana sugrįžo pas 
Ji, galbūt tai geras ženklas. “Juk ji mano žmona, vieną gra- 
žią dieną ji pavargs nuo to pinigų maišo ir grįš pas mane. 
Jeigu, žinoma, iki tol aš tebebūsiu gyvas '. 

Jis priėjo prie lango, truputį atitraukė užuolaidą ir 
pažvelgė. Gatvė buvo pilna žmonių, prekybininkai atida- 
rinėjo parduotuves. 

Metas pradėti veikti pagal savo planą. Robertas at- 
sisuko į merginą. 

" — Pjera, ką pasakytum, jei pasiūlyčiau kartu su ma- 
nimi vykti į mažytę kelionę? 
“Ji įtariai pasižiūrėjo į jį. 

— Kelionę... kur? 

— Man reikia vykti į Veneciją tarnybiniais reikalais, 
keliauti vienas baisiai nemėgstu. Tau patinka Venecija? 

— Taip... 

— Na štai ir gerai. Aš apmokėsiu už visą laiką, kurį 
skirsi man, ir mes nuostabiai pailsėsime drauge, — jis vėl 
pažvelgė į langą. — Ten yra nuostabus “Kipriano" viešbutis. 

— Tai tau atsieis tūkstantį dolerių per dieną, — pasakė 
Pjera, nors ir buvo pasirengusi nusileisti iki penkių šimtų. 

— Sutarta, — Robertas atskaičiavo du tūkstančius. — 
Imk pradžiai. 

Pjerą vėl ėmė kamuoti abejonės, ji įtarė, jog čia ne 
viskas švaru, bet pinigų jai reikėjo, o pradžia buvo daug 
žadanti. 

— Gerai, — sutiko ji. 

— Tad eime. 


Pjera atkreipė akis į tai, kad Robertas atsargiai ap- 
sidairė į abi puses prieš išeidamas iš viešbučio į gatvę. “Jis 
tikrai nuo kažko slapstosi, — pamanė ji, — tikriausiai man 
geriau neįsivelti". 

— Klausyk, aš abejoju, ar važiuoti su tavimi į Ve- 
neciją... 

— Mes puikiai praleisime laiką, — patikino ją Ro- 
bertas. 

Tiesiai prieš viešbutį kitoje gatvės pusėje jis pama- 
tė juvelyrinę parduotuvę. 

Paėmęs Pjerą už rankos, Robertas tarė: 


235 


— Eime, aš nupirksiu tau ką nors gražaus. 

— Bet... 

Robertas pervedė ją per gatvę ir įsivedė į parduotuvę. 

— Labą rytą, sinjore, — kreipėsi į jį pardavėjas iš 
už prekystalio. — Kuo galiu pasitarnauti? 

— Mes ieškome kokios puošmenos ledi, — jis atsi- 
gręžė į Pjerą. — Ar tau patinka smaragdai? 

— Aš... taip. 

— Ar turite smaragdų apyrankę? — pasiteiravo par- 
davėjo Robertas. 

— Taip, sinjore, yra nuostabi smaragdų apyrankė, — 
jis priėjo prie įstiklintos spintelės ir išėmė apyrankę. — 
Pats geriausias mūsų daiktelis. Penkiolika tūkstančių do- 
lerių. 

Robertas pasižiūrėjo į Pjerą. 

— Ar tau patinka? 

Pjera, netekusi žado, tik linktelėjo atsakydama. | 

— Mes jį imame, — tarė Robertas ir ištiesė parda- 
vėjui tarnybinę kredito kortelė, gautą Karinės jūrų Žval- 
gybos valdyboje. 

— Prašom luktelti minutėlę, — pardavėjas dingo ki- 
tame kambaryje. Sugrįžęs pklausė: 

— Įpakuoti?.. 

— Nereikia, mano draugė jį nešios, — Robertas už- 
movė apyrankę iš nuostabos įsispoksojusiai į jį Pjerai ant 


rankos. — Ji gerai tiks Venecijoje, ar ne? 
Pjera atsakydama nusišypsojo. 
— Labai. 


Kai jie atsidūrė gatvėje, Pjera kreipėsi į Robertą. 

— Aš... aš nežinau, kaip tau atsidėkoti. 

— Norėčiau, kad puikiai praleistum laiką. Ar turi 
mašiną? 

— Ne. Turėjau senutę, bet ją nuvarė. 

— O vairuotojo teises tebeturi? 

Pjera nustebusi pasižiūrėjo į jį. 

— Taip, bet kas iš jų, kai neturi mašinos? 

— Pamatysi. Važiuojam iš čia, — Robertas sustabdė 
taksi. — Prašyčiau į Po gatvę. 

Sėdėdama automobilyje, Pjera atidžiai apžiūrinėjo 
Robertą. Kodėl jis taip troško, kad ji sudarytų jam kom- 
paniją? Juk jis net neprisilietė prie jos. O galbūt?.. 

— Sustokite, — paprašė Robertas vairuotojo nepri- 
važiavus šimto jardų iki “Mardžori" automobilių nuomos 
agentūros. — Mes lipsime čia, — tarė jis Pjerai, užsimo- 
kėjo vairuotojui ir palaukė, kol taksi nuvažiuos. Paskiau 
ištiesė Pjerai storą pluoštą pinigų. — Aš noriu, kad išnuo- 
motum automobilį mums. Paprašyk “Fiato" ar “Alfa ro- 
meo“, sakyk, jog mašinos reikia keturioms penkioms 
dienoms. Pinigų čia pakaks. Mašiną nuomok savo vardu. 
Aš lauksiu tavęs bare kitapus gatvės. 


Arčiau nei už aštuonių kvartalų nuo automobilių 
nuomos agentūros du sekliai kamantinėjo susinervinusį 
raudonojo sunkvežimio su prancūziškai numeriais vai- 
ruotoją. 

— Niekaip nesuprantu, kaip ta velnio kortelė pate- 
ko į mano sunkvežimio kėbulą, — rėkė vairuotojas. — Tik- 
riausiai ją ten įkišo koks pamišėlis italas. 

Sekliai susižvalgė. 

— Einu paskambinti, — tarė vienas. 


Frančeskas Sezaras sėdėjo prie savo darbo stalo ir 
apmąstė pastaruosius įvykius. Gauta užduotis anksčiau 
jam atrodė labai paprasta. “Jūs lengvai Jį surasite. Kai rei- 
kės, pasinaudosite vietos nustatymo aparatūra, ir ji tiesiai 
atves jus pas jį". Akivaizdu, jie nepakankamai įvertino ko- 
mandorą Belami. 


Stambus pulkininko Frenko Džonsono kūnas įsi- 
spraudė į fotelį generolo Hiliardo kabinete. 

— Pusė agentų ieško jo po visą Europą, — pasakė 
generolas Hiliardas, — tačiau kol kas labai nesėkmingai. 

— Čia negalima kliautis vien sėkme, — pastebėjo 
pulkininkas Džonsas. — Belami ypač patyręs. 

— Mums žinoma, jog jis Romoje. Tas kalės vaikas 
ką tik ten pirko apyrankę už penkiolika tūkstančių dole- 
rių. Bet mes užtvėrėme visus kelius, jam nepavyks išspruk- 
ti iš Italijos. Pasą jis išsiėmęs Arturo Batertyldo pavarde. 

Pulkininkas Džonsonas palingavo galvą. 

— Kiek pažįstu Belami, jūs klystate dėl šios pavar- 
dės. Reikia remtis prielaida, kad jis nedarys to, ko iš jo 
tikitės jūs. Mes ieškome geriausio savo srities specialis- 
to. Jei yra kokia vietelė, į kurią galima prasiskverbti, Be- 
lami ten prasiskverbs. Jei yra vieta, kur galima pasislėpti, 
jis pasislėps ten. Užvis geriausia, ką mes galėtume pada- 
ryti, išrūkyti jį iš tos slaptavietės ir išvyti į atvirą erdvę. 
Šiuo metu situaciją kontroliuoja jis, bet mes privalome at- 
imti iš jo iniciatyvą. 

— Jūs manote, jog vertėtų kreiptis į viešąją infor- 
maciją ir spaudą? 

— Visai teisingai. 

Generolas Hiliardas nepatenkintas perkreipė lūpas. 

— Tai gali būti pavojinga, juk negalime patys savęs 
demaskuoti. | 

— O mes čia ir būsime niekuo dėti. Paskelbsime, kad 
jis ieškomas dėl narkotikų kontrabandos, taigi įjungsime 
į paieškas Interpolą ir visų Europos šalių policiją. O pa- 
tys liksime nuošalyje. 

Generolas Hiliardas minutėlę susimąstė. 

— Tatai man patinka. 

— Štai ir gerai. Aš važiuoju į Romą, pats vadovau- 
siu medžioklei, — atsisveikindamas tarė pulkininkas. 

Grįžęs į savo kabinetą, pulkininkas Džonsonas su- 
simąstė. Be abejonės, jis ėmėsi pavojingo žaidimo, bet jam 
būtinai reikėjo surasti komandorą Belami. 

37 skyrius 


Robertas klausėsi telefono signalų ragelyje. Vašing- 
tone dabar šešios valandos ryto. “Visada man tenka žū- 
dinti senį", — pamanė jis. Po šeštojo signalo ragelį pakėlė 
admirolas. 

— Klausau. 

— Admirole, aš... 

— Robertas! Ką? 

— Nieko nekalbėkite, galbūt jūsų telefono klauso- 
si. Šnekėsiu trumpai. Tiesiog norėčiau pasakyti, kad neti- 
kėtumėte jokiais paistalais, kuriuos skleidžia apie mane. 
Aš norėčiau, kad jūs išsiaiškintumėte, kas dedasi. Gali- 
mas daiktas, vėliau man prireiks jūsų pagalbos. 

— Žinoma, Robertai, visa, ką galėsiu... 

— Aš žinau. 

Robertas padėjo ragelį, susekti skambutį per tokį 
trumpą laiką neįmanoma. Jis pamatė, jog prie baro durų 
privažiavo žydras “fiatas", už vairo sėdėjo Pjera. 

— Pasislink, — paprašė Robertas, — aš pats sėsiu 
už vairo. 

Pjera užleido vairuotojo vietą jam. 

— Na, ar vykstame į Veneciją? — paklausė ji. 

— Taip, bet pirmiausia mums teks pakeliui keletą kar- 
tų stabtelti. — Robertas nusprendė, jog reikės palikti klai- 
dinančių pėdsakų. Jis pasuko į Rosinio gatvę ir privažiavo 
prie transporto agentūros. — Luktelk, po minutės sugrįšiu. 

Pjera pasižiūrėjo, kaip jis įžengė į agentūrą. “Aš ga- 
lėčiau paprasčiausiai imti ir nuvažiuoti, — pamanė ji, — ir 
Jis daugiau niekada manęs nebepamatytų. Bet ši velnio ma- 
šina paimta mano vardu. Prakeikimas!' 

Robertas priėjo prie moters už stalelio. 

— Laba diena, kuo galėčiau padėti? — paklausė ji. 

— Aš komandoras Robertas Belami, rengiuosi tru- 
putėlį pakeliauti, Norėčiau užsisakyti keletą bilietų. 

— Dėl to mes ir dirbame, sinjore, — moteris nusi- 

šypsojo. — Kur jūs nusiteikę vykti? 
— Man reikia bilieto į lėktuvą pirma klase iki Pe- 


kino. 
— Kada norėtumėte išskristi? 
— Penktadienį. 
— Labai gerai, — ji spustelėjo kelis kompiuterio 
klaviatūros mygtukus. — Yra reisas “Er Čaina", išskren- 


da penktadienio vakare, septynios keturiasdešimt. 

— Man visiškai priimtina. 

Ji paspaudė dar kažkokius mygtukus. 

— Jūsų užsakymas patvirtintas. Mokėsite grynais?.. 

— Bet aš dar ne viską pasakiau. Man reikia ir bilie- 
to traukiniu į Budapeštą. 

— Kokia: dienai, komadore? 

— Kitam pirmadieniui. 

— Kieno vardu? 

— Mano. 

Moteris nustebusi pasižiūrėjo į jį. 

— Betgi jūs penktadienį skrendate į Pekiną... 

— Aš ir dabar dar nebaigiau, — mandagiai pertrau- 
kė ją Robertas. — Man reikia dar lėktuvo bilieto į Maja- 
mį Floridos valstijoje, sekmadieniui. 

Moteris įbedė žvilgsnį į jį nieko nesuprasdama. 

— Sinjore, jeigu čia kokia... 

Robertas išsiėmė tarnybinę kredito kortelė ir paro- 
dė ją moteriai. 

— Bilietus aš apmokėsiu šia kortele. 

Ji dar kurį laiką Žiūrėjo į jį, paskiau atsiprašė, nuė- 
jo į kitą kambarį ir po keleto minučių sugrįžo. 

— Viskas gerai, džiaugiamės galėdami jums pasitar- 
nauti. — Visus užsakymus įforminti viena pavarde? 

— Taip. Komandoro Roberto Belami vardu. 

— Labai gerai. | 

Robertas žiūrėjo, kaip ji spaudo klaviatūros mygtu- 
kus, o po minutės spausdintuvas išmušė tris bilietus. 

— Prašyčiau visus bilietus įdėti į atskirus vokus, — 

tarė Robertas. 

— Žinoma. Ar nenorėtumėte, kad juos išsiųstume 
jums? 

— Ne, aš pasiimu dabar. 

— Gerai, sinjore, — ji padavė jam tris vokus. — Lin- 
kiu malonios kelionės... kelionių... 

— Dėkui, — šyptelėjo Robertas. Netrukus jis jau sė- 
dėjo mašinoje prie vairo. 

— Ar jau važiuojam? — paklausė Pjera. 

— Dar keletą kartų stabtelsime pakeliui, — atsakė 
Robertas. 

Pjera pastebėjo, kaip prieš važiuodamas jis įdėmiai 
apžvelgė gatvę. 

— Norėčiau, kad tu kai ką man padarytum, — pa- 
prašė Robertas. 

“Na štai, prasideda, — pagalvojo Pjera, — jis papra- 
šys padaryti kažką siaubinga". 

— O ką? — paklausė ji. 

Jie sustojo prie “ Viktorijos" viešbučio, Robertas pa- 
davė Pjerai vieną voką. 

— Noriu, kad nueitum ir užsakytum kambarį koman- 
doro Belami vardu. Pasakyk, jog esi jo sekretorė, o jis pats 
atvažiuos po valandos, bet tu pageidautum tučtuojau už- 
eiti į kambarį ir jį apžiūrėti. Įėjusi į kambarį, palik ant 
stalo šį voką. 

Jinai nustebusi pasižiūrėjo į jį. 

— Ir viskas? 

— Ir viskas. 

Šio žmogaus veiksmai buvo beprasmiai, jai rūpėjo, 
ką sumanė tas beprotis amerikietis. “Kas gi tasai koman- 
doras Robertas Belami?" Pjera išlipo iš mašinos ir nuėjo į 
viešbutį. Ji truputėlį nervinosi, kadangi per savo veiklos 
laikotarpį ne kartą buvo išmesta iš pirmaklasių viešbu- 
čių. Bet klerkas už aptvaro pasitiko ją mandagiai. 

— Kuo galėčiau pasitarnauti, sinjora? 

— Aš komandoro Roberto Belami sekretorė, noriu 

užsakyti jam kambarį. Jis pats atvyks po valandos. 

Durininkas pasižiūrėjo į viešbučio gyventojų knygą. 

— Laimė, kad kaip tik turime puikius apartamentus. 

— Ar negalėčiau jų pasižiūrėti? — paklausė Pjera. 

— Be abejo, aš pasiųsiu ką nors su jumis, kad pa- 
rodytų. 

Vienas durininko padėjėjų nuvedė Pjerą į viršų, jie 
užėjo į vidų, ir Pjera viską apžiūrėjo. 

— Ar jums patinka, sinjora? 

— Taip, — ji išsiėmė iš rankinuko voką ir padėjo jį 
ant kavos stalelio. — Čia aš palieku komandorui. 

— Gerai, sinjora. 

O vis dėlto smalsumas įveikė ją. Pjera žvilgtelėjo į 
voką ir rado jame lėktuvo bilietą į Pekiną Roberto Bela- 
mi pavarde. Įdėjusi bilietą atgal ir palikusi voką ant sta- 
lelio, ji nulipo žemyn. 

Žydrasis “Fiatas" laukė prie viešbučio durų. 

— Ar buvo kokių sunkumų? — pasiteiravo Robertas. 

— Ne. 

— Stabtelsime dar du kartus ir važiuosime į Vene- 
ciją, — pasakė Robertas. 

Paskiau sustojo prie “ Valadijerio" viešbučio. Rober- 
tas padavė Pjerai kitą voką. 

— Užsakyk kambarį komandoro Belami vardu, pa- 
sakyk, jog jis bus po valandos. Po to... 

— Užlipsiu į kambarį ir paliksiu voką. 

— Taip. 

Šįsyk, įžengdama į viešbutį, Pjera jautėsi drąsiau. 
“Reikia elgtis kaip ledi, — galvojo ji, — būti oresnei. Velniai 
griebtų. Čia ir visa paslaptis". 

Viešbutyje būta laisvo kambario. 

— Aš norėčiau jo pasižiūrėti, — tarė Pjera. 

— Suprantama, sinjora. 

Durininko padėjėjas nulydėjo ją į viršų. 

— Tai vienas geriausių mūsų kambarių, sinjora. 

Kambarys išties buvo prašmatnus. 

— Manau, jog tiks, — oriai pareiškė Pjera, — su- 
praskite, komandoras labai svarbi asmenybė. 
jo, kas jame. Voke buvo bilietas važiuoti traukiniu į Bu- 
dapeštą su komandoro Roberto Belami pavarde. Ją tatai 
suglumino. Koks čia žaidimas? Ji padėjo voką ant staliuko 
prie lovos. 

— Kaip pasisekė? — paklausė Robertas, jai sugrįžus. 

— Puikiai. 

— Liko dar kartą stabtelti. 

Šį kartą — prie “Leonardo da Vinčio" viešbučio. Ro- 
bertas padavė jai trečiąjį voką. 

— Tu turėtum... 

— Aš viską žinau. 

— Taip, Žinoma, sinjora, mes turime puikius apar- 
tamentus, — pasakė jai durininkas. — Kada, sakėte, at- 
vyks komandoras? 

— Po valandos, bet aš pirmiausia norėčiau įsitikin- 
ti, ar jam patiks tie apartamentai. 

— Aišku, sinjora. 

Apartamentai buvo dar prašmatnesni už anuos. 
Viešbučio klerkas parodė jai miegamąjį, kur stovėjo di- 
džiulė lova su baldakimu. “Kaip gaila, o kad man tektų to- 
kia laimė praleisti čia nors vieną naktį", — pamanė Pjera. 
Ji išėmė trečiąjį voką su lėktuvo bilietu Robertui Belami 
į Majamį. Voką padėjo ant lovos. 

Klerkas nusivedė ją į svetainę. 

— Čia yra spalvotas televizorius, — tarė jis ir, pri- 
ėjęs prie televizoriaus, įjungė jį. Ekrane pasirodė Rober- 
to fotografija, o diktorius skaitė: “... kaip mano 
Interpolas, šiuo metu jis yra Romoje. Ieškomas dėl kalti- 
nimo tarptautine narkotikų kontrabanda. Laidos vedėjas 
— Bernardas Šo, “Si En En njuz". Pjera žiūrėjo į ekraną 
apžavėta. Klerkas išjungė televizorių. 

— Ar numeris jums patinka, sinjora? 

— Taaip, — nutęsė Pjera. “Narkotikų kontrabanda!" 

— Tad mes lauksime komandoro. 

Pjera, sugrįžusi į automobilį, jau kitomis akimis žiū- 
rėjo į Robertą. 

— Dabar jau mes pasirengę, — tarė Robertas ir nu- 
sišypsojo. 


“Viktorijos" viešbutyje vyras juodu kostiumu vartė 
gyventojų registracijos knygą. Jis pakėlė galvą ir kreipė- 
si į klerką. 

— Kada apsistojo komandoras Belami? 

— Jis dar neatvyko, numerį jam užsakė sekretorė, ji 
užsiminė, jog jis būsiąs po valandos. 

Vyras atsigręžė į savo kompanioną. 

— Išsikviesk pastiprinimą ir apsupkite viešbutį. Aš 
lauksiu viršuje, — jis vėl atsigręžė į klerką. — Atrakinki- 
te apartamentus. 

Po trijų minučių klerkas atrakino, vyras juodu kostiu- 
mu su pistoletu rankoje atsargiai žengė į priekį. Ten nieko ne- 
buvo. Ant stalo jis pastebėjo voką, pagriebė jį ir perskaitė: 
“Komandorui Robertui Belami". Patikrino, kas yra voke, ir 
po minutės jau skambino į saugumo tarnybos štabo būstinę. 


Frančesko Sezaro ir pulkininko Džonsono pokalbis 
pasiekė kulminaciją. Prieš dvi valandas pulkininkas lėk- 
tuvu nusileido Leonardo da Vinčio aerouoste, bet jo vei- 
de nesimatė nė menkiausio nuovargio. 

— Kiek mes žinome, — dėstė Sezaras, — Belami vis 
dar Romoje. — Mums skambino jau apie trisdešimt žmo- 
nių, sakiusių, jog matę jį. 

— Ar kas pasitvirtino? 

— Ne. 

Šią akimrką suskambo telefonas, Sezaras pakėlė 
ragelį. 

— Pulkininke, čia Luidžis, — pasigirdo balsas ragelyje. 
— Mes jį suradome. Aš esu “Viktorijos" viešbutyje, laikau 
rankoje jo bilietą į Pekiną. Jis numatęs išskristi penktadienį. 

Sezaro balsas suvirpėjo iš susijaudinimo. 

— Puiku! Lauk mūsų, atvažiuojame, — jis pakabino 
ragelį ir atsigręžė į pulkininką Džonsoną. — Mes jį sura- 
dome, jis užsiregistravo “ Viktorijos" viešbutyje, mano 
žmonės rado jo bilietą į Pekiną penktadieniui. 

— Belami užsiregistravo viešbutyje tikra pavarde? — 
lėtai ištarė pulkininkas Džonsonas. 


— Taip. 

— Ir lėktuvo bilietas su jo pavarde? 

— Taip, — pulkininkas Sezaras pakilo. — Važiuoja- 
me tenai. 


Pulkininkas Džonsonas papurtė galvą. 

— Negaiškite veltui laiko. 

— Kodėl? 

— Belami niekuomet... 

Vėl suskambo telefonas, Sezaras pagriebė ragelį. 

— Pulkininke? Tai Mario, mes suradome Belami. Jis 
“Valadijerio" viešbutyje, pirmadienį traukiniu išvažiuoja 
į Budapeštą. Ką mums daryti? 

— Aš tau dar paskambinsiu, — pasakė pulkininkas, 
atsisuko ir pasižiūrėjo į Džonsoną. — Jie rado traukinio 
bilietą į Budapeštą Belami vardu, aš nesuprantu... 

Vėl suskambo telefonas. 

— Klausau? — beveik suriko Sezaras. 

— Kalba Brunas. Suradome Belami, jis užsiregist- 
ravęs “Leonardo da Vinčio“ viešbutyje. Sekmadienį ren- 
giasi skristi į Majamį. Ką mums... 

— Grįžkite čia, — suriaumojo Sezaras ir sviedė ra- 
gelį. — Velniai griebtų, kokį Žaidimą jis žaidžia? 

Pulkininkas Džonsonas nusišaipė. 

— Jis supranta, jog jums teks sutelkti daug žmonių, 
atitraukti nuo kitos veiklos, argi ne? 

— Ką gi mums dabar daryti? 

— Gaudyti tą pašlemėką. 

Jie važiavo Kasia gatve, paskiau pravažiavo Olžiatą 
ir pasuko į šiaurę — Venecijos kryptimi. Robertas galvo- 
jo, kad policija užtvers visus svarbiausius kelius, vedan- 
čius iš Italijos, tačiau jie tikėsis, jog jis vyksiąs į vakarus, 
į Prancūziją arba Šveicariją. "Venecijoje aš galėsiu sėsti į ka- 
terį su povandeniniais sparnais, nuplaukti iki Triesto, iš ten 
nusidanginsiu iki Austrijos, o paskiau..." 

Jo mintis nutraukė Pjeros balsas. 

— Aš noriu valgyti. 

— Ką? 

— Mes juk net nepusryčiavome. 

— Atleisk, — pasakė Robertas. Jis buvo pernelyg 
įsigilinęs į savo problemas, kad galvotų apie valgį. — Su- 
stosime prie artimiausio restorano. | 

Robertas vairavo automobilį, o Pjera stebėjo jį. Da- 
bar ji dar labiau stebėjosi nei anksčiau. Ji gerai pažinojo 
sutenerių, plėšikų, narkotikų prekeivių pasaulį, bet šis žŽmo- 
gus visai ne jų kompanijos, jis nepanašus į nusikaltėlį. 

Privažiavę miestelį, jie sustojo prie nedidelės tra- 
torijos, Robertas pastatė mašiną aikštelėje, Pjera išlipo 
iš automobilio. 

Restoranėlis buvo pilnas Žmonių, jų pokalbiai ir in- 
dų žvangėjimas kėlė nesibaigiantį triukšmą. Robertas su- 
sirado staliuką pasienyje ir atsisėdo veidu į duris. Priėjęs 
padavėjas ištiesė valgiaraštį. 

“Siuzana dabar turėtų būti jachtoje, — pagalvojo Ro: 
bertas, — galbūt aš turiu paskutinį šansą pasikalbėti su ja". 

Pjera pamatė, kad jis priėjo prie telefono automato 
netoli jų staliuko ir įmetė monetą. 

— Prašom sujungti su jūros komutatoriumi Gibralta- 
re. Dėkui. 

“Kam jis skambina į Gibraltarą, — pagalvojo Pje- 
ra, — galbūt rengiasi ten bėgti?" 

— Alio, aš norėčiau pasikalbėti kreditan su amerikie- 
čių “Alkionos" jachta Gibraltare. Telefonas W 337. Dėkui. 

Praėjo kelios minutės, kol telefonistės pasikalbėjo tar- 
pusavyke, paskiau jį sujungė, ir jis išgirdo Siuzanos balsą. 

— Siuzana... 

— Robertai! Ar viskas gerai? 

— Viskas, tiesiog norėjau tau pasakyti... 

— Aš žinau, ką tu man nori pasakyti, apie tai visą 
laiką skelbia per radiją ir televizofių. Kodėl tave medžio- 
ja Interpolas? 

— Čia ilga istorija. 

— Papasakok, aš noriu žinoti. 

Robertas sutriko. 

— Į tai įsipainuiojusi politika, Siuzana. Aš turiu įro- 
dymų, kuriuos nori nuslėpti kai kurios vyriausybės. Todėl 
Interpolas ir vaikosi mane. 

Pjera įtemptai klausėsi jo žodžių. 

— Kuo galiu tau padėti? — paklausė Siuzana. 

— Niekuo, brangioji. Aš skambinu tik todėl, kad dar 
kartą išgirsčiau tavo balsą tuo atveju, jeigu aš... jeigu aš neiš- 
sikapstyčiau iš šios keblios padėties. 

— Nešnekėk taip, — Siuzanos balse skambėjo pani- 
kos gaidelės. — Ar negali man pasakyti, kokioje šalyje esi"? 

— Italijoje. 

Kurį laiką Siuzana tylėjo. 

— Labai gerai, mes netoliese, pakrantėje prie Gib- 
raltaro. Galėtume tave paimti iš bet kurios vietos, kur be- 
pasakytum. 

— Ne, aš... 

— Paklausyk manęs, galbūt tai vienintelis šansas tau 
išsigelbėti. 

— Aš negaliu leisti, kad tau grėstų pavojus, Siuzana. 

Į saloną įėjo Montė, jis girdėjo dalį pokalbio. 

— Duok man pasišnekėti su juo, — paprašė jis. 

— Palauk minutėlę, Robertai, Montė nori pasikal- 
bėti su tavimi. 

— Siuzana aš... 

Ragelyje pasigirdo Montės balsas. 

— Robertai, kiek suprantu, turi rimtų nemalonumų. 

— Galima sakyti, jog taip. 

— Mes norėtume tau padėti, jachtoje tavęs neieškos. 
Kodėl nenori, kad kur nors tave įsodintume. 

— Dėkui, Monte, vertinu tavo rūpestingumą, bet ne- 
galiu priimti siūlymo. 

— Manau, jog klysti. Čia būtum saugus. 

“Kodėl jis taip nori man padėti?" — pagalvojo Ro- 
bertas. 

— Kaip bebūtų, Monte, dėkui, aš dar norėčiau šnek- 
telti su Siuzana. 

— Žinoma, — Montė padavė ragelį žmonai. — Įkal- 


bėk jį. 

— Prašau, leisk mums padėti tau, — pasakė ji. 

— Tu man jau padėjai, Siuzana, — Robertas patylė- 
jo kelias sekundes. — Tu didžiausia mano gyvenimo ver- 


tybė, noriu, kad žinotum, jog aš visada mylėsiu tave, — 
Robertas šyptelėjo. — Nors sąvoka visada dabar gali būti 
jau ir ne itin ilga. 

— Ar man dar paskambinsi? 

— Jei galėsiu. 

— Prižadėk man. 

— Gerai, prižadu. 

Robertas lėtai pakabino ragelį. “Kam to reikia jai? 
Kam reikia man? Tu tiesiog sentimentalus idiotas, Bela- 


mi", — pagalvojo Robertas ir grįžo prie staliuko. 
— Valgykim, — pasakė jis Pjerai, ir jie užsisakė 
pusryčius. 


— Aš girdėjau tavo pokalbį. Tavęs ieško policija, tiesa? 

Robertą nusmelkė šaltis. “Štai mano klaida. Pjera tam- 
pa pavojinga", — pamanė jis. 

— Na, čia paprasčiausias nedidelis nesusipratimas, aš... 

— Nelaikyk manęs kvailele. Aš noriu padėti tau. 

Robertas atsargiai pasižiūrėjo į ją. 

— Kodėl tu nori padėti? 

Pjera palinko į jį. 

— Todėl kad buvai man geras, ir todėl, kad aš ne- 
kenčiu policijos. Tu tiesiog neįsivaizduoji, kaip jautiesi, 
kai išmeta į gatvę, amžinai kimba, elgiasi su tavimi kaip 
su purvina. Jie suima mane už prostituciją, nusiveda į sky- 
rių ir prievartauja. Jie tiesiog gyvuliai. Aš padarysiu vis- 
ką, kad jiems pridergčiau, o tau padėčiau. 

— Pjera, tu niekuo nepadėsi... 

— Venecijoje policija greit sugaus tave. Jei apsisto- 
si viešbutyje, suras, bandysi sėsti į laivą, sučiups. Bet aš 
žinau vietą, kur būtum saugus. Mano motina su broliu gy- 
vena Neapolyje, mes apsistosime jų namuose, ir tenai po- 
licija tavęs niekada nesuras. 

Robertas tylėjo apmąstydamas jos žodžius. Jie buvo 
gan geri: privatus namas, žinoma, saugiau už bet ką kita. 
O be to, Neapolis stambus uostas, ten būtų lengva įsėsti į 
garlaivį. Vis dėlto jis svyravo, nes nenorėjo įpinklioti Pje- 
TOS į šią istoriją. 

— Pjera, policijai įsakyta suradus mane nužudyti, o 
tave galėtų palaikyti mano bendrininke. Tu gali patirti di- 
džiulių nemalonumų. 

— Viskas labai paprasta, — nusišypsojo Pjera. — 
Mes neleisime jiems tavęs surasti. 

Robertas nusišypsojo. Dabar jis galutinai nusprendė. 

— Gerai. Na, valgyk, mes važiuojame į Neapolį. 


— Ar jūsų Žmonės nenumano, kur jis būtų galėjęs 
išvykti? — paklausė pulkininkas Frenkas Džonsonas. 

Frančeskas Sezaras atsiduso. 

— Šiuo metu — ne. Tačiau tai tik laikina... 

— O laukti mums nėr kada. Ar nustatėte, kur dabar 
jo buvusi Žmona? 

— Buvusi žmona? Aš čia neįžvelgiu... 

— Vadinasi, jūs net neparengėte namų darbų, — su- 
riaumojo pulkininkas Džonsonas. — Dabar jį — Montės 
Benkso žmona. Reikia surasti juos. Ir kuo greičiau. 

38 skyrius 


Ji vilko kojas plačiu bulvaru, sunkiai suvokdama, kur 
einanti. Kiek laiko prabėgo nuo tos baisios katastrofos? 
Ji visiškai pasimetė skaičiuodama dienas, baisiai pavargo, 
ir tai trukdė susikaupti. Labai norėjo gerti, norėjo van- 
dens, bet ne to, užteršto, kurį geria Žemėnai, o šviežio, ty- 
ro lietaus vandens. Tyro vandens būtinai reikia jos 
gyvybinėms jėgoms palaikyti. Tik tada bus galima paban- 
dyti toliau ieškoti kristalo. Ji jau merdėjo. 

Staiga kniubtelėjo ir užlėkė ant vyriškio. 

— Ei! Žiūrėk, kur... — amerikietis prekybininkas 
įdėmiai nužvelgė nepažįstamąją ir nusišypsojo. Įsivaizduo- 
kite, jei aš būčiau taip įsirėžęs į jus. “Na ir lėlytė", — pa- 
galvojo jis. 

— (Galiu įsivaizduoti. 

— Iš kur tu, mažyte? 

— Iš septynioliktosios Plejado saulės. 

Jis nusijuokė. 

— Mėgstu tokias meilutes, turinčias humoro jaus- 
mą. Kur keliauji? 0 

Ji papurtė galvą. 

— Nežinau, aš čia svetima. 

“O Dieve, man rodos, jau kimba". 

— Ar pietavai? 

— Ne. Aš negaliu valgyti jūsų maisto. 

“Keistoka, bet dailutė". 

— O kur gyveni? 


— Niekur. 
— Neturi kambario viešbutyje? — ji prisiminė, jog 
taip vadinami keliautojų namai. — Ne. Man reiktų susi- 


rasti vietą, kur galėčiau pamiegoti. Esu labai pavargusi. 
Prekybininko veidą nutvieskė šypsena. 
— Puiku, tėtukas tuo pasirūpins. Kodėl gi mums ne- 
nuėjus į mano viešbutį? Ten labai gera, didelė ir patogi 
lova. Ar tau patiktų? 

— Aišku, labai. 

Jisai negalėjo patikėti, kad taip pasisekė. 

— Štai ir puiku! “Kertu lažybų, su ja bus smagu pasi- 
volioti ant šieno". 

Ji pasižiūrėjo į jį nustebusi. 

— Argi jūsų lova pagaminta iš šieno? 

Dabar atėjo prekybininko eilė nustebti. 

— Ką? Ne, ne. O tu, pasirodo, pokštininkė. 

Jos akys jau visiškai merkėsi. 

— O ar negalėtumėm eiti miegoti tučtuojau? 

Jis patenkintas patrynė rankas. 

— Eime, mano viešbutis čia pat, už kampo. 

Prekybininkas paėmė iš klerko raktus, ir į jo aukštą 
juodu pasikėlė liftu. Kai įėjo į savo apartamentus, jis pa- 
klausė: 

— Gal norėtum truputį išgerti? 

Gerti ji trokšte troško, bet tik ne to skysčio, kurio 
pasiūlė Žemėnas. 

— Ne, — astakė ji. — O kur lova? 

“Dieve mano, na ir temeperamentinga paukštytė". 

— Štai ji, meilute, — jis nulydėjo ja į miegamąjį. — 
Ar iš tikrųjų nenori išgerti? 

— Taip, iš tikrųjų. 

Jis apsilaižė perdžiuvusias lūpas. 

— O kodėl tu ne... nenusirengi? 

Ji linktelėjo. Žemėnai turėjo tokį įprotį. Nusitrau- 
kė suknelę, po kuria nebuvo nieko daugiau, parodydama 
idealų kūną. 

Vyras įsmeigė akis į ją, paskiau džiugiai tarė: 

— Koks sėkmingas man šiendien vakaras, meilute. 
Tau irgi. “Aš tave ištratinsiu taip, kaip niekas anksčiau ne- 
tratino", — pamanė jis, paskubom nuo kūno nusitraukė 
drabužius ir šoko į lovą prie jos. — Eikš pas mane! Paro- 
dysiu tau, koks yra tikras vyras, — jis kilstelėjo galvą. — 
Velniai griebtų, pamiršau išjungti šviesą, — prekybinin- 
kas jau kėlėsi iš lovos. 

— Nesijaudink, — tarė ji mieguistu balsu. — Aš iš- 
jungsiu. 

Ir staiga jis pamatė, kaip jos ranka ištįso per visą 
kambarį, o pažaliavę pirštai ėmė grabalioti sieną ieškoda- 
mi jungiklio. 

Šviesa užgeso, atsidūręs su ja dviese patamsyje, jis 
suriko. 


39 skyrius 


Automobilis dideliu greičiu lėkė del Solės autostrada į Ne- 
apolį. Pusvalandį jie tylėjo, kiekvienas apniktas savo minčių. 

Tylą sudrumstė Pjera. 

— Kiek laiko būsi mano motinos namuose? — pa- 
klausė ji. 

— Tris keturias dienas, jeigu galima. 

— Viskas bus gerai. 

Robertas nesirengė ten užsibūti ilgiau nei naktį ar 
dvi, bet nusprendė neatidengti savo kortų. Kai tik suras 
patikimą laivą, iškart išplauks iš Italijos. 

— Labai noriu pasimatyti su savo šeima, — pasakė Pjera. 

— Tu teturi vieną brolį? 

— Taip, Karlą. Jis už mane jaunesnis. 

— Papasakok apie savo šeimą, Pjera. 

Ji truktelėjo pečiais. 

— Čia nėr nieko ypatinga. Tėvas visą gyvenimą dir- 
bo uoste; kai man buvo penkiolika, jį užmušė krisdamas kra- 
nas. Motina susirgo, 0 aš turėjau eiti dirbti, kad išmaitinčiau 
ją su Karlu. Turėjau draugą kino studijoje, kartais jis man 
pasiūlydavo mažyčių vaidmenų. Mokėjo labai mažai, be to, 
už šią malonę turėdavau miegoti su režisieriaus padėjėju. 
Tada aš nusprendžiau, kad galėsiu daugiau uždirbti gatvėje, 
taigi dabar prekiauju savimi ir truputėlį filmuojuosi, — jos 
balse nebuvo apgailestavimo dėl nelaimingo likimo. 

— Pjera, 0 ar tavo motina neprieštaraus, kad atsi- 

vesi į namus nepažįstamą Žmogų? 

— Ne. Mes viena kitą gerai suprantam. Ji džiaugsis 
mane pamačiusi... O tu labai ją myli? 

Robertas nustebęs žvilgtelėjo į merginą. 

— Ką, tavo motiną? 

— Tą moterį, su kuria kalbėjaisi telefonu iš resto- 
rano... Siuzaną. 

— Kodėl manai, jog myliu ją? 

— Supratau iš tavo balso. Kas ji? 

— Mano bičiulė. 

— Laiminga ji. Aš irgi norėčiau, kad kas taip elgtų- 
si su manimi. O Robertas Belami tai tavo vardas? 

— Taip. 

— Vadinasi, tu komandoras? 

Atsakyti į šį klausimą jam buvo sunku. 

— Dabar dėl to nesu garantuotas, bet kitados buvau. 

— Ar gali pasakyti, kodėl tavęs ieško Interpolas? 

— Turbūt geriausia, kad nieko nesakyčiau, nes, bū- 
nant šalia manęs, jau savaime tau gresia pavojus, taigi juo 
mažiau žinosi, juo geriau. 

— Gerai, Robertai. 

Jis pagalvojo apie tas keistas aplinkybes, kurios juos 
suvedė. 

— Leisk man kai ko paklausti tavęs, — tarė Rober- 
tas. — Jei sužinotum, jog Žemėje pasirodė ateivių iš kos- 
moso, ar nepultum į paniką? 

Pjera atidžiai pasižiūrėjo į jį. 

— Rimtai kalbi? 

— Visiškai. 

Ji papurtė galvą. 

— Ne. Man rodos, tai būtų įdomu. O tu tiki tokiais 
dalykais? 

— Betgi tokia galimybė yra, — atsargiai ištarė jis. 

Pjera pagyvėjo. 

— Tiesa? O ar jie turi... na, ar jie viskuo panašūs į 

vyrus? 
Robertas nusijuokė. 
— Nežinau. 
— O ar tai kaip nors susiję su tuo, kad tavęs ieško 


policija? 
— Ne, — paskubom atsakė Robertas. — Niekaip. 
— Jei aš tau kai ką pasakyčiau, ar pažadi, jog nesu- 
pyksi? 
— Pažadu. 


Kai ji prašneko, balsas buvo toks tylus, kad Rober- 
tas sunkiai suprato žodžius. 

— Man rodos, kad pamilau tave. 

— Pjera... 

— Žinau, jog elgiuosi kvailai, bet aš a anks- 
čiau nesu tarusi šių žodžių ir noriu, kad tai žinotum. 

— Man malonu juos girdėti, Pjera. 

— Juokiesi iš manęs? 

— Ne, nesijuokiu, — Robertas dirstelėjo į kuro ro- 
dyklę. — Reiktų surasti degalinę ir prisipilti benzino. 

Po penkiolikos minučių jie privažiavo prie degalinės. 

— Štai čia ir prisipilsime, — tarė Robertas. 

— Puiku, — nusišypsojo Pjera. — O aš ta proga pa- 
skambinsiu mamai ir pranešiu, kad atvažiuoju su simpa- 
tišku nepažįstamuoju. 

Robertas privairavo prie kolonėlės ir paprašė pri- 
pildyti baką. 

— Gerai, sinjore. 

Pjera pasilenkė ir pabučiavo jį į žandą. 

— Aš greit grįšiu. 

Robertas pamatė, kaip ji įėjo į stotį ir įmetė mone- 
tą į telefoną automatą. “Ji iš tiesų labai daili, — pamanė jis. 
— Ir protinga. Aš turiu būti atsargus, kad nepadaryčiau jai 
nemalonumų". į 

Pjera surinko numerį, atsisuko ir šypsodamasi pa- 
mojavo ranka Robertui. Kai jis atsakė, ji tarė: 

— Sujunkite mane su Interpolu. Greičiau! 

40) skyrius 


Nuo tos akimirkos, kai Pjera per televizorių pama- 
tė pranešimą apie Robertą Belami, pagalvojo, kad pratur- 
tėsianti. Jeigu Interpolas, toji galinga tarptautinė 
organizacija, ieško Roberto, už jį turi būti skirtas didelis 
atlygis. O tik ji viena žinojo, kur jis yra! Ir visas atlygis 
atiteks tik jai! Ji manė šauniai sugalvojusi dėl Neapolio, 
nes ten jis visą laiką jai bus akyse. 


— Interpolas. Ko norite? — ragelyje pasigirdo vy- 
riškas balsas. 

Jos širdis ėmė tankiai plakti, ji metė žvilgsnį į langą 
ir įsitikino, jog Robertas tebėra prie kolonėlės. 

— Jūs ieškote Žmogaus vardu Robertas Belami, taip? 

Kelias sekundes ragelyje buvo tylu. 

— Kas čia kalba? 

— Nesvarbu. Tad jūs ieškote jo ar ne? 

— Aš sujungsiu jus su vyresniuoju inspektoriumi, 
prašom palaukti, — ir atsigręžė į savo padėjėją. — Sku- 
biai nustatyk, iš kur skambina. 

Po trylikos sekundžių Pjerą sujungė su vyresniuoju 
inspektoriumi. 

— Klausau, sinjora. Kuo galiu jums padėti? 

“Kvailys, tai aš galiu tau padėti", — pamanė Pjera. 

— Aš žinau, kur yra komandoras Robertas Belami. 
Jums jo reikia? 

— Taip, sinjora, labai reikia. Jūs sakote, jog žinote, 
kur jisai? 

— Iš tikrųjų. Šią akimirką jis yra netoli manęs. Ko- 
kia suma esate jį įvertinę? 

— Jūs klausiate dėl atlygio? 

— Žinoma, aš kalbu apie atlygį, — ji vėl žvilgtelėjo 
pro langą. “Na kas per idiotai tame Interpole?" 

Inspektorius ženklais parodė savo padėjėjams, kad 

jie paskubėtų. 

— Mes dar nenustatėme atlygio už jo sugavimą, sin- 
jora, todėl... 

— Tad nustatykite tučtuojau. Aš skubu. 

— O kokios sumos jūs tikitės? 

— Nežinau, — Pjera sekundę susimąstė. — Gal pen- 
kiasdešimt tūkstančių dolerių? 

— Penkiasdešimt tūkstančių dolerių — tai didelė su- 
ma. Jeigu jūs man praneštumčte, kur esate, galėtumėm su- 
sitikti ir pasikalbėti... 

“Jis tikriausiai galvoja, kad aš idiotė", — pamanė Pjera. 

— Ne. Arba jūs sutinkate su mano pasiūlymu, ar- 
ba... — Pjera pro langa pamatė, kad Robertas artinasi prie 
stoties. — Greičiau! Taip ar ne? 

— Gerai, sinjora, mes sutinkame jums sumokėti... 

Robertas įėjo į stoties vidų ir pasuko prie jos. 

— Mes turėtume atvažiuoti pietums, mama, — pa- 
sakė Pjera į ragelį. — Jis tau patiks, jis labai geras. Na, 
pakaks. Iki susitikimo! 

Ji pakabino ragelį ir atsisuko į Robertą. 

— Mama dega iš nekantrumo susipažinti su tavimi. 


— Ar nustatėte iš kur skambino? — paklausė ins- 
pektorius Interpolo štabo būstinėje. 

— Taip. Iš degalinės prie del Solės autostrados. At- 
rodo, jie važiuoja į Neapolį. 


Pulkininkas Frančeskas Sezaras ir pulkininkas Frenkas 
Džonsonas sėdėjo Sezaro kabinete ir studijavo žemėlapį. 

— Neapolis didelis miestas, — tarė pulkininkas Se- 
zaras, — ten tūkstančiai vietų, kuriose jis gali pasislėpti. 

— O kaip dėl moters? 

— Nenutuokiam, kas ji tokia. 

— Tad kodėl neišsiaiškinote? 

Sezaras nustebęs pasižiūrėjo į Jį. 

— O kaip? 

— Jei Belami skubiai prireikė moters prisidengti, 
kur jis būtų galėjęs susirasti ją? 

— Gal turi pasiėmęs prostitutę. 

— Taip. Nuo ko pradėsim? 

— Nuo Tor di Ounto. 


Mašinoje, kuri važiavo į Tor di Ountą, sėdėjo trise: 
pulkininkas Sezaras, pulkininkas Džonsonas ir kapitonas 
Belinis — vyresnysis šio rajono policininkas. 

— Mums tenka nelengvas uždavinys, — pasakė Be- 
linis. — Tos šliundros vis riejasi viena su kita, bet, kai su- 
siduria su policija, atrodo tiesiog kaip tikros seserys. Iš 
jų nieko neišgausi. 

— Pažiūrėsim, — atsakė pulkininkas Džonsonas. 

Belinis įsakė vairuotojui privažiuoti prie šaligatvio, 
ir trys vyrai išlipo iš mašinos. Prostitutės įsitempusios Žiū- 
rėjo į juos. Belinis priėjo prie vienos. 

— Laba diena, Marija? Kaip einasi? 

— Geriau eisis, kai jūs išvažiuosite. 

— Mes nesirengiame užtrukti. Tiesiog norėjau kai 
ko tavęs paklausti. Mes ieškome amerikiečio, kuris vakar 
vakare pasiėmė vieną merginą, dabar jie tikriausiai drau- 
ge keliauja. Mums reikia sužinoti, kas ji. Ar negalėtum 
mums padėti? — jis parodė jai Roberto fotografiją. 

Aplink juos susibūrė dar kelios prostitutės, kurios 
klausėsi pokalbio. 

— Aš niekuo negaliu jums padėti, — pasakė Mari- 
ja, — bet, rodos, žinau, kas galėtų. 

Belinis linktelėjo. 

— Labai gerai. O kas? 

Marija parodė jam iškabą kitoje gatvėse pusėje: “ At- 
eities pranašavimas — būrimas iš rankos". 

— Jums padės ponia Liučija. 

Šalia stovėjusios merginos susijuokė. 

Kapitonas Belinis pasižiūrėjo į jas ir pasakė: 

— Vadinasi, jūs mėgstate juokauti, tiesa? Gerai, tuo- 
met sugalvosime žaidimėlį, kuris, manau, jums patiks. Štai 
šiems dviem džentelmenems labai reikia sužinoti, kuo var- 
du mergina, kuri išvyko su amerikiečiu. Jeigu nežinote, kas 
ji, siūlyčiau pasikalbėti su draugais bei draugėmis ir su- 
rasti, kas žino. Paskiau paskambinkite man. 

— O kam jums to reikia? — paklausė viena mergina. 

— Sužinosite vėliau. 

Po valandos prasidėjo Romos prostitučių apgula, 
policijos furgonai užtvindė visas gatves, griebė iš eilėse 
visas prostitutes ir sutenerius, kurie protestuodami šaukė: 

— Nedrįskite... aš moku policijai už apsaugą... 

— Aš gi jau penkerius metus čia dirbu... 

— Aš nemokamai aptarnauju jus ir jūsų bičiulius. 
Ką gi jūs darote? 

— Kodėl gi aš moku jums už apsaugą?.. 

Rytojaus dieną gatvėse nebeliko prostitučių, užtat 
visos cypės buvo jų kimšte prikimštos. 

Sezaras ir pulkininkas Džonsonas sėdėjo Belinio ka- 
binete. 

— Man keblu laikyti jas suimtas, — pasakė Belinis, 
be to, turiu pridurti, jog tai daro rimtos žalos turizmui. 

— Nesijaudinkite, — atsakė pulkininkas Džonsonas, 
— kuri nors tikrai pasakys, reikėtų jas spūstelėti. 

Lūžis įvyko po vidudienio. Į kapitono Belinio kabi- 
netą užėjo sekretorė. 

— Misteris Lorencas, kapitone. 

— Kvieskite. 

Misteris Lorencas buvo apsirengęs labai brangiu 
kostiumu, ant pirštų žibėjo žiedai su briliantais. Jis buvo su- 
teneris. 

— Kuo galėčiau jums būti naudingas? — paklausė 
Belinis. 

Lorencas nusišypsojo. 

— Tai aš galėčiau jums šiek tiek padėti, džentelme- 

nai. Kai kas iš mano pagalbininkų man pranešė, jog jūs 
ieškote merginos, kuri išvažiavo iš miesto su amerikiečiu, 
o kadangi mes visuomet pageidaujame taikiai gyventi su 
valdžia, manau galįs pranešti jums jos vardą. 

— Kas ji? — paklausė pulkininkas Džonsonas. 

Lorencas nekreipė dėmesio į šį klausimą. 

— Natūralu, aš tikiuosi, kad įvertinsite mano pa- 
slaugą ir atsidėkodamas išleisite mano pagalbininkus ir jų 
draugužes. 

— Mums visai nerūpi jūsų šliundros, — tarė pulki- 
ninkas Sezaras. — Mums tereikia tos merginos pavardės. 

— Labai džiaugiuosi tai girdėdamas, visuomet ma- 
lonu bendrauti su protingais Žmonėmis, aš manau, jog... 

— Koks jos vardas, Lorencai? 

— Ak, tiesa. Jos vardas Pjera, Pjera Vali. Amerikie- 
tis su ja praleido naktį “La Inkročio“ viešbutyje, o iš ryto 
jie išvažiavo. Bet tai ne mano mergina, sakyčiau... 

Belinis jau skambino telefonu. 

— Atneškite Pjeros Vali bylą. Skubiai! 

— Džentelmenai, tikiuosi, atsidėkodami man... 

Belinis pažvelgė į jį ir pasakė į ragelį: 

— Operacija “Padraika" atšaukiama. 

— Ačiū, — pasakė Lorencas ir nusilenkė. 


Po penketo minučių Pjeros Vali byla jau gulėjo ant 
Belinio stalo. 

— Pradėjo verstis prostitucija gatvėse nuo penkioli- 
kos metų, per šį laikotarpį buvo areštuota dešimt kartų... 

— Iš kur ji? — nutraukė pulkininkas Džonsonas. 

— Iš Neapolio. 

Sezaras ir Džonsonas susižvalgė. 

— Tenai jos motina ir brolis. 

— Ar galite surasti jos adresą? 

— Pasistengsiu. 

— Tik greičiau. 

41 skyrius 


Jie artėjo prie Neapolio priemiesčio; seni namai ri- 
kiavosi išilgai siaurų gatvelių, beveik visų jų languose ka- 
bojo drabužiai, ir atrodė, tarsi namai būtų papuošti 
įvairiaspalvėmis vėliavomis. 

— Ar buvai kada Neapolyje? — paklausė Pjera. 

— Vieną kartą, — Roberto balse atsirado įtampa. Siu- 
zana sėdėjo šalia ir juokėsi. “Girdėjau, jog Neapolis nedory- 
bių miestas, brangusis. Ar mes čia atsiduosime nedorybei?" — 
“Mes net sugalvosime kai ką nauja" — pažadėjo Robertas. 

Pjera pasižiūrėjo į jį. 

— Ar gerai jautiesi? 

Robertas nuslopino savo mintis ir sugrįžo į realybę. 


— Normaliai. 
Aplenkę uostą jie nuvažiavo Toledo gatve. 
— Pasuk čia, — susijaudinusi pasakė Pjera. 


Privažiavo prie seno Spačanapolio rajono. 

— Dabar tiesiai, o po to į kairę, į Benedeto Kročės 
gatvę. 

Robertas pasuko. Transporto eismas buvo gana in- 
tensyvus, nuo automobilių signalų galėjai apkursti. Rober- 
tas visiškai pamiršo, jog Neapolyje taip triukšminga. 
Dabar jis važiavo lėtai, kad nepartrenktų pėsčiųjų ir šu- 
nų, kurie bėgiojo skersai gatvę lydimi vairuotojų prakeiks- 
mų ir necenzūriškų žodžių. 

— Dabar į kairę, — aiškino Pjera, — į Plebiscito 
aikštę. 

Mašinų ir žmonių čia buvo dar daugiau. 

— Stok! — šūktelėjo Pjera. 

Robertas privažiavo prie šaligatvio, ir mašina sustojo 
prie eile išsirikiavusių krautuvėlių. Robertas apsižvalgė. 

— Čia gyvena tavo mama? 

— Ne, aišku, ne, — pasakė Pjera, pasilenkė prie jo 
ir paspaudė garso signalą. Netrukus iš vienos krautuvėlės 
išėjo jauna moteris, Pjera iššoko iš automobilio, prilėkė 

prie jos, abidvi apsikabino. 

— Atrodai nuostabiai! — šūktelėjo jaunoji moteris. 
— Turbūt tau gerai sekasi. 

— Puikiausiai, — Pjera ištiesė ranką. — Pasižiūrėk, 
nauja mano apyrankė! 

— Čia tikri smaragdai? 

— Žinoma, tikri. 

— Ana! — šūktelėjo moteris į krautuvėlę. — Eikš 
čia! Žiūrėk, kas atvažiavo! 

Robertas stebėjo šią sceną nieko nesuvokdamas. 


— Pjera. 
— Vieną minutėlę, brangusis, aš turiu pasisveikinti 
su savo draugėmis. Ž 


Po minutės apie Pjerą jau susirinko keletas moterų, 
kurios ėmė apžiūrinėti jos apyrankę, o Robertas sėdėjo 
mašinoje ir griežė dantimis, nes nieko negalėjo padaryti. 

— Jis dėl manęs pametė galvą, — pareiškė Pjera ir 
atsigręžė į Robertą. — Tiesa, brangusis? 

Robertas panoro ją pasmaugti, tačiau nebuvo ką daryti. 

— Taip, — atsakė jis, — kada važiuosime, Pjera? 

— Po minutės. 

— Ne, tučtuojau! 

— Gerai, gerai, — Pjera atsisuko į moteris. — Mums 
metas važiuoti, paskyrėm svarbų susitikimą. Iki! 

— Čiao! 

Pjera įsėdo į mašiną, jie nuvažiavo, o moterys sto- 
vėjo ir žiūrėjo įkandin. 

— Čia mano senos bičiulės, — džiugiai paaiškino Pjera. 

— Nuostabu. O kur tavo motinos namai? 

— O, ji gyvena ne mieste. 

— Ką? 

— Ji gyvena užmiesčio namelyje, pusvalandis kelio 
nuo čia. 


Užmiesčio namelis buvo pietiniame Neapolio pa- 
kraštyje, akmeninis, stovįs atokiau nuo kelio. 

— Štai jis, — riktelėjo Pjera. — Nuostabus namu- 
kas, tiesa? 

— Taip, — Robertui patiko, jog namas toli nuo mies- 
to centro, vargu ar čia jo ieškos. “Pjera tiesą sakė, tikrai 
saugi vieta". 

Jie pasuko prie durų. Tuo metu jos atsivėrė, ir ant 
slenksčio pasirodė besišypsanti Pjeros motina. Abidvi jos bu- 
vo labai panašios, nors motinos plaukai žili, veidas išvargęs. 

— Pjera, brangioji! Kaip aš tavęs pasiilgau! 

— Aš irgi pasiilgau, mama! O čia mano draugas, aš 
tau skambinau telefonu, sakiau, kad atvažiuosime dviese. 

Motina bemat suprato. 

— Ak, taip, sveiki atvykę, sinjore... 

— Džonsas, — pasakė Robertas. 

— Užeikite, užeikite. 

Jie įėjo į didelę jaukią svetainę. Tą akimirką kam- 
baryje pasirodė gal dvidešimt metų vaikinas, žemas, tam- 
siaplaukis, niūraus veido ir liūdnų rudų akių. Jis dėvėjo 
džinsus ir striukę su išsiuvinėtais žodžiais “ Raudonasis 
velnias". Kai pamatė seserį, jo veidas nušvito. 

— Pjera! 

— Sveikas, Karlai! — abu apsikabino. 

— Ką tu čia veiksi? 

— Atvažiavome paviešėti keletą dienų, — ji atsisu- 
ko į Robertą. — Čia mano brolis Karlas. Karlai, čia mis- 
teris Džonsas. 

— Sveikas, Karlai. 

Karlas tarsi įkainodamas pasižiūrėjo į Robertą. 

— Sveiki. 

— Aš parengsiu mūsų įsimylėjėliams nuostabų mie- 
gamąjį, — pasakė motina. 

— Jei jūs neprieštarautumėte... jei turite atskirą 
miegamąjį, aš norėčiau gauti atskirą kambarį, — tarė Ro- 
bertas. 

Stojo tyla, visi sužiuro į Robertą nustebę. 

Motina atsigręžė į Pjerą. 

— Ar jis ne homoseksualas? 

Pjera trūktelejo pečiais. 

— Nežinau, — bet ji buvo įsitikinusi, kad jis ne ho- 
moseksualas. 

Motina pasižiūrėjo į Robertą. 

— Kaip norite, — ji vėl apsikabino Pjerą. — Aš taip 
džiaugiuosi matydama tave. Eime į virtuvę, išvirsiu kavos. 

— Žavu! — sušuko motina virtuvėje. — Kaip tu su- 
sipažinai su juo? Atrodo, jis turtingas. O tavo apyrankė! 
Ji tikriausiai kainuoja krūvą pinigų. Dieve mano! Šįvakar 
pataisysiu puikius pietus ir sukviesiu visus kaimynus, kad 
galėtu susipažinti su tavuoju... 

— Ne, mama, to nereikia daryti. 

— Bet, brangioji, kodėl gi mums nepasigyrus tavo 
sėkme? Visi mūsų bičiuliai bus labai patenkinti. 

— Mama, misteris Džonsas turi keletą dienų pail- 
sėti. Jokių kviestinių pietų, jokių kaimynų. 

Motina atsiduso. 

— Na gerai, kaip sau nori. 

“Aš pasirūpinsiu, kad jį suimtų ne namuose, nenoriu 
jaudinti motinos", — pamanė Pjera. 


Karlas irgi pastebėjo apyrankę. 

— O toji apyrankė — tai tikri smaragdai, ką? Ją ma- 
no seseriai nupirkote jūs? 

Jaunuolio elgesys Robertui kažkodės nepatiko. 

— Paklausk jos pats. 

Pjera su motina sugrįžo iš virtuvės, motina pasižiū- 
rėjo į Robertą. 

— Jūs tikrai nenorite miegoti kartu su Pjera? — pa- 
klausė ji. 

Klausimas Robertą apstulbino. 

— Ne, dėkui. 

— Aš parodysiu tavąjį miegamąjį, — tarė Pjera. Ji- 
nai nusivedė jį į tolimą namo galą, kur buvo didelis jau- 

kus miegamasis, viduryje stovėjo dvigulė lova. 

— Robertai, gal baiminiesi, kad mamai gali nepa- 
tikti, jei mes miegosime drauge? Ji žino, kuo aš verčiuosi. 

— Ne, ne čia esmė, tiesiog... — jis sunkiai ieškojo 
tinkamo paaiškinimo. — Atleisk, bet aš... 

— Tiek to, nekreipk dėmesio, — šaltai pasakė Pjera. 

Ji jautėsi nepelnytai įžeista. Jau antrą kartą jis atsi- 
sakė permiegoti su ja. “Čia dar viena priežastis, kodėl aš 
rengiuosi išduoti jį policijai", — pamanė ji. Ir vis dėlto jai 
buvo kiek nesmagu, juk jis toks geras. Bet penkiasdešimt 
tūkstančių dolerių yra penkiasdešimt tūkstančių dolerių. 


Pietaujant motina visą laiką šnekėjo, o Pjera, Ro- 
bertas ir Karlas tylėjo, kiekvienas susikaupęs mąstė. 

Robertas mintyse kūrė pabėgimo planą. “Rytoj einu 
į uostą ir susirandu tinkamą laivą", — galvojo jis. 

Pjera mąstė apie tai, kad turinti dar paskambinti. 
“Aš paskambinsiu iš miesto, kad policija nenustatytų, iš kur 
skambina". 

Karlas tyrinėjo nepažįstamąjį, kurį parsivedė į na- 
mus sesuo. “Su juo bus nesunku susidoroti". 

Popiet moterys nuėjo į virtuvę, o Karlas pasiliko 
dviese su Robertu. 

— Jūs pirmas vyriškis, kurį sesuo čia atsiveda, — 
tarė Karlas. — Tikriausiai jūs labai jai patikote. 

— Ji man irgi labai patinka. 

— Teisybė? Ar jūs dabar ja rūpinsitės? 

— Manau, jog tavo sesuo pajėgi pati pasirūpinti 
savimi. 

— Žinau, — nusišaipė Karlas. 

Nepažįstamasis, sėdįs priešais, buvo gerai apsirengęs 
ir, be abejo, turtingas. Tad kodėl jis šičia, juk galėjo apsi- 
stoti pačiame geriausiame viešbutyje? Tegalėjo būti viena 
priežastis — nepažįstamasis slapstosi. O tai jau kėlė įdo- 
mesnes mintis. Jei turtuolis slapstosi, iš to visada vienaip 
ar kitaip galima turėti naudos, konkrečiai —- pinigų. 

— Iš kur jūs? — paklausė Karlas. 

— Negaliu tiksliau nurodyti vietovės, — mandagiai 
atsakė Robertas. — Aš daug keliauju. “ 

Karlas pritariamai linktelėjo. 

— Suprantu. “Aš išsiaiškinsiu su Pjera, kas jis toks, 
gal kas panorės už jį sumokėti krūvą pinigų, ir mes su Pjera 
juos pasidalysime“". 

— Jūs kuo nors verčiatės? — pasiteiravo Karlas. 

— Ne, aš mečiau verslą. 

Karlas nusprendė, jog priversti šį Žmogų prabilti ne- 
bus per sunku. “Raudonųjų velnių" vadeiva Luča akimirks- 
niu jį perskels. 

— Ar ilgai pabūsite pas mus? 

— Sunku pasakyti, — Karlo smalsumas pradėjo ner- 
vinti Robertą. 

Iš virtuvės sugrįžo Pjera su motina. 

— Gal norite dar kavos? — paklausė motina. 

— Ne, dėkui. Pietūs buvo labai skanūs. 

Ji nusišypsojo. 

— Nieko ypatinga. Štai rytoj surengsiu jums tikrą 
puotą. 

— Labai gerai, — Robertas žinojo, kad rytoj jo čia 
nebebus. Jis atsistojo. — Aš truputėlį pavargau ir, jei ne- 
prieštarautumėte, eisiu miegoti. 

— Aišku, — atsakė motina. — Labos nakties. 

— Labanakt. 

Jie žvilgsniu palydėjo Robertą, einantį į miegamąjį. 

Karlas nusišaipė. 

— Ar jis nemano, kad tu pernelyg graži, kad miego- 
tum su juo, ką? 

Ši pastaba dar labiau sutvirtino Pjeros sumanymus. 
Ji nekreiptų dėmesio į šitokį Roberto elgesį, jei jis būtų 
homoseksualas, bet jinai girdėjo jo pokalbį telefonu su 
Siuzana ir puikiai suprato, kur visa esmė. “Na, aš Jam pa- 
rodysiu", — pamanė ji. 

Robertas gulėjo lovoje ir mąstė apie tolesnius veiks- 

mus, kurių turėtų imtis. Klaidingas pėdsakas, kuriuo jis 
nukreipė seklius įkišęs į sunkvežimį kredito kortelę su 
įmontuotu siųstuvu, turėjo padėti laimėti laiko, bet gal jie 
dabar jau surado raudonąjį sunkvežimį. Jį medžiojo įgudę 
ir negailestingi žmonės. Įdomu, ar į šią medžioklę įsitrau- 
kė vyriausybių vadovai? Ar yra kokia kita organizacija, sa- 
votiškas saugumo tarnybų susivienijimas, veikiąs savo 
nuožiūra? Juo daugiau Robertas apie tai mąstė, juo labiau 
stiprėjo įsitikinimas, kad vyriausybių vadovai nežino, kas 
dedasi. Jam visada atrodė keista, kad admirolas Vitakeris 
buvo.staiga atleistas iš karinės jūrų žvalgybos ir įstumtas 
į tokią skylę. Visa tai galėjo turėti prasmės tik tuomet, 
jeigu tie, kurie privertė jį atsistatydinti, būtų buvę įsiti- 
kinę, jog jis niekada nedalyvaus jų sąmoksluose. “Turiu su- 
sisiekti su admirolu", — pagalvojo Robertas. Tai vienitelis 
žmogus, kuriuo jis galėjo pasitikėti ir iš kurio galėtų suži- 
noti teisybę apie tai, kas darosi. “Rytoj — pamanė Ro- 
bertas, — rytoj". Jis užsimerkė ir užmigo. 

Pažadino durų girgždėjimas, jis pasipurtė ir aki- 
mirksniu atsisėdo lovoje. Tamsoje kažkas artinosi prie jo. 
Robertas įsitempė pasirengęs grumtis, bet staiga užuodė 
Pjeros kvepalus ir pajuto, kaip ji šmurkštelėjo į lovą. 

— Pjera... ką tu... 

— Tss... — ji prisiglaudė prie jo nuogutėlė. — Aš 
jaučiuosi tokia vieniša. 

— Atleisk, Pjera... bet aš niekuo tau negaliu padėti. 

— Negali? Tad leisk man, — švelniai sušnibždėjo ji. 

— Nieko nebus, tau nepasiseks, — Robertas jautėsi 
smarkiai prislėgtas, jis norėjo išgelbėti ją ir save nuo neiš- 
vengiamo nusivylimo, kurį patirs, kai jiems nieko neišeis. 

— Ar aš nepatinku tau, Robertai? Ar tu manai, jog 
mano kūnas nepuikus? 

— Patinki, — jos kūnas iš tikrųjų buvo nuostabus, 
jisai jautė šio besiglaustančio prie jo kūno šilumą. 

Pjera švelniai glostė jo krūtinę, jos ranka slydo vis 
žemiau ir žemiau. Robertas pabandė ją sulaikyti, neno- 

rėdamas dar sykį patirti nesėkmės kartėlio. 

— Pjera, aš negaliu, negaliu būti su moterimi nuo 
tada... nuo labai seniai. 

— Gulėk ramiai, Robertai, aš tik noriu pažaisti. Ar 
tau patinka, kai su tavimi žaidžia? 

Jis nieko nejautė. Velniškoji Siuzana! Ji ne tiktai pati 
pasitraukė nuo jo, bet kartu pasiglemžė ir visą jo vyrišku- 
mo galią. 

— Pasisuk, — paprašė Pjera. 

— Veltui, Pjera, aš... 

Ji paguldė jį ant pilvo, o Robertas gulėjo keikdamas 
Siuzaną bei savo bejėgiškumą. Jis jautė Pjeros liežuvėlį 
švelniai prisiliečiantį prie nugaros, sukantį ratukus ir judantį 
žemyn. 

— Pjera... 

— Tss. 

Pjeros liežuvėlis slinko vis žemyn, Robertas pajuto, 
kaip kyla jo varpa, ir sukrutėjo. 

— Tyliau, gulėk ramiai. 

Jos liežuvis buvo minkštas ir šiltas, be to, jisai jau- 
tė, kaip merginos krūtys liečia jo kūną. Širdis pradėjo tan- 
kiai plakti. “O, — pagalvojo Robertas. — O... O štai!" 
Varpa pritvinko ir sukietėjo, ilgiau Robertas nebegalėjo 
kęsti. Jis atsisuko ir savo glėby suspaudė Pjerą. 

— Dieve, koksai didžiulis... Aš noriu tavęs, — šūk- 
telėjo ji, pajutusi jo vyriškąjį organą. 

Per sekundę Robertas paėmė Pjerą su vėl atgimusiu 
jausmu. Pjera buvo patyrusi ir temperamentinga, Rober- 
tas visas joje ištirpo. Šią naktį jie mylėjosi tris kartus, kol 


galop užmigo. 
Aštuonioliktoji diena id 
Neapolis, Italija 
Nubudo Robertas auštant. 
— Ačiū, — šnibždėjo jis spausdamas Pjerą glėbyje. 

Pjera padaužiškai nusišypsojo. 

— Kaip jautiesi? 

— Nuostabiausiai, — atsakė Robertas, ir tai buvo 
tikra tiesa. 

Pjera prigludo prie jo. 

— Tu gi gyvulys! 

Robertas šyptelėjo. 

— Ne, iš tiesų man labai gera su tavimi. 

— O tu ne narkotikų prekeivis, ne? — rimtai pa- 
klausė Pjera sėsdamasi lovoje. 

Koksai naivus klausimas. 

— Ne. 

— Betgi tavęs ieško Interpolas. 

— Taip, ieško. 

Pjeros veidas nušvito. 

— Žinau! Tu šnipas! — ji džiūgavo kaip vaikas. 

Robertas nusijuokė. 

— Aš šnipas? 

— Na, prisipažink, — reikalavo Pjera. — Tu šnipas, 
tiesa? 

— Taip, — klusniai sutiko Robertas. — Aš šnipas. 

— Taip ir žinojau! — jos akys žibėjo. — O ar nega- 
lėtum pasakyti man kokių paslapčių? 

— Kokių paslapčių? 

— Na, žinai, visokių šnipinėjimo paslapčių... šifrų 
ir panašiai. Aš labai mėgstu romanus apie šnipus, visada 
juos skaitau. 

— Iš tikrųjų? 

— Taip! Bet tai vis išgalvotos istorijos, o tu žinai, 
kaip tai vyksta tikrovėje, tiesa? Pavyzdžiui, įvairūs žen- 
klai, kuriais šnipai naudojasi. Papasakok man apie tai. 

— Tai uždrausta, — rimtai atsakė Robertas, — bet, 
mat jį galas, kai ką papasakosiu. “Ką jai papasakojus, kad 
panėšėtų į tiesą?" — Štai senas triukas su užuolaidą. 

Jos akys sublizgejo iš smalsumo. 

— Senas triukas su užuolaida? 

— Taip, — Robertas parodė į langą. Jei visa klostosi 
gerai, pakeli užuolaidą, o jei esama kokios grėsmės, nu- 
leidi ją. Tai geras Ženklas, perspėjantis tavo agentą. 

— Kaip šaunu! To aš niekada neradau knygose. 

— Žinoma, juk tai didelė paslaptis, — atsakė Ro- 
bertas. 

— Aš niekam nesakysiu, — pažadėjo Pjera. — O dar 
ką papasakosi? 

“Ką čia dar jai papasakojus?" 

— Dar yra triukas su telefonu. 

Pjera tvirčiau prigludo prie jo. 

— Papasakok. 

— Tarkim, skambina tavo agentas, norėdamas suži- 
noti, ar viskas tvarkoje. Telefonu jis paprašo Pjeros. Jei 
visa gerai, tu atsakai: “Pjera klauso". O jei kas negerai, 
atsakai: “Jūs suklydote, čia ne tas numeris". 

— Kaip šaunu! — šūktelėjo Pjera. 

“Mano instruktorius Fermoje ištiktų infarktas, jeigu iš- 
girstų, kokius niekus tauškiu", — pagalvojo Robertas. 

Robertas nusijuokė. 

— Manau, kad vienam rytui pakanka tiekos paslapčių. 

— Na gerai, — ji pasitrynė į jį savo kūnu. — Ar eisi 
į dušą? 

— Mielai. 

Pjera nuėjo į dušą drauge su juo; stovėdami po šil- 
tomis vandens srovelėmis, jie išmuilino vienas kitą. Pjera 
praskėtė Roberto kojas ir pradėjo plauti kirkšnį, jis vėl 
pajuto, kaip kyla varpa. 

Juodu pasimylėjo tiesiog po dušu. 

Kai Robertas apsirengė, Pjera užsimetė chalatą ir 
pasakė: 

— Eisiu ruošti pusryčių. 


Karlas jos laukė valgomajame. 
— Papasakok apie savo draugužį, — paprašė jis. 

— O ką nori sužinoti? 

— Kur susipažinai su juo? 

— Romoje. 

— Jis tikriausiai labai turtingas, jei nupirko tau šią 
apyrankę su smaragdais. 

Pjera truktelėjo pečiais. 

— Aš jam patinku. 

— Žinai, ką aš manau? Tavo draugužis greičiausiai 
nuo ko nors slapstosi, jei praneštume apie jį kam reikia, 
galėtume gauti stamboką atlygį. 

Žybčiodama akimis, Pjera prisiartino prie brolio. 

— Išmesk šią mintį iš galvos, Karlai. 

— Vadinasi, jis iš tiesų slapstosi. 

— Klausyk, snargliau, įspėju tave. Dirbk savo dar- 
bą — ne tavo kiaulės, ne tavo pupos, — ji nesirengė su bet 
kuo dalytis atlygio. 

— Vadinasi, sesutėle, viską nori susigriebti pati, — 
priekaištingai pastebėjo Karlas. 

— Ne, Karlai, tu nesupratai, ką sakiau. 

— Nesupratau? 

— Pasakysiu tau teisybę. Misteris Džonsas slapstosi 
nuo Žmonos, ji nusamdė seklius jo ieškoti. Stai ir viskas. 

Karlas nusišypsojo. 

— Ko gi anksčiau nesakei? Čia nieko nelaimėsi, tai- 
gi aš tatai pamiršiu. 

— Nair gerai, — tarė Pjera. 

“Reikia išsiaiškinti, kas gi jis iš tikrųjų", — pamanė 
Karlas. 


Janusas kalbėjo telefonu. 

— Ar turite kokių naujienų? 

— Mums žinoma, kad komandoras Belami Neapolyje. 

— Ar ten yra jūsiškių? 

— Taip, jie kaip tik ir ėmėsi jo ieškoti. Turime vieną 
užkabą, jis keliauja drauge su prostitute, kurios šeima 

gyvena Neapolyje. Manau, jog juodu jos namuose. Dabar 
mes tai tikriname. 
— Pranešinėkite man reguliariai. 


Neapolio municipalinis biuras nėrėsi iš kailio ieš- 
kodamas Pjeros Vali motinos adreso. 

Tuzinas saugumo tarnybos agentų ir Neapolio poli- 
cija šmižinėjo po miestą ieškodami Roberto. 

Karlas kūrė savo planus dėl jo. 

Pjera rengėsi skambinti į Interpolą. 


42 skyrius 


Padėtis buvo grėsminga, Robertui atrodė, jog jis ko- 
ne pirštais gali užčiuopti pavojų, tvyrantį ore. Uoste virte 
virė darbas, buvo iškraunami ir pakraunami laivai, o be 
to, buvo ir dar šis tas: policijos mašinos patruliavo uosto 
teritorijoje, uniformuoti policininkai ir civiliškai apsiren- 
gę sekliai klausinėjo uosto darbininkus bei jūrininkus. 
Toks seklių skruzdėlynas labai nustebino Robertą, susi- 
klostė įspūdis, kad jie Žino, jog jisai Neapolyje, nes šito- 
kios apgulties buvo neįmanoma organizuoti kiekviename 
stambiame Italijos mieste. Robertas net nelipo iš auto- 
mobilio ir apsisukęs nuvažiavo nuo uosto. Ankstesnis su- 
manymas keliauti krovininiu laivu iki Prancūzijos dabar 
per daug pavojingas. Tikriausiai jiems vis dėlto kažkokiu 
būdu pavyko susekti jo kelionę į Neapolį. Reikėjo vėl ieš- 
koti išeities. Važiuoti mašina pavojinga, visi keliai į už- 
miestį tikriausiai jau bus užblokuoti, uostas irgi nebetiko, 
kaip, beje, ir geležinkelis, ir aerouostai. Jis pateko tarp 
vis labiau susispaudžiančių gniaužtų. 

Robertas pagalvojo apie Siuzaną. “Mes Gibraltare, 
galime tave paimti bet kurioje vietoje. Galbūt tai vienintelė 
tavo galimybė išsigelbėti". Robertas labai nenorėjo Siuza- 
nos įpainioti į pavojingą dalyką, bet kitos išeities tiesiog 

nebeturėjo. Tai vienintelis būdas išsmukti iš šių spąstų. 
Privačioje jachtoje jo neieškos. “Jei sugebėsiu nusikasti iki 
Jachtos, — galvojo Robertas, — jie išsodins mane nepriplau- 
kus kranto netoli Marselio, o patį krantą pasieksiu pats. Siuo 
atveju pavojus jiems negrės'". 

Jis sustabdė mašiną šoninėje gatvėje prie nedidelės 
tratorijos, įėjo į vidų ir paskambino. Po penketo minučių 
jį sujungė su jachta. 

— Prašyčiau misi Benks. 

— Kaip jus jai pristatyti? 

“Tas velnio Montė net jachtoje turi liokajų, atsiliepiantį 
teklefonu", — pagalvojo Robertas. 

— Pasakykite paprastai, kad tai senas jos bičiulis. 

Po minutės jis išgirdo ragelyje Siuzanos balsą. 

— Čia tu, Robertai? 

— Taip, tai aš netikšis. 

— Jie... jie dar tavęs nesuėmė? 

— Ne, Siuzana, — jam buvo labai sunku jos paklaus- 
ti. — Ar tavo pasiūlymas tebegalioja? 

— Be abejo. Kada?.. 

— Ar galėtumėte naktį atplaukti į Neapolį? 

Siuzana sumišo. 

— Aš nežinau, lukterk minutėlę. | 

Robertas neaiškiai girdėjo, kaip ji su kažkuo kalbė- 
josi, paskiau ragelyje vėl pasigirdo jos balsas. 

— Montė sako, jog mūsų variklis šlubčioja, bet per 
dvi dienas galėtume nuplaukti į Neapolį. 

Velniai griebtų! Kiekviena diena artino grėsmę bū- 
ti sučiuptam. 

— Gerai, būtų šaunu. 

— Kaip tave surasime? 

— Aš susijungsiu su jumis. 

— Robertai, prašau tavęs, būk atsargus. 

— Stengiuosi. Iš tikrųjų stengiuosi. 

— Nepateksi į pinkles? 

— Ne, nepateksiu. 

Padėjusi ragelį, Siuzana atsisuko į vyrą ir šypsoda- 
masi tarė: 

— Jisai sutiko. 


Po valandos Romoje Frančeskas Sezaras ištiesė 
pulkininkui Frenkui Džonsonui telegramą, gautą iš “Alkio- 
nos“ jachtos. 

“Pranešu, kad Belami atvyks į “Alkionos" jachtą". 

Telegrama buvo nepasirašyta. 

— Aš įsakau sekti visas prieigas prie jachtos, — pasa- 
kė Sezaras. — Vos tik Belami įlips į ją, mes jį sugriebsime. 

Juo daugiau Karlas Vali mąstė, juo tvirčiau jis įti- 
kėjo galėsiąs gan naudingai apsisukti. Pjeros pasakėlė, jog 
amerikietis slepiąsis nuo Žmonos, tiesiog nesąmonė. Aiš- 
ku, misteris Džonsas slapstosi, bet slapstosi nuo polici- 
jos, ir galbūt už šį Žmogų paskirtas atlygis. Gal net ir 
ganėtinai didelis. Čia reikia veikti labai apdairiai, ir Kar- 
las nusprendė dėl to pasitarti su “Raudonųjų velnių“ va- 
deiva Mario Luča. 

Anksti rytą Karlas sėdo ant motociklo ir nulėkė į 
Sorcelos gatvę už Garibaldžio aikštės. Sustojo prie seno 
namo ir spustelėjo skambučio mygtuką šalia sulaužytos 
pašto dėžutė su pavarde “Luča". 

— Ką čia velnias atnešė? — netrukus riktelėjo ana- 
pus durų. 

— Čia Karlas, aš noriu pasišnekėti su tavimi, Mario. 

— Nuo pat ryto nebenustygsti. Lipk. 

Durys atsidarė, ir Karlas užlipo laiptais į butą. Tarp- 
dury stovėjo nuogas Mario, kitame kambaryje Karlas pa- 
stebėjo lovoje gulinčią merginą. 

— Velniai tave griebtų, ko atsidanginai šitaip anksti? 

— Negaliu miegoti, Mario, per daug jaudinuosi. Ro- 
dos, būsiu sušniukštinėjęs padorų biznelį. 

— Na? Užeik. 

Karlas įėjo į mažą kambarėlį. 

— Vakar vakare sesuo parsivedė namo vyrą. 

— Na ir kas? Pjera prostitutė, ir ji... 

— Taip, bet jis turtingas ir slapstosi. 

— Nuo ko? 

— Nežinau, bet rengiuosi išsiaiškinti. Manau, kad 
už jį galėtų būti pažadėtas atlygis. 

— O ko nepasiklausei sesers? 

Karlas paniuro. 

— Pjera pati nori iš to pasipelnyti. Kad tu būtum 
matęs, kokią apyrankę jis jai nupirko — smaragdai. 

— Apyrankę? Ką? O kiek ji kainuoja? 

— Pasakysiu vėliau, nes rengiuosi parduoti ją. 

Luča susimąstė. 

— Štai ką aš manau, Karlai. Kodėl gi mums nepasi- 
kalbėjus su tavo sesers draugužiu? Imkime ir sučiupkime 
jį rytą, nusiveskime į klubą. — Klubu jie vadino tuščią san- 
dėlį, kuriame buvo nepraleidžiąs garso kambarys. 

Karlas nusišypsojo. 

— Puiku. Aš sugebėsiu jį nesunkiai ten nusivilioti. 

— O mes jo tenai lauksime, — pasakė Luča. Mes su 
juo truputėlį pasišnekėsime. Tikiuosi, jo balsas geras, nes 
jis turės kai ką mums padainuoti. 


Kai Karlas parėjo namo, misterio Džonso jau nebe- 
buvo; Karlą apėmė panika. 

— Kur išėjo tavo draugužis? — paklausė jis Pjeros. 

— Sakė, kad į miestą einąs pasivaikščioti. Jis sugrįš. 
O kam tu klausi? 

Karlas nutaisė šypseną. 

— Iš smalsumo. 

Palaukęs, kol motina su Pjera nucis į virtuvę taisyti 

pusryčių, Karlas įlindo į Pjeros kambarį, susirado apyran- 
kę, paslėptą drabužių dėžėje, įsikišo į kišenę ir išlėkė iš 
kambario susidurdams su motina, ėjusia iš virtuvės. 

— Karlai, ar nepusryčiausi? 

— Ne, mama, man paskirtas susitikimas. Grįšiu 
vėlėliau. 

Jis sėdo ant motociklo ir nuvažiavo Kvartire Span- 
golo pusėn. 

“O jei apyrankė netikra? — pagalvojo. — Blogai, Lučos 
akyse pasirodysiu kvaiša". Sustabdė motorolerį prie mažos 
juvelyrinės krautuvėlės. Jos savininkas Gambinas buvo pa- 
gyvenęs Žmogus su nuslinkusiu į šoną juodu peruku ir dirb- 
tiniais dantimis. Jis pasižiūrėjo į Karlą, įeinantį į krautuvėlę. 

— Labas rytas, Karlai, ko toks ankstyvas? 

— Taigi. 

— Ką man atnešei šiandien? 

Karlas išsitraukė iš kišenės apyrankę ir padėjo ant 
prekystalio. 

— Štai šitą. 

Gambinas paėmė apyrankę ir ėmė apžiūrinėti, 0 jo 
akys vis apvalėjo. 

— Kur ją gavai? 

— Numirė turtinga tetulė ir paliko man kaip paliki- 
mą. Ar ji ko verta? 

.— Galbūt, — atsargiai atsakė Gambinas. 

— Tik nepudruok man smegenėlių. 

Gambinas pavaizdavo įsižeidusį. 

— Ar aš kada tave apmoviau? 

— Visą laiką maustai. 

— Jūs, vaikinai, krečiate man išdaigas. Žinai, ką tau 
pasakysiu, Karlai, — negarantuoju, kad pats įstengsiu ją 
nupirkti. Ji labai vertinga. 

Karlo širdis ėmė tankiai plakti. 

— Teisybė? 

— Pabandysiu kai kam pasiūlyti, vakare tau pa- 
skambinsiu. 

— Gerai, — sutiko Karlas ir pasiėmė apyrankę. — 
O ji kol kas tepabūna pas mane. 

Karlas išėjo iš krautuvėlės. Vadinasi, jis neklydo! 
Tasai amerikietis turtingas, maža to, ir beprotis. Argi nor- 
malus žmogus dovanotų brangią apyrankę prostitutei? 

Krautuvėlėje Gambinas stebėjo Karlą. “Velniai grieb- 
tų, kur įsipainiojo tie idiotai?" — pamanė jis ir iš po pre- 
kystalio išsitraukė aplinkraštį, išsiuntinėtą visų 
juvelyrinių parduotuvių savininkams bei supirkėjams, bet 
viršuje vietoj tokiais atvejais nurodyto policijos telefono 
buvo prierašas: “Nedelsiant pranešti saugumo tarnybai“. 
Gambinas nebūtų kreipęs dėmesio į paprastą policijos ap- 
linkraštį, kaip kad darydavo šimtus kartų anksčiau, bet jis 
žinojo, Jog su saugumo tarnyba geriau negudrauti. Jis la- 
bai nenorėjo prarasti šios apyrankės, juk ją perpardavus 
būtų galima padoriai uždirbti, tačiau dar labiau nenorėjo 
kišti galvos į kilpą. Nenorom pakėlė telefono ragelį ir su- 
rinko saugumo tarnybos telefoną. 


44 skyrius 


Tai buvo baimės, šmėžuojančių negyvų šešėlių sezo- 
nas. Prieš daugelį metų Robertas buvo pasiųstas atlikti už- 
duoties į Borneo. Ten, persekiodamas išdaviką, jis atsidūrė 
džiunglėse. Tada buvo spalio mėnuo, tradicinis galvų me- 
džiojimo laikas; džiunglių gyventojus užvaldė baimė — jie 
drebėjo bijodami dvasios, vardu Bali Salanga, kuri gaudė 
žmones ir gėrė jų kraują. Tai buvo žudynių sezonas, o da- 
bar Robertui Neapolis staiga virto Borneo džiunglėmis. 
Mirtis pleveno ore. “Bet pirmiau tegu jie pagauna mane, 
— pagalvojo Robertas. — Kaip jie sužinojo, kad aš čia? Pje- 
ra! Jie greičiausiai mane susekė per Pjerą. Reikia grįžti na- 
mo ir įspėti ją, bet pirmiau turiu surasti būdą iš čia išsmukti". 

Jis nuvažiavo į miesto pakraštį, kur prasideda auto- 
strada, vildamasis, jog galbūt per stebuklą ten dar neiš- 

statyti postai. Likus penkiems šimtams jardų iki tos vie- 
tos, jis pamatė, jog policija užblokavusi kelią iš miesto; 
apsukęs automobilį, vėl grįžo į Neapolio centrą. 

Robertas važiavo lėtai, mąstydamas ir bandydamas 
įsivaizduoti esąs persekiotojų kailyje. Visi keliai į užmiestį 
užtverti, kiekvienas laivas, išplauksiantis iš šalies, bus 
kruopščiai tikrinamas. Staiga jam dingtelėjo mintis. Nėra 
priežasteis tikrinti tų laivų, kurie neišplaukia iš Italijos. 
O tai jau šansas. Jis vėl pasuko į uostą. 


Virš juvelyrinės parduotuvės durų dzingtelėjo var- 
pelis, ir Gambinas pakėlė galvą. Į vidų įėjo du vyrai juo- 
dais kostiumais, aišku, jog tai buvo ne pirkėjai. 

— Kuo galiu pasitarnauti? 

— Misteris Gambinas? 

— Taip, — atsakė vienas rodydamas dirbtinius dantis. 

— Jūs mums skambinote dėl smaragdų apyrankės. 

Saugumo tarnyba, jis laukė jų ateinant. 

— Taip; būdamas tikras pilietis aš laikau savo pa- 
reiga... 

— Liaukitės tauškę niekus. Kas ją atnešė? 

— Jaunas vaikinas, vardu Karlas. 

— Jis paliko apyrankę? 

— Ne, išsinešė. 

— Kokia to Karlo pavardė? 

Gambonas truktelėjo pečiais. 

— Jo pavardės aš nežinau, jis iš “Raudonųjų velnių", 
tai vietiniai mūsų gangsteriai. Jiems vadovauja vaikinas 
Lučos pavarde. 

— Ar žinote, kaip surasti tą Lučą? 

Gambinas sutriko. Jei Luča sužinos, kad jis nurodė 
jo būstą, gali už tai nupjauti jam liežuvį. Bet, jei jis nepa- 
sakys šiems vaikinams, ką jiems reikia sužinoti, jie gali 
ištaškyti jam makaulę. 

— Jis gyvena Sorcelos gatvėje už Garibaldžio aikštės. 

— Dėkui, misteri Gambinai, jūs mums labai padėjote. 

— Visada džiaugiuosi galėdamas bendradarbiauti... 
Vyrai išėjo. 


Luča gulėjo lovoje su savo drauguže, kai atsilapojo 
durys ir į kambarį įsibrovė du vyrai. Luča kaip kulka išlė- 
kė iš lovos. 

— Kokia čia velniava? Kas jūs tokie? 

Vienas vyras parodė jam pažymėjimą. 

— Saugumo tarnyba! — Luča nurijo seilę. — Ė, aš 
nieko bloga nepadariau, aš įstatymams lojalus pilietis... 

— Mes tai žinome, Luča. Jūs mūsų nedominate, mus 
domina vaikinas vardu Karlas. 

“Karlas. Aha, štai kas. Toji velnio apyrankė! Kurgi įsi- 
vėlė tas Karlas? Saugumo tarnyba nesiterliotų dėl pavogtų 
brangenybių". 

— Tad pažįstate jį ar ne? 

— Galbūt. 

— Jei nesate įsitikinęs, galime jūsų atmintį atgai- 
vinti savo kontoroje. 

— Pala. Aš prisiminiau, jūs tikriausiai turite ome- 
nyje Karlą Valį. O kas jam?.. 

— Mes norime su juo pasikalbėti. Kur jis gyvena? 

Kiekvienas “Raudonųjų velnių“ gaujos narys buvo 
prisiekęs krauju, kad greičiau mirsiąs nei išduosiąs drau- 
gą. Tai ir padėjo gaujai išlikti tvirtai. Jie laikėsi išvien — 
visi už vieną ir vienas už visus. 

— Na, ar vis dar norite važiuoti su mumis į miestą? 

— Ko? — Luča gūžtelėjo pečiais ir pasakė Karlo 
adresą. 


Po pusvalandžio Pjera stidarė duris ir išvydo ant 
slenksčio du nepažįstamus vyrus. 

— Sinjorina Vali? 

— Taip. 

— Ar galime užeiti? 

Ji norėjo atsakyti neigiamai, bet neišdrįso. 

— O kas jūs? 

Vienas vyras išsitraukė piniginę ir parodė saugumo 
tarnybos pažymėjimą. Su šiais žmonėmis ji visai nenorėjo 
prasidėti. Pjera pabūgo, kad jie pagaus ją ir jinai nebe- 
teks atlygio. 

— Ko jums iš manęs reikia? 

— Mes norėtume pateikti jums keletą klausimų. 

— Klauskite, aš neturiu ko slėpti. “Ačiū Dievui, kad 
Roberto nėra namie, su jais aš galėsiu susitarti". 

— Vakar vakare atvažiavote iš Romos automobiliu, 
tiesa? — šis klausimas nuskambėjo greičiau kaip teigimas. 

— Taip. O ar tai prieštarauja įstatymams? Gal vir- 
šijau greitį? 

Vyras nusišypsojo, bet jo veido išraiška nepakito. 

— Su jumis važiavo palydovas? 

— Taip, — atsargiai sutiko Pjera. 

— Kas jisai, sinjorina? 

Ji patraukė pečiais. 

— Aš jį paėmiau pakeliui. Jis vyko į Neapolį. 

— O dabar jis čionai? — paklausė kitas vyras. 

— Nežinau, kur jis. Išlaipinau jį, kai įvažiavome į 
miestą, ir jis dingo. 

— Jūsų keleivio pavardė Robertas Belami? 

Pjera suraukė antakius tarsi bandydama prisiminti. 

— Belami? Nežinau, man rodos, jis nepasisakė savo 
pavardės. 

— O mes manome, kad pasisakė. Jis sučiupo jus Tor 
di Ounte, naktį jūs praleidote su juo “La Inkročio“ vieš- 
butyje, o kitą rytą jis nupirko jums smaragdų apyrankę. 
Jisai siuntinėjo jus į įvairius viešbučius, kad ten paliktu- 
mėte traukinių ir lėktuvų bilietus, o paskui išsinuomojo- 
te mašiną ir iškeliavote į Neapolį. Tiesa? 

“Jie viską žino", — su baime pamanė Pjera ir linktelėjo. 

— Jūsų bičiulis sugrįš ar išvažiavo iš Neapolio? 

Pjera sutriko. Kaip geriau atsakyti į šį klausimą. Jei- 
gu pasakys, kad jis išvažiavo iš miesto, jie vis vien nepati- 

kės. Jie pasiliks laukti Roberto ir, kai pareis, sučiups jį, o 
ją galės apkaltinti melavus ir jam padėjus. Pjera nuspren- 
dė, jog geriau pasakyti tiesą. 

— Jisai grįš. 

— Greitai? 

— Tiksliai nežinau. 

— Labai gerai, vadinasi, mums reikia čia įsitaisyti 
patogiau. Ar neprieštarautumėte, jei apžiūrėtume na- 
mus? — jie atsisagstė švarkus, parengė ginklus. 

— Ne, ne. 

Nekreipdami dėmeiso į jos žodžius, vyrai pradėjo na- 
mo apžiūrą. Šią akimirką iš virtuvės išėjo motina. 

— Kas šitie Žmonės? 

— Tai misterio Džonso draugai, — atsakė Pjera. — 
Atėjo jo aplankyti. 

Motina nusilenkė. 

— Toks geras vyras. Gal norėtumėte papusryčiauti? 

— Žinoma, mama, — tarė vienas vyras. — Kas pus- 
ryčiams? 


Mintys karštligiškai sukosi Pjeros galvoje. “Man rei- 
kėtų vėl paskambinti Interpolui, juk,jie žadėjo sumokėti pen- 
kiasdešimt tūkstančių dolerių". Bet, kita vertus, nenorėtų, 
kad Robertas įkliūtų, kol! ji pati neperduos jo Interpolui. 
Reikėjo perspėti jį, tačiau — kaip? Staiga ji prisiminį ryt- 
metinį pokalbį: “... jei esama kokios grėsmės, reikia nuleisti 
užuolaidą". Saugumo tarnybos agentai sėdėjo prie stalo, 
jiems buvo padėta po lėkštę spageti. 

— Čia per daug šviesos, — tarė Pjera ir pasikėlusi 
iš valgomojo nuėjo į svetainę, kur nuleido lango užuolai- 
dą. Paskiau vėl grįžo prie stalo. “Tikiuosi, jog Robertas pa- 
stebės perspėjimą". 


Robertas važiavo į Pjeros namus mintyse vis nars- 


tydamas pabėgimo plano detales. Planas buvo ne itin ge- 
ras, bet jis blogiausiu atveju leis kuriam laikui sumėtyti pėdas 

ir suklaidinti persekiotojus, laimėti laiko. Privažiavęs Pje- 
ros namus, sulėtino greitį ir apsižvalgė. Rodos, viskas ge- 
rai, jis turi perspėti Pjerą, kad išvažiuotų, o paskiau 
išvažiuos ir jis pats. Kai Robertas jau rengėsi pastatyti 
priešais namus mašiną, kažkas pasirodė keistoka. Visos 
užuolaidos pakeltos, o viena nuleista. Gal tai atsitiktinu- 
mas, bet vis dėlto... Galvoje suskambėjo pavojaus signa- 
las. Nejaugi Pjera galėjo rimtai suprasti jų rytinio žaidimo 
detalę? Nejau iš tikrųjų jį perspėja? Robertas spūstelėjo 
paminą ir nuvažiavo toliau, rizikuoti jis jokiu būdu nega- 
lėjo. Privažiavęs už mylios esantį barą, įėjo į jį ir paskam- 
bino. 

Visi sėdėjo prie pietų stalo, kai sučirškė telefonas. 
Agentai pastatė ausis, vienas jų atsistojo. 

— Gal čia Belami? — paklausė jis. 

Pjera metė į jį niekinantį žvilgsnį. 

— Aišku, ne. Ko gi jis skambintų čia? — ji atsisto- 
jo, priėjo prie teletono ir nukėlė ragelį. 

— Alio? 

— Pjera? Aš pamačiau ant lango užuolaidą... 

Tereikėjo, kad ji pasakytų, jog viskas gerai, ir jis bū- 
tų atvažiavęs. Agentai jį suimtų, O ji pareikalautų atlygio. 
Bet argi jie tik suimtų jį? Ji prisiminė Roberto žodžius: 
“Policijai įsakyta mane nužudyti". 

Sėdintys prie stalo agentai įbedė į ją akis. Ji tiek 
daug galėtų įsigyti už tuos penkiasdešimt tūkstančių: pui- 
kiai apsirengtų, nusipirktų gražiausią butuką Romoje, pa- 
keliautų... O jei Robertas žus? Ir be to, ji neapkentė šitos 
prakeiktos policijos. 

— Jūs suklydote — čia ne tas numeris, — atsakė Pjera. 

Robertas išgirdo ragelyje signalus ir susimąstė ne- 
pajėgdamas pajudėti iš vietos. Ji patikėjo pasakomis, ku- 
rias jis sekė, ir tai tikriausiai išgelbėjo jam gyvybę. 
Viešpatie, palaimink ją. 

Jis apgręžė mašiną ir nuvažiavo uosto link, bet užuot 
važiavęs ten, iš kur išplaukia krovininiai laivai ir keleivi- 

niai laineriai, pasuko prie mažos prieplaukos.: Čia stovėjo 
kioskas su iškaba “Kapris ir Iskaja"“. Robertas pastatė au- 
tomobilį gerai matomoje vietoje ir priėjo prie bilietų par- 
davėjo. 

— Kada išplaukia pirmasis kateris į Iskają? 

— Po trisdešimties minučių. 

— O į Kaprį? 

— Po penkių minučių. 

— Duokite bilietą į Kaprį. 

— Prašom, sinjore. 

— Ko jūs vis vapaliojate itališkai? — garsiai pasi- 
piktino Robertas. Ar negalite kalbėti angliškai kaip visi 
normalūs žmonės? 

Pardavėjui iš nuostabos išsiplėtė akys. 

— Visi jūs tiesiog laukiniai ir bukagalviai! — Ro- 
bertas sviedė pardavėjui pinigus, ištraukė iš jo rankų bi- 
lietą ir nuėjo į katerį. 

Po trijų minučių jis jau plaukė į Kaprio salą. Kateris 
nuo prieplaukos pajudėjo pamažu, lėtai nuplaukė kanalu, bet, 
atsidūręs jūros platybėse, šoktelėjo į priekį tartum išniręs 
iš vandens grakštus delfinas. Denis buvo pilnas užsienio tu- 
ristų, jie linksmai plepėjo įvairiausiomis kalbomis, į Rober- 
tą niekas nekreipė dėmesio. Jis nulipo į mažytį barą. 

— Degtinės su toniku, — pasakė bufetininkui. 

— (Gerai, sere. 

Jis sėdėjo ir žiūrėjo, kaip bufetininkas maišo kokteilį. 

— Prašom, sere. 

Robertas paėmė stiklinę, nugėrė gurkšnį ir trinkte- 
lėjo stiklinę ant bufeto. 

— Jūs tai vadinate gėrimu? Čia tiesiog arklio myža- 
las. Kas pasidarė su tais prakeiktais italais? 

Bare buvę Žmonės ėmė į jį Žvilgčioti. 

— Atleiskite, sinjore, bet pas mus tik patys geriausi... 

— Nusineškite šitą šlapalą! 

— Čia yra moterų, nemaskatuokite liežuviu, — ban- 
dė paimti jį į nagą šalia stovįs anglas. 

— Man nereikia pažaboti savo liežuvio, — riktelėjo 
Robertas. — Ar jūs žinote, kas aš esu? Aš komandoras Ro- 
bertas Belami. Ir šią geldą jie dar vadina kateriu? Tai tie- 
siog šlamštas! 

Robertas nuėjo į laivo priekį ir atsisėdo. Jis jautė į 
jį įbestus keleivių žvilgsnius, jo širdis smarkiai plakė, bet 
sumanytasis triukas dar nesibaigė. 

Kai kateris sustojo Kaprio prieplaukoje, Robertas 
priėjo prie bilietų kasos šalia įėjimo į funikulierių. Bilie- 
tus pardavinėjo pagyvenęs vyras. 

— Man vieną bilietą, — riktelėjo Robertas, — ir 
greičiau! Aš nesirengiu čia stypsoti visą dieną. O tu per 
senas bilietams pardavinėti, geriau sėdėtum namie, nes ta- 
vo žmoną greičiausiai jau visi kaimynai išdulkino. 

Iširdęs vyras ėmė stotis, praeiviai varstė Robertą 
piktais Žžvilgsniais. Pasičiupęs bilietą, Robertas įsimaišė į 
minią, laukiančią funikulieriaus. “Jie įsidėmės mane", — 
pagalvojo jis ir nusijuokė. Jis paliko tokį pėdsaką, kurio 
užmiršti negalima. | 

Kai funikulierius sustojo, Robertas šiurkščiai pra- 
sibrovė pro minią ir nuėjo Vitorio Emanuelio gatve į “ Kvi- 
sisanos" viešbutį. 

— Man reikia kambario, — kreipėsi jis į durininką, 
stovintį už aptvaro. 

— Labai gaila, bet neturime vietų. 

Robertas ištiesė jam šešiasdešimt tūkstančių lirų. 

— Tiks bet koks kambarys. 

— Na, tokiu atveju, aš manau, galėsime jus apgyven- 
dinti, sinjore. Malonėkite užpildyti kortelę. 

Kortelėje Robertas užrašė: “Komandortas Robertas 
Belami". 

— Kiek pabūsite pas mus, komandore? 

— Savaitę. 

— Labai gerai. Prašom duoti pasą. 

— Jis bagaže, kurį atveš po keleto minučių. 

—- Aš liepsiu pasiuntiniu: parodyti jums kambarį. 

— Ne dabar. Aš turiu išeiti trumpam, bet greitai grįšiu. 

Iš vestibiulio jis išėjo į gatvę; prisiminimai plūste- 
lėjo lyg šalto vėjo gūsis. Čia jie su Siuzana vaikščiojo, apžiū- 
rinėjo mažas šonines gatveles, vaikštinėjo Ignacio Čerio ir 
Li Kampo gatvėmis. Stebuklingas miestas. Jie aplankė Azū- 
ros grotą, iš ryto Umberto aikštėje gėrė kavą. Funikulieriu- 
mi pasikėlė į Anakaprį, iš ten nujojo Žemyn raiti ant asiliukų 
prie Tibrijos vilos, plaukiojo Pikolos įlankoje žalio smarag- 
do vandenyje. Apsipirko Vitorio Emanuelio gatvėje, funiku- 
lieriumi pakilo į Monte Soliarą. Dešinėje atsivėrė vaizdas į 
kalvos šlaituose išsimėčiusius namus, žydinčių gėlių pievas 
ir jūros mėlynę tolumoje. Viršukalnėje “Barbarosos" resto- 
rane išgėrė kavos, užėjo į mažą bažnytėlę padėkoti Dievui, 
kad išklausė jų maldų. Tuomet Robertas šią salą laikė pasa- 
kų šalimi, bet pasirodė, jog jis klydo. Siuzana buvo kerėtoja, 
ir sala be jos neteko savo žavesio. 

Robertas sugrįžo į funikulieriaus stotelę Umberto 
aikštėje, tyliai įsimaišė į turistų būrį ir nusileido žemyn. 
Kai funikulierius pasiekė paskutinę stotelę, jisai saugo- 
damasis praėjo pro bilietų pardavėją, nulipo į prieplauką 
ir kreipėsi į kasininką imituodamas baisų ispanišką 2 
centą. 

— Kada išplaukia artimiausias kateris į Iskiją? 

— Po trisdešimties minučių. 

— Dėkui, — Robertas nusipirko bilietą. 

Pakrantės bare jis įsitaisė toli kampe ir užsisakė vis- 
kio. Visiškai aišku, jog jie jau surado jo mašiną ir kilpa 
užsiveržia vis kiečiau. Mintyse įsivaizdavo Europos žemė- 
lapį. Logiškiausia būtų prasiskverbti į Angliją ir iš ten ko- 
kiu nors būdu pabėgti į Valstijas, vykti į Prancūziją visiškai 
nėra jokios prasmės. “Vadinasi, aš ir vykstu į Prancūziją" „— 
nusprendė Robertas. Šiai kelionei tiktų judrus Čivitave- 
kijos uostas. 

Bare išsikeitęs pinigų smulkiais, Robertas surinko 
telefono numerį, o po dešimties minučių jį sujungė su jach- 

ta, ragelį pakėlė pati Siuzana. 

— Mes visą laiką laukiame tavo skambučio, — Ro- 
bertas įsidėmėjo tą “mes". — Variklis veikia gerai, į Ne- 
apolį galime atplaukti anksti rytą. Kur tavęs laukti? 

"Alkionai" rizikinga atplaukti šičia", — pamanė Ro- 
bertas. 

— Ar prisimeni tą palindromą*? Toje vietoje mudu 
buvome per medaus mėnesį. 

— Ką? 

— Na, aš dar pajuokavau, pasakiau, kad esu labai 
pavargęs. 

Kurį laiką telefono būdelėje buvo tylu, paskiau Siu- 
zana tylutėliai pasakė: 

— Taip, aš prisimenu. 

— Ar “Alkiona" galėtų paimti mane rytoj rytą? 

— Palauk minutėlę. 

Jis laukė, kol Siuzana vėl prašneks. 

— Taip, galėsime ten būti. 

— Gerai, — Robertas sumišo pagalvojęs, kiek daug 
jau žuvo nekaltų Žmonių. — Aš pernelyg daug prašau tavęs, 
jei kas sužinos, kad man padėjai, tau grės rimti pavojai. 

— Nesijaudink, rytoj tave pasitiksime. Būk atsargus. 

— Dėkui. 

Pokalbis baigėsi. 

Siuzana atsisuko į Montę Benksą. 

— Rytoj jis bus jachtoje. 


Saugumo tarnybos štabo būstinės ryšių centre šio 
pokalbio klausėsi ketvertas Žmonių. 

— Mes užrašėme pokalbį tam atvejui, jei panorėtu- 
mėte dar kartą jo išklausyti, sere, — pasakė operatorius. 

— Ypač įdomi toji dalis, kur jie tariasi dėl susitiki- 


* Žodis, frazė arba eilėraštis, kuris vienodai perskaito- 
mas iš kairės į dešinę ir priešinga kryptimi (vertėjo past.) 

mo vietos. Rodos, jis pasakė “palindromas". Ar tai Itali- 
j0je? 

Pulkininkas Sezaras papurtė galvą. 

— Niekada nesu girdėjęs tokios vietovės, bet išsi- 
aiškinsime, — ir atsisuko į padėjėją. — Patikrinkite Že- 
mėlapyje ir sekite visus pokalbius su "Alkiona'. 

— Klausau, sere. 


Namuose, Neapolio priemiestyje, suskambo telefo- 
nas, Pjera žengė prie jo pakelti ragelio. 

— Palaukite, — sustabdė ją vienas agentas; jis pri- 
ėjo prie telefono ir pats paėmė ragelį. 

— Alio? — pasiklausė kelias sekundes, paskiau pa- 
dėjo ragelį ir atsigręžė į kolegą. — Belami išplaukė kate- 
riu į Kaprį. Einam! 

Pjera pasižiūrėjo įkandin išeinančių vyrų ir pagal- 
vojo: “Vadinasi, Viešpats nepanorėjo, kad gaučiau tuos pi- 
nigus. Tikiuosi, Robertas sugebės pabėgti". 


Kai kateris atplaukė į Iskiją, Robertas išlipo kartu 
su keleivių minia, stengdamasis nepatraukti dėmesio. Pri- 
ėjęs prie bilietų kasos, jis sužinojo, kad kateris į Sorentą 
išplauks po dešimt minučių. 

— Prašom duoti bilietą į Sorentą ir atgal, — papra- 
šė jis. 

Po dešimt minučių kateris jau vežė-jį į žemyną — į 
Sorentą. “Jei man nors truputį pasisektų, paieška užtruktų 
Kaprio saloje, — pagalvojo Robertas. — Jei nors truputį pa- 
sisektų". 


Sorento turguje knibždėte knibždėjo Žmonės, pre- 
kiautojai siūlė šviežias daržoves ir vaisius, mėsą. Visur 
stumdėsi pardavėjai ir pirkėjai. 

Robertas priėjo, prie kresno vyro nešvaria prijuos- 

te, krovusio sunkvežimį. 

— Atleiskite, mesje, — tarė Robertas imituodamas 
prancūzišką akcentą, — man reikia pasiekti Čivitavekiją. 
Ar kartais jūs ne ten vysktate? 

— Ne, aš į Salermą, — jis parodė kitą vyrą, krovusį 
prekes į greta stovintį sunkvežimį. — Štai Džiuzepė gal 
padės jums. 

— Dėkui. 

Robertas priėjo prie sunkvežimio. 

— Mesje, ar kartais jūs ne į Čivitavekiją? 

— Greičiausiai, — vengdamas tiesiai atsakyti tarė 
vyras. 

— Aš mielai užmokėčiau jums, jei pavežėtumėte mane. 

— Kiek? | 

Robertas ištiesė jam šimtą tūkstančių lirų. 

— Už tokius pinigus galėtumėte nusipirkti bilietą 
lėktuvu į Romą. 

Robertas bemat suprato savo klaidą, susinervinęs 
apsižvalgė aplinkui. 

— Tiesą pasakius, aerouoste manęs laukia kredito- 
riai, todėl būčiau linkęs pasinaudoti jūsų sunkvežimiu. 

Vyras linktelėjo. | 

— Suprantu. Gerai, sėskitės, tuojau važiuosime. 

Robertas plačiai nusižiovavo. 

— Aš labai pavargau, ar neprieštarautumėte, jei pa- 
miegočiau kėbule? 

— Ten jums bus nelabai patogu, bet kaip norite. 

— Dėkui. 

Kėbulas buvo prigrūstas tuščių dėžių ir dėžučių, 
Džiuzepė įleido Robertą ir uždarė užpakalinį bortą. Ro- 
bertas įsitaisė už dėžių ir staiga suprato, kad jis iš tikrų- 
jų yra pavargęs. Jį ėmė lenkti snaudulys. Kiek laiko jis 
jau nemiegojo? Prisiminė Pjerą, kaip ji naktį atėjo pas jį 
ir padėjo jam vėl pasijusti vyru. Vildamasis, jog jai nie- 
ko nenutiko, Robertas užmigo. 

Sunkvežimio kabinoje Džiuzepė mąstė apie savo 

keleivį. Būta gando, kad valdžia ieško kažkokio amerikie- 
čio ir, nors jo keleivis šnekėjo prancūziškai, jis atrodė kaip 
amerikietis ir apsirengęs amerikietiškai. Reikia viską iš- 
siaiškinti, gal yra šansų gauti gerą atlygį. 

Po valandos sunkvežimis sustojo prie degalinės, 
Džiuzepė paliepė tarnautojui pripildyti baką kuro, o pats 
žvilgtelėjo į kėbulą. Jo keleivis miegojo. 

Iš restorano šalia degalinės Džiuzepė paskambino į 
policiją. 


45 skyrius 


Džiuzepę sujungė su pulkininku Sezaru. 

— Taip, — pasakė jis Džiuzepei, — labai panašu, kad 
tai mūsų Žmogus. Klausykite manęs atidžiai — jis labai 
pavojingas, ir aš noriu, jog jūs tiksliai vykdytumėte mano 
nurodymus. Ar supratote? 

— Taip, sinjore. 

— Kur dabar esate? 

— Degalinėje pakeliui į Čivitavekiją. 

— O jis dabar jūsų kėbule? 

— Taip, — šis pokalbis jau pradėjo erzinti Džiu- 
zepę. "Atrodo, jog būsiu įlindęs ne į savo daržą", — pa- 
manė jis. 

— Nedarykite nieko, kas galėtų jam kelti įtarimų. 
Grįžkite prie mašinos ir važiuokite toliau. Pasakykite sa- 
vo sunkvežimio numerį ir apibūdinkite, kaip jis atrodo. 

Džiuzepė tai ir padarė. 

— Puiku. Viskuo pasirūpinsime mes. O dabar ke- 
liaukite. 

Sezaras atsisuko į pulkininką Džonsoną ir linktelėjo: 

— Jis mūsų rankose. Kelią įsakysiu užblokuoti, o 
mes malūnsparniu nuskrisime į tą vietą po trisdešimt mi- 
nučių. 

— Einam. 

Padėjęs ragelį, Džiuzepė nusišluostė suprakaitavu- 
sias rankas į marškinius ir pasuko prie sunkvežimio. “Ti- 
kiuosi, kad jie nešaudys. Marija už tai man nutrauks galvą. 
Bet, kita vertus, jei atlygis bus padorus..." — jis įsiropštė į 
kabiną ir pajudėjo į kelią, į Čivitavekiją. 

Po trisdešimt penkių minučių Džiuzepė išgirdo virš 
galvos malūnsparnio triukšmą, jis pažvelgė aukštyn ir pa- 
matė, kad tai policijos malūnsparnis. Iš priekio kelią už- 
stojo dvi policijos mašinos, už kurių slėpėsi automatais 
ginkluoti policininkai. Malūnsparnis nutūpė šalia kelio, iš 
jo išlipo Sezaras ir pulkininkas Frenkas Džonsonas. 

Artėdamas prie policijos kordono, Džiuzepė sulėti- 
no greitį, išjungė variklį ir, iššokęs iš kabinos, pribėgo prie 
karininkų. 


— Jis ten, kėbule! — šūktelėjo jis. 
Sunkvežimis sustojo. 
— Apsupti! — suriko Sezaras. 


Policininkai metėsi prie sunkvežimio atstatę užtaisy- 
tus ginklus. 

.-— Nešaudyti! — riktelėjo pulkininkas Džonsonas. — 
Aš pats jį suimsiu. 

Jis priėjo prie sunkvežimio. 

— Išlipk, Robertai, — sušuko, — viskas baigta. 

Jokio atsako, nė garso. 

— Robertai, duodu penkias sekundes. 

Tyla, visi belaukdami apmirė. 

— Sezaras atsisuko į savo žmones ir linktelėjo. 

— Ne! — suriko pulkininkas Džonsonas, bet buvo 
jau per vėlu. 

Policininkai atidengė ugnį į kėbulą, nuo jų automa- 
tų triukšmo galėjai apkursti. Į orą lakstė dėžių atplaišos. 
Po dešimt sekundžių šaudyti liovėsi. Pulkininkas Džonso- 
nas įšoko į kėbulą ir ėmė mėtyti iš jo dėžes bei dėželes. 

— Jo čia nėra, — pasakė jis atsigręžęs į Sezarą. 

1 Devynioliktoji diena 
/ Čivitavekija, Italija 


Čivitavekija — senas Romos uostas, saugomas di- 
Žiulio forto, kurio statybą Mikelandželas užbaigė 1537 me- 
tais. Tai vienas labiausiai perkrautų Europos uostų, 
plukdantis krovinius bei keleivius jūra į Romą ir Sardini- 
ją ir atgal. Aušo rytas, bet uoste jau virė darbas. Robertas 
praėjo pro geležinkelio sandėlius, užsuko į mažytę trato- 
riją, dirginusią uoslę aštriais kvapais, ir užsisakė pusry- 
čius. 

“Alkiona" lauks jo sutartoje vietoje Elbos saloje. Jis 
dėkingas Siuzanai, kad ji prisiminė tai. Per medaus mėne- 
sį jie tris dienas neišėjo iš savo kambario viešbutyje, nes 
mylėjosi, ir Siuzana tuomet jam pasakė: “Ar nenorėtum 
paplaukioti, brangusis". 

Robertas papurtė galvą. “Ne, negaliu pajudėti. Galė- 
jau, kol buvau neišvydęs Elbos "* "Siuzana nusijuokė, ir jie 
vėl ėmė mylėtis. Ačiū Dievui, ji prisiminė tą palindromą. 

Dabar jam tereikėjo susirasti laivelį, kuris nuvežtų 
į Elbą. Jisai vaikštinėjo gatvėmis, vedančiomis į uostą, kur 
buvo daugybė jūrininkų, krovininių laivų, motorinių val- 
čių ir privačių jachtų. Pamačius visa tai, Roberto akys su- 
blizgo. Tokioje minioje galima tiesiog ištirpti ir sėkmingai 
pasiekti Elbą. 

Priėjęs katerių prieplauką, jis pastebėjo nekrintan- 
tį į akis sedaną, pastatytą už pusės kvartalo nuo jos, ir 
stabtelėjo. Mašina buvo su valstybiniais numeriais, o jos 
viduje sėdėjo du vyrai, stebintys prieplauką. Apsisukęs Ro- 
bertas nudrožė priešinga kryptimi. 

Tarp uosto darbininkų bei: turistų jis pastebėjo per- 
sirengusių seklių, kurie stengėsi neišsiskirti iš minios, bet 
Robertas iš karto juos pažino. Jo širdis ėmė tankiai plak- 


* Angliškai parašyta ši frazė kaip tik yra palindromas 
(vertėjo past.) 

ti. Kaip jiems pavyko jį susekti? Staiga jis suprato, kaip 
yra: “Dieve mano, aš juk pasakiau sunkvežimio vairuoto- 
Jui, kur vykstu! Kvailys! Tikriausiai esu labai pavargęs". 

Sunkvežimyje jis užmigo, bet, mašinai sustojus, nu- 
budo ir pamatė, jog Džiuzepė užėjo į stotį ir šneka telefo- 
nu. Tyliai išlipo iš sunkvežimio ir įsiropštė į kito, 
važiavusio šiaurėn, kėbulą. 

Jis pats paspendė sau spąstus, dabar jo čia ir ieško. 
Tik per kelis šimtus jardų stovėjo tuzinai valčių, kurio- 
mis jis galėtų pasinaudoti, bet dabar to nebuvo galima 
daryti. 

Robertas iš uosto pasuko į miestą. Praėjo pro pa- 
statą, ant kurio sienos kabojo didelis spalvotas plakatas: 
“Ateikite į mugę, patirsite daug malonumų! Valgiai! Žai- 
dimai! Išvysite Didžiąsias lenktynes!" Robertas sustojo ir 
įsižiūrėjo į plakatą. 

Jis rado kelią išsigelbėti. 


46 skyrius 


Mugėje, kuri vyko už penkių mylių nuo miesto, Ro- 
bertas pamatė keletą didžiulių įvairiaspalvių oro balionų, 
pusračiu išdėstytų aikštelėje ir primenančių vaivorykštę. 
Balionų inkarai buvo pritvirtinti prie sunkvežimių, ekipos 
darbavosi pūsdamos šaltą orą į apvalkalus. Šalimais stovė- 
jo keli lenktyniniai automobiliai, pasirengę buksyruoti ba- 
lionus. Kiekviename jų sėdėjo vairuotojas ir stebėtojas. 

Robertas priėjo prie vyro, kuris, atrodė, buvo čia vy- 
resnis. 

— Tikriausiai rengiatės didelėms varžyboms? — pa- 
klausė j0. 

— Taip, — atsakė vyras. — Ar esate kada skraidęs 
oro balionais? 

— Ne. 

Jie skrido viršum Komo ežero, ir Robertas su oro ba- 

lionu nusileido taip žemai, kad jo gondola palietė vandenį. 
“Mes gi nuskęsime!" — šūktelėjo Siuzana. Robertas nusišyp- 
sojo. “Ne, nenuskęsime". Jis išmetė per bortą maišą smėlio, 
ir balionas vėl ėmė kilti. Siuzana nusijuokė, apkabino Jį ir pa- 
sakė... 

— Reikėtų pabandyti, — pratarė vyras. — Tai nuo- 
stabus sportas. i 

— Taip. O kur jūs skrendate? 

— Į Jugoslaviją. Puikus rytas, kilsime po keleto 
minučių. Užvis geriausia skristi anksti rytą, kai oras dar 
vėsus. 

— Tiesa? — paklausė Robertas, ir jo atmintyje iš- 
niro vasaros diena Jugoslavijoje. “Mums reikia nelegaliai 
persiųsti per sieną keturis žmones, komandore. Reikia luk- 
telti, kol oras atvės. Oro balionas, kai oras šaltas, gali pa- 
kelti keturis, šiltu oru pakelia tik du žmones". 

Robertas pastebėjo, jog ekipos jau beveik baigė pri- 
pūsti apvalkalus ir uždegė didelius propano degiklius, nu- 
kreipiančius jų liepsną į apvalkalų vidų, kad įšiltų oras. 
Balionai, gulėję ant šono, pradėjo kilti aukštyn, bet gon- 
dolos tebegulėjo ant Žemės. 

— Ar neprieštarautumėte, jei nueičiau pasižiūrėti 
iš arčiau? — paklausė Robertas. 

— Eikite, tik nesipainiokite po kojomis. 

— Gerai, — Robertas priėjo prie jau karšto oro už- 
pildyto geltono ir raudono baliono. Palei žemę jį telaikė 
virvė, pririšta prie sunkvežimio. Baliono ekipa gyvai šne- 
kėjosi, aplinkui nieko daugiau nebuvo. 

Robertas įšoko į gondolą. Jam pasirodė, jog didžiu- 
lis apvalkalas uždengė visą padangę. Jis greit apžiūrėjo ta- 
kelažą bei prietaisus: aukščio matuoklį, žemėlapius, 
pirometrą temperatūrai stebėti, kilimo greičio rodyklę, in- 
strumentų dėžę — viskas yra. Paėmęs iš instrumentų dė- 
žės peilį, Robertas brūkštelėjo per inkaro virvę, ir tą pačią 
sekundę balionas ėmė kilti. 

— Ei! — suriko Robertas. — Kas čia darosi? Nu- 

leiskite mane! 

Vyras, su kuriuo jis šnekėjosi, išsižiojęs iš nuosta- 
bos, žiūrėjo į kylantį balioną. 

— Nepulkite į paniką! — šaukė jis. — Tenai yra aukš- 
čio matuoklis, panaudokite, jei reikia, balastą ir laikyki- 
tės tūkstančio pėdų aukščio. Jugoslavijoje jus sutiksime. 
Ar girdite mane? 

— Girdžiu. 

Balionas kilo vis aukščiau ir aukščiau nešdamas Ro- 
bertą į rytus, į kitą pusę nuo Elbos, liekančios vakaruose: 
Bet tai jo per daug nejaudino, įvairiame aukštyje vėjo 
kryptys būna vis kitos. Kol kas neskrido dar nė vienas ba- 
lionas, bet Robertas pastebėjo, jog viena mašina jau ėmė 
tempti balioną. Jis išmetė balasto ir pradėjo sekti aukščio 
rodiklius: šeši šimtai pėdų... septyni šimtai... devyni šimtai... 
tūkstantis du šimtai... 

Tūkstančio penkių šimtų pėdų aukštyje vėjas ėmė 
silpti, oro balionas beveik nejudėjo. Pamažu išmesdamas 
balasto, Robertas kilo aukštyn stebėdamas vėjo kryptį 
įvairiame aukštyje. 

Pakilus per du tūkstančius pėdų, vėjas ėmė keistis, 
balioną kurį laiką suko, o paskiau iš lėto nunešė į vakarus. 

Toldamas Robertas matė palei žemę kitus oro ba- 
lionus, kurie kilo į orą ir krypo rytuosna, Jugoslavijos link. 
Tylu, tik švelniai šnara vėjas. “Kaip tylu, Robertai, lyg skris- 
tume debesiu. Norėčiau, kad visada būtume šičia, — Siuza- 
na tvirčiau prisiglaudė prie jo. — O ar tu kada mylėjaisi 
oro balione? — sumurkavo ji. — Na, pabandykime". 

Vėliau ji pasakė: “Kertu lažybų, jog mudu vieninte- 
liai žmonės pasaulyje, mylėjęsi oro balione“. 

Dabar Robertas skrido virš Tirėnų jūros į šiaurės 
vakarus Tuskanos kranto link, apačioje, toli nuo kranto, 
rateliu buvo išsidėsčiusios salos, iš kurių didžiausia — El- 
bos sala. 

“Čia buvo Napoleono tremties vieta, — pamanė Ro- 
bertas, — ir tikriausiai jis pasirinko šią salą todėl, kad gied- 

rą dieną iš čia galėjo matyti savo mylimą Korsikos salą, ku- 
rioje gimė. Tremtyje Napoleonas galvojo apie viena — kaip 
pabėgus ir pasiekus Prancūziją. Tokia štai ir mano situaci- 
ja. Tiesa, Napoleonas neturėjo Siuzanos ir “Alkionos", kad jį 
išgelbėtų..." 

Tolumoje staiga pasirodė Montė Kapanės kalnas per 
trijų tūkstančių pėdų aukščio. Robertas truktelėjo virvę, 
atveriančią vožtuvą oro baliono apvalkalo viršuje, išleido 
šilto oro, ir balionas pradėjo leistis. Apačioje driekėsi 
rausvai žalia Elbos sala: rausvos buvo granito uolos ir na- 
mai, o žalumu puošė augalija. Salą juosė balti paplūdimiai. 

Oro balioną Robertas nutupdė kalno papėdėje, toli 
nuo miesto, kad kiek galima mažiau dėmesio atkreiptų į 
save. netoli nuo jo nusileidimo vietos ėjo kelias. Robertas 
ėmė laukti pakeleivingos mašinos. 

— Ar negalėtumėte pavėžėti manęs į miestą? — pa- 
klausė Robertas, kai prie jos sustojo mašina. 

Prie vairo sėdinčiam vyrui buvo apie aštuoniasde- 
šimt, seną veidą raižė daugybė raukšlių. 

— Galiu prisiekti, kad ką tik padangėje mačiau oro 
balioną. O jūs ar matėte jį, misteri? 

— Ne, — atsakė Robertas. 

— Neseniai čia atvykote? 

— Čia atsidūriau pakeliui iš Romos. 

Vairuotojas linktelėjo. 

— Vieną kartą esu buvęs Romoje. 

Važiavo tylėdami. Kai įvažiavo į Portoferają, vienin- 
telį Elbos miestą, Robertas paprašė sustoti ir išlipo. 

— Linkiu sėkmės, — pasakė vairuotojas angliškai 
su amerikiečio akcentu. 

“Dieve, — pamanė Robertas, — net čia atsibasto ka- 
liforniečių ". 

Jisai nužingsniavo svarbiausiąja miesto gatve, Ga- 
ribaldžio gatve, užtvindyta turistų, daugiausia šeimų, ir 
Jam pasirodė, jog laikas sustojo. “Išskyrus tai, kad aš prara- 

dau Siuzaną ir pusės pasaulio šalių vyriausybės nori mane 
nužudyti. O visa kita kaip buvę". 

Suvenyrų parduotuvėje nusipirko žiūonus, po to pri- 
sėdo prie staliuko “Stela Marinerio“ restorano verando- 
je, iš kurios gerai matyti visas uostas. Jis nepastebėjo nei 
įtartinų mašinų, nei policijos katerių, nei policininkų ap- 
skritai. Tikriausiai jie tebemanė užblokavę jį žemyne. Pa- 
tekti į “Alkioną" bus nesunku, telieka laukti, kol jachta 
atplauks. 


Robertas sėdėjo prie staliuko ir gurkšnojo skanų vie- 
tinės gamybos baltą vyną mąstydamas, ką veikti toliau. 
Jachta nuveš jį prie kranto Marselio rajone, ir jis galės 
nukakti į Paryžių, kur jo bičiulis Li Po pagelbės. Likimo 
ironija, kad Li Po — kinas, o Robertas iki šiol prisiminė 
Sezaro žodžius: “Girdėjau, jog tu susidėjai su kinais". 

Jis buvo įsitikinęs, kad Li Po padės jam, nes kartą 
jis išgelbėjo Roberto gyvybę, ir dabar pagal seną kinų tra- 
diciją buvo atsakingas už šią gyvybę. Dabar tai buvo jo gar- 
bės reikalas. 

Li Po tarnavo Kinijoje valstybės saugumo ministe- 
rijoje, kuri užsiėmė kontržvalgyba. Prieš keletą metų Ro- 
bertą sučiupo Kinijoje, kai jis bandė slapčia išvežti iš šalies 
vietinį disidentą. Robertą įmetė į labai saugomą kalėjimą 
Pekine, bet Li Po, buvęs dvilypis agentas ir kiek anksčiau 
dirbęs Robertui, padėjo jam pabėgti. 

Jiems atsisveikinant Kinijos pasienyje, Robertas pa- 
sakė: 

— Tau reikėtų mesti šį darbą, kol esi gyvas, Li. Ne 
visada tave lydės sėkmė. 

Li Po nusišypsojo. 

— Aš pasižymiu didžiuliais sugebėjimais apsisaugoti. 

Po metų Li buvo perkeltas dirbti į Kinijos ambasa- 
dą Paryžiuje. 

Robetas nusprendė, jog jam jau metas žengti pir- 
muosius žingsnius. Išėjęs iš restorano, jis nuėjo į uostą, 

tenai buvo daugybė didelių ir mažų laivų, plaukiančių iš 
Elbos. 

Jis priėjo prie Žmogaus, valančio motorinės valties 
“Donci" su galingu varikliu korpusą. 

— Geras laivas, — pasakė Robertas. 

Vyras linktelėjo. 

— Dėkui. 

— Ar aš negalėčiau jo išsinuomoti, noriu truputėlį 
paplaukioti po uostą? 

Vyras liovėsi dirbęs ir atidžiai pasižiūrėjo į Robertą. 

— Aišku, galima. O ar jūs mokate valdyti valtį? 

— Taip, aš pats namie turiu “Doncį". 

Vyras pritariamai linktelėjo. 

— O iš kur jūs? 

— Iš Oregono, — atsakė Robertas. 

— Kainuos jums keturis šimtus frankų už valandą. 

Robertas nusišypsojo. 

— Puiku. 

— Na, ir užstatas, be abejo. 

— Suprantama. 

— Valtis parengta, ar norėtumėte tuoj pat plaukti? 

— Ne, aš dar turiu šiokių tokių reikalų. Manau, ry- 
toj rytą. 

— Kurią valandą? 

— Aš jums pranešiu, — tarė Robertas ir davė vyrui 
pinigų. — Čia užstatas, pasimatysime rytoj. 

Robertas nusprendė, jog “Alkionai" pavojinga 
įplaukti į uostą, nes reikėtų atlikti visokius formalumus. 
Čia registruodavo kiekvieną įplaukiantį ir stovintį laivą. 
Robertui rūpėjo, kad jachtai būtų kiek galint saugiau, to- 
dėl rengėsi ją pasitikti jūroje. 

Saugumo tarnybos ryšių centre pulkininkas Sezaras 


ir pulkininkas Džonsonas klausinėjo operatorių: 
— Esate įsitikinęs, kad daugiau niekas neskambino 

į “Alkionos" jachtą. 

— Niekas, sere, po ano paskutinio pokalbio, apie ku- 
rį jums esu pranešęs. 

— Sekite atidžiai, — pasakė Sezaras, pasisuko į pul- 
kininką Džonsoną ir nusišypsojo. — Nesirūpinkite, suži- 
nosime, kai komandoras Belami pasirodys “Alkionoje". 

— Bet aš norėčiau sučiupti jį dar prieš jam paten- 
kant į jachtą. 

— Pulkininke Sezarai, Italijos žemėlapyje nėra to- 
kios vietovės — Palidromas, — pranešė operatorius. — 
Bet manau, jog mes čia klystame. 

— Kodėl? 

— Tai ne vietovė, o žodis. 

— Kas? 

— Taip, sere. Palidromais vadina žodžius, kuriuos 
galima skaityti iš kairės į dešinė, ir iš dešinės į kairę. Pa- 
vyzdžiui, “madam, I'm Adam"*. Mes kompiuteriu suda- 
rėme tokių žodžių sąrašą, jis ištiesė Sezarui ilgą Žodžių 
sąrašą. 

Abu pulkininkai įdėmiai jį peržiūrėjo. 

— Taigi manau, jog iš to maža naudos, — pasakė 
Sezaras. 

— O vis dėlto tai gali kiek padėti, sere. Jie, be abe- 
jonės, panaudojo kodą, o vienas žymiausių palidromų bu- 
vo Napoleono: '“ Aš galėjau, kol pamačiau Elbą“. 

Sezaras ir pulkininkas Džonsonas susižvalgė. 

— Elba! Dieve mano! Štai kur jisai! 


Dvidešimtoji diena [1 
Elbos sala, Prancūzija 
Iš pradžių horizonte, brėkštant rytui, pasirodė kas- 


kart didėjantis taškelis. Robertas pro žiūronus pamatė, 
kaip šis taškelis virsta “Alkiona". Apsirikti jis negalėjo, 


13 


* Ponia, aš esu Adomas (angl.; vertėjo past.) 

nes tokių jachtų buvo mažai. 

Robertas nuėjo į paplūdimį, kur išvakarėse tarėsi iš- 
sinuomoti motorinę valtį. 

— Labą rytą. 

Valties savininkas pakėlė galvą ir pasižiūrėjo į jį. 

— Labą rytą, mesje. Atėjote valties? 

— Taip. 

— Kokiam laikui ją imsite? 

— Valandai ar dviem, ne ilgiau. 

Robertas atskaičiavo pinigus savininkui ir įlipo į valtį. 

— Tik nesulaužykite jos. 

— Nesijaudinkite, — patikino jį Robertas, — nesu- 
laužysiu. 

Savininkas atrišo valties lyną, ir po kelių minučių ji 
jau lėkė jūra prie “Alkionos". Priplaukti prie jachtos Ro- 
bertui teprireikė dešimt minučių; netrukus denyje išvydo 
Siuzaną ir Montę Benksą. Siuzana pamojavo jam, jos vei- 
de atsispindėjo nerimas. Robertas prisiartino prie jach- 
tos borto ir numetė lyno galą jūrininkui. 

— Norite, kad valtį užkeltume į jachtą, sere? — pa- 
klausė jūrininkas. 

— Ne, palikite, — savininkas greitai ją susiras. 

Robertas trapu užlipo į denį, nušveistą iki blizge- 
sio. Kartą Siuzana pasakojo jam apie “Alkioną", tuomet 
tas pasakojimas jam padarė įspūdį, bet tai, ką išvydo savo 
akimis, šį įspūdį dar sustiprino. Jachtos ilgis — du šimtai 
aštuoniasdešimt pėdų, savininko apartamentai prabangūs, 
aštuonios dvivietės svečių kajutės, kajutės šešiolikos 
žmpnių komandai. Jachtoje dar buvo tarnybos kambarys, 
valgomasis, kabinetas, salonas ir plaukymo baseinas. 

Jachtą varė du dyzeliniai varikliai, kiekvieno jų ga- 
lingumas — 1250 arklio jėgų. Susisikti su krantu buvo še- 
ši kateriukai. Jachtos interjerą kūrė žymus italų dizaineris 
Luidžis Sturčio. Iš tiesų tai buvo plaukiojantys rūmai. 

— Aš džiaugiuosi, kad esi čia, — pasakė Siuzana. 

Robertui pasirodė, jog ji jaučiasi nesmagiai, tarsi kas 
būtų ne taip. O gal paprasčiausiai nervinasi? Siuzana buvo 
nuostabi, ir tai sudirgino Robertą. “Velniai griebtų, o ko gi 
aš tikėjausi. Kad ji atrodysianti išblyškusi ir nelaiminga ?". 

Jis atsigręžė į Montę. 

— Norėčiau, kad Žžinotumėte, jog esu be galo jums 
dėkingas. 

Montė truktelėjo pečiais. 

— Džiaugiuosi galėdamas padėti jums. Kokie jūsų 
planai? 

— Norėčiau, kad pasuktumėte į Marselį. Jūs galėsi- 
te mane išlaipinti netoli kranto... 

Prie jų priėjo Žmogus iškrakmolyta balta uniforma, 
perkopęs per penkiasdešimt, kresnas, tvarkingai apkirpta 
barzdele. 

— Čia kapitonas Simsonas, o čia... — Montė pasi- 
žiūrėjo į Robertą... 

— Smitas. Tomas Smitas. 


— Plaukiame į Marselį, kapitone, — tarė Montė. 
— Argi neužsuksime į Elbą? 

— Ne. 

— Klausau, — atsakė kapitonas, bet jo balse pasi- 


girdo nustebimo gaidelė. 

Robertas apžvelgė horozontą, aplink nieko nesimatė. 

— Siūlyčiau lipti žemyn, — pasiūlė Montė. 

Kai jie trise susėdo salone, Montė paklausė: 

— Ar nemanote, jog reikėtų mums paaiškinti esmę? 

— Taip, aš suprantu, atsakė Robertas, bet nieko 
jums nesiimu aiškinti. Juo mažiau apie tai žinosite, juo ge- 
riau. Galiu tepasakyti, kad esu nekaltas. Aš tapau politi- 
nio žaidimo auka, aš per daug žinau, ir mane medžioja. Jei 
suras, nužudys. 

Siuzana ir Montė susižvalgė. ? 


299 


— Jie neturi pagrindo manęs kaip nors sieti su “Al- 
kiona", — tęsė Robertas. — Patikėkite manimi, Monte, 
jei būčiau galėjęs išsigelbėti kitaip, būčiau taip ir daręs. 

Robertas pagalvojo apie jo susektus ir žuvusius žmo- 
nes, ir jis neištvertų, jei kas atsitiktų Siuzanai. Pabandė 
suteikti savo balsui žvalumo. 

— Džiaugčiausi, jei niekuomet niekur neužsimintu- 
mėte, kad buvau šioje jachtoje. Taip būtų jums saugiau. 

— Taip, žinoma, — atsakė Montė. 

Jachta iš lėto apsigręžė ir nustatė kursą į vakarus. 

— O dabar, prašyčiau atleisti, turiu pasakyti kelis 
žodžius kapitonui. 


Pietaudami visi jautėsi kažkaip nejaukiai. Robertas 
nesuprato kodėl, bet ore tvyrojo vos ne matoma įtampa. 
Nejau dėl to, kad čia buvo jis? Ar esama kitos priežas- 
ties? Gal tarp jų kas įvyko? “Juo greičiau iš čia išsikrausty- 
siu, juo geriau", — pagalvojo Robertas. 

Jie sėdėjo salone su popietinėmis taurėmis ranko- 
se, kai įėjo kapitonas Smitas. 

— Kada būsime Marselyje? — paklausė Robertas. 

— Jeigu oras nesuges, rytoj popiet,misteri Smitai. 

Kažkas kapitono Simpsono elgesyje erzino Rober- 
tą, kapitonas buvo niūrus, beveik šiurkštus. “Bet jis tik- 
riausiai geras kapitonas, — pamanė Robertas. — Kitaip 
Montė nebūtų priėmęs jo į savo jachtą. Siuzana verta šios 
jachtos, apskritai ji verta visko, kas geriausia". 

Vidurnaktį Montė pasižiūrėjo į laikrodį ir pasakė 
Siuzanai. 

— Manau, jog metas miegoti, brangioji. 

Siuzana metė žvilgsnį į Robertą. 

— Taip. 

Visi trys pakilo. 

— Kajutėje rasite kuo persirengti, — tarė Montė. 
— Mes esame panašaus sudėjimo. 

— Dėkoju. 

— Labos nakties, Robertai. 

— Labos nakties, Siuzana. 

Robertas stovėjo ir žiūrėjo, kaip įo mylima moteris 
išeina miegoti su varžovu. “Su varžovu? Na ką gi aš ap- 
gaudinėju, velniai griebtų! Jis laimėjo, o aš pralaimėjau'". 


Lovoje Robertas galvojo apie tai, jog už sienos, per 
kelias pėdas nuo jo, yra mylima moteris, kurią jis myli la- 
biau už viską pasaulyje. Jis pamanė, kad Siuzana lovoje guli 
nuoga — ji niekuomet nedėvėdavo naktinukų, — ir pajuto 
aistringą geismą. “Gal Montė šią akimirką mylisi su ja, arba 
Ji viena... Ar galvoja jinai apie jį, ar prisimena tuos laimingus 
laikus, kai jie buvo drauge? Gal ir ne. Tiek to, jis greitai dings 
iš jos gyvenimo ir galbūt niekada jos nebepamatys'". 

Jis sumerkė akis tik priešaušriu. 

Į saugumo tarnybos ryšių centrą perdavinėjo rada- 
rų sekimo duomenis apie “Alkionos" jachtą. Pulkininkas 
Sezaras atsisuko į Džonsoną ir pasakė: 

— Labai gaila, kad neįstengėme sučiupti jo Elboje, 
bet dabar jis mūsų rankose! Kreiseris jau parengtas, lau- 
kiame tik Žinių iš “Alkionos". 


Dvidešimt pirmoji diena 


Anksti rytą Robertas jau buvo denyje ir Žiūrėjo į ra- 
mią jūrą. Prie jo priėjo kapitonas Simpsonas. 

— Labą rytą, atrodo, nusistovi geras oras, misteri 
Smitai. 

— Taip. 

— Į Marselį atplauksime trečią valandą. Kiek ten 
užtruksime? 

— Nežinau, — atsakė Robertas, — pasižiūrėsime. 

— Aišku, sere. 

Robertas palydėjo žvilgsniu nueinantį kapitoną. 
“Koks jis Žmogus?" 

Paskiau nuėjo į laivagalį ir apžvelgė horizontą. Nie- 
ko nepamatė, bet... Anksčiau nuojauta ne sykį jį gelbėda- 
vo, ir Robertas jau seniai suprato, jog reikia ja pasikliauti. 
Kažkas čia ne taip. 


Tolumoje, nematomas už horizonto, italų karinis 
kreiseris “Strombolis" sėlino prie “Alkionos". 


Kai Siuzana atėjo pusryčių, jos veidas buvo išblyš- 
kęs ir sutrikęs. 

— Ar gerai miegojai, brangioji? — paklausė Montė. 

— Puikiai, — atsakė Siuzana. 

“Vadinasi, jie miega atskirose kajutėse!" Robertui tai 
patiko. Juodu su Siuzana visada miegodavo drauge, ji pri- 
glusdavo prie jo dailiu nuogu kūnu. “Dieve mano, aš turiu 
liautis galvojęs apie tai". 


Priekyje, dešinėje jachtos pusėje, pasirodė Marse- 
lio Žvejybos flotilės žvejų valtis. 

— Ar nenorėtumėte pusryčiams žuvies? — paklau- 
sė Siuzana. Vyrai pritariamai linktelėjo. 

— Labai gerai. ė 

Jachta priplaukė prie pat Žvejų valties. 

— Kada pasieksime Marselį? — paklausė Robertas 
pro šalį praeinančio kapitono Simpsono. 

— Būsime ten po dviejų valandų, misteri Smitai. 
Marselis labai įdomus uostas. Ar jums teko būti jame? 

— Taip, Marselis įdomus uostas, — atsakė Robertas. 


Saugumo tarnybos ryšių centre abudu pulkininkai 
skaitė telegramą, ką tik gautą iš ' Alkionos". Joje tebuvo 
vienas žodis. “Metas". 

— Kur yra “Alkiona"? — pasiteiravo pulkininkas 
Sezaras. 

— Per dvi valandas nuo Marselio, plaukia į uostą. 

— Perduokite į “Strombolį" įsakymą nedelsiant su- 
čiupti jachtą. 


Po trisdešimt minučių italų kreiseris “Strombolis" 
prisiartino prie “Alkionos". Siuzana ir Montė stovėjo de- 
nyje stebėdami artėjantį karo laivą. 

Iš kreiserio pasigirdo balsas per garsiakalbį: 

— Ei, “Alkiona"! Dreifuokite! Mums reikia apžiū- 
rėti laivą! 

Siuzana ir Montė susižvalgė, prie jų pribėgo kapito- 
nas Simpsonas. 

— Misteri Benksai... 

— Aš girdėjau. Vykdykite, ką jie liepia. 

— Klausau, sere. 

Po minutės variklių gausmas nutilo, jachta ėmė drei- 
fuoti. Siuzana su vyru žiūrėjo, kaip ginkluoti jūrininkai iš 
kreiserio sėdo į valtį. 

Po dešimt minučių tuzinas jų trapu sulipo į “Al- 
kioną“". 

— Atleiskite, kad trukdome, misteri Benksai, — ta- 
rė jūrininkams vadovavęs komandoras leitenantas, — bet 
italų valdžia įtaria, jog jūsų jachtoje slapstosi nusikaltė- 
lis. Mums įsakyta ją apieškoti. 

Siuzana žiūrėjo, kaip vieni jūrininkai pasklido po de- 
nį, kiti ėmė lipti žemyn, į kajutes. 

— Nieko nekalbėk. 

— Bet... 

— Nė žodžio. 

Ji tylomis stovėjo denyje ir stebėjo krantą. 

Po pusvalandžio jūrininkai vėl susirinko denyje. 

— Jo čia nėra, komandore, — atraportavo vienas jū- 
rininkas. 

— Esate įsitikinęs? 

— Absoliučiai įsitikinęs, sere. Jachtoje nėra kelei- 
vių, kiekvieno komandos nario asmenybę nustatėme. 

Kurį laiką komandoras stovėjo sutrikęs, vadovybė 

smarkiai suklydo. Jis atsisuko į Montę, Siuzaną ir kapito- 
ną Simpsoną. 

— Labai atsiprašau, — tarė jis. Apgailestauju, kad be 
reikalo sutrukdžiau. Mes išvykstame, — jis pasisuko eiti. 

— Komandore... 

— Na? 

— Žmogus, kurio ieškote, prieš pusvalandį nuplau- 
kė valtimi su žvejais. Jį sugauti jums nebus sunku. 


“Strombolis" visu greičiu šoktelėjo Marselio kursu. 
Komandoras leitenantas turėjo priežasčių didžiuotis. Dau- 
gelio šalių valdžios ieško komandoro Belami, 0 jį pagaus 
būtent jisai. “Tai padės mano karjerai", — pamanė jis. 

Nuo tiltelio pasiekė šturmano šūksnis: 

— Komandore, prašom palypėti šičia. 

Gal jie jau pamatė žvejų valtį? Komandoras lėkte 
užlėkė ant tiltelio. 

— Žiūrėkite, sere! 

Komandoro vos neištiko smūgis, kai jis pažvelgė į 
jūrą. Visą horizintą užstojo Marselio žvejybos flotilė, šim- 
tai vienodų žvejų valčių plaukė į uostą. Nė už ką pasaulyje 
nanustatytum, kurioje jų tūno kapitonas Belami. 


47 skyrius J 


Marselyje Robertas nuvarė mašiną. Tai buvo “Fia- 
tas-1800 spaideris“ su pakeliamu stogu, stovėjęs tamsio- 
je gatvelėje. Mašina buvo uždaryta, joje nebuvo raktelių, 
bet Roberto tai nė kiek nesuglumino. Įsitikinęs, jog jo nie- 
kas neseka, jis perpjovė brezentą viršuje, įkišo į vidų ran- 
ką ir atsidarė dureles. Sėdęs prie vairo, kyštelėjo ranką 
po prietaisų skydu ir ištraukė visus laidus, kurie ėjo į už- 
degimo užraktą. Vienoje rankoje laikydamas raudoną lai- 
dą, kita ranka Robertas jungė su juo paeiliui kitus laidus, 

kol prietaisų skyde užsidegė šviesa. Tuomet sujungė abu- 
du laidus ir ėmė taikyti kitą laidą, kol užsivedė variklis. 
Po minutės Robertas jau važiavo keliu į Paryžių. 

Pirmiausia reikėjo susisiekti su Li Po. Įvažiavęs į Pa- 
ryžiaus priemiestį, Robertas sustabdė mašiną šalia tele- 
fono būdelės. Surinko Li namų telefono numerį ir išgirdo 
pažįstamą balsą, įrašytą į autoatsakovą: “Labą rytą. Ap- 
gailestauju, jog nesu namie, bet grėsmės, jog jums nepaskam- 
binsiu, nėra. Dėmesio, klausykite signalų"... Robertas 
atskaičiavo žodžius pagal juodviejų asmeninį kodą ir iš- 
ėjo: "apgailestauju... grėsmės... dėmesio". 

Telefonas, žinoma, klausomas. Li laukė jo skambu- 
čio, todėl Robertą šitaip perspėjo. Reikėjo kuo skubiau 
su juo susitikti, panaudoti kitą kodą, kuriuo jie naudoda- 
vosi anksčiau. 

Robertas ėjo Fobur Sent Onorės gatve, ja yra vaikš- 
tinėjęs su Siuzana. Jis prisiminė, kaip ji stabtelėjo prie par- 
duotuvės vitrinos ir sustingo lyg manekenė. “Ar nenorėtum 
išvysti manęs su šia suknele, Robertai?" — “Ne, aš būčiau 
linkęs matyti tave visai be jokios". Juodu aplankė Luvrą, Siu- 
zana sustingo priešais Moną Lizą, jos akys priplūdo ašarų... 

Robertas pasuko į “Le Maten“" laikraščio redakciją. 
Nepriėjęs per kvartalą iki redakcijos pastato, sustabdė 
berniūkštį. 

— Ar nenorėtum užsidirbti penkiasdešimt frankų? 
Berniukas įtariai pasižiūrėjo į jį. 

— O ką reikėtų padaryti? 

Robertas parašė kelias eilutes ant popieriaus skiau- 
tės ir įdavė ją berniukui kartu su penkiasdešimt frankų. 

— Paprasčiausiai nunešk šį raštelį į “Le Maten“" laik- 
raščio skelbimų skyrių. 

— Mielai. | 

Robertas pasekė berniuką ir pamatė, kaip jis įėjo į 
redakcijos pastatą. Jis suspėjo pačiu laiku — rytojaus ry- 
tinėje laidoje pasirodys jo skelbimas: “Tili, tėtė labai ser- 
ga. Reikia tavo pagalbos. Prašau pasistenkti pasimatyti su 
juo kuo greičiau. Mama." 

Dabar teliko laukti. Į viešbučius Robertas net ne- 
manė kišti nosies, nes jų personalas jau tikriausiai per- 
spėtas. Paryžius jam sulėtinto veikimo bomba įjungtu 
mechanizmu. 

Robertas įlipo į pilną turistų autobusą ir įsitaisė UŽ- 
pakalinėje sėdynėje panarinęs galvą. Turistinis autobusas 
užsuko į Liuksemburgo sodą, Luvrą, prie Napoleono kapo 
ir dar gal į dešimtį įžymių vietų. Visą laiką Robertas sten- 
gėsi būti vidury minios. 


/ Dvidešimt antroji diena 
I Paryžius, Prancūzija 


Su kita turistine grupe Robertas nusipirko bilietą į 
naktinį renginį “Mulen Ruže", prasidėsiantį antrą nakties. 
Po koncerto kitą dalį nakties jis praleido Monmartre ei- 
damas iš vieno baro į kitą. 

Rytiniai laikraščiai gatvėse pasirodydavo ne anks- 
čiau kaip penktą valandą; likus kelioms minutėms iki pen- 
kių, Robertas jau stovėjo prie laikraščių prekystalio ir 
laukė. Privažiavo raudonas furgonėlis, berniukas švyste- 
lėjo ant prekystalio ryšulį laikraščių. Robertas pagriebė 
pirmą laikraštį ir atsivertė skelbimų puslapį. Jo skelbi- 
mas išspausdintas, dabar telieka laukti. 

Vidurdienį Robertas užėjo į nedidelę tabako krau- 
tuvėlę, kur lentoje buvo iškabinta apie dešimt privačių 
skelbimų — ieškojo padėjėjo, nuomojo butą, siūlė pirkti 
dviratį ir panašiai. Lentos viduryje pamatė skelbimą, ku- 
rio ir ieškojo: “Tili labai nori tave pamatyti. Paskambink 
jai telefonu 50 41 26 45". 

Po pirmo skambučio ragelį pakėlė Li Po. 

— Robertas? 

— Sveikas, Li. 

— Dieve mano, kas dedasi, vaikine? 

— Tikiuosi, jog tu sugebėsi man paaiškinti. 

— Bičiuli, į tave sutelkta daugiau dėmesio nei į 

Prancūzijos prezidentą: Telegramos dėl tavęs veja viena ki- 
tą. Ką pridarei? Ne, nieko nesąkyk. Kas bebūtų, tau gre- 
sia didelis pavojus. Telefono Kinijos ambasadoje 
klausomasi, mano namuose — irgi, mano butas stebimas. 
Mane daug ko klausinėjo apie tave. 

— Lit, o ar tu ką suvoki, kodėl tai... 

— Nekalbėk telefonu. Ar prisimeni, kur gyvena Sun? 

Tai Li draugė. 

— Taip. 

— Aš tavęs lauksiu pas ją po pusvalandžio. 

— Dėkui, — Robertas puikiai suprato, kaip rizikuo- 
ja Li įsiveldamas į šią istoriją. Prisiminė, kas nutiko j0 
bičiuliui iš FTB Elui Treinorui. “Velniai griebtų, aš kaip 
Jona lemiu mirtį visiems, kas prie manęs prisiliečia". 


Sun butas buvo ramiame Paryžiaus kvartale Benvi- 
lio gatvėje. Robertui einant prie jos namų, dangų aptrau- 
kė lietaus debesys ir iki jo atsirito tolimo griaustinio 
dundesys. Vestibiulyje Robertas paspaudė skambutį, ir Li 
Po akimirksnio atidarė duris. 

— Užeik, — tarė jis. — Greičiau, — kinas, Rober- 
tui įėjus, uždarė ir užrakino duris. Li Po nė kiek nepasi- 
keitė nuo to laiko, kai Robertas jį matė paskutinį sykį, — 
aukštas, lieknas, sunkiai nusakomo amžiaus. 

— Velniai griebtų, Li, ar tu žinai, kas dedasi? 

— Sėskis, Robertai. 

Jis atsisėdo. Li kurį laiką atidžiai jį apžiūrinėjo. 

— Ar tu esi kada girdėjęs apie “Pasaulio pabaigos" 
operaciją? Ė 

Robertas paniuro. 

— Ne. Ar tai bent kiek susiję su NSO? 

— Kuo glaudžiausiai. Pasaulis atsidūrė ant katast- 
rofos slenksčio, Robertai. Ateiviai atskrido į Žemę mūsų 
sunaikinti. Kai jie čia lankėsi prieš trejus metus, susitiko 
su valdžių atstovais ir pareikalavo sustabdyti visas bran- 

duolines įmones ir nebenaudoti gamtinio kuro.: 

Robertas nustebęs klausėsi. 

— Jie pareikalavo nutraukti naftos gavybą, nebega- 
minti chemikalų, gumos bei plastmasės. O tai reikštų, jog 
visame pasaulyje reiktų uždaryti tūkstančius įmonių, įskai- 
tant automobilių gamybos ir plieno lydymo pramonę. Pa- 
saulio ekonomikai grėstų visiškas nuosmūkis. 

— Bet kodėl?.. 

— Jie pareiškė, jog mes teršiame Visatą, naikiname 
žemę ir jūras... Jie nori, kad liautumėmės gaminę ginklus 
ir nebekariautume. 

— Li... 

— Grupė įtakingų Žmonių iš dvylikos šalių susirin- 
ko drauge... Tai stambūs pramonininkai iš JAV, Japonijos, 
Rusijos, Kinijos... Žmogus, vardu Janusas, suorganizavo 
žvalgybos agentūras visame pasaulyje, kad įvykdytų “Pa- 
saulio pabaigos“ operaciją ir sustabdytų ateivius. Ar esi 
girdėjęs apie kosminį ginklą? 

— Žvaigždžių karai. Tai palydovų sistema, skirta tary- 
binėms tarpžemyninėms balistinėms raketoms numušti. 

Li papurtė galvą. 

— Ne, čia tik priedanga. Kosminis ginklas sukurtas 
ne kovoti su rusais, jis skirtas specialiai naikinti NSO. Tai 
vienintelė galimybė juos sustabdyti. 

Robertas sėdėjo nejudėdamas, stengdamasis apmąs- 
tyti viską, ką jam sakė Li. O už lango vis smarkiau trankė- 
si perkūnija. 

— Nori pasakyti, jog už viso to stovi vyriausybės... 

— Teisingiau tariant, tam tikros grupės kiekvienoje 
vyriausybėje. “Pasaulio pabaigos“ operacija vykdoma pri- 
vačia iniciatyva. Dabar supranti? 

— Dieve mano! Vyriausybės nežino, kad... — Ro- 
bertas pasižiūrėjo į kiną. — Li... o iš kur tu visa tai žinai? 

— Labai paprasta, Robertai, — ramiai atsakė kinas. 
— Šioje organizacijoje aš atstovauju Kinijai, — jo ranko- 

je atsirado pistoletas. 

Robertas nustebęs pasižiūrėjo į pistoletą. 

— Li! 

Kinas paspaudė gaiduką, ir šūvio garsas susiliejo su 
perkūnijos trenksmu bei žaibo blykstelėjimu už lango. 


48 skyrius 


Pirmieji gaivaus lietaus vandens lašai pažadino ją. 
Ji gulėjo ant suolelio parke, pernelyg pavargusi, kad galė- 
tų pajudėti. Per dvi pastarąsias dienas ji jautė, kaip bai- 
giasi jos jėgos. “Man teks numirti čia, šitoje planetoje". Ji 
buvo nugrimzdusi į sapną, kurį jau manė esant paskutinį, 
ir staiga ėmė lyti! Palaimingas lietus. Sunkiai tuo ji pati- 
kėjo. Pakėlusi galvą į dangų, pajuto, kaip šilti lašai srūva 
per veidą. Lietus smarkėjo. Gaivus tyras vanduo! Ji atsi- 
stojo ir iškėlė rankas į lietų, kuris teikė naujų jėgų, grąži- 
no ją gyventi. Ji leido lietaus vandeniui prisodrinti kūną, 
godžiai gėrusį drėgmę, kol galų gale pajuto nuovargį pra- 
ėjus. Ji vis stiprėjo ir stiprėjo, štai jau pagalvojo: “Aš pa- 
sirengusi, aš galiu kuo aiškiausiai samprotauti. Aš žinau, kas 
gali man padėti sugrįžti atgal". Ji išsiėmė mažytį siųstuvėlį, 
užsimerkė ir pradėjo telkti energiją. 


49 skyrius 


Roberto gyvybę išgelbėjo žaibo blykstelėjimas — jis 
apakino kiną tą akimirką, kai tasai spaudė gaiduką. Ro- 
bertas sujudėjo, ir kulka pataikė jam ne į krūtinę, o į de- 
šinįjį petį. 

Li rengėsi šauti dar kartą, bet Robertas trenkė jam 
į šoną ir išmušė iš rankos pistoletą. Li metėsi į priekį ir 
smogė Robertui į sužeistą petį. Skausmas persmelkė visą 
kūną, Roberto švarkas permirko krauju. Robertas kirto 

smūgį kairiąja alkūne. Kinas sustaugė iš skausmo. Jis pa- 
bandė smogti skiausčia ranka per gerklę, bet Robertui pa- 
vyko atmušti šį kirtį. Stovėdami vienas priešais kitą, jie 
pamažu sukosi kambaryje sunkiai alsuodami, laukdami 
puolimui palankios akimirkos. Mirtinas susirėmimas vy- 
ko tylomis, kiekvienas jų suvokė, jog tik vienas teliks gy- 
vas. Roberto jėgos seko, vis labiau stiprėjo peties skausmas, 
jis matė, kaip kraujo lašai kapsėjo ant grindų. 

Laikas talkino Li Po. “Man reikia greičiau jį pribaig- 
ti", — pagalvojo Robertas. Jis šoko į priekį mėgindamas 
kirsti smarkų smūgį. Kinas nevengė šio smūgio, o atstatė 
petį; Robertas pats atsidūrė taip arti, kad kinui pavyko 
trenkti jam alkūne į sužeistąjį petį. Robertas susvirdulia- 
vo, Li atsivėdėjo ir smogė jam į nugarą, o kai Robertas 
klupdamas nulėkė į priekį, kinas nusivijo jį per kambarį, 
vis daužydamas į petį. Robertas buvo pernelyg nusilpęs, 
kad galėtų sustabdyti šią skausmingų smūgių krušą, akyse 
viskas raibo. Jis krito ant Li, rankomis jį apglėbdamas, ir 
abudu griuvo ant stiklinio stalelio, ir šis sudužo. Rober- 
tas atsidūrė ant grindų nebepajėgdamas pajudėti. “Štai ir 
viskas, — pamanė jis. — Jie laimėjo". 

Jis gulėjo blėstant sąmonei ir laukė, kada Li jį pri- 
baigs, bet nieko neįvyko. Įveikdamas skausmą, Robertas 
iš lėto pakėlė galvą. Li gulėjo šalia ant grindų, o plačiai 
atmerktos akys žiūrėjo į lubas. Iš kino krūtinės tartum 
skaidrus durklas kyšojo didelė stiklo šukė. 

Robertas sunkiai atsisėdo, jis buvo labai nusilpęs, 
netekęs daug kraujo, be to, nepakeliamai skaudėjo petį. 
“Man reikia daktaro, — pamanė jis. — Čia, Paryžiuje, bu- 
vo kažkoks gydytojas, kuris padėdavo agentams... kažkur 
amerikiečių ligoninėje. Taip, tikrai. Leonas Hilzingeris". 


Daktaras Hilzingeris jau rengėsi eiti namo, kai su- 
skambo telefonas. Seselę jis jau buvo išleidęs, todėl teko 
pačiam pakelti ragelį. Skambinąs kalbėjo gan neiškiai. 

— Daktaras Hilzingeris? 

— Taip. 

— Čia Robertas Belami... Man reikia jūsų pagalbos. 
Aš rimtai sužaistas, ar nepadėtumėte? 

— Žinoma, kur esate? 

— Dėl to nesirūpinkite. Po pusvalandžio aš ateisiu į 
amerikiečių ligoninę. 

— Aš nuvažiuosiu tenai. Eikite tiesiai į operacinę. 

— Daktare... niekam nesakykite apie šį skambutį. 

— Pažadu jums, — kitame gale pakabino ragelį. 

Daktaras Hilzingeris surinko numerį. 

— Man ką tik skambino komandoras Belami. Po pus- 
valandžio susitinku su juo amerikiečių ligoninėje. 

— Ačiū, daktare. 

Padėjęs ragelį, daktaras išgirdo atsidarant duris ir 
pakėlė galvą. Tarpduryje, laikydamas rankoje pistoletą, 
stovėjo Robertas Belami. 

— Aš apsigalvojau, — tarė Robertas. — Būtų ge- 
riau, jei jūs čionai apžiūrėtumėte mano žaizdą. 

Daktaras kaip bepajėgdamas bandė nuslėpti nuo- 
stabą. 

— Jums... jums reikėtų į ligoninę. 

— Per arti lavoninė. Suadykite mane, ir kuo grei- 
čiau. — Robertui buvo sunku kalbėti. 

Daktaras norėjo prieštarauti, bet jam dingtelėjo vie- 
na idėja. 

— Gerai, kaip pageidaujate. Tik jums reikėtų nu- 
skausminimo injekcijos. Tai... 

— Nė negalvokite šitaip, — pasakė Robertas. — Pra- 
šyčiau be pokštų, — kairėje rankoje jis laikė pistoletą. — 
Jei aš ir čia neišeisiu gyvas, galite ir jūs jaustis velioniu. 
Ar norėtumėte dar ko paklausti? 

Daktaras Hilzingeris nurijo seilę. 

— Ne. 

— Taigi imkitės darbo... 

Daktaras nusivedė Robertą į gretimą kabinetą, pil- 

ną medicinos įrangos. Lėtai ir atsargiai Robertas nusivil-- 
ko švarką. Tebelaikydamas pistoletą rankoje, jis atsisėdo 
ant stalo. Pamatęs daktaro rankoje skalpelį, Robertas leng- 
vai truktelėjo gaiduką. 

— Nusiraminkite, — išsigandęs sustabdė jį dakta- 
ras, — aš tik noriu perpjauti baltinius. 

Šviežia žaizda kraujavo. 


— Kulka liko petyje, — tarė daktaras. — Jūs neiš- 
tversite skausmo, jei... 

— Ne! — Robertas negalėjo sutikti, kad suleistų 
narkotikų. — Išimkite be nieko. 


— Kaip sau norite. 

Robertas matė, kaip daktaras priėjo prie steriliza- 
toriaus, išsiėmė chirurgines žnyples. Robertas atsisėdo ant 
stalo krašto sukaupęs paskutines jėgas, kad neprarastų są- 
monės. Vieną akimirką jis užsimerkė, o daktaras atsisto- 
jo priešais jį su žnyplėmis. 

— Na, pradėsime. 

Daktaras kyštelėjo žnyples į žaizdą, ir Robertas gar- 
siai suriko iš skausmo. Akyse sužaibavo, jis ėmė prarasti 
sąmonę. 

— Štai ir viskas, — ištarė daktaras. 

Robertą purtyte purtė, jis sunkiai kvėpavo iš pas- 
kutiniųjų stengdamasis laikytis. 

Daktaras Hilzingeris atidžiai pasižiūrėjo į jį. 

— Kaip jaučiatės? 

Robertas ne iš karto pajėgė atsakyti. 

— Taip... tęskite. 

Hilzingeris pradėjo valyti žaizdą vandenilio.perok- 
sidu, Robertas vėl suvaitojo iš skausmo sukąsdamas dan- 
tis. Pagaliau, dėkui Dievui, baisiausia pasibaigė. Daktaras 
kietai sutvarstė petį. 

— Paduokite man švarką, — pasakė Robertas. 

Daktaras nustebęs pasižiūrėjo į jį. 

— Jūs negalite dabar išeiti, jums net vaikščioti sunku. 

— Duokite švarką! — Roberto balsas buvo labai sil- 
pnas, jis sunkiai kalbėjo. Kai žiūrėjo į daktarą, ėjusį pa- 
imti švarko, akyse dvejinosi. 

— Jūs netekote labai daug kraujo, įspėjo dakta- 
ras, — dabar jums labai pavojinga išeiti. 

“O pasilikti dar pavojingiau", — pagalvojo Robertas. 
Jis atsargiai užsitraukė švarką ir pabandė atsistoti. Kojos 
tirtėjo iš silpnumo, ir jisai įsikibo į stalo kraštą. 

— Jūs nepaeisite. 

Robertas lyg per miglą matė plaukiančią pro jo akis 
daktaro figūrą. 

— Paeisiu. 

Bet jis gerai suprato, kad, vos išėjus, daktaras Hil- 
zingeris iš karto paskambins kur reikia. Žvilgsnis užkliu- 
vo už binto daktaro rankose. 

— Sėskitės ant kėdės, — sumurmėjo jis. 

— Kam? Ko jūs norite... 

Robertas kiltelėjo pistoletą. 

— Sėskitės. 

Daktaras Hilzingeris atsisėdo. Robertas paėmė bin- 
tą. Darbuotis viena ranka buvo nepatogu, jis paėmė binto 
galą ir išvyniojo, paskiau priėjo prie daktaro. 

— Sėdėkite ramiai, ir liksite sveikas. 

Pririšęs binto galą prie kėdės atkaltės, jis pradėjo 
vynioti daktaro rankas. 

— To visai nereikia, aš nesirenguu... 

— Užsičiaupkit! 

Apibintavęs rankas, Robertas ėmėsi vyturiuoti patį 
daktarą, pritvirtindamas jį prie kėdės. Šios pastangos vėl 
sukėlė skausmą. 

Robertas ramiai pasižiūrėjo į daktarą. 

— Sąmonės prarasti aš nesirengiu. 

Ir vis dėlto jis nualpo. 


Jis sklandė kosmose tarp baltų debesų. “Nubusk". 
Nesinorėjo nubusti, jis troško, kad šis palaimos jausmas 

tęstųsi visada. “Nubusk". Kažkas kietas, gulįs švarko kiše- 
nėje, spaudė jam šoną. Neatsimerkdamas įkišo ranką į ki- 
šenę ir išsitraukė kristalą. Paskiau vėl nugrimzdo į miegą. 

“Robertai". Minkštas ir malonus moters balsas. Ro- 
bertas buvo puikioje žalioje pievoje, oras pilnas muzikos 
garsų, aukštai danguje dega ryškūs žiburiai. Jo pasitikti 
ėjo moteris: aukšta ir graži, švelnaus veido, kone perma- 
tomo kūno. Moteris vilkėjo sniego baltumo suknele, jos 
balsas skambėjo tyliai ir meiliai. 

“Niekas daugaiu tau nebegresia, Robertai. Eikš pas 
mane. Aš tavęs laukiu". 

Robertas iš lėto atsimerkė. Jis dar ilgai gulėjo, pas- 
kiau staiga atsisėdo dingtelėjus minčiai, kad jis jau Žino, 
kas buvo dvyliktoji liudytoja, ir žino, kur ją rasti. 


50 skyrius 


Dvidešimt trečioji diena 
Paryžius, Prancūzija 


Iš daktaro kabineto jis paskambino admirolui Vi- 
takeriui. 

— Admirolas? Čia Robertas. 

— Robertai! Kas darosi? Man sakė... 

— Dabar tai nebesvarbu. Man reikia jūsų pagalbos, 
admirole. Ar jums teko kada girdėti pavardę “Janusas"? 

— Janusas? Ne, niekada tokios negirdėjau, — lėtai 
ištarė admirolas. 

— Aš išsiaiškinau, jog jis vadovauja slaptai organi- 
zacijai, kuri žudo nekaltus žmones, o dabar jis mėgina už- 
mušti mane. Mes turime jį sutramdyti. 

— Kuo galiu padėti? 

— Man reikėtų susitikti su prezidentu. Ar negalė- 

tumėte surengti šio susitikimo? 

Admirolas kurį laiką tylėjo. 

— Greičiausiai galėčiau. 

— Ir dar. Į šią veiklą įpainiotas generolas Hiliardas. 

— Kas? Kaip? 

— Be to, ir daugelis kitų, taip pat daugybė Europos 
žvalgybos tarnybų. Dabar aš nieko negaliu jums paaiškin- 
ti. Noriu, kad paskambintumėte generolui Hiliardui. Pa- 
sakykite jam, kad suradau dvyliktą liudytoją. 

— Aš nesuprantu. Kokią dvyliktą liudytoją? 

— Atleiskite, admirole, bet šito jums negaliu pasa- 
kyti. Hiliardas žino. Norėčiau, kad jis susitiktų su mani- 
mi Šveicarijoje. 

— Šveicarijoje? 

— Pasakykite jam, kad aš vienintelis žinąs, kur yra 
dvylikta liudytoja. Jei generolas imsis bent vieno priešiš- 
ko veiksmo, jis niekada apie šią liudytoją nesužinos. Tegu 
Ciūriche jis užeina į “Dolder Grand" viešbutį, tenai duri- 
ninkui bus paliktas raštelis. O be to, perduokite, kad aš 
norėčiau per šį susitikimą asmeniškai pamatyti Janusą. 

— Robertai, ar esi įsitikinęs tuo, ką darai? 

— Ne, sere, neįsitikinęs, bet tai vienintelė galimy- 
bė, kurią aš turiu. Perduokite jam, kad mano sąlygos ne- 
svarstytinos. Pirma: tegu garantuoja saugią mano kelionę 
į Šveicariją; antra: aš noriu, kad susitikime dalyvautų ge- 
nerolas Hiliardas ir Janusas; trečia: po to noriu susitikti 
su Jungtinių Valstijų prezidentu. | į 

— Padarysiu viską, ką galėsiu, Robertai. Kaip su ta- 
vimi susisiekti? 

— Aš jums paskambinsiu. Kiek tai užtruks? 

— Skirk man valandą. 

— Gerai. 

— Robertai, — senio balse suskambo skausmas. 

— Ką, sere? , 

— Būk atsargus. 

— Nesijaudinkite, sere. Aš gajus. Prisimenate? 

Po valandos Robertas vėl kalbėjosi su admirolu Vi- 
takeriu. 

— Viskas pavyko. Generolą Hiliardą, atrodo, sukrė- 
tė Žinia apie dvyliktą liudytoją. Jis man pažadėjo, jog tau 
nieko bloga nenutiks. Visos tavo sąlygos priimtos, jis iš- 
skrenda į Ciūrichą ir bus tenai ryt rytą. 

— O Janusas? 

— Janusas skris drauge su juo. 

Robertas pajuto didžiulį palengvėjimą. 

— Dėkui, admirole. O kaip dėl prezidento? 
kimą, kai tik būsi tam pasirengęs. 

“Garbė Dievui". 

— Generolas Hiliardas parengė tau lėktuvą... 

— Jokiu būdu, — Robertas negalėjo leistis jų su- 
čiumpamas lėktuve. — Aš esu Paryžiuje, man reikia maši- 
nos, bet ją vairuosiu pats. Tegu po pusvalandžio pastato ją 
prie “Litrė" viešbučio Monparnase. 

— Aš perduosiu. 

— Admirole? 

— Na, Robertai? 

— Dėkui, — Robertui buvo sunku ištarti šį Žodį ra- 
miu balsu. 


Jis ėjo Litrė gatve pamažu, nes labai skaudėjo petį. 
Artindamasis prie viešbučio, Robertas nepamiršo, kad rei- 
kia saugotis. Tiesiai prie įėjimo į viešbutį stovėjo juodas 
“Mersedesas sedanas", mašinoje nieko nebuvo. Kitoje gat- 
vės pusėje baltai žydroje policijos mašinoje prie vairo sė- 
dėjo uniformuotas policininkas. Tolėliau ant šaligatvio 
stoviniavo du vyrai civiliais drabužiais ir stebėjo ateinan- 
tų Robertą. “Prancūzų saugumo tarnyba“, — pagalvojo 
Robertas. 

Robertas pajuto, kaip jam sunku kvėpuoti, širdis pa- 
šėlusiai daužėsi. Gal jis eina į spąstus? Viena, kas saugojo 
jį, buvo dvyliktoji liudytoja. Ar Hiliardas patikėjo juo? 
Ar įtikino generolą jo žodžiai? | 

Jis priėjo prie mašinos tikėdamasis, jog civiliai ap- 
sirengę vyrai eis prie jo, bet jie tebestovėjo, kur ir anks- 
čiau, tylomis stebėdami jį. 

Robertas priėjo prie vairuotojo durelių ir pažvelgė į 
vidų. Rakteliai kyšojo uždegimo užrakte. Jautė įsmeigtus į 
jį agentų žvilgsnius, kai darė dureles ir sėdosi už vairo. Ke- 
letą minučių sėdėjo ir žiūrėjo į užraktą. “Jei generolas Hi- 
liardas apgavo admirolą Vitakerį, vadinasi, dabar priartėjo 
toji akimirka, kai viskas gali baigtis siaubingu sprogimu. 

Robertas ryžosi. Jis giliai įkvėpė, ištiesė kairę ran- 
ką ir pasuko raktelį. Variklis užsivedė. Saugumo tarnybos 
agentai stovėjo ir žiūrėjo įkandin tolstančio automobilio. 
Privažiavus sankryžą, Robertą aplenkė policijos automo- 
bilis, ir šią akimirką Robertas pamanė, jog jį rengiasi stab- 
dyti. Tačiau policininkas tik įjungė mirkčiojantį Žiburėlį 
ir nuvažiavo į priekį, atverdamas Robertui kelią. “Velniai 
griebtų, jie juk atsiuntė man eskortą!" 

Virš galvos Robertas išgirdo malūnsparnio keliamą 
triukšmą ir, pakėlęs galvą, pasižiūrėjo į viršų. Ant malūns- 
parnio šono buvo skiriamieji prancūzų policijos ženklai. 
Generolas Hiliardas visokeriopai pasirūpino, kad jis vi- 
siškai saugiai patektų į Šveicariją. “O po to, kai parodysiu 
jam paskutiniąją liudytoją, nužudys mane", — niūriai pa- 
manė Robertas. — Bet generolo laukia staigmena". 


Šveicarijos sieną Robertas privažiavo ketvirtą va- 
kandą po pietų. Pasienyje prtancūzų policijos mašina ap- 
sisuko ir nuvažiavo atgal, o Šveicarijos keliais Robertą jau 
lydėjo šveicarų policija. Pirmą kartą per visą laiką Rober- 
tas pasijuto ramus. “Garbė Dievui, kad admirolas Vitake- 

ris turi draugų aukščiausiuose valdžios lygmenyse". Rober- 
to susitikimo su prezidentu išvakarėse generolas Hiliar- 
das neišdrįs su juo susidoroti. Roberto mintys grįžo prie 
baltai dėvinčios moters, ir tą akimirką jis išgirdo jos bal- 
są, skambantį mašinoje. 

“Paskubėk, Robertai. Visi mes laukiame tavęs". 

“Visi? Argi ji ne viena? Tiek to, aš greit tatai išsiaiš- 
kinsiu“, — pamanė Robertas. 


Ciūriche jis sustojo priešais “Dolder Grand" vieš- 
butį ir paliko durininkui raštelį, skirtą generolui. 

— Generolas Hiliardas teirausis apie mane. Prašy- 
čiau perduoti jam šį raštelį. 

— (Gerai, sere. 

Išėjęs laukan, Robertas priėjo prie policijos maši- 
nos, lydėjusios jį, pasilenkė prie vairuotojo ir tarė: 

— Dabar aš norėčiau važiuoti vienas. 

Policininkas sumišo. 

— Labai gerai, komandore. 

Robertas įsėdo į mašiną ir nuvažiavo į Utendorfą, į 
NSO kritimo vietą. Vairuodamas automobilį, jis mąstė apie 
visas tragedijas, susijusias su kosminio laivo pasirodymu, ir 
apie Žmones, kurie dėl to neteko gyvybių. Hansas Bekerma: 
nas ir tėvas Patrinis. Leslis Moderšėdas ir Viljamas Manas, De- 
nielas Veinas ir Otas Šmitas, Laslas Buškefetė ir Fricas Mandelis, 
Olga Romenenko ir Kevinas Parkeris. Visi jie jau mirę. 

"Aš norėčiau pamatyti Januso veidą ir pažvelgti jam į 
akis", — pagalvojo Robertas. 


Pro šalį lėkė kaimeliai, ir nuostabus Alpių grožis ne- 
sisiejo su ta kruvina tragedija, kuri prasidėjo čia. Mašina 
privažiavo Taną, ir Robertas pajuto, kaip smilkiniuose su- 
tvinkčiojo kraujas. Priešaky buvo laukas, kuriame jie su 
Bekermanu surado meteorologijos zondą ir kur prasidėjo 
visas košmaras. Robertas stabtelėjo šalikelėje ir išjungė 

variklį. Sušnibždėjęs maldą, išlipo iš automobilio, perėjo 
skersai kelią ir nužingsniavo į laukymę. 

Tūkstančiai prisiminimų plykstelėjo galvoje. Tele- 
fono skambutis katvirtą valandą ryto: “Jums įsakyta šeštą 
valandą ryto atvykti į Nacionalinio saugumo agentūros šta- 
bo būstinę Fort Mide pas generolą Hiliardą. Ar supratote, 
komandore?" 

Kiek maža jis tada težinojo! Prisiminė generolo Hi- 
liardo žodžius: “Jūs turite surasti tuos liudytojus. Visus iki vie- 
no". Ir šių liudytojų paieškos vedė jį iš Ciūricho į Berną, 
Londoną, Miuncheną, Romą, Orvjetą, iš Veiko į Fort Smitą, 
iš Kijevo į Vašingtoną ir Budapeštą. Ką gi, tas kruvinas pėd- 
sakas pasibaigė, ir pasibaigė kaip tik ten, kur ir prasidėjo. 


Robertas Žinojo, jog jinai lauks jo, ir ji atrodė visiš- 
kai tokia pati, kokią jis regėjo sapnuodamas. Jie žengė prie 
vienas kito. Robertui pasirodė, kad ji plaukia prie jo džiu- 
giai šypsodamasi. 

“Ačiū, Robertai, kad atėjai". 

Ar jis tikrai girdėjo jos balsą, ar jos mintis? Kaip 
galima šnekėtis su ateive? 

— Aš turėjau ateiti, — atsakė jis paprastai. Visa ši 
scena jam rodėsi nereali. “Aš stoviu čionai ir šnekuosi su 
ateive iš kito pasaulio! Turėčiau būti išsigandęs, bet per visą 
savo gyvenimą aš niekada nesijaučiau toks ramus". — Tu- 
riu perspėti jus, — tarė jis. — dabar čia atvyks Žmonės, 
kurie jums trokšta blogio. Būtų geriau, kad nebūtumėte 
čia, kai jie atvyks. 

“Aš negaliu nebūti čia". 

Ir Robertas viską suprato. Jis įkišo kairę ranką į ki- 
šenę ir ištraukė nedidelį gabalėlį metalo su kristalu. 

Jos veidas nušvito iš džiaugsmo. 

“Ačiū, Robertai". 

Jis ištiesė jai kristalą ir pamatė, kaip ji įsistatė jį į 
metalo gabalą, kurį laikė rankoje. 

— Ką darote? — paklausė Robertas. 

“Susijungsiu su savo bičiuliais. Jie atskris pasiimti 
manęs". 

Ar jos žodžiai nenuskambėjo kaip grasinimas? Ro- 
bertas prisiminė, jog generolas Hiliardas sakė jam: “Jie 
nori užgrobti mūsų planetą tr paversti mus vergais". O jeigu 
generolas Hiliardas teisus? Jeigu ateiviai iš tikrųjų nusi- 
teikę užgrobti Žemę? Kas įstengs juos sulaikyti? Rober- 
tas pasižiūrėjo į laikrodį, netrukus turėtų atvykti 
generolas Hiliardas ir Janusas. Ir vos tik pagalvojo apie 
tai, išgirdo didelio malūnsparnio triukšmą, sklindantį iš 
šiaurės. 

“Atskrenda tavo bičiuliai". 

Bičiuliai. Tai buvo mirtini priešai, kuriuos jis ren- 
gėsi demaskuoti kaip žudikus ir sunaikinti. 

Malūnsparnis tūpė, žolės ir gėlės virpėjo nuo stip- 
riOs OrOS SIOVėS. 

Dabar jis akis į akį susitiks su Janusu, ši mintis su- 
telkė visą jO įniršį. Malūnsparnio durelės atsivėrė. 

Iš jo išlipo Siuzana. 


51 skyrius 


Pagrindiniame laive, skriejusiame aukštai viršum 
Žemės, džiūgavo visi. Visų skydų lemputės švytėjo žalia 
šviesa. 

“Mes suradome ją!" 

“Reikia paskubėti!" 

Didžiulis laivas pasuko į planetą, esančią žemai po juo. 


52 skyrius 
Laikas akimirką sustojo, o paskui pažiro tūkstan- 
čiais skeveldrų. Robertas apstulbęs žiūrėjo į išlipančią iš 


malūnsparnio Siuzaną. Ji gal sekundę apmirė, 0 po to žen- 

gė prie jo, bet ėjęs paskui ją Montė Benksas sugriebė Siu- 
zanos ranką ir ėmė tempti atgal. 

— Bėk, Robertai! Bėk! Jie nori tave nužudyti! 

Robertas žengė prie Siuzanos, bet tą akimirką iš ma- 
lūnsparnio išlipo generolas Hiliardas ir pulkininkas Fren- 
kas Džonsonas. 

— Aš čia, komandore, — tarė generolas Hiliardas. 
— Savąją susitarimo dalį įvykdžiau, — jis priėjo prie Ro- 
berto ir baltai vilkinčios moters. — O čia, kaip manau, 
dvyliktoji liudytoja. Dingusi ateivė. Esu įsitikinęs, jog ji 
papasakos mums daug įdomių dalykų. Taigi viskas baigta. 

— Dar ne. Jūs sakėte, jog atskrisiąs ir Janusas. 

— O taip! Janusas pats labai norėjo susitikti su 
tavimi. 

Robertas atsisuko į malūnsparnį. Tarpduryje stovė- 
j0 admirolas Vitakeris. 

— Norėjai pamatyti mane, Robertai? 

Robertas Žiūrėjo į Jį, pats netikėdamas savo akimis. 
Jam pasirodė, jog pasaulis griuvo, prieš akis supleveno rau- 
donas šydas. 

— Ne! Kodėl?.. Dieve mano, kodėl? 

Admirolas priėjo prie jo. 

— Tu nesupranti? Ir niekuomet nesupratai? Tu rū- 
pinaisi dėl kažkokių menkystų gyvybių, 0 mums rūpi iš- 
gelbėti visą pasaulį. Si planeta yra mūsų, ir mės patys 
tvarkysimės joje, kaip mums patiks. 

Jis pasisuko į moterį baltais drabužiais. 

— Jei jūs norite kariauti, patirsite karą. Ir mes jus 
nugalėsime! — jis vėl atsisuko į Robertą. — Tu išdavei 
mane. O juk buvai mano sūnus vietoj Edvardo. Suteikiau 
tau galimybę išgelbėti savo šalį. Ir kaipg! už viską atsily- 
ginai? Atėjai ir pradėjai inkšti, jog nori pasilikti namie su 
žmona, — admirolo balsas buvo kupinas paniekos. — Ma- 
no sūnus niekada nebūtų taip pasielgęs. Tada supratau, kaip 
netikusiai suvoki vertybes. 

Robertas stovėjo lyg paralyžiuotas, nepajėgdamas nė 
žodžio ištarti. 

— Aš suardžiau tavo santuoką, nes vis dar tikėjau 
tavimi, bet... | 

— Jūs suardėte mano)?.. 

— Prisimeni, CŽV pasiuntė tave ieškoti Lapės? Tai 
aš sumaniau. Aš vyliausi, jog ateisi į protą. Tau nepavyko 
sugauti Lapės, nes tokio agento nebuvo. Aš sukau tave į 
tikrąjį kelią, nes buvai vienas mūsiškių, bet vieną gražią 
dieną pareiškei, jog rengiesi mesti tarnybą. Tuomet supra- 
tau, kad nesi patriotas, kad tave reikia sunaikinti. Bet pir- 
miausia turėjai padėti mums atlikti šią mūsų misiją. 

— Jūsų misiją? Žudyti nekaltus žmones? Jūs gi tie- 
siog pamišėlis! 

— Juos reikėjo nužudyti, kad neskleistų panikos. 
Mes turėjome laimėti truputį laiko, ir tu mums padėjai. 

Baltai dėvinti moteris stovėjo tylėdama, klausyda- 
masi jų kalbos, bet jos mintys veikė visus, stovinčius lau- 
kymėje. “Mes atėjome čia, kad neleistume sunaikinti jūsų 
planetos. Visi mes vieningos Visatos dalelės. Žiūrėkite!" 

Visi užvertė galvas į dangų. Viršum jų kybojo didžiu- 
lis baltas debesis ir jų akivaizdoje ėmė kristi. Žmonės pa- 
matė poliarinių ledų santalką, kuri ėmė tirpti, ir vanduo 
plūstelėjo į upes bei vandenynus, užtvindydamas Londo- 
ną ir Los Andželą, Niujorką ir Tokiją bei visus pasaulio 
miestus pakrantėse. Reginys pasikeitė, dabar jie matė di- 
džiulius užsėtų laukų plotus, kuriuose negailestingai ke- 
pinanti saulė pavertė plėnimis visą augaliją, visur tįsojo 
nugaišusių gyvūnų kūnai. Paveikslas vėl pakito — jie išvy- 
do maištus Kinijoje, badą Indijoje, visa šluojantį barnduo- 
linį karą ir galop žmones, gyvenančius urvuose. Reginys iš 
lėto pranyko. 

Kurį laiką visi tylejo sukaustyti baimės. “Štai kas 
laukia jūsų, jei nesiliausite siaubę planetos". 

Pirmas atsitokėjo admirolas Vitakeris. 

— Tai tiesiog masinė hipnozė! — sušuko jis. — Aš 
esu įsitikinęs, jog jūs sugebate rodyti visokiausius įdomius 
pokštus, — jis prisiartino prie kitaplanetės. — Aš jus 
pasiimsiu drauge į Vašingtoną, mums reikia daug ką išsi- 
aiškinti. 

Admirolas pažvalgė į Robertą. 

— O su tavimi baigta. 

Jis atsigręžė į Frenką Džonsoną: 

— Tvarkykitės su juo! 

Pulkininkas Džonsonas išsitraukė iš dėklo pistoletą. 

Siuzana ištrūko iš Montės rankų ir metėsi prie Ro- 
berto. 

— Ne! — suriko ji. 

— Užmušk jį! — suklykė admirolas Vitakeris. 

Pulkininkas Džonsonas atgręžė pistoletą į admirolą. 

— Admirole, jūs areštuotas. 

Vitakeris suglumęs įsistebeilijo į jį. 

— Ką... ką jūs pasakėte? Aš įsakau jums nušauti jį. 
Jūs gi mūsų organizacijos narys. 

— Klystate, aš juo niekada nebuvau. Aš jau seniai 
prasiskverbiau į jūsų organizaciją ir dabar medžiojau ko- 
mandorą Belami ne nužudyti, bet išgelbėti, — Džonsonas 
pasisuko į Robertą. — Apgaileistauju, kad negalėjau to pa- 
daryti anksčiau. 

Admirolo Vitakerio veidas tapo pilkas kaip pelenai. 

— Tuomet mirsite ir jūs. Niekas neišdrįs stoti mums 
skersai kelio. Organizacija... 

— Jūsų organizacijos nebėra. Šiuo metu suiminėja- 
mi visi jos nariai. Jums galas, admirole. 

Dangų užliejo šviesa, paskiau pasigirdo ūžesys: tie- 
siai virš jų galvų pakibo pagrindinis ateivių laivas, Žėruo- 
jąs iš vidaus žaliais žiburėliais. Apstulbę Žmonės žiūrėjo, 
kaip jis leidžiasi. Paskiau padangėje pasirodė keletas ne- 
didelių žvalgybinių laivų, po to — daugiau ir daugiau; da- 
bar jau atrodė, jog visas dangus pilnas žvalgybinių laivų. 
Orą drebino baisus gausmas, kuris sklido tarp kalnų ne- 

lyginant iškilminga muzika. Pagrindinio laivo durys atsi- 
darė, ir pasirodė ateivis. 

Moteris baltu apdaru atsisuko į Robertą: “Aš iš- 
skrendu". Ji priėjo prie admorolo Vitakerio, generolo Hi- 
liardo ir Montės Benkso: “Jūs skrisite su manimi". 

Admirolas Vitakeris atšoko. 

— Ne! Aš neisiu. 

“Eisite. Mes jums nieko bloga nepadarysime". Ji iš- 
tiesė ranką ir visi pamatė, kaip trys vyrai lyg lunatikai pa- 
mažu pajudėjo pagrindinio laivo kryptimi. 

— Ne! — suriko admirolas Vitakeris. 

Jis tebešaukė ir kai visi trys pranyko kosminiame 
laive. 

Moteris atsigręžė į pasiliekančiuosius. “Jiems nieko 
bloga neatsitiks. Jie turi daug ko išmokti, o kai išmoks, 
parskraidinsime atgal". 

Siuzana stipriai apkabino Robertą. 

“Robertai, perduok žmonėms, kad jie privalo baigti 
niokoję planetą". 

— Bet ką aš galiu padaryti vienas? 

"Jūsų tūkstančiai, ir kasdien vis daugėja. Vieną gra- 
žią dieną jūsų gretose bus milijonai žmonių, ir jūs privalote 
vienu balsu ryžtingai pareikšti savo reikalavimus. Tu tatai pa- 
darysi". 

— Aš pasistengsiu, pasistengsiu. 

“Mes išskrendame, bet stebėsime jus. Ir sugrįšime". 

Moteris nusisuko ir dingo laive. Jo viduje šviesa vis 
ryškėjo ir galų gale, atrodė, nušvietė visą dangų. Staiga 
laivas, lydimas žvalgybinių laivų, pakilo. Tepraėjo kelios 
akimirkos, o jie jau pranyko. 

“Perduok žmonėms, kad jie privalo baigti niokoję 
planetą". 

“Taip, — pamanė Robertas. — Dabar žinau, kam 
skirti likusį savo gyvenimą". 

Jis pasižiūrėjo į Siuzaną ir nusišypsojo. 

Viskas jiems prasidėjo iš naujo. 

Autoriaus žodis 


Rašydamas šį Romaną, perskaičiau daugybę knygų, 
straipsnių laikraščiuose bei Žurnaluose, parašytų astronau- 
tų, kuriems teko susidurti su nežemiškais reiškiniais: pul- 
kininkas Frenkas Bormanas iš “Džemini-7", kaip spėjama, 
nufotografavo NSO, sekusį paskui jų laivą. Nilas Ar- 
smstrongas, skridęs “Apolonu-11", matė du neatpažintus 
kosminius objektus išsilaipinęs Mėnulyje. Bazas Aldrinas 
nufotografavo neatpažintą objektą Mėnulyje. Pulkininkas 
L. Gordonas Kuperis, skrisdamas “Merkurijumi", paste- 
bėjo stambų NSO virš Perto Australijoje ir įrašė balsus, 
kalbėjusius ta kalba, kuria, kaip vėliau nustatyta, nekalba 
jokie Žemės gyventojai. 

Aš kalbėjausi su šiais žmonėmis, kaip, beje, ir su ki- 
tais astronautais; visi jie įtikino mane, jog šios istorijos 
greičiau išgalvotos nei tikros ir kad niekas iš jų nematė 
NSO. Praėjus keletui dienų po pokalbio telefonu su pul- 
kininku Gordonu Kuperiu, jis skambino man, tačiau ma- 
nęs nerado. Po to aš bandžiau jam vėl paskambinti, bet 
staiga paaiškėjo, jog su juo neįmanoma susijungti. Po me- 
tų pavyko gauti pulkininko Kuperio laišką, paženklintą 
1978 metų lapkričio 9-osios data, kuriame jis gvildeno 
NSO problemą. 

Aš vėl paskambinau Kuperiui ir SašiomĖ di ar tie- 
sa, ką jis rašąs laiške. Šį sykį jis buvo linkęs būti atvires- 
nis ir pasakė man, jog skrisdamas kosmose tikrai matęs 
NSO. Jis, be to, pasakė, jog ir kiti astronautai matę NSO, 
bet buvo perspėti, kad niekam to nepasakotų. 


Aš perskaičiau tuziną knygų, kuriose aiškiai įrodi- 
nėjama, jog skraidančiosios lėkštės egzistuoja, ir dar tu- 
ziną knygų, kuriose taip pat aiškiai įrodinėjama, jog 
skraidančiųjų lėkščių nesama. Peržiūrėjau daug vaizdo 
juostų, kuriose, kaip spėta, nufotogtafuotos skraidančios 
lėkštės, kalbėjausi su amerikiečių bei kitų šalių gydyto- 

jais, specialiai tyrinėjančiais Žmonių, pasak jų, pabuvoju- 
sių NSO, hipotezes. Gydytojai sakė, jog jie ištyrę šimtus 
pacientų ir jų pasakojimai stebina panašiomis detalėmis, 
tarp jų — vienodais, nepaaiškinamais ženklais ant kūno. 


JAV KOP generolas, atsakingas už “Žydrosios kny- 
gos“ projektą — JAV vyriausybės sudaryta grupė NSO 
tyrinėti — įtikinėjo mane, jog pakankamai svarių NSO ir 
ateivių egzistavimo įrodymų nesą. 

Vis dėlto puikios Timočio Gudo knygos “Ypatingai 
slaptai: pasaulio paslaptis apie NSO “pratarmėje lordas 
Hilas Nortonas, Didžiosios Britanijos laivyno admirolas 
ir gynybos ministras 1971 — 1973 metais, rašo: 

“Mano požiūriu, visiškai pakanka įrodymų, jog at- 
mosferoje yra objektų, kurių negalima laikyti žmogaus ran- 
kų kūriniu ar kokia fizine jėga, ar efektu, žinomais mūsų 
mokslininkams... Juos matė daugelis žmonių, kurių Žžo- 
džiais netenka abejoti. Daugelis jų specialiai parengti ste- 
bėjimams vykdyti: karininkai, civiliai arba karo lakūnai..." 


1933 metais Švedijos 4-asis aviacijos korpusas pra- 
dėjo tirti klausimą dėl paslaptingo skraidomojo aparato 
be atpažinimo ženklų, pasirodžiusio virš Skandinavijos, ir 
1934 metų balandžio 30-ąją generolas majoras Erikas Rui- 
tersvortas padarė spaudai tokį pranešimą: 

“Palyginus pranešimus, matyti, jog tai, be abejonės, 
skrydžiai be leidimų viršum mūsų slaptos karinės zonos. 
Gauta daug pranešimų iš patikimų žmonių, kurie gan iš 
arti matė tą mįslingą aparatą. Visuose pranešimuose pa- 
brėžiamas vienas bendras bruožas: nėra atpažinimo žen- 
klų arba kitokių žymėjimų... Klausimo esmė tokia: “Kas čia 
ar kas tokie skraido, ko jie braunasi į mūsų oro erdvę?". 


1947 metais žymus graikų mokslininkas, profesorius 
Polio Santorinis buvo paprašytas imtis tirti raketas, 

skraidančias virš Graikijos. Tačiau greitai jo tyrimai buvo 
nutraukti. “... mes nustatėme, jog tai buvo ne raketos, bet 
negalėjome tęsti savo darbo, nes kariškiai, pasikonsulta- 
vę su užsienio valdžiomis, įsakė mums nutraukti tyrinėji- 
mus. Slaptų derybų su manimi buvo atvykę kitų šalių 
mokslininkai." 

Profesorius patvirtino, kad “slaptumo uždanga" sle- 
pia NSO problemą; viena priežasčių — valdžių nenoras 
pripažinti egzistuojant jėgą, nuo kurios “nėra patikimos 
apsaugos". 


Nuo 1947 iki 1952 metų Oro techninės žvalgybos 
(ATIS) gavo maždaug pusantro tūkstančio oficialių pra- 
nešimų apie NSO pasirodymą. Dvidešimt nuošimčių to- 
kių atvejų KOP negalėjo paaiškinti. 

Aviacijos maršalas lordas Daudingas,1940 metais 
vadovavęs naikinamajai anglų aviacijai, rašė: 

“Gauta per dešimt tūkstančių liudytojų pranešimų, 
ir daugeliu atvejų nebuvo galima rasti “mokslinio paaiš- 
kinimo“. Juos matė radarų ekranuose... 0 jų greitis pra- 
noko 9 tūkstančius mylių per valandą... Esu įsitikinęs, jog 
tie objektai egzistuoja, bet nė viena valstybė Žemėje ne- 
galėjo jų pagaminti. Taigi aš nematau kitos išeities, Išsky- 
rus tai, kad reikia pripažinti jų nežemišką kilmę.“ 


Visai neseniai Elmvude, Viskonsino valstijoje, vi- 
sas miestas kelias dienas stebėjo padangėje viršum mies- 
to skraidančias lėkštes. 


Generolas Lajonelas Maksas Časinas, išsitatarnavęs 
iki Prancūzijos KOP vado laipsnio ir vėliau užėmęs NATO 
jungtinių karinių oro pajėgų Priešlėktuvinės gynybos vy- 
riausiojo koordinuotojo postą, rašė: 

“Dabar jau neabejotina, jog daugelis matė šiuos 
mįslingus objektus... Protingų, išsilavinusių Žmonių, ku- 
rie “matė kažką" ir tai aprašė, kasdien gausėja." 

Dar buvo įžymus Rozuelo incidentas 1947 metais. 
Kaip praneša mačiusieji, liepos 2-osios vakarą Nju Mek- 
siko valstijoje virš Rozuelo miesto buvo pastebėtas disko 
pavidalo objektas. Kitą dieną vietinės rančos valdytojas 
ir du jo vaikai rado visur išmėtytų nuolaužų. Buvo pra- 
nešta valdžiai, ir gautas oficialus pareiškimas, jog visos 
skraidančio disko nuolaužos surinktos. Spauda nedelsiant 
paskelbė kitą pareiškimą, kuriame sakoma, jog šios nuo- 
laužos yra ne kas kita, kaip meteorologijos zondo lieka- 
nos, kurios buvo  pademonstruotos spaudos 
konferencijoje. Tarp kitko, buvo šnekama, kad tikrosios 
nuolaužos išgabentos į Rait Fyldą. Vienas liudytojų apra- 
šė aparato kritimo vietoje rastus kūnus: 

“... panašūs į žmones, bet ne žmonės. Galvos apskri- 
tos, akys mažos, beplaukiai. Akys viena nuo kitos gerokai 
nutolusios. Pagal mūsų standartus jie labai maži, o lygi- 
nant su kūnais, galvos neproporcingai didelės. Drabužiai, 
kaip atrodo, vientisi, pilkos spalvos. Atrodo, visi vyrai... 
Juos pasiėmė kariškiai, įsakę mums skirstytis ir niekam 
nepasakoti, ką matėme. 


Pagal dokumentą, gautą iš žvalgybos 1984 metais, 
prezidentas Trumenas 1947 metais sukūrė visiškai slaptą 
grupę, užkoduotą “ Mandžestik-12" pavadinimu, kuri tu- 
rėjo imtis tyrinėti NSO ir pranešinėti prezidentui savo dar- 
bo rezultatus. Dokumentas su 1952 metų lapkričio 
15-osios data ir grifu “Visiškai slaptai. Tik perskaityti", 
kaip tvirtinama, buvęs parengtas admirolo Hilenkoterio 
naujajam prezidentui Dvaitui Eizenhaueriui. Jame patei- 
kiamas sensacingas pranešimas, jog už dviejų mylių nuo 
Rozuelo miesto buvo rasti keturių ateivių palaikai. 

Praslinkus penkeriems metams po grupės sudarymo, 
buvo parengtas memorandumas prezidentui Eizenhaue- 
riui, kuriame kalbama apie NSO tyrinojimo projektą bei 

būtinybę išsaugoti slaptumą: 

“Nacionalinio saugumo interesai ypač svarbūs, bet 
ateivių motyvai ir ketinimai yra visiškai nežinomi... Dėl 
to ir dėl būtinybės išvengti panikos visuomenėje “ Madžes- 
tik-12" grupė ir toliau turi tvirtai laikosi požiūrio, jog nau- 
jOji administracija turi visokeriopai užtikrinti darbo 
slaptumą." | 

Oficialus paneigimas tvirtina, jog šio dokumento tik- 
rumas abejotinas. 


Pranešama, jog Nacionalinio saugumo agentūroje 
slaptai saugoma per šimtas dokumentų, susijusių su NSO, 
Centrinėje žvalgybos valdyboje — apie penkiasdešimt ir 
šešis turi šios valdybos direktorius. 

Majoras Donaldas Kio, buvęs Čarlzo Lindbergo pa- 
dėjėjas, viešai apkaltino Jungtinių Valstijų vyriausybę, kad 
ji neigia NSO egzistavimo faktą vien dėl to, jog siekia iš- 
vengti visuotinės panikos. 

1948 metų rugpjūčio mėnesį, kai Oro techninės žval- 
gybos centras išdėstė savo požiūrį, kad NSO yra kitapla- 
nečių kosminiai laivai, generolas Vadenbergas, tuometinis 
KOP vadovas, įsakė tą dokumentą sudeginti. 


Ar yra susitarusios pasaulio vyriausybės siekiant 
nuslėpti tiesą nuo visuomenės? 

Per trumpą šešerių metų laikotarpį dvidešimt trys 
anglų mokslininkai, kūrę projektus, analogiškus “Žvaigž- 
džių karams“, mirė paslaptingomis aplinkybėmis. Visi jie 
dirbo gilindamiesi į įvairius elektroninio ginklo aspektus, 
savo ruožtu tirdami NSO. Štai žuvusiųjų sąrašas su jų mir- 
ties datomis ir aplinkybėnmis: 

1. 1982 metai. Profesorius Keitas Boudenas — Žu- 
vo per automobilio katastrofą. 

2. 1982 metų liepa. Džekas Vulfendenas — žuvo per 
sklandymo katastrofą. 

3. 1982 lapkritis. Ernstas Brokvėjus — nusižudė. 

4. 1983 metai. Stefanas Drikvoteris — nusižudė, pa- 
sikorė. 

5. 1983 metų balandis. Pulkininkas Entonis God- 
lis — dingo be žinios, paskelbtas mirusiu. 

6. 1984 metų balandis. Džordžas Frenksas — nusi- 
žudė, pasikorė. 

7. 1985 metai. Styvenas Oukas — nusižudė, pasikorė. 

8. 1985 metų lapkritis. Džonatanas Vošas — nusi- 
žudė, nušoko nuo daugiaaukščio namo. 

9. 1986 metai. Daktaras Džonas Britanas — nusi- 
žudė, nusinuodijo. 

10. 1986 metų spalis. Aršadas Šarifas — nusižudė. 
Prieš sėsdamas į mašiną, pririšo virvės galą prie medžio, 
užsinėrė ant kaklo klipą ir staigiai su automobiliu metėsi 
į priekį. Savižudybė įvyko Bristolyje, už šimto mylių nuo 
jo namų Londone. 

11. 1986 metų spalis. Vimalas Dazibajus — nusižu- 
dė, nušoko nuo tilto Bristolyje per šimtą mylių nuo savo 
namų Londone. 

12. 1987 metų sausis. Autaras Sing Gidas — dingo 
be žinios, paskelbtas mirusiu. 

13. 1987 metų vasaris. Piteris Pipelas — nusižudė, 
garaže suknežintas mašinos. 

14. 1987 metų kovas. Devidas Sendsas — nusižudė 
dideliu greičiu įsirėždamas su mašina į kavinės sieną. 

15. 1987 metų balandis. Markas Vizveris — nusižu- 
dė, užtroško. 

16. 1987 metų balandžio 10-oji. Stiuartas Gudin- 
gas — nužudytas Kipre. 

17. 1987 metų balandžio 10-oji. Devidas Grynhal- 
gas — nukrito nuo tilto. 

18. 1987 metų balandis. Šanis Vorenas — nusižudė, 
nusiskandino. 

19. 1988 metų gegužė. Maiklas Beikeris — žuvo per 
autokatastrofą. 

20. 1988 metų gegužė. Trevoras Naitas — nusižudė. 

21. 1988 metų rugpjūtis. Alisteris Bekemas — nu- 
sižudė elektros srove. 

22. 1988 metų rugpjūtis. Brigadininkas Piteris Fe- 
ris — nusižudė elektros srove. 

23. Data nežinoma. Viktoras Moras — nusižudė. 


Atsitiktinumai? 


Per pastaruosius trisdešimtį metų buvo mažiausiai 
septyniasdešimt tūkstančių pranešimų apie mįslingus ob- 
jektus padangėje, bet būta dar dešimt kartų daugiau tokių 
atvejų, apie kuriuos nepranešta. 

Pranešimai apie NSO plaukia iš šimtų įvairiausių ša- 
lių — iš Ispanijos, Vokietijos, Prancūzijos, Čekoslovaki- 
jos ir taip toliau. 

Žymus astronomas Karlas Saganas apskaičiavo, jog 
vien mūsų Paukščių Tako galaktikoje galėtų būti maždaug 
250 milijonų žvaigždžių, ir sakė esąs įsitikinęs, jog pro- 
tingų būtybių gali gyventi bent milijone planetų. 


Mūsų vyriausybė neigia, kad esama kosminės žval- 
gybos, nors 1992 metais per Kolumbo dieną Kalifornijoje 
bei Porto Rike Nacionalinis aeronautikos ir kosminės erd- 
vės tyrimo komitetas (NASA) panaudos radijo telesko- 
pus su specialiais imtuvais ir kompiuteriais, pajėgiančiais 
vienu metu aptarnauti dešimt milijonų radijo kanalų, gau- 
dyti protingųjų Visatos civilizacijų signalams. 

NASA šį projektą vadina “mikrobanginiu sekimu", o 
astronautai projektą laiko “kosminės žvalgybos tyrimais“. 

Aš klausiau dviejų buvusių Jungtinių Valstijų prezi- 
dentų, ar jie ką žinoję apie NSO bei ateivius, ir abudu at- 

sakė neigiamai. Ar būtų jie man ką pasakę, jei būtų turėję 
tokios informacijos? Manau, jog ne, nes visa tai gaubia 
slaptumo skraistė. 

Ar iš tikrųjų egzistuoja skraidančios lėkštės? Ar 
mus aplanko ateiviai iš kitų planetų? Plėtodami naujas 
technologijas, vis giliau skverbdamiesi į Visatą, ieškoda- 
mi protaujančios gyvybės požymių kosmose, mes, galimas 
daiktas, sulauksime atsakymų į šiuos klausimus daug anks- 
čiau nei tikimės. 

Daugybė žmonių, tyrinėjančių kosmosą, dirbančių 
astronomijos bei kosmologijos srityje, nelinkę laukti at- 
sakymų į šiuos klausimus, jie daro savo prielaidas. Tarp 
jų ir Džilas Tartaras — astrofizikas, dalyvaująs rengiant 
“kosminės žvalgybos tyrimų“ projektą NASA tyrimų cen- 
tre Ajovos valstijoje, Eimse: 

“Galaktikoje keturi šimtai milijonų žvaigždžių, ir mes 
radomės iš kosminių dulkių. Sunku patikėti, jog būtume vie- 
ninteliai Visatoje, kuri pilna kosminių dulkių". 

